Sports, Football, Commission
Bunaíodh an club sa bhliain 1887 i gceartlár cheanntar láidir na hiomána ach bhí fóirne neamh-oifigiúil gníomhach san áit sna blianta roimhe sin. Toisc go raibh na clubanna iomána ba láidre sa chontae ag an an am, Máigh Rua agus An Bóthar, ar bhéal dorais An Cheapach Mhór, ba mhall é an fás ar dtús agus is cosúil go raibh roinnt imreaoirí ón bparóiste ar fhoireann Mháigh Rua a bhuaigh an chéad Craobh Iomána Sinsear Chontae Luimnigh sa bhliain 1887. Tá údar machnaimh ag go leor bainisteoirí agus leath na himeartha déanta sna sraitheanna peile agus iomána
Dé Domhnaigh, Márta 6 2022 ag 5:31 am
Tá os cionn leath na himeartha déanta i Sraith Náisiúnta Peile Allianz – Áth Cliath ar bhun Roinn 1 agus gan an bua faighte acu i gceann amháin féin de na ceithre chluiche atá imeartha acu. Cluiche amháin faoina bhun sin atá imeartha ag Luimneach sa tSraith Iomána – iadsan iad féin folamh ó thaobh pointí agus iad ag tabhairt aghaidh ar an gClár ar Pháirc an Chíosógaigh níos deireanaí inniu.
An bhfágann sin John Kiely agus Dessie Farrell ag cailleadh codladh na hoíche? Is ar éigean é fós. Gheobhadh siad sólás éicint as bua nó dhó, ach is maith a thuigeann an bheirt acu agus chuile dhuine eile nach bhfeicfear cén claochlú cumais atá tagtha ar a gcuid foirne, más ann dó beag ná mór, go dtiocfaidh cluiche ceathrú ceannais peile Laighean ar an lá deireanach den mhí seo chugainn agus an chéad bhabhta de Chraobh Iomána na Mumhan idir Luimneach agus Tiobraid Árann an faoi cheann 9 seachtaine dár gcionn.
Is ag Dessie is mó atá údar imní i láthair na huaire.
Ní fada ó bhíothas ag caint ar an bhflúirse peileadóirí óga a bhí ag Áth Cliath agus iad greamaithe den bhinse – sáinnithe ansin ag ardscileanna an chúigear déag a théadh chun páirce.
Anois agus Paul Mannion, Jack McCaffrey, Michael Darragh Macauley, Philly McMahon agus Kevin McMenamin éirithe as, tá seans faighte ag cuid de na hionadaithe sin áit bhuan a bhain amach.
Ón méid atá feicthe ag an mbainisteoir uathu go dtí seo, ní féidir ach go bhfuil díomá air.
Tá na cluichí sraithe ar fad atá imeartha ag Áth Cliath go dtí seo i mbliana feicthe agam agus an rud ba mhó a ritheann liom nach bhfuil dé ná deatach ar aon imreoir a líonfadh a mbróga siúd atá imithe.
Ar imirt a gcuid tosaithe is mó atá sin le tabhairt faoi deara.
Le deich mbliana anuas ba í an tréith ba mhó a bhí le tabhairt faoi deara faoi imirt Átha Cliath ná chomh barainneach agus a bhíodar leis an liathróid. Ar chuma an chait leis an luch, thugaidís cead súgartha dá gcéilí comhraic nó go gcuirfeadh siad den saol iad d'aon iarraidh mharfach amháin, nó péire, nuair a bhíodh a gcuid fuinnimh siúd caite.
Tá deireadh leis sin anois – tosaithe Farrell ag brath níos mó ná riamh ar Chiarán Kilkenny le teacht i gcabhair orthu, ag brath go hiomlán, d'fhéadfá a rá. Aon chúl amháin atá scóráilte acu i gceithre chluiche. Seachas Kilkenny agus ciceanna saora Dean Rock tá siad gan éifeacht, a leathlíne tosaithe ag tabhairt faoi iarrachtaí scórála ón taobhlíne rud nach ndearna siad siúd a chuaigh rompu riamh ina saol.
Chomh fada agus a bhaineann sé le hiománaithe Luimnigh, tá teoiric sa timpeall go bhfuil baint ag an bhfaire níos géire atá ag réiteoirí ar an bhfisiciúlacht leosan a bheith tite ar gcúl. Ní baileach go gcreidim go bhfuil mórán de bhaint aige sin lena gcliseadh in aghaidh Loch Garman, na Gaillimhe agus Chorcaí in imeacht trí seachtaine.
Cinnte níl an gearradh fúthu a chonaic muid sa gcraobhchomórtas anuraidh agus is fíor go bhfuileadar ag cur seansanna amú nach ndéanfadh de ghnáth – an sliotar ar fóraoil acu 10 n-uaire sa gcéad leath leis féin in aghaidh Loch Garman.
An t-am seo anuraidh ba aon chluiche amháin a bhí buaite acu. Tuirse agus claonadh na maidí a scaoileadh le sruth an namhad is mó atá ag foirne a bhíonn ag iarraidh comórtais a bhuachan as a chéile. Saineolaí ab ea Brian Cody maidir le seachaint a dhéanamh air sin agus bheadh iontas orm mura bhfuil cárta cúil éicint ina ghlaic ag John Kiely freisin.
De na bainisteoirí iomána ar fad a bhfuil súil acu ar Chorn Mhic Cárthaigh, tharlódh gur ag Henry Shefflin is mó atá údar a bheith ag ithe na n-ingne. Bhí mé i bPáirc an Phiarsaigh Dé Domhnaigh seo caite áit a raibh an chuma ar Loch Garman go raibh siad cuid mhaith níos fearr ná Gaillimh – cuir leis sin go raibh Lee Chin, Conor McDonald agus Liam Ryan in easnamh ar na buaiteoirí.
Bhíodar i bhfad níos breabhsánta agus níos cliste ná Gaillimh, nach raibh an bhís chéanna iontu ar chor ar bith agus a bhí sa dara leath in aghaidh Luimnigh. B'fhéidir go mba é boige na páirce ba chúis leis, ach níor chosúil foireann Shefflin a bheith chomh paiteanta ag smachtú na liathróide agus a bhídís agus ba mhinic sáraithe san aer iad.
Is breá le Loch Garman an sliotar a sheoladh ó dhuine go duine, stíl a d'oibrigh níos fearr don lá a bhí ann. Thiocfadh freisin gur ar chúrsaí aclaíochta seachas ar chúrsaí scile atá Gaillimh ag díriú ag an tráth seo den bhliain.
Ba iad muintir Loch Garman ba mhó a bhí i mo thimpeall Dé Domhnaigh seo caite. Bhí iontas orthusan freisin faoi mheatacht na Gaillimhe agus chuir duine acu tuairisc an raibh mórán de na himreoirí a bhuaigh na 5 Chraobh Mionúr don chontae idir 2015 agus 2020 le feiceáil amach roimhe.
An freagra go raibh bonn sinsearach na hÉireann, bonn faoi 21 nó ar a laghad bonn amháin mionúir ag chuile dhuine a chuaigh chun páirce agus ag an gcúigear ionadaithe a chuir Shefflin isteach.
Beidh muid níos eolaí nuair a imreos siad a chéile arís i Loch Garman i gCraobh Laighean faoi cheann cúpla seachtain. Bhí an fhoighne, an smacht agus an taithí go mór sa treis i gcúrsaí caide an deireadh seachtaine seo caite
Dé Máirt, Iúil 19 2016 ag 7:00 am
Is mór é luach na foighne
Sean Cavanagh. INPHO/Lorraine O'Sullivan
Déarfaidh muintir Thír Eoghain leat gur bheag acu craobh Uladh a bhuachtaint nuair go deireanach a bhíodar ina máistrí sa chúige ó thuaidh. Craobh na hÉireann a bhíodh mar sprioc an uair úd acu agus cé nach amhlaidh go mbíodh seanbhlas acu ar Chorn an Anglo Celt, ba shearbh gach gnáth nuair a bhíodh sé eatarthu féin agus Ard Mhacha sna chéad deich mbliana den mhílaois nua. Thuig Seán Cavanagh thar aon duine eile i gCluain Eois inné gur mhór é luach na foighne agus é ag glacadh leis an gcorn thar ceann fhoireann nua Thír Eoghain don gcéad uair ó 2010. Bhí an fhoighne chéanna ag teastáil amuigh ar pháirc na h-imeartha chomh maith. I gcluiche calcaithe, coimeádach, bhí Dún na nGall pointe chun tosaigh ag déanamh ar an gcéad nóimeat den sé nóimeataí a bhí le cur leis an imirt nuair a d'aimsigh Cavanagh an scór ba thábhachtaí sa chluiche. Ainneoin iarrachtaí triúr cosantóirí, Ryan McHugh, Anthony Thompson agus Paddy McGrath, agus dáréag eile idir é agus na cuaillí, stiúraigh sé an chaid go h-ard agus go h-ealaíonta thairis an trasnáin. Spreag san a chomhghleacaithe chun gnímh agus n'fheadar an mbeadh an dá shárphointe eile ó Peter Harte agus Kieran McGeary aimsithe murach an sampla bheith fachta ó Cavanagh acu? Tar éis cúig bliana déag i ngeansaí sinsir Thír Eoghain, tá deis ag Cavanagh ar bhonn Uile Éireann eile a bhuachtaint – deis a cheap scata a bhí éalaithe uaidh le blianta beaga anuas.
Críonnacht Cinnteacht
Bernard Brogan. INPHO/Ryan Byrne
Níorbh é Cavanagh amháin i measc sheanfhondúirí na caide a bhí sa treis an deireadh seachtaine seo caite. Léirigh Bernard Brogan babhta amháin eile i gcoinne na hIarmhí canathaobh go n-áirítear é ar an dtosaí is géire agus is glice amuigh. Bhí Brogan sé bliana fichead sara mbláthaigh sé i gceart i ngeansaí Áth Cliath ach b'fhéidir gur mar sin is fearr dó inniu é. Toisc a chríne is atá sé, tuigeann sé luach an uile dheis a thagann ina threo. An bua is mó atá aige, gan aon agó, ná a chumas achar agus spás a thomhas ina n-orlaí. Dob é Marc Ó Sé Chiarraí a chur ar mo shúile don gcéad uair é – líon na gcosantóirí a cheapann gur féidir leo cic Brogan a bhlocáil ach a thuigeann nuair a bhíonn sé ródhéanach nach mar a síltear bítear. Faid agus leithead ionga a bhíonn de ghnáth idir cúilíní Brogan agus sárchosaint, ach tá cúis an-mhaith go n-éiríonn leis i gcónaí.
Danny Cummins. INPHO/James Crombie
An dá fhocal is coitianta a thagann as bhéal Jim Gavin sna hagallaimh sin a dheineann sé tar éis dá fhoireann smísteáil eile a thabhairt do chréatúir bhochta éigin ná 'próiseas' agus 'smacht'. Cé nach i gcónaí a bhíonn smacht i réim i ngach imreoir, bíonn smacht iomlán ar an bpróiseas ag Áth Cliath agus iad ag déanamh ar dheireadh na h-imeartha. Tuigeann bainisteoir na Gaillimhe, Kevin Walsh, an tábhacht atá le smacht, leis, is léir. Tá struchtúr daingean ag an nGaillimh sna cúil agus is beag a thugann siad uatha ó thaobh ciceanna saora. Bhí bua an lae inné, áfach, bunaithe ar an gcinneadh a deineadh fiach a dhéanamh ar chic amach Ros Comáin. Chun misneach an bháideora, Darren O'Malley, a bhriseadh bhí gá le féin-smacht ó gach uile dhuine ó uimhir 8 go dtí 15 i ngeansaithe na Gaillimhe. Theip ar mhisneach O'Malley luath go maith agus bhí rath ar iarrachtaí na Gaillimhe as san amach.
Is fuirist don leathfhonn leithscéal a fháil
Cathal Cregg agus Ciarán Murtagh. INPHO/Tommy Dickson
Babhta amháin i stair na gcluichí cáilithe a d'éirigh le foireann cluiche cáilithe a bhuachtaint laistigh de sheachtain tar éis a gcluiche ceannais cúige a chailliúint. Tharla san cúig bliana déag ó shin (an chéad bhliain de na babhtaí cáilithe) nuair a bhuaigh Áth Cliath ar Shligeach tar éis do chontae na Mí craobh Laighean a bhuachtaint. Chun a gceart féin a thabhairt d'údaráis CLG, tá iarrachtaí fónta déanta chun go seachnófaí cluichí cáilithe chomh luath sin tar éis cluiche ceannais cúige a chailliúint ach ní raibh leigheas ar an scéal i gcás Ros Comáin an tseachtain seo. Toisc go raibh orthu tabhairt faoi athimirt in aghaidh na Gaillimhe (agus toisc nár glacadh le moltaí an Ard-Stiúrthóra, Páraic Duffy, i gcás cluichí athimeartha ag Comhdháil 2016) beidh ar Ros Comáin aghaidh a thabhairt ar an gClár an deireadh seachtaine seo chugainn. Beidh obair mhór le déanamh ag Kevin McStay agus ag Feargal O' Donnell más áil leo a gcuid imreoirí a ghríosadh chun catha arís agus is féidir tobar doimhin na leithscéalta a shniogadh an tseachtain seo más mian leo. Má chloiseann tú aon ní faoi thuirse, tnáitheadh nó faoi tharrac na gcos ó Ros Comáin an tseachtain seo, cuir do chuid airgid ar an gClár.
Ní ceacht ach ceist
Cárta dubh á bhronnadh ar Dzvid Keenan. INPHO/Tommy Dickson
An bhfuil sé in am bheith ag smaoineamh arís ar bhosca na bpeacaí a thabhairt ar ais? Is léir ós na cártaí dubha a nochtadh i gCluain Eois agus in áiteanna eile i gcaitheamh an deireadh seachtaine go bhfuil sé in am na cártaí dubha a chaitheamh i dtraipisí. Nuair a baineadh triail as bosca na bpeacaí go deireanach sa bhliain 2005, ní dóigh liom go raibh pobal CLG ullamh dó. Ar ndóigh, níorbh aon chabhair ach an oiread go raibh bainisteoirí móra le rá na linne glan ina choinne. B'fhéidir anois agus éiginnteacht maidir le feidhm agus ról an chárta dubh go mba chóir féachaint in athuair ar bhosca na bpeacaí mar réiteach. Hard luck to the seniors last night, beaten by just two points in a hard fought contest. The main difference being that Confey took their chances and two goals led them to a lead of seven at half time. Although in the second Kevin’s pulled it back to just three it slipped back to six before a late last push brought it so close. Kevin’s will rue their chances but should take heart in how hard they fought and played! Cumann Iomanaíocht Maigh Cuilinn was thought to have been founded in 1929 although there are records of hurling being played in Moycullen since 1904 and a hurling club was started in 1914 only to disband during the War of Independence and Civil War. The secretary of that first club was Thomas Lally of Ballinahallia, who kept a minute book that can still be read today. Recent archive discoveries record a hurling game in 1925 between Mágh Cuilinn and the recently formed Óglaigh na hÉireann or Army team from Remore barracks (see original cutting). There was no pitch in those days and the 1933 AGM bemoans the shortage of local playing fields. Matches and training took place in Colm O’Donoghue’s field in Clooniffe, a field that was still available and in use right into the 1970s. Teams originally lined out in green and white but club colours changed in 1944 to maroon and white jerseys bought in Elverys of Dublin by Tommy Madden of Killagoola and Paddy O’Connor Poulnaclough before reverting to the green with white sash again. Tá taithí mhaith ag ár gcolúnaí ar scoilteanna cois Laoi, scoilteanna atá an-doimhin atá fós ann…
Dé Sathairn, Deireadh Fómhair 17 2015 ag 6:45 am
Bainisteoir na Gaillimhe, Anthony Cunningham. INPHO/Lorraine O'Sullivan
Tá cuid mhaith ráite, scríte agus cloiste le tamall anuas faoi chúrsaí peile Mhaigh Eo agus iománaithe na Gaillimhe agus formhór de an-diúltach.
Dála gach scéil, tá trí leagan ann: mo leagansa, do leagansa agus an fhírinne. Ach níl sé chomh simplí sin. Tá seaneolas againn i gCorcaigh ar fhadhbanna le himreoirí idirchontae agus stailceanna.
Bhí trí cinn de stailceanna againn agus gach ceann níos measa ná an ceann eile. Nuair a tharla an chéad cheann ag deireadh 2002, thuig lucht leanúna spóirt cois Laoi go raibh fadhbanna le réiteach ach níor thuigeadar cé chomh dona is a bhí cúrsaí ó thaobh áiseanna agus easpa tacaíochta dos na foirne ó bhord an chontae.
Nuair a tharla an tríú haighneas cúig bliana níos déanaí, bhí bearna an-mhór go deo idir lucht leanta na n-imreoirí agus bord an chontae. Tá na scoilteanna sin fós ann, scoilteanna atá an-doimhin. Tharla aighneas ansin i Luimneach agus tá a rian fós ann.
Léigh mé go leor den méid a scríobhadh faoi pheileadóirí Mhaigh Eo agus iománaithe na Gaillimhe agus d'aithin an-chuid cosúlachtaí idir a raibh ansin agus sna haltanna a scríobhadh le linn trioblóidí Chorcaí agus Luimnigh.
Scríobh Seán Moran alt suimúil san Irish Times le déanaí dar teideal 'Is féidir bainisteoirí nua a fháil éasca go leor ach ní féidir imreoirí nua (ar chaighdeán idirchontae) a fháil in aon chor'.
Ag críochnú an ailt dó, scríobh sé go n-aithníonn sé go bhfuil se thar a bheith deacair bheith i do bhainisteoir idirchontae agus go mbraitheann a lán ar chaighdeán na ndaoine atá ag imirt agus atá i mbun bainistíochta.
Ach i ndeireadh na dála, dúirt sé muna bhfuil bord contae eiticúil, macánta, uasal, fiúntach ann, gach seans go dtarlóidh an rud ceannann céanna arís agus arís eile.
Agus nach í sin an fhírinne mar a thuigimse í.
Bhí an-chur amach agamsa ar gach ar tharla i gCorcaigh le linn na dtrioblóidí ann. Bhí aithne mhaith agam ar na h-imreoirí agus tuiscint maith ar na fadhbanna a bhí acu.
Tá aithne agam ar Anthony Cunningham agus ar chúpla duine d'imreoirí na Gaillimhe ach níl mioneolas agam ar na fadhbanna atá acu agus atá eatarthu. Mar sin, ní féidir liom alt a thabharfadh cothrom na Féinne do cheachtar taobh a scríobh.
Mar sin féin, ceapaim nár tharla an rud seo thar oíche nó nár tháinig sé aniar aduaidh ar Anthony Cunningham ná ar bhord na Gaillimhe.
Tuigim go ndéanann na himreoirí agus an lucht bainístíochta an-obair agus gur mór an íobairt é dos na himreoirí a oiread ama a chur ar leataobh chun imirt ag an leibhéal idirchontae. Tuigim, leis, go bhfuil eolas acu ar an méid atá ar siúl sna contaetha eile.
Tuigim go n-aithníonn siad nuair nach bhfuil an prapáil ar ard chaighdeán. Tuigim go gcuireann cuid mhaith imreoirí in a lán contaetha suas le socruithe nach bhfuil ar ardchaighdeán de bharr easpa airgid, oideachais nó ceannaireacht cheart. Muna bhfuil macántacht agus meas idir na páirtithe go léir, níl mórán seans ann torthaí fiúntacha a fháil.
Muna bhfuil nasc láidir profisiúnta idir na páirtithe, tá sé deacair aon chraobh a bhuachaint.
Sa Ghaillimh, ceapaim (gan aon mhioneolas agam) go bhfuil rás Anthony Cunningham rite mar go bhfuil damáiste tubaisteach déanta don ghaol idir é féin agus na himreoirí. Beidh cluiche tábhachtach ag peileadóirí na Ceathrún Rua tráthnóna agus iad ag iarraidh áit a chinntiú i ngrád na sinsear in 2019. Caithfidh fir na Ceathrún Rua an ceann is fearr a fháil ar Bhaile Chláir na Gaillimhe i Maigh Cuilinn chun an tríú háit a bhaint amach i nGrúpa 1 na craoibhe nó beidh orthu aghaidh a thabhairt ar na babhtaí dícháilithe.
Beidh Naomh Anna, Leitir Móir ag imirt sna babhtaí sin is cuma céard a tharlaíonn i gcoinne An Chreagáin/Mhaigh Locha sa gcluiche eile a imreofar i Maigh Cuilinn inniu. Ní féidir le Bearna na babhtaí dícháilithe a sheachaint ach an oiread cé go bhfuil cluiche amháin fágtha acu sa ghrúpa in aghaidh Eanach Dhúin i dTuaim tráthnóna.
Is iad Maigh Cuilinn an t-aon fhoireann ó Chonamara gur féidir leo na babhtaí ceathrú ceannais a bhaint amach sa chraobh shinsir ach beidh orthu an ceann is fearr a fháil ar Mhuine Mheá/An Mhainistir tráthnóna amárach i Staid an Phiarsaigh.
Imreofar na cluichí ceathrú ceannais sa Chraobh Idirmheánach an deireadh seachtaine seo chomh maith agus beidh roinnt foirne Gaeltachta ag dul chun páirce. I Staid an Phiarsaigh tráthnóna, imreoidh An Spidéal i gcoinne Mhionlaigh agus tabharfaidh Micheál Breathnach agus Órán Mór/Mearaí aghaidh ar a chéile i gcluiche ceathrú ceannais amárach. Amárach chomh maith, a chasfaidh Oileáin Árann agus An Clochán ar a chéile i Ros Muc.
Imreofar ocht gcluiche sa chraobh shinsir i dTír Chonaill an deireadh seachtaine seo agus tábhacht ag baint le gach ceann acu seachas an choimhlint idir Gaoth Dobhair agus an Clochán Liath Dé Domhnaigh.
Ó tharla an dá chluiche atá imeartha ag Gaoth Dobhair go dtí seo a bheith buaite acu, tá áit bainte amach acu sa bhabhta ceathrú ceannais cheana féin agus beidh ar an gClochán Liath aghaidh a thabhairt ar na babhtaí dícháilithe pé toradh a bheidh ar an gcluiche amárach.
Beidh coimhlint ollmhór ann sa chluiche eile i nGrúpa B, áfach, agus Naomh Conaill agus Naomh Adhamhnán ag iarraidh an dara háit a bhaint amach sa ghrúpa. Ní raibh sárthosach Naomh Conaill, Dermot 'Brick' Molloy ar fáil dóibh sa chluiche a chaill siad i gcoinne Ghaoth Dobhair an tseachtain seo caite, cluiche inar chuir siad 15 iarracht ar scór amú. Má bhíonn Molloy ar iarraidh arís amárach, beidh siad i dtrioblóid.
I nGrúpa A, tá dhá chluiche as péire buaite ag Ard an Rátha ach níl áit bainte amach acu sa chéad bhabhta eile fós. Má fhaigheann Bun Dobhráin an ceann is fearr orthu le níos mó ná dhá phointe, beidh an baol ann gur sa tríú háit sa ghrúpa a chríochnóidh Ard an Rátha.
Imreoidh Gleann tSúilí i gcoinne na Birte sa chluiche eile sa ghrúpa. Is iad Gleann tSúilí rogha na n-údar don chluiche agus Michael Murphy, a thug taispeántas den scoth i gcoinne Bhun Dobhráin an tseachtain seo caite, i mbarr a mhaitheasa faoi láthair. Buaileadh an Bheart go dona sa dá chluiche a bhí acu roimhe seo agus is cinnte go mbeidh siadsan ag imirt sna cluichí dícháilithe faoi cheann cúpla seachtain.
I nGrúpa C, tá Naomh Micheál nach mór tríd go dtí na babhtaí ceathrú ceannais tar éis dóibh an ceann is fearr a fháil ar Na Ceithre Máistrí agus ar An Tearmann roimhe seo. Críochnóidh fir an Chraoslaigh ar bharr an ghrúpa chomh fada is nach gcaillfidh siad in aghaidh Mhálanna tráthnóna.
Sa chluiche eile, tabharfaidh an Tearmann aghaidh ar Na Ceithre Máistrí. Beidh ar an Tearmann bua ollmhór a bheith acu ar fhoireann Leitir Ceanainn más fúthu na babhtaí dícháilithe a sheachaint.
Imreoidh Cill Charthaigh agus Seán Mac Cumhaill i gcoinne a chéile tráthnóna agus iad ag iarraidh áit a bhaint amach ar bharr ghrúpa D. Beidh coimhlint mhór ann sa chluiche eile sa ghrúpa idir Na Cealla Beag agus Baile na nGallóglach. Caithfidh Baile na nGallóglach an cluiche sin a bhuachan nó beidh siad ag imirt i gcluiche dícháilithe. Déardaoin, 24 Eanáir 2013 17:19 Úna Ní Eidhin Tuairiscítear anois nach mbeidh imreoir Chorcaí, Daniel Goulding, ábalta imirt dá fhoireann ar feadh roinnt mhaith seachtainí mar gheall ar ghortú a bhaineann dá ghlúin. Éacht Laochra Átha Cliath – Na Dubs Abú
Aibreán 26, 2016
Éacht Laochra Átha Cliath
Áth Cliath 2-18 Ciarraí 0-13
Páirc an Chrócaigh 24/04/16
Ólaimis sláinte fhoireann seo Átha Cliath – an fhoireann is fearr a bhí againn riamh. Cinnte, tá Craobh uile-Éireann amháin eile le buachan acu le go n-aontódh na sean-Dubs a chonaic foireann na seachtóidí is na hochtóidí liom, ach feictear dhom nach bhfuil ann ach ceist ama go mbeidh ceann eile againn. Ní bheidh sé éasca ach tá sé de chumas ag an bhfoireann seo ar a laghad ceann amháin eile a bhuachan sna blianta amach romhainn. Beidh leithéidí Maigh Eo, Ciarraí is Tír Eoghain ag luí sa bhféar fada, áfach, agus iad ag súil leis an gceann is fearr a fháil orainn.
Is Dub thar a bheith sásta mé théis an éachta seo atá déanta ag an Dubs. Ceithre shraith buaite againn i ndiaidh a chéile – 12 san iomlán! 22 cluiche i ndiaidh a chéile buaite againn, idir cluichí sraithe is cluichí craoibhe. Cé a cheapfadh é thiar i 2010? Dhéanfadh muid rud ar bith an t-am sin le Sraith Náisiúnta a bhuachan agus, dá bharr sin, caithfidh muid an t-éacht seo a aithint agus a cheiliúradh. Tá ár mbuíochas, ar dtacaíocht agus ár meas tuillte go mór ag foireann iontach seo na Dubs.
Tháinig taispeántas na Dubs aniar aduaidh ar Chiarraí. Bhí siad i bPáirc an Chrócaigh leis an gcluiche a bhuachan. Beidh díomá orthu go raibh na Dubs chomh fada sin chun tosaigh orthu ag deireadh an chluiche agus beidh orthu dianmhacnamh a dhéanamh ar an gcur chuige a bheidh acu sa samhradh. Ní in aois na hóige atá Marc Ó Sé (36) ná Aidan O'Mahony (36) ag gabháil agus b'fhéidr gur cheart do Éamonn Fitzmaurice seans a thabhairt do chúlaithe óga eile le linn na sraithe. Tá Ó Sé ar dhuine de na cúlaithe is fearr a d'imir le cúig déag bliain anuas ach bhí lá uafásach deacair aige Dé Domhnaigh agus é ag iarraidh Bernard Brogan a choinneáil ciúin. Ábhar imní é seo do Fitzmaurice déarfainn.
Cuireadh O'Mahony den pháirc de bharr gur bhuail sé Jonny Cooper agus chabhraigh sé seo go mór le foireann Jim Gavin an bua a bhaint amach. Tá Ciarraí ag brath ar chinnireacht leithéidí O'Mahony ach lig sé síos iad. Ní raibh ach cúpla cúilín idir na foirne nuair a cuireadh den pháirc é. Ní raibh an cluiche caillte acu ag an bpointe sin, cé go raibh cuma ar na Dubs go raibh siad réidh le brú ar aghaidh.
Beidh díomá ar chúl báire Chiarraí, Brendan Kealy, freisin. Chuir sé roinnt dá chuid ciceanna amach amú agus scaoil sé Flynn isteach don chúl nuair a chuir sé a chic amach ar strae. Caithfidh fios a bheith ag an gcúl báire i gcónaí cá bhfuil a chuid imreoirí. Bíonn drochlaethanta ag chuile pheileadóir, áfach, agus tá mé cinnte go bhfoghlaimeoidh sé uaidh seo.
Beidh ar Chiarraí ról difriúil a aimsiú do Donaghy, freisin. Cinnte is imreoir tábhachtach é do Chiarraí ach tá cúlaithe na Dubs in ann é a láimhseáil, go háirithe nuair a théann sé isteach ar imeall na cearnóige.
Ní féidir Ciarraí a choinneáil síos, áfach. Beidh siad ar ais i gceann cúpla mí agus beidh siad dírithe go hiomlán ar dhíoltas a bhaint amach ar fhir Átha Cliath. Cá bhfios ach go mbeidh an dá fhoireann seo ag tabhairt aghaidhe ar a chéile arís ag deireadh mhí Lúnasa.
Bhí na Dubs réasúnta compordach sa gcluiche seo ón tús. In ainneoin go raibh na foirne gar go maith dá chéile ar chlár na scór don chéad 56 nóiméad ba iad na Dubs ba chompordaí i ndáiríre. Nuair a cuireadh O'Mahony den pháirc tháinig ardú ar dhíocas na Dubs agus ar luas an chluiche. Tháinig ionadaithe isteach do Áth Cliath a bhí ag iarraidh gabháil i bhfeidhm ar Gavin agus chríochnaigh na Dubs an cluiche go han-láidir.
Bhí Gooch go maith do Chiarraí agus bhí sé soiléir nach raibh sé chun ligean do Philly McMahon la éasca a bheith aige, mar a bhí aige i mí Mheán Fómhair seo caite. Ar an taobh eile, áfach, thug Bernard Brogan am an-deacair do Mharc Ó Sé.
Ní raibh mórán idir na foirne sa gcéad 25 nóiméad, nó mar sin, agus bhí na foirne cothrom ar scór 0-06 go dtí 0-06. Tháinig scóranna na Dubs ó Dean Rock (0-02), Chiarán Kilkenny (0-02) agus ceann an duine ó Jonny Cooper agus ó Bernard Brogan. D'éirigh leis na Dubs an lámh in uachtar a fháil ar an gcéad leath ina dhiaidh sin, áfach. Chuaigh siad isteach dha chúilín chun tosaigh ag leatham ar scór 0-10 go dtí 0-08. D'aimsigh Bernard Brogan (0-02), Brian Fenton (0-01) agus Paul Mannion (0-01) na scóranna eile sin.
Chuir na Dubs tús spleodrach leis an dara leath agus taobh istigh de 10 soicind bhí scór eile acu, ó Dhiarmuid Connolly an uair seo. D'aimsigh Rock an chéad scór eile go gairid ina dhiaidh sin agus bhí ceithre scór idir na foirne. Bhí cúpla pas míshlachtmhar ag Áth Cliath ina dhiaidh sin, áfach, agus d'aimsigh Ciarraí roinnt scóranna dá gcuid féin. Tar éis 56 nóiméad ní raibh ach cúilín amháin idir na foirne. Bhí na Dubs chun tosaigh ar scór 0-12 go dtí 0-11.
Tháinig ardú mór ar dhíocas na Dubs ina dhiaidh sin agus nuair a cuireadh O'Mahony den phairc sa 50ú nóiméad bhí sé soiléir go mbeadh an bua ag lucht na príomhchathrach. Ní raibh Ciarraí in ann déileáil le haclaíocht fhoireann Átha Cliath agus leis an bhfear breise. Bhrúigh Áth Cliath ar aghaidh agus nuair a tugadh cic éirice dóibh sa 59ú nóimead ba cheart dóibh a bheith as radharc na gCiarraíoch. Chuir Rock an cic éirice thar an trasnán, áfach, agus bhí ar na Dubs fanacht cúpla nóiméad eile sula raibh siad compordach.
Rinne Brendan Kealy praiseach dá chic amach sa 65ú nóiméad agus thug pas do Paul Flynn. Ní raibh le déanamh ag Flynn ach an liathróid a chur thairis Kealy agus go cúl na heangaí. Chuir Eric Lowndes, a tháinig isteach do Philly McMahon, snas ar chlár na scór nuair a d'aimsigh sé cúl dá chuid féin in am cúitimh gortaithe. I measc na n-imreoirí eile a d'aimsigh scóranna do na Dubs sa dara leath bhí Kevin McManamon agus Cormac Costello. 11 imreoirí ar fad a scóráil do na Dubs. Beidh Gavin sásta leis sin. An scór deiridh – Áth Cliath 2-18 Ciarraí 0-13.
Don dara cluiche i ndiaidh a chéile is do Chiarán Kilkenny atá mé ag tabhairt Laoch na hImeartha díreach mar a rinne TG4. Tá an t-ádh orainn nár fhan sé san Astráil! Ní stopann sé ag obair is ag rith, go háirithe nuair nach bhfuil an liathróid aige. D'aimsigh sé dhá chúilín sa gcéad leath agus chruthaigh sé go leor scóranna eile. Bíonn sé ar fáil le pas a thógáil i gcónaí agus is fíorannamh a bhíonn droch-chluiche aige. Bhí Brian Fenton, James McCarthy, Bernard Brogan, Stephen Cluxton agus Cian O'Sullivan an-mhaith freisin. Tríd is tríd taispeántas maith foirne a bhí ann. Tá na hionadaithe le moladh, freisin. 1-03 a scóráil McManamon, Costello agus Lowndes.
Beidh bearna réasúnta fada ag na Dubs go dtí an chéad chluiche eile ag tús mhí an Mheithimh. Caithfidh na himreoirí roinnt ama lena gcuid clubanna agus tús Chraobh Átha Cliath ar na bacáin. Tiocfaidh siad ar ais ansin agus tosóidh an fhíorchraic. Beidh neart muiníne agus misnigh acu théis bhua seo na sraithe.
Maidir le Craobh na hÉireann i mbliana, tá Maigh Eo i bhfolach sa bhféar fada! Beidh siad láidir arís i mbliana agus beidh Tony McEntee agus Stephen Rochford ag déanamh a seacht ndícheall an meon a athrú i measc an phainéil agus iad a chur ar bhóthar a leasa. Beidh Tír Eoghain láidir i mbliana. Ceapann siad go raibh mí-ádh orthu in aghaidh Chiarraí anuraidh. Beidh Ciarraí ar ais agus ar misean an ceann is fearr a fháil orainne. Beidh sé an-deacair Craobh na hÉireann a bhuachan arís i mbliana ach tá seans againn. Is í seo an fhoireann is fearr a bhí againn riamh.
Beidh daoine áirthe sna meáin diúltach faoi fhoireann iontach seo na Dubs. Beidh siad ag rá gur cheart dhá fhoireann a dhéanamh dínn. Beidh siad ag caint ar Bhaile an Aba, ar airgead, ar Pháirc an Chrócaigh agus ar go leor eile. Ná tugaimis aon aird orthu. Déanaimis ceiliúradh ar an bhfoireann iontach seo mar a dhéantar ar fhoirne iontachta eile. Seo linn na Dubs abú!
Ar ábhar eile, tá Cumann Lúthchleas Gael le moladh go hard na spéire as an seó iontach a chuir siad i láthair an 82,000 a bhí ag na cluichí cennais mar Chomóradh ar Éirí Amach 1916. Cúis mhór bhróid dom a bheith i mo bhall den eagraíocht náisiúnta spóirt is fearr ar domhan.
Áth Cliath: S Cluxton, D Byrne, P McMahon, J Cooper (0-01), J Small, C O'Sullivan, J McCarthy, B Fenton (0-01), D Bastick, P Flynn (1-00), D Rock (0-05), C Kilkenny (0-02), P Mannion (0-01), D Connolly (0-01), B Brogan (0-04)
Ionadaithe: MD Macauley do D Bastick, K McManamon (0-02) do D Connolly, C Costello (0-01) do D Rock, M Fitzsimons do P McMahon, E Lowndes (1-00) do P Mannion, D Daly do J Small Bunscoil Phobal Feirste a bhain duais mhór an lae, Corn Liam Uí Mhuirí, i ndiaidh dóibh foireann eile de chuid na scoile a bhualadh sa chluiche ceannais. Beo! - Cailliúint don CLG is ea imeacht Setanta
Setanta Ó hAilpín i léine Chorcaí
Ó hAilpín i mbun traenála le Carlton an mhí seo caite
Niall Quinn: d'imir sé iománaíocht le Baile Átha Cliath.
Sé mo laoch mo ghile mear Sé mo Shaesar, gile mear Suan ná séan ní bhfuaireas féin Ó chuaigh i gcéin mo ghile mear.
Ar an gcéad lá de mhí na Nollag bhris an scéal mar gheall ar Setanta Ó hAilpín a bheith san Astráil agus é i mbun trialacha ag club peile de chuid Rialacha na hAstráile, Carlton. Faoi dheireadh na seachtaine sin fógraíodh go raibh a shíniú curtha aige le conradh gairmiúil leis an gclub céanna. Agus iad ag baint mí-úsáide as a ainm baiste (toisc go raibh amadán nó dhó sa Choláiste thíos i bPort Láirge nach raibh in ann Setanta a rá i gceart - samhlaigh a bheith chomh dúr!), chuir an Sunday Tribune an scéala in iúl mar seo a leanas "How Santy ruined Cork's Christmas". Is ag tagairt don bhuille a tugadh do mhuintir Chorcaí a bhí an t-alt a foilsíodh an Domhnach i ndiaidh imeacht Setanta.
Is é fírinne an scéil ná nach amháin go raibh an Nollaig scriosta ar lucht leanúna Chorcaí ach tá seans ann go bhfuil an samhradh seo chugainn agus mórán samhraí eile scriosta leis. Is cinnte go mbeadh bainisteoir fhoireann sinsear iomanaíochta Chorcaí, Dónal Ó Grádaigh, agus muintir Chorcaí fré chéile an-díomách ar fad an scéala seo a chlos. Tar éis an tsaoil, ba é Setanta an laoch nua óg i gCorcaigh - an t-iománaí ab fhearr b'fhéidir ó chroch Jimmy Barry Murphy féin a chamán faoin staighre (nó cibé áit ina gcrochann sean-iománaithe a gcuid camán nuair a éiríonn siad as!).
Is cuimhin liom nuair a las Jimmy Barry Murphy Páirc an Chrócaigh an chéad uair i l973 i gcluiche ceannais peile na hÉireann i gcoinne na Gaillimhe. É fós sna déaga ar nós Setanta, bearradh lom gruaige aige ("skinhead" a thugtaí ar a leithéid, agus bhí sé an-neamhchoitianta i measc imreoirí peile agus iománaíochta san am), rinne Jimmy Barry rud nach bhfuil déagóir in ainm is a dhéanamh i gcluiche ceannais na hÉireann: cúl dána, sotalach a ghnóthú a bhuafadh an chraobh i gcoinne rogha na coitiantachta. Ach sin é a rinne JBM agus tamall ina dhiaidh sin thug Jimmy Barry cúl le peil agus bhuaigh trí bhonn uile-Éireann san iománaíocht, i '76, '77 agus '78. Laoch agus réalt ab ea Jimmy Barry Murphy faoin am a d'éirigh sé as a bheith ag imirt, ach níor stad sé de bheith ag déanamh gaiscí: i 1999, mar shampla, agus é ina bhainisteoir ar fhoireann Chorcaí, rug siad leo Corn Mhic Cárthaigh cois Laoi uair amháin eile.
Ansin sa bhliain 2003 phléasc Setanta lúfar láidir Ó hAilpín amach i Staid Semple, ar Pháirc Uí Chaoimh agus, ar ndóigh, ar fhód foirfe glas Pháirc an Chrócaigh agus ghlac sé coróin Jimmy Barry Murphy ar a chloigeann óg, dubhfholtach. Cé gur bualadh Corcaigh sa chluiche ceannais, bhí laoch nua ag a lucht leanúna agus dóchas agus bród san aer cois Laoi (an raibh sin riamh gan a bheith amhlaidh?). Ach, d'imigh an laoch chomh tobann nó níos tobainne ná mar a tháinig sé.
Buille mór, damanta do lucht leanúna Chorcaí ab ea imeacht Setanta, ach don chuid eile againn nach as Corcaigh dúinn (an tromlach!) ní drochscéala amach is amach atá ann. Fiú amháin sna contaetha peile, seans go bhfuil daoine buíoch nach mbeidh ar a gcuid laochra "gnácha" aghaidh a thabhairt ar Setanta an samhradh seo chugainn agus é ag déanamh scrios orthu i gcluiche craoibhe éigin.
Conradh gan choinne
Cuireann scéal seo Setanta an buille mór a tugadh do lucht leanúna Átha Cliath i l978 i gcuimhne dhom, nuair a shínigh Kevin Moran conradh gan choinne le Manchester United. Bhí daoine i mBaile Átha Cliath trína chéile. Ní rabhadar in ann ithe, ní rabhadar in ann codladh. Bhí *Dubs *ag cur ceiste ar a chéile i nguth íseal, tachtaithe: an bhfuil sé fíor? An bhféadfadh sé a bheith fíor? Ag an am ba é Kevin Moran laoch óg scafánta fhoireann pheile na hArdchathrach a bhí i ndiaidh Craobh na hÉireann a bhuachaint i l976 agus l977, agus buachaint ar Chiarraí sa dá bhliain sin - a bhuíochas sin do Jimmy Keaveney, Brian Mullins, Bobby Doyle agus go speisialta don pheileadóir óg gaisciúil Caoimhín Ó Móráin.
Ach ní túisce domhan na peile i mBaile Átha Cliath ina ghlaic aige ná gur ardaigh sé seolta agus d'imigh leis go Manchester United. Ceann de na clubanna sacair is ansa le lucht leanúna sacair i mBaile Átha Cliath is ea United ach níor shólás ar bith é sin do lucht leanúna Átha Cliath. Gan Caoimhín ba laige é seans na n*Dubs *- mar a cruthaíodh i l978 agus l979. (Cé gur imir Caoimhín sa Chraobh i '78, le cead speisialta bhainisteoir Manchester United, bhí gortú dá chois ag cur as dó agus ba laige a thionchar ar an gcluiche dá bharr.
A leithéid céanna, nó gar dó, ab ea imeacht Niall Quinn go dtí Arsenal - iománaí breá a d'imir ar fhoireann mionúr Átha Cliath i gCraobh Iomána na hÉireann i 1983. Bhí Niall tar éis a bheith san Astráil le foireann Choláistí na hÉireann faoi 17 agus níor chabhraigh sin lena ullmhúchán do Chraobh na hÉireann. Ach mar sin féin is beag nár bhuaigh sé an chraobh d'Áth Cliath. Mar sin, chomh fada is a bhain sé le lucht iomána Átha Cliath ba chailliúint an-mhór é Niall Ó Cuinn dá gcúis mar bhí blianta maithe roimhe ag iomáint d'Áth Cliath, is é sin muna sciobfadh an fhoireann pheile é, mar a tharla i gcás Mick Holden.
Ach fillimís ar Setanta. Ní hé an chéad fhear óg a d'ardaigh na seolta agus seans maith nach é an duine deireanach a dhéanfas a leithéid ach oiread, ach is cosúil go bhfuil a imeacht ag dul i gcion níos mó ar an gCumann Lúthchleas Gael ná éinne eile roimhe.
Cuid de sin ná a chúlra neamhchoitianta, coimhthíoch - mac le bean as ceann de chuid Oileáin Fhidsí agus fear as Contae Fhear Manach; a tógadh le Gaeilge agus le Fidsis; ard, dathúil, dorcha agus iontach sciliúil; cróga agus tapa i mbun báire. Tréithe a shamhlófá le laoch scafánta i spórt ar bith. Cúil iontacha gnóthaithe aige in achar gearr in aghaidh Loch Garman, Chill Chainnigh, an Chláir etc. Las a imirt an samhradh atá thart. Réalt agus iománaí óg na bliana ag deireadh an tséasúir. Bhí sé réidh le bheith mar íomhá nua na hiomána agus an CLG ach ...
An spórt mar ghairm
Deirtear gurb é a dhúil sa spórt ba chúis lena imeacht. Toisc gur chaith sé a shaol go dtí seo ag imirt cluichí agus ag traenáil lá agus oíche, ó cheann ceann na seachtaine, ba leasc leis saol na hoifige agus na gnáthoibre a chleachtadh go fóill. É ag iarraidh triail a bhaint as an spórt mar ghairm i dtír ina mbíonn an ghrian ag taitneamh agus an t-airgead go flúirseach. Cé chuirfeadh an milleán air?
Cuireann imeacht Setanta Uí Ailpín dúshlán roimh an gCumann Lúthchleas Gael. Is é an dúshlán ná freagra sásúil, cothrom agus láidir a thabhairt ar éilimh imreoirí idir-chontae maidir le costaisí agus airgead. I láthair na huaire, tá éilimh na n-imreoirí curtha i dtéarmaí costaisí agus tuarastal laghdaithe de bharr am caite i mbun traenála, etc. Ach, bí cinnte gurb é aidhm fhírinneach an GPA ná cineál éigin gairmiúlachta a bhaint amach a mbeidh íocaíocht nó pá ar son imeartha mar chuid den mhargadh.
Táim cinnte go gcuirfeadh formhór na n-imreoirí fáilte roimh an deis bheith ag imirt go gairmiúil. Níl sin á rá go hoscailte faoi láthair ach táthar ag smaoineamh air. Mar a scríobh tuairisceoir amháin sna meáin Bhéarla, fir óga a bhfuil a n-óige go dtí aois 22 nó 23 bliana caite acu ag imirt peile nó/agus iomána le scoil, coláiste, club agus contae, agus a bhíonn ag traenáil etc. ar nós imreoirí gairmiúla, tá fonn láidir orthu leanúint leis an saol sin agus íocaíocht a fháil freisin. Is mian leo é sin a dhéanamh seachas a bheith ag iarraidh post maith a fháil trí obair dhian agus, ag an am céanna, a lán ama a chaitheamh i mbun traenála i lár an gheimhridh agus i mbun taistil ar fud na tíre chun cluichí a imirt, ag filleadh déanach oíche Dhomhnaigh agus ag éirí go moch maidin Dé Luain chun lá oibre a dhéanamh. Is mé ag breathnú ar sheisiún traenála f14 de chuid mo chlub, Dún Doire, thart ar bhliain ó shin thosaigh mé ag caint le ball eile ón gclub faoin gcineál traenála a bhí ar bun i gcluichí eile. D'inis sé dhom go raibh a mhac féin agus cúpla imreoir óg eile de chuid an chlub tosaithe ag traenáil leis an gclub áitiúil rugbaí le linn an gheimhridh. Rinne sé iontas, ach go háirithe, den chaoi ar chaith na himreoirí óga le réiteoirí sa rugbaí.
Bíonn smacht iomlán ag réiteoirí ar na cluichí agus léirítear meas orthu i gcónaí, fiú nuair nach n-aontaítear leo. Thagair sé do na leaids óga ón gclub a bhí ag traenáil sa dá spórt. Leag sé suntas ar an gcaoi ar athraigh nósmhaireachtaí na n-imreoirí óga i leith na réiteoirí nuair a bhí siad ag imirt peile. In áit meas a léiriú ar na réiteoirí, mar a bhí á dhéanamh acu sa rugbaí, ba ag argóint leo a bhí siad sa bpeil agus ag ceistiú chuile chinneadh a rinneadar. Feictear dhom go bhfuil tionchar mór ag imreoirí móra an lae inniu, agus an bealach a gcaitheann siad le réiteoirí, ar an nglúin óg.
Níor ghortaigh Diarmuid Connolly an fear taobhlíne agus fíorbheagán teagmhála a rinne sé leis. Mar sin féin, ní féidir lámh a leagan ar réiteoir nó ar fhear taobhlíne. Fíor-dhrochshampla a bhí sa méid a rinne Connolly do ghasúir óga. Ní féidir a thabhairt le fios don dream óg go nglacfar leis an gcineál seo iompair. Caitear a mhúineadh do ghasúir céard tá ceart agus céard tá mícheart. Dá bharr sin, agus ar an mbonn sin amháin, sílim gur cheart do Connolly glacadh lena phionós agus díriú ar theacht ar ais níos láidre agus níos cliste i mí Lúnasa. Le cúnamh Dé, beidh na Dubs fós ann.
An Eachtra Féin – Cuid 1
Mar sin féin, feictear dhom nach mbeadh an scéal seo chomh mór sin i mbéal an phobail murach tionchar na meán craolta – Sky Sports agus RTÉ, ach go háirithe. Níor leag an réiteoir ná an fear taobhlíne aon suntas ar an rud a rinne Connolly ag an am, in ainneoin go raibh an réiteoir díreach os comhair an fhir taobhlíne nuair a tharla sé. Mar sin, de réir rialacha an CCCC (An Lárchoiste Ceannais Comórtas) ba cheart go bhfágfaí mar sin é.
Níor gearradh aon phionós ar Connolly ar an bpáirc imeartha. Deireadh an scéil, cheapfá!
Dá dtarlódh an eachtra seo i ngan fhios don réiteoir, nó don fhear taobhlíne go deimhin, bheadh cead ag an CCCC an eachtra seo a fhiosrú agus pionós a ghearradh ar Connolly. Chonaic an réiteoir agus an fear taobhlíne an rud a tharla, áfach. Níor gearradh aon phionós ar Connolly ar an bpáirc imeartha. Deireadh an scéil, cheapfá!
Taobh amuigh de Pháirc Uí Mhórdha, bhí an eachtra seo ina chámh spairne ag go leor sna meáin chumarsáide agus plé á dhéanamh ar an tréimhse fionraíochta a gheobhadh Connolly. Bhí Sky Sports ag tús cadhnaíochta anseo, ach díreach mar a lean na francaigh an Píobaire Breac, níorbh fhada go raibh lucht RTÉ istigh ar an bplé agus ár gcara Ciarraíoch, Pat Spillane, an-churtha amach faoi, ar an Sunday Game an lá arna mhárach. Déarfadh an duine ciniciúil inár measc gur chun sochair Chiarraí a bhí sé ag caint agus é ag tabhairt airde ar an eachtra seo!
Tugadh le fios cúpla lá i ndiaidh an chluiche, théis don CCCC tréimhse fionraíochta 12 seachtain a ghearradh ar Connolly, go raibh comhrá ag an bhfear taobhlíne agus an réiteoir théis an chluiche. Le linn an chomhrá sin, deirtear linn gur thug an fear taobhlíne le fios don réiteoir gur bhrúigh Connolly é. Shocraigh an réiteoir an méid sin a chur isteach ina thuairisc réiteoireachta faoi 'nótaí breise'. Tá cead ag lucht an CCCC pionóis a ghearradh ar imreoir más faoi 'nótaí breise' amháin a thuairiscítear eachtraí áirithe dóibh.
Cén fáth nach raibh aon chaint ar an eachtra áirithe seo idir an réiteoir agus an fear taobhlíne go dtí théis an chluiche? Má cheap ceachtar acu go raibh sé ciontach as aon rud bhí sé de dhualgas orthu déileáil le Connolly ar an bpointe boise agus é a chur den pháirc. Bhí sé soiléir go bhfaca an réiteoir agus an fear taobhlíne céard a tharla le linn an chluiche. Bhí an imirt stoptha ag an am. Cén fáth nár déileáladh leis ansin? Tá go leor ceisteanna le freagairt! An raibh tionchar ag raic na meán ar chinneadh an réiteora, is an fhir taobhlíne, an eachtra seo a lua faoi 'nótaí breise' théis an chluiche? Ceisteanna móra!
Mar a Chaitear le Diarmuid Connolly ar an bPáirc
D'eascair an eachtra áirithe seo as an mbealach a caitheadh le Connolly ar an bpáirc an oíche sin. Arís is arís eile, tugtar lánchead do imreoirí a bheith ag tarraingt as Connolly le linn cluichí. Níos minicí ná a mhalairt tarlaíonn eachtraí mar seo os comhair fear taobhlíne is réiteoirí. Chaith Connolly cuid mhaith den chéad leath ag breathnú i dtreo an fhir taobhlíne lena dhá láimh in airde aige agus muintir Cheatharlach ag tarraingt as. Chaith triúr imreoirí de chuid Cheatharlach Connolly amach thar an taobhlíne díreach sular tharla an eachtra áirithe seo leis an bhfear taobhlíne. An bhfuil sé sin ceadaithe?
Nuair nach ngéilleann Connolly don imirt fhealltach seo scaoiltear leis na himreoirí a bhíonn i mbun na himeartha fealltaí. Nuair a bhrúnn Connolly ar ais, nó nuair a tharraingíonn sé ar ais ar gheansaí a chéile comhraic, bronntar cárta buí ar Connollly is ar an imreoir eile. Cén chaoi a bhfuil sé seo ceart? An é go bhfuil cead caitheamh le himreoirí áirithe ar an gcaoi sin?Cén fáth nár pléadh an méid sin go mion ar Sky Sports nó ar an Sunday Game théis an chluiche, chomh maith leis an méid a rinne Connolly don fhear taobhlíne, dar ndóigh? Cén fáth nach bhfuil sé seo á phlé ar mhórán cláracha spóirt ar an raidió is ar an teilifís. Fadhb mhór í seo.
Ní théann Connolly chun páirce le raic a thógáil le himreoirí ó fhoirne eile. Téann imreoirí ó fhoirne eile chun páirce le raic a thógáil le Connolly…
Tugadh éisteacht do Connolly os comhair an CCCC Dé Mairt. Níor tháinig aon athrú ar an tréimhse fionraíochta a tugadh dó. In áit leanacht leis an achomharc agus gabháil os comhair an CAC (An Lárchoiste Achomhairc) agus an DRA (An tÚdarás Réitigh Díospóidí), tá scéal tagtha ó shuíomh oifigiúil twitter Átha Cliath go bhfuil an Bord Contae agus Diarmuid chun glacadh leis an tréimhse fionraíochta.
De réir mar a thuigtear é, ní bheidh cead ag Connolly aon traenáil a dhéanamh le hÁth Cliath le linn an ama sin. Tá scéalta á scaipeadh i measc lucht leanta na Dubs go bhfuil seans ann nach mbacfaidh Connolly teacht ar ais ar chor ar bith. Níl a fhios agam an bhfuil aon bhunús leis na scéalta sin ach caillteanas mór a bheadh ann do na Dubs, don chluiche agus do lucht Chumann Lúthchleas Gael trí chéile, mara dtiocfadh sé ar ais.
Níor dhéileáil an réiteoir ná an fear taobhlíne leis an eachtra seo i gceart, dar liom, agus ba iad lucht na meán cumarsáide a chinntigh gur tugadh tréimhse fionraíochta do Connolly. Tá sé sin brónach. Tá go leor le foghlaim ag Connolly ón eachtra seo ach tá go leor le foghlaim ag réiteoirí, freisin. Ní théann Connolly chun páirce le raic a thógáil le himreoirí ó fhoirne eile. Téann imreoirí ó fhoirne eile chun páirce le raic a thógáil le Connolly agus is minic a scaoiltear leo. Is fadhb í seo atá ag dó na geirbe agam le fada agus tá sé thar am rud éicint a dhéanamh faoi. Galway United Football Club - Vicipéid
(Athsheolta ó Gaillimh Aontaithe)
Dathanna: Corcairghorm
Cathair: Gaillimh
Bunaithe: 1937
Cathaoirleach: John McCormick
Traenálaí: Sean Connor
Staidiam: Páirc Thír Oileáin
(5 000 áit)
Suíomh: www.galwayunitedfc.ie
Galway United Football Club nó Gaillimh Aontaithe, club peile Éireannach bunaithe mar Galway Rovers i 1937. Ghlac Gaillimh páirt i Sraith na hÉireann den chéad uair i 1977. Rinne Galway Rovers a début i Sraith na hÉireann i bPáirc Thír Oileáin, Gaillimh, in aghaidh St. Patricks Athletic ar an 28ú Lúnasa den bhlian sin. Tá an club ag imirt faoi láthair sa bPríomhroinn (an tsraith is airde sa tír).
2 Liosta trófaí
3 Iar-imreoirí cáiliúla
Bhuaigh "Fir na dtreibh" (leasainm an chlub) Corn FAI i 1991, agus an Corn Sraithe na hÉireann i 1985-86 agus i 1996-97. Ba é an áit is airde a bhain an club amach sa tsraith ná an dara áit taobh thiar de Ruagairí na Seamróige i 1985-86. Bhí siad mar seaimpíní an Chéad Sraith i 1992-93, sa dara áit i 1999 agus bhuagh siad Sciath (Shield) na Príomhroinne i 1992-93 agus i 1996-97. D'imir Gaillimh Aontaithe i gcomórtais UEFA trí uair, buaileadh iad gach uair sa gcéad cluiche.
Cup Winners Cup 1985-86 Lyngby
Cup Winners Cup 1991-92 Odense
Corn UEFA 1986-87 Groningen
Tá an geansaí cáiliúil marúin caite ag roinnt imreoirí iontacha. Duine de na himreoirí Gaillimheacha is cáiliúla ná Eamonn "Chick" Deacy. Breathnaíodh air mar gnáth-imreóir aitúil, ach le teann dianseasmhachta agus díograise chuir sé ina luí ar Aston Villa F.C. triail a thabhairt dó, agus chaith sé cúig shéasúir rathúla ag an gclub. Nuair a bhí sé le Villa, bhuaigh Eamonn Bonn Sraithe i rith an séasúir rathúil 1980-81. Chomh maith, bhí iar-imreoir idirnáisiúnta Iodálach Fernando De Napoli mar leas-bhainisteoir ar Ghaillimh Aontaithe ar feadh achar gearr i 1998. I mí na Nollag 2006 d'fhógair an FAI go mbeadh cuireadh tugtha do Ghaillimh Aontaithe páirt a ghlacadh i bPríomhroinn Sraith Náisiúnta an FAI Eircom nua tar éis iarratais rathúil. De bharr sin agus le neart conspóide, bhuail siad Dún Dealgan F.C. agus Port Láirge Aontaithe F.C. chun áit a bhaint amach sa bPríomhroinn nua. Roghnaíodh ceathrar imreoir i bhfoireann Príomhroinne na bliana (Raffael Cretaro, Ciaran Foley, Conor Gethins & Derek O'Brien). Fógraíodh freisin pleananna do seastán nua i Páirc Thír Oileáin. Lios Póil vs. An Ghaeltacht: Bhuaigh Lios Póil ar fhoireann sinsir na Gaeltachta sa chéad chluiche de Shraith Sinsir Chiarraí Thiar ar an 5/2/2011 leis an scór 3-13 le 1-13 tar éis am breise. Tá Dún na nGall ag tabhairt aghaidh ar Chiarraí i gCill Airne agus beidh Tiobraid Árann ag iarraidh díoltas de sórt a bhaint amach i gcoinne Chill Channaigh tar éis Craobh na hÉireann a chailliúint anuraidh
Dé Sathairn, Márta 14 2015 ag 6:30 am
Paddy McGrath (Dún na nGall) ar a sheacht ndícheall ag iarriadh David Morán (Ciarraí) a bhlocáil an uair dheireanach a chas Ciarraí agus Dún na nGall ar a chéile i gCluiche Ceannais na hÉireann anuraidh. Pictiúr: INPHO/James Crombie
Bíodh is go bhfuil cluichí uile na Sraithe Peile agus na hIomána Allianz á n-imirt an deireadh seachtaine, is iad na cinn ina dtabharfaidh foirne Chluichí Ceannais na hÉireann na bliana anuraidh aghaidh ar a chéile is mó atá ag tarraingt aird an phobail.
I gCill Airne, beidh Dún na nGall ag iarraidh an ceann is fearr a fháil ar Chiarraí tar éis d'Éamonn Fitzmaurice deireadh a chur le réim Jim McGuinness an fómhar seo caite. Rinne iarbhainisteoir Dhún na nGall an cinneadh éirí as a phost tar éis an chailliúint sin agus tá Rory Gallagher tagtha isteach ina áit.
Tá idir dhea-thaispeántais agus drochthaispeántais tugtha uathu ag buíon Gallagher sa tsraith go dtí seo. Cé go bhfuil siad sa tríú háit, tá Dún na nGall ar comhchéim le Tír Eoghain, Muineacháin agus Ciarraí, le dhá bua agus dhá cailliúint go dtí seo.
Tá na Conallaigh ag iarraidh dearmad a dhéanamh taispeántas is measa acu faoi stiúir Gallagher an deireadh seachtaine seo caite. Níor aimsigh siad ach scór amháin ón imirt sa chailliúint i gcoinne Mhuineacháin agus má tá siad chun an bua a fháil i gCill Airne, beidh orthu dul i bhfeabhas. Agus cluichí deacra i gcoinne Thír Eoghain agus Maigh Eo ar na bacáin, caithfidh Dún na nGall, ar a laghad, bua amháin eile a fháil chun ísliú céime a sheachaint.
Fearacht a gcéilí comhraic an Domhnach beag seo, tá Ciarraí ag iarraidh teacht aniar ó dhroch-chailliúint an deireadh seachtaine seo caite. D'aimsigh Corcaigh trí chúl taobh istigh de 17 nóiméad i bPáirc Uí Rinn agus rinne siad scrios iomlán ar chosantóirí Éamonn Fitzmaurice i rith an chluiche.
Bhí ar Anthony Maher an pháirc a fhágáil in aghaidh na gChorcaíoch nuair a fuair sé buille sa cheann agus beidh cinneadh le déanamh ag bainistíocht Chiarraí roimh an gcluiche maidir le fear Dubhátha. Mura bhfuil Maher in ann dul chun páirce, tá ionadaí cumasach ag Fitzmaurice ina áit, is é sin Tommy Walsh.
An fhaid is a bheas Ciarraí ag tabhairt faoi Dhún na nGall, beidh 'athimirt' de Chluiche Ceannais an Chraobh iomána na bliana anuraidh ann nuair a chasfaidh Tiobraid Árann agus Cill Chainnigh ar a chéile i Staid Semple.
Chuaigh an dá fhoireann seo in adharca a chéile ceithre huaire i 2014. Le Cill Chainnigh a bhí an lá ar thrí cinn de na laethanta sin; i mBabhta 2 den tsraith, i gcluiche ceannais na sraithe agus athimirt cluiche ceannais na hÉireann. Tá ar dhuine dul siar go Márta 2013 agus an uair dheireanach a d'imir an dá fhoireann i Staid Semple le bua do Thiobraid Árann a fháil.
Tar éis chailleadh an chéad lá in aghaidh Bhaile Átha Cliath, tá Tiobraid Árann feabhsaithe go mór le buanna in aghaidh na Gaillimhe i mBabhta 2 agus in Inis an Domhnach seo caite. Tá iomaíocht Roinn 1A den tSraith Iomána Allianz chomh géar sin is nach féidir Cill Chainnigh a chur as an áireamh do spota sna cluichí leathcheannais ach beidh siad ag iarraidh ísliú céime a sheachaint i dtosach gan ach bua amháin acu óna dtrí chluiche go dtí seo.
Rogha Tuairisc.ie: Ciarraí agus Tiobraid Árann
Dé Satharn, 14 Márta
Maigh Eo v Baile Átha Cliath, Páirc Mhic Éil, 7i.n.
An Mhí v Laois, Páirc Tailteann, 7i.n.
An Clár v Baile Átha Cliath, Páirc Uí Chíosóg, 3i.n.
Luimneach v Uíbh Fhailí, Páirc na nGael, 7i.n.
Cill Dara v Maigh Eo, An Droichead Nua, 2.45i.n.
An Longfort v Warwickshire, Páirc an Phiarsaigh, 2i.n.
Dé Domhnaigh, 15 Márta
Ciarraí v Dún na nGall, Páirc Aibhistín de Staic, 2i.n.
Muineachán v Doire, Cluain Eois, 2.30i.n.
Tír Eoghain v Corcaigh, Ómaigh, 2.30i.n.
Gaillimh v An Cabhán, Páirc an Phiarsaigh, 12.45i.n.
Cill Dara v Ros Comáin, An Droichead Nua, 2i.n.
An Iarmhí v An Dún, An Muileann gCearr, 2.30i.n.
An Clár v Ard Mhacha, Páirc Uí Chíosóg, 2i.n.
Fear Manach v Luimneach, Páirc Brewster, 2i.n.
An Lú v Tiobraid Árann, Droichead Átha, 2i.n.
Sligeach v Loch Garman, Páirc Markievicz, 2.30i.n.
Uíbh Fhailí v Ceatharlach, Páirc Uí Conchúir, 2i.n.
Cill Mhantáin v An Longfort, Eachroim, 2i.n.
Port Láirge v Aontroim, Páirc Breathnach, 2.30i.n.
Tiobraid Árann v Cill Channaigh, Staid Semple, 2i.n.
Gaillimh v Corcaigh, Páirc an Phiarsaigh, 2.30i.n.
Port Láirge v Aontroim, Páirc Breathnach, 12.45i.n.
Laoise v Loch Garman, Portlaoise, 2i.n.
Ceatharlach v Ciarraí, Páirc Uí Chuilinn, 12i.n.
An Iarmhí v Cill Mhantáin, 12.45i.n.
An Dún v Dún na nGall, Baile Crann, 2i.n,
An Mhí v Ard Mhacha, Baile Átha Troim, 2i.n.
Tír Eoghain v An Lú, Ómaigh, 12.45i.n.
Muineachán v Fine Gall, Cluain Eois, 12.30i.n.
Ros Comáin v Fear Manach, Áth Liag, 2i.n.
Sligeach v Liatroim, Páirc Markievicz, 12.45i.n. Trua an réiteora, easpa faobhair na Gaillimhe agus na ceachtanna eile a d'fhoghlaim muid an deireadh seachtaine seo
Dé Máirt, Lúnasa 4 2015 ag 6:54 pm
An réiteoir Padraig O'Sullivan tar éis dó cúl Fhear Manach a cheadú ar an Domhnach. Pictiúr:INPHO/James Crombie
Níl cead ag réiteoirí trua a bheith acu d'fhoireann
Cúpla seachtain ó shin, tharraing alt le Conor McCarthy san Irish Examiner achrann nuair a dúirt an t-údar go mbíodh foirne Chiarraí ag iarraidh dul i bhfeidhm ar réiteoirí agus iad ag déanamh plámáis leo. Is léir go bhfuil dul amú ar imreoirí Chiarraí mar tá bealach níos éasca ann, is cosúil, dul i bhfeidhm ar an réiteoir – sé sin ligean don bhfoireann eile greadadh a thabhairt duit!
Ar an Domhnach, bhí ocht bpointe ann ar deireadh idir Baile Átha Cliath agus Fear Manach ach bhí bua glan ag na hUltaigh fad is a bhain sé le ciceanna saora. Níor bhronn an réiteoir Padraig O'Sullivan ach ceithre chic saor ar fhoireann Jim Gavin ó thús deireadh an chluiche; 18 cic saor a bronnadh ar Fhear Manach. Tar éis go raibh an cluiche aontaobhach, is dochreidte an scéal é sin.
Bhí an claonadh seo i dtreo na foirne laige breá soiléir sa chéad chúl a d'aimsigh Fear Manach. Ní raibh aon amhras ann ach gur bhrúigh Seán Quigley cúl báire Bhaile Átha Cliath Stephen Cluxton thar an líne. Ní raibh an maor cúil é féin chun an 'scór' a chéadú go dtí go ndúirt O'Sullivan leis an brat glas a ardú. Anois, beidh daoine ann a déarfadh, 'Cén difear a rinne sé?,' ach mura bhfuil réiteoirí in ann cloí leis na rialacha nuair atá cluiche thart mar chomórtas, cén mhuinín a bheadh ag duine iontu nuair atá an crú ar an tairne?
Bainisteoir na Gaillimhe Kevin Walsh. Pictiúr:INPHO/Morgan Treacy
Beagán faobhair ag teastáil ó na Gaillimhigh fós
Níl aon dabht ach gurbh iad an Ghaillimh an fhoireann is fearr sa chéad leath in aghaidh Dhún na nGall ar an Satharn. Bhí a gcuid tosaithe amuigh chun cinn ar an bhfreasúra agus dhealraigh sé go raibh níos mó fuinnimh iontu.
Is í an fhadhb is mó a bhí ann ná go raibh siad fós ar comhscór le buachaillí Rory Gallagher ag leath ama. Sa dara leath, is ar éigean a bhuaigh siad tada idir an dá líne 45m. Tá cumas na beirte i lár na páirce, Tom Flynn agus Fiontán Ó Curraoin, le feiceáil ach tá an beagán faobhair atá ag teastáil sa chuid sin den pháirc fós in easnamh.
Ní ar na fir lár páirce amháin atá an locht, áfach. Seachas bheith ag breith ar an liathróid san aer, is á briseadh síos a bhíonn Flynn agus Ó Curraoin den cuid is mó den am ach, beagnach gach uair a d'éirigh leo é sin a dhéanamh ar an Satharn, is imreoir i ngeansaí buí a bhí ag fanacht leis, gan aon Ghailleamhach in aon ghaobhar dó.
Tá córas imeartha nua tugtha isteach ag Kevin Walsh i mbliana ach má tá siad chun an chéad chéim eile a thabhairt, tá athrú meoin ag teastáil ó Ghaillimh chomh maith.
Colm Cooper ag scóráil cúl i gcoinne Chill Dara. Pictiúr: INPHO/Cathal Noonan
Cúltacaí Chiarraí ag fáil cleachtadh maith
An geimhreadh seo, ba í an cheist a bhí ar bhéala na ndaoine faoi Chiarraí ná cén chaoi a raibh Éamonn Fitzmaurice le háit a fháil do na réalta uile a bhí aige i measc na dtosaithe. Mar a tharla sé, ní raibh mórán d'fhadhb aige go dtí seo. Bhí na himreoirí aige cinnte ach ní raibh siad ar fad réidh mar gheall ar ghortuithe agus easpa traenála.
Nuair a bhain gortú do Kieran Donaghy roimh an gcluiche inné, thug sé seans do Colm Cooper a chumas diamhar a mheabhrú do chách agus thapaigh fear na gCrócach an deis le fonn. D'aimsigh Gooch 2-3 agus d'fhéadfadh níos mó a bheith aige dá mbeadh sé níos santaí i mbun seilbhe. Ceann de na himreoirí a bhain leas as flaithiúlacht Cooper ná Darran O'Sullivan, fear a bhuaigh Craobh na hÉireann mar chaptaen ach a bhí imeallach go maith le bliain anuas mar gheall ar gortuithe.
Rinne Tommy Walsh a chion sa chluiche chomh maith nuair a tháinig sé isteach. Roimh thús na himeartha inné bheifeá den tuairim gurbh é Stephen O'Brien a bheadh i mbaol a áit a chailliúint, ach bhí fear an Neidín ar fheabhas.
Is anois a rachaidh sé dian ar Fitzmaurice gach éinne a choimeád sásta. Ní dóigh liom go gcloisfimid mórán gearáin uaidh.
Michael Murphy agus Finian Hanley ar an talamh. Pictiúr: INPHO/Morgan Treacy
Ní féidir le Dún na nGall gorta scórála a bheith acu i ngach chluiche
Tá fadhb le réiteach ag Rory Gallagher. I gcluiche ceannais Uladh, chuaigh Dún na nGall ón gcúigiú nóiméad go dtí an 33ú nóiméad gan scór a aimsiú. Ar an Satharn i gcoinne na Gaillimhe, bhí an scéal níos measa fós agus thug siad 30 nóiméad gan aon scór a fháil.
Ní hé nach bhfuil siad ag cruthú seansanna ach an oiread. I gcoinne Mhuineacháin, chuir siad 15 d'iarrachtaí amú (14 iarracht a chuir siad amú i gcluiche an tSathairn seo caite). Faoin am gur chuir McBrearty a cheathrú hiarracht amú le fiche nóiméad fágtha, bhí a dhóthain feicthe ag Gallagher agus bhain sé amach fear Chill Chartha.
In aghaidh Mhaigh Eo an Satharn seo chugainn, chinnteodh imreoirí ar nós Cillian O'Connor agus Aidan O'Shea go ndíolfadh Dún na nGall praghas níos daoire as na botúin seo. Ní mór do na Conallaigh feabhas mór a dhéanamh má tá siad ag iarradh fanacht sa chraobh. Bryan Cullen

Is imreoir peil Ghaelaigh é Bryan Cullen le foireann Bhaile Átha Cliath agus Skerries Harps. Bhuaigh Cullen Craobh na hÉireann le Baile Átha Cliath i 2011. Bhuaigh sé Craobh Laighean sé huaire, leis an gceann is déanaí i 2011 in éadan Loch Garman.
Contae.
Bhí an bua ag Bryan le Baile Átha i gCraobh Mionúir Laighean i 2001. Bhuaigh sé Craobh na hÉireann mar chaptaen na foirne in éadan Chiarraí i bPáirc an Chrócaigh i Meán Fómhair 2011.
Club.
Bhuaigh sé Craobh Idirmheánach Bhaile Átha Cliath le Skerries Harps i 2011. Maidir le Craobhacha Chumann Lúthchleas Gael léirigh Teilifís RTÉ 52 cluiche beo chomh maith le buaicphointí seachtainiúla agus an iris-seó iomráiteach The Road to Croker. Tháinig ardú mór ar na figiúirí lucht éisteachta don dá chluiche agus do The Sunday Game. Agus na foirne ag casadh ar a chéile arís i gcluiche leathcheannais na hÉireann amárach, breathnaíonn Tuairisc.ie siar ar chuid de na heachtraí i gcluichí idir Corcaigh agus Port Láirge le scór bliain anuas
John Mullane agus Wayne Sherlock in 2003. INPHO/Lorraine O'Sullivan
Dé Sathairn, Lúnasa 12 2017 ag 6:30 am
Amárach, tabharfaidh iománaithe Chorcaí agus Phort Láirge aghaidh ar a chéile don 18ú huair ó 1999. Is beag seans gur chas aon dá fhoireann eile ar a chéile chomh minic céanna sa tréimhse sin agus cé nach aon rud ró-nua é cluiche idir na foirne seo faoin am seo, bítear ag súil le ruaille buaille éigin i gcónaí nuair a thugann na Reibiliúnaithe agus na Déisigh faoina chéile. Is idir na contaetha seo a bhí cuid de na cluichí iomána is crua agus is iontaí ó chasadh na mílaoise.
Idir 2002 agus 2010, d'imir siad a chéile aon uair déag sa chraobh. Ba ag Port Láirge a bhí an bua i gcúig cinn de na cluichí agus ceithre bhua a bhí ag Corcaigh. Nuair a chuirtear na scóranna uile a aimsíodh sna cluichí sin le chéile, aon phointe amháin atá eatarthu – 239 pointe ag Corcaigh agus 238 ag Port Láirge. I measc na gcéadta scór sin, cuimhneofar go ceann i bhfad ar chuid acu…
Trí chúl John Mullane in 2003
Is annamh a mbeadh díomá ar imreoir tar éis dó trí chúl a aimsiú ach b'amhlaidh an scéal ag John Mullane i gcluiche ceannais na Mumhan 2003. D'aimsigh Mullane a chéad chúl sa chéad leath nuair a bhí Port Láirge in uachtar agus nuair a tháinig Corcaigh ar ais sa choimhlint sa dara leath, ba é Mullane is mó a spreag na Déise.
D'aimsigh sé cúl eile i lár an dara leath agus, gan ach ceathrú uaire fágtha sa chluiche, scaoil sé le hurchar eile a d'fhág Port Láirge chun cinn. Thug sé an dá mhéar don slua taobh thiar den chúl i ndiaidh dó an scór sin a fháil, ach is iad na Corcaígh a bhí ag ceiliúradh sa deireadh, agus bua 3-16 in aghaidh 3-12 acu.
Raspar Paul Flynn in 2004
Áirítear cluiche ceannais na Mumhan 2004 i measc na gcluichí ab fhearr a imríodh riamh ach bhí ar Phort Láirge an beart a dhéanamh an geábh seo d'uireasa Mullane, a cuireadh den pháirc go luath sa dara leath. Bhí Corcaigh chun tosaigh ar feadh cuid mhaith den chluiche ach tháinig athrú ar chúrsaí agus 50 nóiméad imeartha.
Bhí Corcaigh dhá phointe chun cinn nuair a rinneadh feall ar Dan Shanahan 35 slat amach ón gcúl. Ní raibh súil ag duine ar bith lenar tharla ansin, go háirithe Dónal Óg Cusack, cúl báire Chorcaí agus a chuid cosantóirí a bhí seasta ar an líne. Thug Paul Flynn faoi chúl agus bhuail sé raspar díreach isteach san eangach. Agus am breise anois ann, bhí Port Láirge fós pointe chun cinn agus Corcaigh ar an ionsaí. Rinne Ken McGrath an-ghabháil san aer chun an bua a chinntiú do na Déisigh.
Cúl Brian Corcaran in 2005
Mar a tharla i mbliana, in 2005 bhuail Corcaigh Port Láirge sa chluiche leathcheannais sular bhuaigh siad Craobh na Mumhan. Murab ionann agus 2017, bhí ar churaidh na Mumhan imirt i gcluiche ceathrú ceannais na hÉireann in 2005 agus is sa bhabhta sin a chas Port Láirge orthu arís.
Ní raibh tada idir na foirne go dtí gur aimsigh laoch Chorcaí Brian Corcoran cúl iontach. D'fhan sé ar phreabadh na liathróide sular bhuail sé isteach thar Clinton Hennessy sa chúl í. Chuir an scór sin Corcaigh chun cinn, agus mar sin a bhí ag deireadh an chluiche.
Iarracht Shane Murphy in 2007
Chas na foirne ar a chéile faoi thrí i gcraobh 2007. Fuair Port Láirge an ceann is fearr ar Chorcaigh i gcluiche leathcheannais na Mumhan ach chas siad ar a chéile arís i gcluiche ceathrú ceannais na hÉireann. Chríochnaigh an chéad chluiche ar comhscór agus san athimirt, ní raibh ach cúl amháin idir na foirne agus am gortuithe á imirt. Port Láirge a bhí chun tosaigh.
Ní raibh ach cúpla soicind fágtha agus cúl ag teastáil ó Chorcaigh nuair a bronnadh poc saor orthu. Buaileadh an sliotar isteach i mbéal an chúil agus bhris sé chomh fada le Shane Murphy. Thug Murphy faoin gcúl ach bhí a iarracht orlach ró-ard agus bhuail an sliotar an trasnán. Thug na Déisigh na cosa leo.
Ruathar Austin Gleeson in 2014
Cé nach raibh na foirne chomh láidir agus a bhí siad thart ar deich mbliana roimhe seo, fós ní raibh aon easpa scil orthu. Agus é ag imirt ina chéad chluiche i ngrád na sinsear, agus gan é ach ocht mbliana déag d'aois, thug Austin Gleeson léiriú iontach dúinn ar a mhianach. Chuaigh Gleeson ar ruathar fada ar an gcliathán sular aimsigh sé cúl slachtmhar.
Pointe Austin Gleeson in 2017
Bhí draíocht Gleeson le feiceáil arís sa chluiche idir na foirne níos luaithe i mbliana. Cé nárbh é seo an taispeántas is fearr riamh aige i ngeansaí na nDéise, léirigh Gleeson scil dhochreidte chun an cúilín seo a fháil sa chéad leath. Agus an sliotar ag dul i dtreo an chosantóra, shleamhnaigh Gleeson isteach, smachtaigh sé an liathróid de phreab sé an liathróid agus bhuail í thar an trasnán. Scór den scoth agus beidh lucht tacaíochta Phort Láirge ag súil go bhfeicfidh siad ceann nó péire eile uaidh amárach. Conas is féidir le Corcaigh dul sa ghleo amárach agus stangadh a bhaint as Ciarraí?
Dé Domhnaigh, Samhain 8 2020 ag 5:14 am
Tá gléchuimhne agam ar an uair dheireanach a chas Ciarraí agus Corcaigh ar a chéile sa chraobh agus gan cúldoras ná maide croise ag ceachtar den dá dhream chun buille a dtreascartha a mhaolú.
Cé go bhfuil fiche bliain ann ó bhuaigh Ciarraí ar Chorcaigh sa chluiche deireanach eatarthu faoin seanchóras, tháinig cuimhní an chluiche sin i gCill Airne chugham go slaodach an tseachtain seo. Dá mbeadh aon tseans go mbeadh an lá ligthe i ndíchuimhne, bhí na pictiúir os mo chomhair amach i mórán nuachtán i rith na seachtaine.
Uaireanta tagann tuiscint níos fearr ar chluiche an lae inniu ós na camruathair seo ar bhóithrín na smaointe ach sa chás seo is dóigh gur fuar ár ngnó ag iarraidh ceangal a dhéanamh idir an lá inné is an lá inniu.
Ní hionann an tslí atá an cluiche á imirt na laethanta seo. Ní hionann Cill Airne truncálta agus an teirce lucht féachana amárach i gCorcaigh. Ní hionann seasamh an dá chontae fé láthair agus thar aon ní eile, tá difríocht ana-mhór idir aimsir bhog shamhraidh na bliana 2000 agus fuacht is feannadh an lae amáirigh. Fé 4 a chlog amáireach beidh leoithne ón Laoi ag dul go cnámh sna himreoirí, gan an lucht féachana, iriseoirí, grianghrafadóirí agus lucht inste scéil, a bhac chuige.
Tá dóthain cainte déanta le seachtainí anuas faoin aimsir agus faoin rian a fhágfaidh sí ar chraobh na bliana seo ach más dóigh leat nach fiú bheith ag caint uirthi, ní gá ach féachaint ar thuaiplis Eoghain Bán Gallagher an tseachtain seo caite a chuir gaoth i seolta Thír Eoghain nuair ba chosúil go raibh ag teip orthu.
Dála gach aon chraobh a buadh go nuige seo, buafaidh an painéal is láidre sa tír craobh na hÉireann i mbliana. Ina theannta san, sa tréimhse sé seachtaine amach romhainn beidh an lá leis an mbuíon is mó atá toilteanach a lámha a shailiú agus an dream is lú a bheidh faillíoch i ngnéithe bunúsacha na himeartha ar nós lascáil agus láimhseáil na caide.
Má táthar chun bheith dílis don bhfianaise atá curtha ós ár gcomhair ag an dá fhoireann seo le tamall anuas, chaithfeá bheith den dtuairim go mbeidh an lá le Ciarraí amáireach. Níl buaite ag Corcaigh ar Chiarraí ó 2012 sa chraobh agus go dtí cluiche craoibhe na bliana seo caite eatarthu, bhí Ciarraí ag buachtaint le haon phointe dhéag ar an meán sna coimhlintí idir na foirne.
Pé támáilteacht, pé seanchríonnacht atá ionainn ní fhéadfaidh an Ciarraíoch (mo dhálta féin ach go háirithe) géilleadh go deo go bhféadfadh stánáil cheart bheith i ndán do Chorcaigh nuair a chastar na foirne ar a chéile. B'fhéidir go mbaineann sé le hiarsma den ré ina mbíodh na Corcaígh i uachtar i ndeireadh na 1980idí agus isteach go lár na 1990idí.
B'fhéidir go bhfuil baint aige leis an bhfo-bhabhta fánach go n-éiríonn le Corcaigh barrthuisle a bhaint as Ciarraí – 1999, 2002, 2006, 2008 agus 2012, mar shampla. Nó b'fhéidir go bhfuil an tuiscint ann nach féidir leis an bhforlámhas seo leanúint ar aghaidh go deo agus go gcaithfidh go bhfuil speach mhallaithe i lucht na ngeansaithe dearga luath nó mall.
Fuaireamar éachtaint ar an mianach sin i gcluiche ceannais na Mumhan anuraidh ach n'fheadar an leor é chun misneach agus muinín a chothú bliain go leith ina dhiaidh?
Ainneoin na léasacha beaga dóchais atá fachta acu ó bhliain iontach le foirne mionúir agus faoi-20 anuraidh agus ón dteacht aniar atá déanta ag an bhfoireann shinsir, is deacair fianaise, fírinne agus fíricí a sheachaint i gcónaí. Bhuaigh Ciarraí Roinn 1 na sraithe coicíos ó shin agus cé go bhfuil Corcaigh tar éis éalú go neafaiseach as Roinn 3, níor ghá dóibh aon chruacheist a fhreagairt ná géariniúchadh anama a dhéanamh sa bheart sin.
Conas, mar sin, is féidir le Corcaigh dul sa ghleo amáireach agus stangadh a bhaint as Ciarraí?
Ón méid atá feicthe de Chiarraí an Gheimhridh agam, taibhsítear dom go bhfuil feabhas tagtha ar mhórán gnéithe den imirt acu. Ní fhágann san gan cháim iad. Gheobhaidh David Moran agus pé duine a bheidh ina theannta a ndóthain ó Ian Maguire, Killian O'Hanlon agus Ruairí Deane. Má tá Corcaigh aibidh ar an dtaobhlíne, agus is dóigh liom go bhfuilid, cuirfidh siad duine nó beirt eile isteach sa tranglam i lár an ghoirt chun Ciarraí a chur dá mbuille anseo.
An chuige sin atá Mark Keane, fear ná beidh bliain is fiche go Márta meallta thar n-ais ón Astráil don lá amáireach? Cad fé Paul Walsh, fear a raibh ana-bhiaiste aige i ndeireadh an tsamhraidh lena chumann Ceann Toirc? Níl aon teora le misneach na hóige agus bheadh Corcaigh ag súil go bhféadfadh leithéidí Walsh agus Keane dul go neamheaglach i gcoim na spéirlinge i lár an ghoirt.
Beart de réir briathair atá ag teastáil ach conas na coinníollacha sin a chruthú? Déanfaidh an aimsir an áirithe sin ach caithfidh an fuinneamh agus an fuadar breise teacht ós na himreoirí féin. Déanfaidh Seán Powter agus Mattie Taylor a gcion féin chun Ciarraí a thástáil ar an bhfrithionsaí ach an féidir leo dóthain seilbhe a fháil chun an robach is gá a dhéanamh?
An uair dheireanach a casadh ar a chéile i bPáirc Uí Chaoimh iad, níor éirigh le Corcaigh ach le beagán fé bhun leath a n-iarrachtaí ar scóranna i gcomparáid le Ciarraí ná raibh oiread is iarracht amháin amú sa chéad leath acu. Ghéill Corcaigh seacht gcic saor is fiche i gcomparáid le aon cheann déag ag Ciarraí sa chluiche céanna.
Tá lagú ag baint leis na mionshonraí san do Chorcaigh agus bhí drochnós anuraidh acu agus iad ag áiteamh na haon chinneadh leis an réiteoir Anthony Nolan. Táim siúráilte go bhfuil na ceachtanna san foghlamtha agus go dtiocfaidh feabhas as cuimse orthu sa réimse seo. Mura ndéanfaidh, is é an toradh céanna a bheidh arís eile againn.
Fág freagra ar 'Ní ghéillfidh an Ciarraíoch seo go deo go bhféadfadh stánáil cheart bheith i ndán do Chorcaigh'
Mícheál Ó Ruairc Dé Domhnaigh, Samhain 8 2020 ag 10:04 pm
An phraiseach ar fud mias Chiarraí faoin tráth so pé ar bith, Dara is an ghaoth taobh thiar de Chorcaigh anois!
Breathnóir1 Dé Luain, Samhain 9 2020 ag 9:40 am
Mar bhreathnóir neodrach caithfidh mé a rá gur chluiche corraitheach a bhí ann, le casadh gan choinne ag an deireadh. Beidh lá eile ag an gCiarraíoch… CLG Dhún na nGall > News > Club Notes > Cloich Cheann Fhaola > Statement on behalf of CLG Chloich Cheann Fhaola 17 Deireadh Fómhair: Cluiche ceannais an Chontae, craobh Mionúir B, i bPáirc an Phiarsaigh Naomh Anna 0-11 Áth an Rí 1-9 Bhí a dtraenálaí Kevin Madden fíorchriticiúil faoi imreoirí Dhoire agus an tslí ar imir siad i gcoinne Bhaile Átha Cliath, agus is cinnte go mbeidh sé ag súil le freagra ar an gcáineadh sin ar an Domhnach. Ba mhaith an clubanna peile sa réigiún leas a bhaint as an bustle gCorn Domhanda na mBan -. díograiseach sóisearacha a earcú agus níos mó Imreofar mórchluiche na bliana seo ar 3.30in i bPáirc an Chrócaigh le Baile Átha Cliath agus Tiobráid Árainn san iomaíocht i gcluiche na mionúr ar 1.15in. Tá sé deacair a chreidiúint anois go mba é a mbua ar Ghaillimh i 2005 an chéad uair riamh ag mná Chorcaí i gCluiche Ceannais na hÉireann
Dé Domhnaigh, Meán Fómhair 27 2015 ag 7:00 am
Foireann peile Chorcaí. Pictiúr: INPHO/Cathal Noonan
Tá 41 cluiche ceannais imeartha faoi seo i gCraobh Sinsear Peile na mBan ón am ar bhuaigh Tiobraid Árann ar Uíbh Fhailí sa gcéad cheann acu a himríodh ar an Darú i gCo. Laoise. As sin, thaistil na babhtaí ceannais go Baile Átha Í, an Baile Beag i dTiobraid Árann, Páirc de hÍde, Cúl an tSúdaire, Éadan Doire, Páirc an Dhuagánaigh, Aonach Urmhumhan, Cill Síolánn, Tigh Mochua agus Páirc Uí Chaoimh, gur himríodh ar Pháirc an Chrócaigh den chéad uair é i 1986.
D'fhill sé cois Laoi an bhliain dar gcionn, ach ó shin, is i gceannáras Chumann Lúthchleas Gael a bhíonn na cluichí ceannais lonnaithe agus áit bhuan thábhachtach anois acu ar fhéilire na gCluichí Gaelacha.
Maítear in iarthar an Chláir gur reáchtáladh sraithchomórtas peile do mhná agus do chailíní óga ansiúd chomh fada siar leis an mbliain 1926. Níor mhair sé ach bliain nó dhó, ach tráthúil go leor, bhí Cuar an Chláir ar cheann de na clubanna ba thúisce a cláraíodh nuair a tháinig borradh faoin gcluiche arís leathchéad bliain dar gcionn, cé nach raibh aon duine as an gcontae ag an gcruinniú in Ostán Hayes' i nDurlas ag ar bunaíodh Cumann Peile Gael na mBan i 1974.
Ba é an trua freisin nár caitheadh cúpla nóimead ag plé cursaí gramadaí ag an gcruinniú sin, ach sin scéal eile!
Teachtaí as Gaillimh, as Tiobraid Árann, as Uíbh Fhailí agus as Ciarraí a bhí timpeall an bhoird ansiúd agus chomh maith leis na contaetha sin, bhí foirne as Co. Laoise, Ros Comáin, Corcaigh agus Port Láirge istigh ar an gcéad chraobh a reáchtáladh, ceann a bhuaigh Tiobraid Árann mar a rinne siad arís an bhliain dar gcionn.
Ba iad Ciarraí, an Cabhán, Ros Comáin agus Uíbh Fhailí a bhuaigh na cinn a lean, ach ba ghearr gur ghlac Mary Jo Curran agus a comrádaithe as an Ríocht úinéireacht ar Chraobh Peile na mBan agus bhuaigh Ciarraí 9 gcraobh as a chéile idir 1982 agus 1990. D'fhág sin 10 mbonn (agus 10 All Star) ag Mary Jo agus níl sé i bhfad ó shin ó dúirt fear a bhi cáilithe go maith le breithiúnas a thabhairt, Maurice Fitzgerald, go mba mhinic a thug sé suntas do stíl agus do chumas imeartha bhean Lios a' Phúca.
Port Láirge, Muineachán agus Laois a bhí chun cinn sna 1990idí agus péire de na foirne sin sna cluichí ceannais chluiche bhliain nach mór agus chuir ainmneacha Caitríona Casey, Jenny Greenan agus Sue Ramsbottom os comhair an phobail. Bhuaigh na Déise cúig cinn de na craobhacha agus faoin am a dtáinig an Mhílaois, bhí 7 gcluiche ceannais caillte ag Ramsbottom agus ag Laois, rud a d'fhág gur fada a mhairfidh an lá deireanach de Mheán Fomhair 2001 ina gcuimhne nuair a bhuaigh siad ar Mhaigh Eo 2-14, 1-16 agus 21,000 i láthair i bPáirc an Chrócaigh.
Shéan an cliseadh cúilín sin in aghaidh Laoise cúig chraobh as a chéile ar Mhaigh Eo agus b'iadsan gan aimhreas laochra peile na mban nuair a thrasnaigh an 21ú Aois an tairseach. Thug an choiscéim sin a céad All Star do Cora Staunton, an peileadóir ban is fearr a chonaic mé féin riamh.
Le himeacht ama, tá an lucht féachana gaibhte go mór i méid. Cúpla míle a a bhí ag an gcluiche ceannais i 1990, beagnach 30,000 i láthair anuaraidh, iad le feiceáil beo, ar ndóigh, ar TG4 ó 1997.
Corcaigh agus Áth Cliath a imreoidh a chéile arís i gcluiche ceannais na bliana seo agus murach truisle a bhain Tír Eoghain astu i mbabhta ceathrú ceannais i 2010, bheadh foireann Éamonn Uí Riain ar thóir an 11ú craobh as a chéile.
Fágann sin go bhfuil forlámhas níos mó ag Corcaigh ar Chraobh Peile na mBan san achar sin ná atá ag Cill Chainnigh ar an gCraobh Iomána agus fágann freisin gur deacair a chreidiúint go mba é a mbua ar Ghaillimh i 2005 an chéad uair riamh ag mná Chorcaí i gCluiche Ceannais na hÉireann.
Beidh Rena Buckley agus Briege Corkery ag súil cur leis na boinn chamógaíochta a bhuaigh siad le Corcaigh cúpla seachtain ó shin. Ní haon nuacht ag peileadóirí ban a bheith ildána. Bhí Niamh Fahey ar fhoireann sin na Gaillimhe i 2005, is iomaí cluiche imeartha aici le foireann sacair na hÉireann agus le Chelsea agus Arsenal ó shin.
D'imir Sue Ramsbottom rugbaí d'Éirinn agus cúpla lá tar éis di a bheith ina captaen ar fhoireann Ard Mhacha a bhuaigh Cluiche Ceananis Uladh anuraidh, bhí Peileadóir Ban na Bliana 2014, Caroline O'Hanlon ag imirt ar fhoireann líonpheile an Tuaiscirt ag Cluichí an Chomhfhlathais i nGlaschú. (Athsheolta ó Shamrock Rovers)
Traenálaí: Michael O'Neill
Bunaíodh an club sa Rinn sa bhliain 1901 de réir an chlub,[3] ach níl dáta bunaithe soiléir ann. Áitíonn tacadóirí éigin gur is é 1899 dáta bunaidh an chlub. D'imir sé sa sraitheanna íochtaracha a bhformhór na chéad cúpla deichniúir agus sa chéad cluiche ceannais an Chorn Cumann Peile na hÉireann sa bhliain 1922. Bhuaigh an club Sraith na hÉireann i 1922/23 in a chéad séasúr san sraith agus dhá teidil sa bhreis sna ceithre shéasúr tar éis sin. Sna 1930idí, bhuaigh an club Sraith na hÉireann trí uair agus an Corn Cumann Peile na hÉireann cúig uair. D'imir idirnáisiúntais Éireannach, Paddy Moore agus Jimmy Dunne róil tábhachtach san rath sin agus tugadh tacaíocht dóibh le tinrimh de bhreis ar 25 000 daoine.[10] Bhunaigh Ruagairí na Seamróige a stádas is rathúla in Éireann faoi 1949 le 44 trófaithe móra buaite aige lena n-áirítear sé teidil Sraithe na hÉireann agus 11 Coirn Cumann Peile na hÉireann.[1]
Ghlac Paddy Coad an post imreoir-traenálaí le drogall sa bhliain 1949 tar éis bás Jimmy Dunne.[11] D'imríodh sé leis an club ar feadh beagnach ocht mbliana roimhe sin agus é féin a thaispeáin mar dhuine de na himreoirí is fearr i Sraith na hÉireann.[12] Thionscain sé beartas óige radacach ina chéad trí bliana i bhfeighil. Thionscain sé modhanna traenála réabhlóideacha freisin agus chuir treise ar oilteacht theicniúil agus peil seilbhe. Stíl pheile tapa a bhí bunaithe ar phasáil ab ea an toradh agus chuir sé leis bhforbairt an chluiche in Éireann.[13] Bhuaigh an club Sraith na hÉireann don chéad uair i gcúig bliana déag sa bhliain 1954 nuair a chríochnaigh Paddy Ambrose an séasúr mar ardaimsitheoir na foirne.[14] Bhuaigh an foireann a bhí ainmnithe mar Coad's Colts dhá teidil sraithe eile de bhreis ar dhá Coirn CPÉ.
Is é taobh theas de Bhaile Átha Cliath an áit dhúchais formhór na tacadóirí,[16] ach tarraingíonn an club tacadóirí ar fud an cathair agus an tír. Cuimsíonn an bonn tacaíochta clubanna tiomnaithe a cur tacaigh lena foireann ag cluichí as baile.[17] Bíonn grúpa ultras i gcomhcheangal leis an club.[18] Déanann na SRFC Ultras taispeántais na tacaíocht ag cluichí ag úsáid bratacha agus bladhmanna láimhe.[19] Bíonn cleamhnacht ann idir na SRFC Ultras agus grúpaí Eorpach eile lena n-áirítear tacadóirí na Roma,[20] Hammarby agus Panathinaikos.[21] Is iad an grúpa ultras is sine in Eireann, bunaithe sa bhliain 2001. Grúpaí ultras eile in Eireann agus borradh in iompraíocht i gcomhcheangal lena cultúr a bhí de thoradh ar an bunú na SRFC Ultras.[19] Tá an club bunaithe i bparóiste Cromadh ar bhruach Abhann na Máighe i lár Chontae Luimnigh, 22km ó dheas ó Cathair Luimnigh. Tagann formhór dá imreoirí ó bhaile Cromadh, ó na ceantracha tuaithe máguaird ar nós Cathair Easa agus An Carraigín agus ó pharóiste Mainistir.
Cé go bhfuil traidisiún na hiomána níos láidre sa cheanntar, imrítear an pheil agus an iomáint sa chlub. Bhí tréimhse ann le linn blianta na 1970í agus na 1980í nuair a d'éirigh níos fearr le Cromadh sa pheil ach tá an béim dírithe anois go láidir i dtreo na hiomána.
Bhí traidisiún láidir iomána i gcónaí ann thart ar bhuach na Máighe agus is cosúil gurb é Cromadh an club CLG is sine atá gníomhach go leanúnach i gContae Luimnigh. Tá tuairisc ann faoi bhunú chluib faoin ainm Cromadh Abú, a bhí mar rosc catha ag clann na nGearaltach, tar éis crinniú i halla bhaile Cromadh i Mí Mhárta na bliana 1884, ocht mí roimh bhunú CLG féin. Imríodh ach an iomáint ar dtús agus ghlacadar páirt i gcomórtaisí a eagraíodh i lár agus i ndeisceart an chontae i ndiaidh glacadh le rialacha caighdeánacha an spóirt. Nuair a atheagríodh coiste an chontae i ndiaidh scoilt An Pháirnéalaigh, ghlac Cromadh Abú páirt i gCraobh Iomána Sinsear Chontae Luimnigh na bliana 1895. Tá tuairiscí ann chomh maith faoi cluichí Corn Uí Mhurchú i dTobar Phádraig i Mí Eanáir na bliana 1896 inar bhuaigh Feachtasóirí Mungairit ar iománaithe Cromadh Abú agus Naomh Pádraig ar pheileadóirí an chluib.
Thosnaigh iománaithe an chluib ag teacht chun chinn ag tús an 20ú aois. Ghabhadar Craobh Iomána Sinsear Iarthar Luimnigh don chéad uair sa bhliain 1907 agus tháinig Craobh Iomána Sinsear an Chontae chucu an bliain dár gcionn nuair a bhuadar ar Chathair Laighin sa chluiche ceannais.
Cé go raibh deacrachtaí móra ag gach club sa chontae le fóirne a chur ar an bpáirc le linn na dTrioblóidí agus sna blianta i ndidaidh an Chogaidh Cathartha, d'éirigh le Cromadh arís chorn an chontae a bhaint amach sa blianta 1919 agus 1924, nuair a bhuadar ar Fheadamar agus arís sa bhliain 1929 i ndiaidh dóibh An Cheapach Mhór a chloí sa chluiche ceannais. Díreach ina dhiaidh sin, thosnaigh an coimhlint ba ghéire i scéal iomána Luimnigh. Idir na blianta 1931 agus 1948, chas Cromadh agus Átháin ar a chéile naoi uair i gcluiche ceannais iomána sinsear an chontae agus d'éirigh le Cromadh an bua a fháil sna blianta 1940 agus 1941.
Tháinig meath tobann orthu le linn blianta na 1950í agus thiteadar síos chuig an ngrád sóisear agus níor éiríodar arís go dti gur bhuadar Craobh Iomána Sóisear Chontae Luimnigh sa bhliain 1965. Suaus go dti blianta na 1990í nuair a rabhadar ag imirt iomána sóisear arís, níor éirigh leo ach Craobh Iomána Sinsear an Deisccirt a bhuachaint sa bhliain 1984. Ach tháining feabhas ar an scéal le teacht na Mílaoise de bharr an-iarracht a chur isteach sna fóirne óga. Bhuadar Croabh Iomána Sóisear an Chontae sa bhliain 1996, Craobh Iomána Idirmheánach Luimnigh na bliana 1998 agus bhíodar ar ais i gcluiche ceannais sinsear an chontae sa bhlian 2007 nuair a chailleadar i gcoinne Áth Dara.
Sa bhliain 1954, ath-thosnaíodh an pheil sa chlub don chéad uair ó bhlianta tosaigh an 20ú aois agus tháinig Craobh Peile Sóisear an Deiscirt chucu sa bhliain 1958. Le linn blianta na 1970í, bhí béim an chluib ag titim i dtreo na peile agus ghabh Cromadh Craobh Peile Sinsear Chontae Luimnigh sa bliain 1976 nuair a bhuadar ar Úlla agus arís sa bhliain 1983 tar éis dóibh an lámh in uachtar d'fháil ar Naomh Ciarán sa chluiche ceannais. I dteannta leis an iomáint, chuaigh an pheil i léig chomh maith le linn blianta deiridh na 1980í sular sháraíodar ar Naomh Seanán chun Craobh Peile Sóisear A Chontae Luimnigh a bhuachaint sa bhliain 1999.
Is í Páirc na nGael ar Bhóthar an Teampaill, 1 km siar ó lár an bhaile páirc imirthe an Cromadh. Cé go bhfuileadar ag imirt gan stad ar an suíomh céanna ó bhlianta na 1880í, níor cheannaigh an club é go dti an bhliain 1974.
I measc imritheoirí cáiliúile Cromadh, tá Séamus de Róiste (Jim Roche) agus Seán Ó Conaill (Jackie O'Connell), baill d'fhóirne Luimnigh a bhuaigh Craobh Iomána Sinsearach na hÉireann sna blianta 1934 agus 1936, Seán Ó Gealbháin (John Galvin), peileadóirí blianta na 2000í agus Stiofán Ó Luasa ar imir peil agus iomáint ar fhoireann an chontae le linn blianta na 2000í. As deich gcontae a thagann peileadóirí Chúige Laighean, atá d’uireasa imreoirí Bhaile Átha Cliath. Baineann leath an phainéil le Cill Dara, Uíbh Fhailí agus an Iarmhí, John Heslin, Kieran Martin agus Niall McNamee ina measc. Is i lár na páirce atá an cheist is mó ag Ciarraí Níl a fhios againn mórán níos mó faoi fhoireann Chiarraí ná mar a bhí ar eolas againn roimh thús na sraithe. Tá cuid de na tosaithe is fearr sa tír acu go fóill agus léirigh an 13-69 a d'aimsigh an fhoireann i gceithre […]
Dé Luain, Meitheamh 14 2021 ag 4:13 pm
Is i lár na páirce atá an cheist is mó ag Ciarraí
Níl a fhios againn mórán níos mó faoi fhoireann Chiarraí ná mar a bhí ar eolas againn roimh thús na sraithe.
Tá cuid de na tosaithe is fearr sa tír acu go fóill agus léirigh an 13-69 a d'aimsigh an fhoireann i gceithre chluiche é sin go paiteanta. Bíodh is go bhfuil an chosaint ag dul i bhfeabhas freisin, léirigh na ceithre chúl a scóráil Áth Cliath ina n-aghaidh go bhfuil obair fós le déanamh ag Ciarraí ar an ngné sin den imirt.
Ach seans gurb é an t-ábhar spéise is mó atá ann i mbliana, ná cé a imreoidh i lár na páirce d'fhoireann na Ríochta. Measadh ar feadh i bhfad gurb iad David Moran agus Jack Barry an bheirt is fearr ach ní chuirfeadh sé iontas rómhór ar aon duine mura mbeadh ceachtar den bheirt acu ar an bpáirc ó thús nuair a chuirfidh Ciarraí tús leis an gcraobh faoi cheann coicíse.
Tugadh seans do Dhiarmuid O'Connor dul i gcion ar lucht bainistíochta na Ríochta i rith na sraithe agus is cinnte gur thapaigh sé an deis. Níor thosaigh sé an chéad chluiche in aghaidh na Gaillimhe ach thug O'Connor taispeántais mhaithe uaidh in aghaidh Thír Eoghain, Ros Comáin agus, níos tábhachtaí, in aghaidh Átha Cliath. Tá fear óg Thrá Lí breá láidir agus breá aclaí, tá cumas scórála ann agus ní bhíonn aon eagla air dul ar ruathair chun cinn.
Tá an chuma ar an scéal fiú gurb é O'Connor an chéad rogha d'áit i lár páirce gur idir Moran, Barry agus Adrian Spillane atá sé d'áit taobh leis. D'fhéadfadh Conchúrach eile, Joe O'Connor, a bheith san iomaíocht freisin roimh dheireadh an tsamhraidh. Rinne an t-ógánach ó Aibhistín de Staic go maith nuair a tugadh isteach é le cúpla cluiche anuas.
Corn Tailteann i ndán do sheaimpíní Uladh agus na Mumhan
Imreoidh seaimpíní Uladh agus na Mumhan i Roinn 4 den tSraith Náisiúnta Peile an bhliain seo chugainn agus ísliú céime faighte ag an gCabhán agus Tiobraid Árann an deireadh seachtaine seo.
Tháinig Cill Mhantáin aniar aduaidh ar an gCabhán san Uaimh Dé Sathairn, 3-11 in aghaidh 0-18, a bhuíochas go háirithe do Sheánie Furlong a fuair dhá chúl sa dara leath. Inné, bhí bua cumasach ag an Longfort ar Thiobraid Árann agus seacht bpointe idir na foirne sa deireadh, 1-13 in aghaidh 0-9.
Agus an Cabhán agus Tiobraid Árainn i Roinn 4 don bhliain seo chugainn, fágann sin go bhfuil seans mór ann nach mbeidh seans acu fiú iarracht a dhéanamh gaiscí na bliana seo caite a dhéanamh arís. Shroicheadar babhtaí leathcheannais na hÉireann ach tá Corn Tailteann le tabhairt isteach an bhliain seo chugainn agus sa chomórtas sin a bheidh foirne i Roinn 3 nó 4 na sraithe ag imirt mura n-éiríonn leo cluiche ceannais cúige a bhaint amach.
Cé gur bhuaigh an Cabhán agus Tiobraid Árann Craobhacha Uladh agus na Mumhan anuraidh, níor éirigh leis an dá fhoireann cluichí ceannais a gcúigí a bhaint amach roimhe sin ach faoi dhó ó thús na mílaoise.
An mbeidh tionchar na sraithe le brath ar an gcraobh níos mó ná riamh?
D'fhág an bhearna a bhíodh ann idir deireadh na sraithe agus tús na craoibhe go mbíodh foirne áirithe ag fanacht suas le dhá mhí idir cluichí. D'fhág sin gur beag buntáiste ná spreagadh a bhí le fáil acu sa deireadh as dea-fheachtas sraithe. Ar an taobh eile den scéal, bhí deis ag foirne eile nár éirigh go maith leo sa tsraith dearmad a dhéanamh ar dhrochthaispeántais roimh thús na craoibhe.
Níl an bhearna céanna ama idir na comórtais i mbliana, áfach, agus fágfaidh sin faoi mhíbhuntáiste go leor de na foirne. Tháinig na cluichí go tréan le linn na gcomórtas sraithe i mbliana agus an chuma ar an scéal go bhfuil gortuithe ag cur as do roinnt imreoirí anois dá bharr.
Ceaptar go bhfuil Dún na nGall, Tír Eoghain agus Maigh Eo ar an mbeagán foirne a mbeadh seans acu dúshlán Átha Cliath a thabhairt sa chraobh pheile i mbliana, ach gortaíodh imreoirí mór le rá leo go léir an deireadh seachtaine seo caite.
Tá na Conallaigh ag imirt in aghaidh an Dúin faoi cheann coicíse agus d'admhaigh an bainisteoir Declan Bonner i ndiaidh an chluiche in aghaidh Átha Cliath Dé Sathairn go raibh sé buartha faoin ngortú a bhain d'Odhrán Mac Niallais sa chéad leath.
Gortaíodh Stephen McMenamin freisin sa chluiche, duine de na cosantóirí is fearr ar fhoireann Dhún na nGall. Meastar nach bhfuil seisean chomh dona céanna.
I gcomparáid le Dún na nGall, tá ceithre seachtaine de bhriseadh ag Tír Eoghain ach ní rómhaith a bhí Darragh Canavan ag breathnú nuair a d'fhág sé an imirt i gcoinne Chiarraí ar chairrín. Buille ceart atá ann, go háirithe agus Tír Eoghain ag fanacht ar Chathal McShane filleadh.
I gcás Mhaigh Eo, gortaíodh na deartháireacha O'Connor sa chéad leath in aghaidh an Chláir. Bhí cuma an-bhacach ar Chillian agus é ag fágáil na páirce tar éis dó a 100ú cluiche a imirt d'fhoireann shinsir an chontae agus is cailliúint ollmhór a bheadh ann mura mbeadh aon duine de na ceannairí sin ar fáil do chraobh Chonnacht.
Bhí an fhadhb chéanna san iomáint. Sa chluiche idir Port Láirge agus Tiobraid Árann, baineadh Austin Gleeson, Conor Prunty agus Shane Fives na nDéiseach uile den pháirc agus iad gortaithe agus gortaíodh David McInerney agus Aaron Fitzgerald an Chláir in aghaidh Chill Chainnigh Dé Sathairn.
Orla Cronin agus Emma Helebert. Pictiúr: INPHO/Bryan Keane
Gaillimh agus Cill Chainnigh ar ais le chéile sa chamógaíocht
Sa dara cluiche leathcheannais i sraith na camógaíochta, fuair Gaillimh an ceann is fearr ar Chorcaigh i sárchoimhlint inné. Theastaigh am breise nuair a chríochnaigh na foirne ar comhscór tar éis 60 nóiméad. Bhí na scóranna a fuair na Gaillimhigh sa chéad chuid den am breise sin cinniúnach agus bhí bua 1-19 in aghaidh 1-17 acu.
Is le Cill Chainnigh a bheidh siad anois i gcluiche ceannais na sraithe i bPáirc an Chrócaigh Dé Domhnaigh seo chugainn. D'imir na foirne céanna in aghaidh a chéile i gcluiche ceannais na hÉireann aimsir na Nollag, mar ar thug na Cait leos an chraobh.
Beidh Gaillimh ag iarraidh díoltas a bhaint amach agus cuirfear leis an ócáid mar go mbeidh cead ag 5,000 duine freastal ar an gcluiche.
Tá Gaillimh agus Cill Chainnigh curtha sa ghrúpa céanna sa chraobh chamógaíochta freisin agus iad i nGrúpa 3 leis An Iarmhí agus An Clár.
Tá Tiobraid Árann, Loch Garman, Luimneach agus Uíbh Fhailí i nGrúpa 1 agus i nGrúpa 2 tá Corcaigh, Port Láirge, Áth Cliath agus An Dún. Is beag seans go raibh Ciarraí nó Maigh Eo róbhuartha faoi chluiche ceannais na sraithe cúpla mí ó shin ach ní bheidh siad ag iarraidh an seans ar chorn a chur amú tráthnóna i bPáirc an Chrócaigh
Dé Domhnaigh, Márta 31 2019 ag 5:20 am
Ciarraí v Maigh Eo – Páirc an Chrócaigh, 4.00pm (Beo ar TG4)
Nuair a chuir Ciarraí agus Maigh Eo tús leis an tSraith Peile mí Eanáir, is beag seans go raibh bainisteoirí na bhfoirne, Peter Keane agus James Horan, ag díriú rómhór ar áit a bhaint amach sa chluiche ceannais. Agus an bheirt díreach tagtha isteach an t-am sin, bhí neart rudaí eile ag déanamh tinnis dóibh.
Ach rachaidh an dá fhoireann chun páirce i bPáirc an Chrócaigh tráthnóna agus deis iontach acu corn a thabhairt leo abhaile. Tá seans ag Keane ar a chéad chorn a bhuachan mar bhainisteoir ar fhoireann shinsir na Ríochta agus cé nach rachaidh aon duine sa Ríocht thar fóir má bhuann Ciarraí sraith eile, ba mhaith an chríoch í le feachtas breá sraithe.
Déarfá go mbeadh an bua seo níos tábhachtaí d'imreoirí Mhaigh Eo. Cé go ndearna an fhoireann seo thar cionn le roinnt blianta anuas, níl comórtas náisiúnta buaite ag Maigh Eo ó bhuaigh ar Ghaillimh i gcluiche ceannais na sraithe in 2001.
Ó shin i leith d'imir Maigh Eo i gcluiche ceannais na sraithe faoi thrí agus i gcluiche ceannais na hÉireann sé huaire ach níor éirigh leo aon cheann acu a bhuachan.
Beidh siad dóchasach go maith tráthnóna ó tharla go bhfuair siad an ceann is fearr ar Chiarraí coicís ó shin i mBabhta 6 i dTrá Lí. Cé go raibh an aimsir go hainnis an oíche sin, bhí Matthew Ruane agus Aidan O'Shea ar fheabhas i lár páirce do Mhaigh Eo agus bhí tionchar ollmhór acu ar an gcluiche, a bhuaigh na Connachtaigh, 1-10 in aghaidh 0-11.
Fuair Maigh Eo an ceann is fearr ar Mhuineachán an deireadh seachtaine seo caite cé nach raibh teacht acu ar chuid de na himreoirí is mó taithí atá acu, leithéidí Chris Barrett, Keith Higgins, Lee Keegan agus Colm Boyle. Ba cheart go mbeadh cuid díobhsan ar an bpáirc tráthnóna.
Seans nach mbeidh an lá chomh salach céanna agus a bhí i dTrá Lí coicís ó shin, agus beidh súil ag Ciarraí go dtiocfaidh feabhas orthu lár páirce. Ach is é an rud is mó a thabharfaidh misneach dóibh go mbeidh David Clifford acu an babhta seo.
D'aimsigh an tosach cúig phointe in aghaidh Ros Comáin an deireadh seachtaine seo caite agus beidh lucht tacaíochta na Ríochta ag súil go gcuirfidh Clifford lánchúlaithe Mhaigh Eo faoi bhrú mór tráthnóna.
Ní dhearna ceachtar foireann rómhaith an uair dheireanach ar imir siad i bPáirc an Chrócaigh. Chlis Ciarraí i gcoinne na Gaillimhe ansin mí Iúil seo caite agus bhuail Áth Cliath greadadh ar Mhaigh Eo i bPáirc an Chrócaigh an mhí seo caite ach ba cheart go mbeadh iomaíocht níos fearr againn tráthnóna.
Thug Ciarraí taispeántais mhaithe uathu níos rialta i rith an earraigh ná mar a rinne Maigh Eo agus má bhíonn an díocas agus dúrúch oibre céanna orthu agus a bhí d'fhormhór na sraithe, ba cheart gur leo a bheadh an lá. Éachtaí iomána déanta ag laochra Laoise – Tuairisc.ie
Éachtaí iomána déanta ag laochra Laoise
Tá ardmholadh á fháil ag iománaithe Laoise agus ag a mbainisteoir cáiliúil Eddie Brennan agus é tuillte go maith acu...
Dé Sathairn, Meán Fómhair 14 2019 ag 5:00 am
Tá séasúr na hiománaíochta idirchontae tagtha go ceann scríbe agus na coirn bronnta. Tiobraid Árann a bhí in uachtar ar fad in 2019 agus déanfaidh mé scagadh anseo orthu agus ar chraobh na bliana seo go luath. Ach ba mhaith liom díriú an tseachtain seo ar Laois agus ar an séasúr iontach a bhí acu. Beidh siad ag imirt i bpríomhroinn na sraithe in 2020. Is iadsan seaimpíní chomórtas Chorn Mhic Dhonncha agus bhí siad páirteach sna babhtaí deireanacha de chraobh na hÉireann den chéad uair ó 1979.
I dtréimhse trí seachtaine, bhuaigh siad Corn Joe McDonagh, fuair siad an ceann is fearr ar Bhaile Átha Cliath agus thug siad ardtaispeántas uathu i bPáirc an Chrócaigh i gcoinne Thiobraid Árann, an fhoireann atá anois ina seaimpíní ar Éirinn. Tá ardmholadh á fháil ag na himreoirí agus ag a mbainisteoir cáiliúil Eddie Brennan agus an moladh sin tuillte go maith acu. Ach mar a scríobh mé tamall ó shin ní athbheochan trí seachtaine a bhí anseo.
I ndiaidh an tséasúir stairiúil sin tugadh ardmholadh chomh maith don iarimreoir Pat Critchley as an méid a rinne sé chun plean forbartha a chur i dtoll a chéile tamall de bhlianta ó shin. Agus le blianta beaga anuas ba é Séamus 'Cheddar' Plunkett a bhí ina bhainisteoir ar an bhfoireann shinsir agus a rinne an t-uafás oibre ar son na hiomána sa chontae.
An rud is annamh is iontach bhí cluiche Laoise i gcoinne Bhaile Átha Cliath ar an gcéad chluiche a taispeánadh an oíche áirithe sin ar an gclár iomráiteach The Sunday Game.
Más fíor na tuairiscí, ba mhór an dúshlán a bhí roimh Eddie Brennan ag tús na bliana imreoirí a fháil chun imirt don chontae. Bhí rudaí teasaí go leor idir imreoirí áirithe ó chlubanna éagsúla sa chontae nár réitigh lena chéile. Ach chuir sé le chéile painéal a bhí sásta a bheith ann agus sásta an obair dhian a dhéanamh. De réir mar a thuigim, tá tuilleadh imreoirí maithe ann nár imir leo i mbliana agus tá lucht leanta an chontae ag súil go mbeidh cuid acu sin ar fáil agus an geansaí gorm agus bán á chaitheamh acu an chéad séasúr eile.
Tá ardmholadh ag dul do Eddie Brennan agus do lucht an chúlseomra ar fad ach tá moladh speisialta tuillte acu mar gheall ar an mbealach stuama a láimhseáil siad cúrsaí an cúpla seachtain sin nuair a bhí trí chluiche mhóra acu i ndiaidh a chéile. Bhí ionadh ar dhaoine gur thug Brennan cead agus a bheannacht do na himreoirí cúpla deoch a bheith acu i diaidh chluiche ceannais Chorn Mhic Dhonncha.
Ach d'fhoghlaim Brennan a cheard ó Bhrian Cody agus é ina thosaí sciliúil tapa ag an máistir ar feadh 12 bliain, tréimhse inar bhuaigh sé ocht mbonn uile-Éireann. Tá tuiscint ag Eddie ar conas cluichí a bhuachan agus mórán eolais aige ar conas prapáil i gceart don lá mór.
Fuair imreoirí agus leantóirí an chontae blaiseadh beag de na laethanta móra i mbliana. Bíonn blas ar an mbeagán agus géaraíonn sé an goile.
Tá an séasúr idirchontae críochnaithe dóibh anois ach bí cinnte go bhfuil borradh faoin iomáint sa chontae agus go bhfuil laochra nua ag aos óg Laoise. Caithfidh go bhfuil sé níos éasca ógánaigh an chontae a mhealladh i dtreo na hiomána faoi láthair.
Agus ní fada go mbeidh na pleananna á ndéanamh do 2020 nuair a thabharfar faoi aistear nua i dteannta ríthe iomána na tíre. Sa gcúl tá Fionntáin Ó Rudaigh as Cill Chomáin, sár chúl báire dá chlub agus dáchontae. Is aige a bhí an cic amach is faide sa tír. Cén t-iontas gur bhuaigh sé comórtas an chic fhada trí huaire.
Sa gcúinne, tá Seán Ó Ciaráin, an chéad pheileadóir as Maigh Eo a bhuaigh gradam All Star i 1971. Ba é Tomás Rua Ó Raghallaigh an lánchúlaí ab fhearr a bhí i mBéal an Mhuirthead ariamh agus chaith sé cúig bliana ag imirt d'fhoireann shinsir Mhaigh Eo. Ar chlé sa líne lánchúil tá Seán Ó Gallachóir. Bhí sárléamh ar chluiche aige. Fear a thug seirbhís iontach dá chlub agus dá chontae chomh maith.
Ar an gcliathán, tá fear Chill tSeádhna, Máirtín Ó Cabhaill. Bhí Máirtín ar fhoireann mhionúir Mhaigh Eo a bhuaigh Craobh na hÉireann 1985. D'imir sé d'fhoirne faoi 21 agus sinsir an chontae freisin. Bronnadh laoch an deireadh seachtaine ar Chriostóir Bairéad nuair a bhuaigh Béal an Mhuirthead craobh na sinsear ag Comórtas Peile na Gaeltachta 2010 agus tá gaisce déanta aige ó shin agus dhá ghradam All Star aige do Mhaigh Eo. As Béal an Mhuirthead freisin Micheál Ó Tuathail. Bhí sé i mbarr a réime sna 1970idí lena chlub agus lena chontae agus fuair sé ainmniúchán All Star i 1977.
Tá duine de pheileadóirí móra ár linne i lár na páirce, Willie Joe Mac Pháidín. Bronnadh gradaim All Star faoi dhó air agus le linn Chomórtas Peile na Gaeltachta sa Rinn i 1984, tháinig daoine ó chian agus ó chúngar chun é a fheiceáil ag imirt. Taobh leis i lár na páirce ar an tsárfhoireann seo tá Pádraig Ó Corragáin as Cill tSéadhna, sárpheileadóir a d'imir do Mhaigh Eo.
Is é an chéad imreoir a bhfuil áit bainte amach aige sa líne leath-thosach ná Ciarán Ó Ciaráin. Oifigeach Airm, d'imir fear Chill tSéadhna ar fhoirne Mhaigh Eo i gach grád. Mac Willie Joe Mac Pháidín, Billie Joe, atá roghnaithe mar leath-thosach láir. Chaith sé na blianta ag imirt le Maigh Eo agus bhí seal aige le hArd Mhacha chomh maith. Thug sé sárthaispeántas sa gcluiche ceannais ag Comórtas Peile na Gaeltachta sa Spidéal in 2006. Taobh leis ar an daichead slat tá Tomás Owen Ó hÉanacháin as Tuar Mhic Éadaigh. Beidh trácht go deo ar a chumas agus ar a chruinneas agus bhuaigh sé an Comórtas faoi dhó.
Sa líne lántosach atá Micheál Mac Suibhne. D'imir sé do Mhaigh Eo agus scóráil sé ceithre chúl i gcluiche amháin do Chill tSéadhna ag Comórtas Peile na Gaeltachta 2012. As Baile an Róba ó dhúchas, ba é Tomás Ó Máille laoch na deireadh seachtaine ag Comórtas Peile na Gaeltachta 1973 ar an gCeathrú Rua nuair a bhuaigh comhfhoireann Mhaigh Eo. Bhí sé ar dhuine de na tosaithe is fearr a bhí ag Maigh Eo ag an am. Istigh leis tá fear Acla, Pól Mac Conmara, fear a thug seirbhís mhaith dá chlub agus don chontae. Foireann ar an tairseach – Tuairisc.ie
Foireann ar an tairseach
Agus Jim McGuinness éirithe as, gach seans gur réabhlóid seachas éabhlóid eile atá ag teastáil ó Dhún na nGall
Déardaoin, Deireadh Fómhair 16 2014 ag 6:54 pm
Rory Gallagher agus Jim McGuinness ©INPHO/Cathal Noonan
Cé go rabhadar i ngiorracht ionga den gcomhscór i gcluiche ceannais na hÉireann roinnt seachtainí ó shin, tá na comharthaí sóirt ann go mb'fhéidir go bhfuil an braon deireanach sniogtha ag Jim McGuinness as an mbuíon imreoirí seo a bhfuil oiread tugtha acu dá gcontae le ceithre bliana anuas.
Dob é McGuinness féin a dúirt dhá bhliain ó shin gurb iad an fhoireann leis an gcóras is fearr a bhuann cluichí móra ach i gcás dhá fhoireann nach bhfuil aon ní eatarthu agus a fhanann dílis dá gcórais, beidh rith an ráis leis an bhfoireann a bhfuil níos mó imreoirí maithe acu.
Ba dhóigh leat gur theoiric an-neafaiseach í sin chun scéala cluiche ceannais na hÉireann a insint ach b'fhéidir go bhfuil mórán le foghlaim ón gcinneadh a dhein Jim McGuinness ag tús na míosa gan leanúint ar aghaidh mar bhainisteoir.
B'fhéidir go bhfacthas dó sa chluiche ceathrú ceannais i gcoinne Ard Mhacha go raibh foirne eile ag teacht i dtír ar an múnla a bhí chomh rúndiamhrach sin dhá bhliain ó shin.
Le barr dánaíochta agus mór is fiú, níor taibhsíodh d'Áth Cliath sa chluiche leathcheannais gurbh fhiú an iomarca machnaimh a dhéanamh ar stíl Dhún na nGall.
Ach arís ins an chluiche ceannais, b'fhéidir go raibh sé soiléir d'éinne a bhí toilteanach léamh ceart a dhéanamh ar an gcluiche seachas bheith ag caitheamh anuas ar chaighdeán na himeartha féin, go raibh Eamonn Mac Muiris agus a fhoireann tar éis dul amach ar stíl agus ar mheoin na gConallach.
Bhí léite orthu agus nuair ab ionann an dá chur chuige, bheadh an bua ag na himreoirí ba lú a dhéanfadh botúin.
Pé léamh atá anois againn ar an scéal, is léir gur foireann ar an dtairseach iad foireann Dhún na nGall agus is cinnte nach gcabhróidh an tarrac a deineadh oíche Déardaoin seo caite le comharbha Jim McGuinness agus é ag iarraidh an méid a baineadh amach le ceithre bliana a dhaingniú agus forbairt a dhéanamh ar chur chuige nua.
Le Dún na nGall sa taobh céanna le hArd Mhacha, Tír Eoghain, Doire agus an Dún, beidh mórán clathacha le cur díobh ag Dún na nGall i 2015 chun craobh Uladh a bhaint amach agus chun bheith ar comhchéim leis an méid a bhain McGuinness amach i dtrí bliana as na ceithre bliana a raibh ceannas aige ar an bhfoireann.
Tá cúis misnigh agus dóchais i ndéine na himeartha i gcraobh Dhún na nGall le coicíos anuas agus is léir go bhfuil an goile fós ag cuid mhaith des na saighdiúirí a chuaigh chun páirce i ngeansaí an chontae i gcaitheamh an tsamhraidh.
Ach tá, mar a dúrt i dtosach, éachtaintí eile ann a déarfadh go bhfuil sniogadh déanta ar chuid eile.
Tá Gaoth Dobhair cloíte, Cill Chartha buailte agus an chuma ar an scéal go mb'fhéidir go bhfuil, ar a laghad, beirt imreoirí eile (Colm McFadden agus Rory Kavanagh) ag fanacht le deireadh na craoibhe contae sara gcífear cá mbeidh a dtriall an bhliain seo chughainn.
Deineadh cinneadh mór, cróga, misniúil agus fadradharcach nuair a ceapadh McGuinness i ndeireadh na bliana 2010.
Bhí dearcadh ag fear na nGleanntach a bhí bun os cionn le gach dar dtáinig roimis agus bhí an misneach aige leanúint ar aghaidh ag iarraidh a fhís a chur i gcrích, beag beann orthu siúd a bhí á leagadh laistigh agus lasmuigh den gcontae.
Ní bheidh a leithéid arís ann agus b'fhéidir nár cheart bheith á chuardach.
Is é bainisteoir Chill Chartha, Rory Gallagher, atá luaite go láidir leis an gcúram le tamall anuas ach tá Gary McDaid ó Ghleann tSúilí san áireamh, chomh maith le leithéidí Damien Diver.
Tá cinneadh mór eile le déanamh ag an mbord a cheapfaidh bainisteoir nua. Dhéanfadh aon duine den dtriúr atá luaite agam an cúram go slachtmhar agus gach seans gur éabhlóid eile a bheadh i ndán don mbuíon imreoirí faoina gcúram. Brian Shelley

Is imreoir sacair é Brian Shelley (a rugadh ar an 15 Samhain, 1981 i mBaile Átha Cliath, Éire). Imríonn sé faoi láthair le Ballarat Red Devils chomh maith le post mar thraenálaí.
D'imir sé le Shamrock Rovers, Carlisle United agus Drogheda United roimhe sin. Ta foireann iomana Micheal Breathnach cailithe do cluiche ceathrú ceannais an chondae soisear b don chéad uair tar héis a mbua ar Cill Iomair le dhá phointe trathnóna de Domhnaigh. Bhí tús iontach ag na Breathnaigh, le cúl ag Antaine Ó Feinneadha ó phuc saor 21 slat, tar heis do Jeaic Mac Giolla Bhríde rothar aonair iontach a dhenamh i dtreo a chúil. Daimsigh Fintán ó Curraion agus Sean Denvir cuilíní ón imirt chomh maith agus bhí na Breathnaigh chun cinn 1.5 - 0.4 ag leath hama, le cuilín ag teach ó Sean ó Feinneadha tar heis do Eanna ó Conghaile an puc saor a shaothrú. Ba é Rob Hennelly a thosaigh sa chúl do Mhaigh Eo i gcoinne Dhún na nGall Dé Sathairn agus é fógartha go raibh gortú ag cur as do David Clarke, a thosaigh cúig chluiche as a chéile roimhe sin.
Ní raibh Hennelly i mbarr a mhaitheasa i gcoinne na gConallach agus cé go bhfuil sé á thuairisciú anois go mbeidh Clarke ar fáil don chluiche leathcheannais in aghaidh Átha Cliath an deireadh seachtaine seo ní shin le rá go bhfillfidh sé ar an bhfoireann.
Tháinig Clarke isteach in áit Hennelly tar éis do Mhaigh Eo cliseadh i gcoinne Ros Comáin agus bhí an chuma ar an scéal go mbeadh sé sa chúl den chuid eile don bhliain. Ach thug sé taispeántas uafásach uaidh i gcoinne Chiarraí agus b'fhéidir go n-íocfadh sé as.
Tá Clarke níos fearr ag stopadh iarrachtaí ar chúil ach tá cic amach níos fearr ag Hennelly. An fhadhb atá ag Maigh Eo ná go mbeidh géarghá leis an dá scil i gcoinne Átha Cliath an deireadh seachtaine seo.
Tá sé de bhuntáiste ag Hennelly gurb é a bhí sa chúl nuair a chas Maigh Eo ar Áth Cliath i bPáirc an Chrócaigh sa tsraith mí Feabhra agus bhí fear Bhréachmhaí ar fheabhas ar fad an oíche sin nuair a shábháil sé scata iarrachtaí ar chúil.
Bhí drochlaethanta i gcoinne Átha Cliath ag Hennelly chomh maith, áfach. Chlis ar a chuid ciceanna amach in athimirt chluiche ceannais 2017 agus taispeánadh cárta dubh dó tar éis 41 nóiméad.
Caithfidh James Horan duine den bheirt a roghnú Dé Sathairn, áfach.
Cillian O'Connor. Pictiúr: INPHO/James Crombie
Cé chomh tábhachtach is a bheidh an sos a fuair imreoirí Átha Cliath agus Thír Eoghain?
Bhí deis ag Jim Gavin sos a thabhairt do phríomhimreoirí Átha Cliath an deireadh seachtaine seo caite i gcoinne Thír Eoghain agus rinne sé amhlaidh. Mar sin, cé go bhfuil lá breise ag Maigh Eo chun fáil réidh do chluiche leathcheannais an tSathairn, i ndáiríre is ag Áth Cliath is mó a bheidh scíth déanta.
Tharla an rud céanna anuraidh nuair nár chuir Jim Gavin ach beagán de na himreoirí is tábhachtaí aige chun páirce i gcoinne Ros Comáin sa bhabhta deireanach de chomórtas an tSárochtair. Nuair a thug Gaillimh aghaidh ar Áth Cliath sa chluiche leathcheannais sé lá ina dhiaidh sin, ba léir go ndearna an briseadh maitheas do na himreoirí ab fhearr ag Gavin.
D'éirigh go maith leis na Gaillimhigh sa chéad leath agus ní raibh siad ach cúpla pointe chun deiridh ag an mbriseadh. Ach ní raibh siad in ann ag fuinneamh Átha Cliath sa dara leath, thit an tóin astu agus sáraíodh le naoi bpointe iad.
Tá seacht gcluiche imeartha ag Maigh Eo le hocht seachtaine anuas agus ní raibh aon cheann acu éasca. Tá siad ar cheann de na foirne is aclaí sa tír agus b'fhéidir nach rachaidh siad go tóin poill chomh héasca le Gaillimh anuraidh ach tá cuid mhór fuinnimh caite ag Maigh Eo an samhradh seo.
Beidh Ciarraí sa chás céanna sa chaoi gur thapaigh Tír Eoghain an deis scíth a thabhairt d'imreoirí i gcoinne Átha Cliath agus cé nach bhfuil an oiread céanna cluichí imeartha ag Ciarraí agus atá ag Maigh Eo, thug an Mhí neart le déanamh d'fhir na Ríochta Dé Sathairn.
Bainisteoir Thír Eoghain, Mickey Harte. Pictiúr: INPHO/Ryan Byrne
An mbeidh Tír Eoghain in ann ceann de na mórfhoirne a bhualadh?
Taobh amuigh d'Áth Cliath, níl mórán foirne eile inchurtha le Tír Eoghain chun cluichí a bhuachan nuair is iadsan rogha na coitiantachta. Cé go bhfuil an ceann is fearr faighte orthu ag Muineachán agus ag Dún na nGall i gcúige Uladh le roinnt blianta anuas, is annamh a fhaigheann foireann atá níos laige nó fiú ar comhchéim le Tír Eoghain an ceann is fearr orthu.
Sin ceann de na cúiseanna go mbíonn siad chomh maith sna babhtaí cáilithe. Bíonn foirne ann a ligeann na maidí le sruth i gcoinne na n-íochtarán, ach ní hamhlaidh a bhíonn i gcás Thír Eoghain. Fiú i gcomórtas an tSárochtair i mbliana, bhí go leor den tuairim go dtabharfadh Ros Comáin neart le déanamh dóibh ach bhí fir Mickey Harte rómhaith dóibh. Sa chéad chluiche eile, bhí Tír Eoghain cúig phointe chun deiridh i gcoinne Chorcaí ag leath ama ach tháinig siad ar ais chun an cluiche a bhaint.
An fhadhb atá ag Tír Eoghain áfach ná go bhfuil tamall fada ann ó bhuaigh siad ar aon fhoireann a measadh a bheith níos fearr ná iad. Is iad Áth Cliath, Ciarraí, Maigh Eo agus Tír Eoghain na foirne is fearr le deich mbliana anuas ach níl an ceann is fearr faighte ag Tír Eoghain ar aon cheann de na trí fhoireann eile sin sa chraobh ó bhuaigh siad ar Chiarraí i gcluiche ceannais na hÉireann 2008.
Má tá siad chun cluiche ceannais na hÉireann a bhuachan i mbliana, caithfidh siad péire acu a shárú taobh istigh de choicís.
D'fhéadfá a rá a dhéanamh nach bhfuil Ciarraí tada níos fearr ná Tír Eoghain faoi láthair ach is iad fir na Ríochta rogha na coitiantachta, agus beidh le feiceáil an mbeidh Tír Eoghain in ann teacht aniar aduaidh orthu.
Cosantóir Átha Cliath, Philly McMahon. Pictiúr: INPHO/James Crombie
An gcuirfear líne lánchúil Átha Cliath faoi bhrú?
Ag tús na bliana, measadh gurb í líne lánchúil Átha Cliath an laige ba mhó a bhí iontu, nó an t-aon laige a bhí iontu ba chirte a rá. Bhí tuairim ann nach raibh Philly McMahon, Jonny Cooper ná Cian O'Sullivan chomh maith agus a bhíodh agus go bhféadfaí tuisle a bhaint as seaimpíní na hÉireann ach foirne a bheith sásta úsáid a bhaint as an modh díreach ina gcoinne agus dul ar thóir na gcúl.
Cheap daoine gur léiriú ar an bhfadhb sin a bhí i gcinneadh Jim Gavin Rory O'Carroll a thabhairt isteach sa phainéal arís tar éis don lánchúlaí trí bliana a chaitheamh sa Nua-Shéalainn.
In ainneoin na cainte sin go léir, tá ag éirí réasúnta maith le cosantóirí Átha Cliath go dtí seo.
Níl ach cúl amháin géillte acu go n-uige seo sa chraobh agus cic éirice ó Luke Connolly Chorcaí a bhí ansin.
Má tá Maigh Eo chun Áth Cliath a shárú an deireadh seachtaine seo, caithfidh siad cúil a scóráil. Ní bheidh sé sin chomh héasca is a bhí daoine a cheapadh.
Stephen O'Brien ag imirt do Chiarraí. Picriúr: INPHO/Tommy Dickson
An mbeidh bealach timpeall ar chóras dlúthchosanta Thír Eoghain ag Ciarraí?
Tá go leor cainte á déanamh faoi láthair faoi laigí chosantóirí Chiarraí agus faoi conas a rachaidh siad i ngleic le frithionsaithe Thír Eoghain i gcluiche leathcheannais na hÉireann Dé Domhnaigh. Ach d'fhéadfadh go mbeadh ceist eile faoi chur chuige Chiarraí níos cinniúnaí fós Dé Domhnaigh. An mbeidh bealach timpeall ar chóras dlúthchosanta Thír Eoghain ag Ciarraí?
Le blianta beaga anuas ag streachailt a bhíodh Ciarraí aon uair a d'imríodh siad i gcoinne foirne a mbíonn a lán imreoirí thiar i measc na gcosantóirí acu. Ní fios go fóill an bhfuil réiteach na faidhbe sin ag Peter Keane i mbliana.
I gcomórtas an tSárochtair anuraidh, chaill Ciarraí i gcoinne na Gaillimhe agus is beag nár chaill siad i gcoinne Mhuineacháin. Dhá fhoireann iad sin a bhí fíorchosantach ina gcur chuige.
Níor imir Ciarraí aon fhoireann den chineál sin fós i gcraobh na bliana seo. Cheap daoine go gcuirfeadh Dún na nGall go leor imreoirí siar nuair a chasfadh Ciarraí orthu ach, mar a tharla sé, bhí an cluiche eatarthu i bPáirc an Chrócaigh ar cheann de na cluichí is oscailte a bhí againn i mbliana.
Nuair atá siad ag imirt i gcoinne na bhfoirne cosantacha faigheann Ciarraí i bhfad níos deacra é a chinntiú go bhfaigheann a gcuid imreoirí sa líne lántosach dóthain de sheilbh na liathróide. Nuair atá córas cosantach dá leithéid le sárú bíonn gá le foighne, le hiompar na liathróide suas an taobhlíne agus le pointí a scóráil níos faide amach. Fágann sin go léir go bhféadfadh go mbeadh líne leaththosach Chiarraí níos tábhachtaí sa chluiche seo agus go mbeidh gá le gaiscí ó leithéidí Stephen O'Brien agus Sheáin O'Shea go háirithe. Corn na nGéanna Fiáine

Is comórtas iománaíochta é Corn na nGéanna Fiáine a eagraíodh den chéad uair in 2018. Imrítear é i Staid Spotless in Sydney na hAstráile .
2018.
Bhuaigh Gaillimh an chéad eagrán den chorn, le bua tar éis comórtas pocanna saora in aghaidh Chill Chainnigh. Beidh Club Óige Lurgan ag taisteal go Dún na nGall ar an Satharn seo chugainn, 21 Feabhra, le páirt a ghlacadh i gcomórtas náisiúnta idir Óg-Chlubanna atá eagraithe ag Óige na Gaeltachta. Ghnóthaigh Club Lurgan an chéad áit i gCraobh Chonnachta den Chomórtas X-Factóir.
Guíonn muid gach rath orthu.
Scannáin Saor in Aisce sa tSeanscoil ar an Satharn
'Human Capital', scannán nua ón Iodáil a bheas á thaispeáint ar an Déardaoin seo, 19 Feabhra, i Seanscoil Sailearna ag tosaí ag 8.15 trathnóna.
Chomh maith leis sin, beidh dhá scannán den scoth le feiceáil ar an Satharn: ag 7.00 tráthnóna taispeánfar 'Pioneer', scannán nuadhéanta ón Ioruaidh agus níos deireannaí an tráthnóna céanna taispeánfar scannán ón Íoslainn, 'Of Horses and Men'. Ní bheidh aon táille á ghearradh ag an doras agus tá na scannáin oscailte don phobal. Tá an dá scannán á dtaispeáint mar chuid den scéim le scannáin a thabhairt go ceantair tuaithe san Eoraip agus atá á eagrú ag an Cinemobile agus ag Club Scannán Sailearna. Tá teorainn aois 15 leis an scannán 'Of Horses and Men'.
Áine agus Eimear Ní Bhiadha
An deireadh seachtaine seo caite rinne imreoirí ó Chumann Liathróid Láimhe Micheál Breathnach an-mhaith i gcomórtaisí éagsúla i nGaillimh, i gCábhán agus i Londain.
I gCábhán bhí an bua ag Eimear Ní Bhiadha ón gCnoc i gCraobh na hÉireann do na coláistí iarbhunscoile. Bhuail sí Aoife Holden as Cill Chainnigh leis an scór 15 – 7, 15 – 9.
Bíonn máthair Eimear, Áine Ní Bhiadha, ag imirt í féin agus ghnóthaigh an bheirt acu le chéile sa gcomórtas dúbailte do mháthair agus iníon i gCaisleán a' Bharraigh le gairid. Beidh Eimear, a imríonn le Cumann Liathróid Láimhe Mícheál Breathnach, ag dul to Calgary i gCeanada le páirt a thógáil i gCraobh Comórtais an Domhain sa liathróid láimhe.
Tá craobh na Gaillimhe do bhuachaillí faoi 14 (A) bainte amach ag Eimhin Ó Diollúin ón bPúirín. Bhuail sé Éanna Wood ó Chlub Bhóthair na Trá leis an scór 15-9, 15-9.
Sa gcomórtas dúbailte faoi 16 (A) bhí bua éasca ag beirt ó Chor na Rón, Cian Ó Conghaile agus Oisín Ó Cualáin, nuair a bhuail siad buachaillí Mhaigh Chuilinn leis an scór 15 – 2, 15 – 6.
Bhí an bua chomh maith ag Sadhbh Ní Fhlaithearta ó Sailethúna sa gcomórtas do chailíní faoi 12, nuair a chloigh sí cailín ó Bhaile Chlár na Gaillimhe.
Sinéad Ní Áinlí
I gComórtas Liathróid Láimhe Aon Bhalla, 'UK Wallball', a bhí ar bun i Londain an deireadh seachtaine seo caite, bhuaigh Sinéad Ní Ainlí, Cumann Liathróid Láimhe Micheál Breathnach, an chéad áit sa roinn "Ladies Open".
Ag an deireadh seachtaine chomh maith, imríodh Craobh Connacht sa Liathróid Láimhe do na bunscoileanna i mBóthar na Trá. Ghlac 40 gasúr ar fad as na 5 chontae ar fud an Chúige páirt sa gcomórtas. Ba í Skylyn Ní Mháille Bhreathnach, Scoil Sailearna, a thug léi an chéad áit sna cailíní singil faoi 11. Orlaith Ní Churraoin agus Grace Nic Craith, Scoil Éinne, an Spidéal, a thug leo an chéad áit sna cailíní dúbailte faoi 13.
Sa dara háit a bhí Éadaoin Nic Dhonncha agus Méabh Ní Chualáin, Scoil Sailearna, sna cailíní dúbailte faoi 11 agus sa dara háit a bhí Sadhbh Ní Fhlaithearta, Scoil Éinne, an Spidéal, sa gcomórtas do chailíní singil faoi 13.
Beidh na buaiteoirí ag glacadh páirt i Lá Náisiúnta Liathróide Láimhe na mBunscoileanna ar an Domhnach, 22 Márta.
Orlaith Ni Churraoin agus Grace Nic Craith
Ceolchoirm Mhór ag Coláiste Cholmcille
Is ar an Aoine, 6 Márta, a bheas Ceolchoirm Mhór na Bliana ag Coláiste Cholmcille, in Óstán na Páirce, An Spidéal, ar mhaithe le Ciste Tacaíochta na Scoile. Anuraidh an chéad bhliain a reachtáladh an cheolchoirm agus d'éirigh chomh maith leis is gur shocraigh Coiste na dTuismitheoirí agus foireann na scoile go mba cheart ocáid bhliantúil a dhéanamh dhó.
Is bliain speisialta é seo do Choláiste Cholmcille in Indreabhán, mar go bhfuil an scoil ag ceiliúradh 60 bliain a bheith ag cur oideachas den scoth ar fáil do aos óg Chois Fharraige. Tá talann go leor i measc na ndaltaí maidir le ceol, damhsa, amhránaíocht agus beidh an talann sin ar an stáitse ag an gceolchoirm, agus beidh aíonna speisialta ann freisin, ar iarscoláirí na scoile cuid acu.
Beidh ticéid á ndáileadh ar thuismitheoirí tar éis an bhriseadh lár téarma. Ní hamháin go mbeidh sár-oíche ceoil ann, ach beidh go leor spotduaiseanna le bronnadh chomh maith, curtha ar fáil ag gnónna áitiúla.
Ar an Domhnach seo caite bhí an Cruinniú Chinn Bliana ag Cumann Camógaí Chois Fharraige agus toghadh na hoifigigh seo a leanas don bhliain seo chugainn: Cathaoirleach, Máirtín Ó Dubhghaill; Leaschathaoirleach, Martina Ní Ghabháin; Rúnaí, Caitríona Uí Fhrighil; Cisteoir, Aodhán Mac Cormaic; Oifigeach Caidreamh Poiblí, Frances Uí Mhárta; Oifigeach Cosanta Leanaí, Áine Ní Chonchubhair.
Toghadh Mícheál Ó Coistealbha ón bPáirc ina Uachtarán ar an gCumann Camógaí. Tá Mícheál ina chathaoirleach ar an gCumann ó bunaíodh é in 1981, ach thug sé le fios ag an gCruinniú Cinn Bhliana go mb'fhearr leis seasamh siar. Le teann omóis dhó socraíodh ról onórach a thabhairt dhó mar Uachtarán ar an gCumann.
An Déardaoin seo, 19 Feabhra, tabharfaidh Seosamh Ó Cuaig léacht i gColáiste Chonnacht faoin teideal 'An Spidéal 50 Bliain ó Shin'. Tosóidh an léacht, atá eagraithe ag Cumann Seanchais agus Staire Chois Fharraige, ag 8.00 trathnóna.
Scéimeanna Tacaíochta Pobail an Chomhairle Chontae
Tá Comhairle Chontae na Gaillimhe ag glacadh le iarratais faoi láthair ó eagraíochtaí atá ag lorg cúnamh airgid le tionscadail éagsúla a chur ar bun ina bpobail féin.
Bhí seisiún eolais an tseachtain seo caite in Indreabhán, inar tugadh mionsonraí faoin na scéimeanna éagsúla tacaíochta atá ann i mbliana.
Seo a leanas na ceannteidil faoina bhféadfaí cúnamh airgid a iarraidh ón gComhairle Chontae:
Forbairt Eacnamaíochta Phobalbhunaithe
Seirbhísí agus Áiseanna Phobalbhunaithe
Ealaín Pobal
Is do ghrúpaí deonacha atá pobalbhunaithe a chuirtear an tacaíocht ar fáil, cé go bhfuil scéim ann chomh maith do bhunscoileanna, faoina bhféadfadh ealaíontóir gairmiúil dul ag obair ar thionscadal le daltaí i mbunscoil.
Is buiséad sách beag, €355,000, atá curtha ar fáil ag Contae na Gaillimhe i mbliana agus bíonn ar ghrúpaí a fhaigheann airgead, airgead meaitseála a bheith acu féin.
Tá go dtí an Déardaoin seo chugainn, 26 Feabhra, le iarratas a chur faoi bhráid an Chomhairle Chontae. Tá breis eolais le fáil ó na huimhreacha seo: 091509570; nó 091 509575.
Oíche na nGradam faoi Aois
Is ar an gCéadaoin seo chugainn i Seanscoil Sailearna ag 7.00 tráthnóna a bheas ceann de na hocáidí is deise i bhféilire Chumann Mícheál Breathnach: Oíche Bronnadh na nGradam faoi Aois. I láthair ar an oíche beidh na himreoirí contae Maidhc Antaine Ó Conghaile, Fiontán Ó Curraoin, Seán Denvir agus Peadar Óg Ó Gríofa.
Tá súil againn liosta iomlán na mbuaiteoirí a fhoilsiú sa gcolún seo an tseachtain seo chugainn.
Teilifíseán LED 32" Bronnta ar Chóilín Mc Keon
Coiste Na Minna ag bronnadh teilifís
Cóilín Mc Keon ó Ros a' Mhíl ag glacadh le teilifíseán LED 32" a bhronn Coiste Pobail na Minna air an tseachtain seo caite. Ó chlé: Debbie Clancy, Peigín Uí Mhárta, Cóilín Mc Keon, Caitlín de Búrca. Bíonn Cóilín ag freastal gach Céadaoin ar na Oícheanta Cártaí a bhíonn eagraithe i Scoil na Minna, ag an gCoiste Pobail.
Cailíní an Spidéil agus Foireann Ban na Gaillimhe
Foireann Peile na Gaillimhe (Mná) le Cailíní ón Spidéal
Le gairid chas roinnt cailíní óga ón Spidéal foireann ban na Gaillimhe. Cá bhfios, i gceann roinnt blianta eile, nach mbeidh geansaí na Gaillimhe á caitheamh ag cuid dena cailíní óga seo? In 1983 cuireadh triúr imreoir de chuid Bhaile Átha Cliath den pháirc, Brian Mullins as buile a thabhairt d'imreoir Gailleamhach lena uilleann agus Ciaran Duff as cic sa cheann a thabhairt do dhuine eile. Caitheann Tuairisc.ie súil ar a bhfuil ag tarlú agus deireadh á chur leis na comórtais réamhshéasúir sa pheil an deireadh seachtaine seo
Dé Domhnaigh, Eanáir 29 2017 ag 6:30 am
Ní fiú mórán san fhómhar an corn ó mhí Eanáir
Cé go ndeir bainisteoirí go dtugann bua i gcomórtais mhí Eanáir fuinneamh d'fhoireann don séasúr atá le teacht, is beag tionchar a bhíonn ag na comórtais sin ar scéal na craoibhe, agus ar cé a thugann leo Corn Mhic Uidhir, ach go háirithe.
Is fada an lá na comórtais seo ar siúl. Imríodh Corn Mhic Cionnaith den chéad uair i 1927. Mar sin féin, féach nár bhuaigh dream a bhuaigh ceann de na comórtais réamhshéasúir seo Cluiche Ceannais Peile na hÉireann ach naoi n-uaire.
Ba iad an Cabhán, a bhuaigh Corn Mhic Cionnaith agus Corn Mhic Uidhir i 1951 an chéad fhoireann gur éirigh leo an méid sin a dhéanamh agus ó shin, níl amhlaidh déanta ach ag an Dún (1961), Doire (1993) agus Tír Eoghain (2005).
Seans gur léiriú é ar an méid measa atá acu ar Chorn Mhic Craith i gCúige Mumhan nár bhuaigh aon fhoireann riamh ar éirigh leo sa chomórtas sin Craobh na hÉireann an bhliain chéanna. Ó bunaíodh an comórtas i 1981, tá Corn Mhic Uidhir buaite 14 uair ag Ciarraí nó Corcaigh, ach níor bhuaigh ceachtar acu Corn Mhic Craith sa bhliain chéanna.
I gCúige Laighean, níor thug leo an dá chorn, Corn Uí Bhroin agus Corn Mhic Uidhir, sa bhliain chéanna ach Baile Átha Cliath i 1958 agus in 2015 agus an Mhí i 1967.
B'fhéidir go bhfuil an scéal beagáinín éagsúil acu i gCúige Chonnacht. Is iad Gaillimh an t-aon fhoireann ón gcúige sin ar éirigh leo Craobh na hÉireann a bhuachan ó cuireadh tús leis an tSraith FBD, sraith a bhuaigh siad i 1998 agus 2001. Ar ndóigh, bhí siad ag ceiliúradh ag deireadh na mblianta sin chomh maith.
Imreoir Bhaile Átha Cliath, Conor McHugh. INPHO/Ryan Byrne
Anois nó riamh do chúltacaí Bhaile Átha Cliath
Fiú má éiríonn le Baile Átha Cliath Corn Uí Bhroin agus Corn Mhic Uidhir a thabhairt leo in 2017, seans nach mbeidh mórán cosúlachtaí idir an fhoireann a imreoidh inniu agus an ceann a rachaidh chun páirce sa bhfómhar. Go dtí seo in 2017, is imreoirí nua ar fad a cuireadh chun páirce d'fhoireann na príomhchathrach agus beidh deis eile acu dul i gcion ar Jim Gavin inniu agus iad ag tabhairt aghaidh ar an Lú i gcluiche ceannais Choirn Uí Bhroin.
Agus na himreoirí aitheanta ag teacht ar ais don tsraith, b'fhéidir gurb é seo an seans deireanach a bheidh ag cuid do na himreoirí eile seo dul i bhfeidhm ar Jim Gavin i mbliana. Tá an oiread sin imreoirí maithe sa phríomhchathair faoi láthair, go mbíonn sé thar a bheith deacair ag imreoir aird bhainisteoir an chontae a tharraingt air féin.
Is cinnte go bhfuil an deis a tugadh dóibh tapaithe ag roinnt imreoirí cheana féin. Cé go bhfuil scoth na dtosaithe ag Baile Átha Cliath, bhí Gary Sweeney, Niall Scully agus Conor McHugh ar fheabhas go dtí seo agus seans maith go dtabharfar deiseanna imeartha eile dóibh i rith na sraithe. Má tá cuid de na himreoirí eile ag iarraidh go dtabharfaí an deis chéanna dóibh féin, is anois nó riamh acu é.
Duine de lucht tacaíochta Ros Comáin. INPHO/James Crombie
Fonn díoltais ar Ros Comáin
Is iad Ros Comáin agus Gaillimh ríthe na peile i gcúige Chonnacht an mhí seo agus iad ag tabhairt aghaidh ar a chéile i gcluiche ceannais FBD don tríú bhliain as a chéile. Cé gurb iad Ros Comáin a thug leo an tsraith in 2015, ba iad Gaillimh a thug an lá leo anuraidh.
Ba iad cúil Damien Comer sa chéad chúig nóiméad a chinntigh go mbeadh an bua ag foireann Kevin Walsh anuraidh, agus beidh Ros Comáin ag iarraidh an chailliúint sin a chúiteamh. Déarfá go mbeadh siad ag iarraidh díoltas a bhaint amach ar na Gaillimhigh chomh maith, mar is iad a chuir Ros Comáin de dhroim seoil anuraidh sa chraobh chomh maith.
I ndiaidh dóibh feachtas láidir sraithe a bheith acu, go háirithe ag tús an chomórtais, chlis ar Ros Comáin in aghaidh na Gaillimhe in athimirt chluiche ceannais Chonnacht. Chuir an greadadh 11 pointe stop le haon dul chun cinn a bhí á dhéanamh ag Ros Comáin mar dhíbir an Clár iad ón gcraobh sé lá ina dhiaidh sin. Cothrom an ama seo anuraidh d'éirigh leis an nGaeltacht na cosa a thabhairt leo in aghaidh an Spá ina gcluiche deireanach i Roinn 2 shraith peile Chiarraí.
D'fhág an bua sin go mbeadh cumann caide na Gaeltachta ag imirt i Roinn 1 den tsraith den chéad uair ó 2011.
Cúpla bliain roimhe sin bhí an cumann, a bhain cluiche ceannais na hÉireann amach in 2004, i mbaol titim go dtí Roinn 4.
Ach cé go bhfuil borradh faoi chúrsaí peile i gCorca Dhuibhne le tamall, is beag duine i gCiarraí a bhí ag súil leis an ngaisce atá déanta acu i mbliana.
Chaill an Ghaeltacht dhá chluiche sa chéad trí bhabhta den tsraith ach tá gach aon chluiche a d'imríodar ó mhí Aibreáin buaite acu. Ar ndóigh, d'éirigh leo Comórtas Peile na Gaeltachta a thabhairt leo le linn na tréimhse sin chomh maith.
Agus gan ach cluiche amháin fágtha sa tsraith acu – i gcoinne Naomh Mhuire Chathair Saidhbhín an Domhnach beag seo – tá foireann óg na Gaeltachta sa dara háit i Roinn 1 taobh thiar de Chrócaigh Chill Airne, seaimpíní na hÉireann.
16 pointe atá ag an nGaeltacht, an méid is mó pointí a charnaigh an club riamh i Roinn 1, agus má chuireann siad fiú pointe amháin leis an stór sin in Uíbh Ráthach Dé Domhnaigh is iad a bheidh á fhéachaint leis na Crócaigh i gcluiche ceannais na sraithe.
Cé go bhfuil siad i mbaol a ndíbeartha ó Roinn 1, ní haon dóithín Naomh Mhuire Chathair Saidhbhín a bhuaigh Craobh Idirmheánach na hÉireann anuraidh. Beidh díomá ar fhir Uíbh Ráthaigh leis an bhfeachtas leachta atá curtha isteach acu go dtí seo i mbliana agus iad ar a ndícheall fanacht i Roinn 1.
D'oirfeadh comhscór dóibh chun fanacht thuas agus ó tharla go mbeidh na foirne seo á fhéachaint le chéile athuair i gcluiche leathcheannais chraobh idirmheánach an chontae an Domhnach seo chugainn, ní thógfaí ar aon duine é bheith ag súil le cath na mbó maol eatarthu an deireadh seachtaine seo.
Ach bunaithe ar a bhfuil bainte amach ag an nGaeltacht go n-uige seo i mbliana, agus iad go minic d'uireasa imreoirí a bhí ar dualgas le foirne Chiarraí, idir shóisir agus shinsir, déarfá nach bhfuil sé sa mhianach iontu aon ní a ghéilleadh go bog.
Uair amháin i stair an chumainn, in 2007, a bhuadar Roinn 1 na sraithe agus beidh siad ag iarraidh a léiriú arís an Domhnach beag seo – d'aon duine atá fós dall air – go bhfuiltear ag tógaint arís thiar. Dar le bainisteoir Chiarraí, is annamh a bhíonn tráchtairí CLG sna meáin cruinn ina gcuid tráchtaireachta agus deir sé go mbeadh go leor acu díomhaoin dá mbeadh orthu anailís seachas tuairimíocht a sholáthar
Dé Máirt, Bealtaine 9 2017 ag 6:40 am
Bheadh go leor tráchtairí CLG dífhostaithe dá mbeadh orthu anailís a dhéanamh seachas a bheith ag tuairimíocht, a deir bainisteoir fhoireann peile Chiarraí, Éamonn Fitzmaurice.
Agus é ag labhairt inné ar An Saol Ó Dheas ar RTÉ Raidió na Gaeltachta, dúirt bainisteoir Chiarraí go bhfuil tábhacht ag baint lena mbíonn á rá sna meáin ach gurbh fhearr do lucht tráchtaireachta díriú ar an anailís seachas ar an tuairimíocht.
"Tá an-chumhacht ag na meáin ach bhí rud suimiúil le rá ag Pádraig Joyce ansin le déanaí – cuireadh chugam rud a scríobh sé. Dúirt sé, 'Níl tuairimí daoine ag teastáil. An rud atá ag teastáil ná anailís, cén fáth ar tharla an rud seo, cén fáth go ndearna siad an cinneadh sin, cad atá ar siúl acu ansin?'
"Is dóigh liom go mbeadh sé níos fearr dá mbeadh níos mó den anailís sin ann in ionad tuairimí. B'fhéidir dá mbeadh an sórt anailíse sin ann, go mbeadh an-chuid de na daoine sin as jab! Níl a fhios agam an dtuigeann siad cad a bhíonn ar siúl an-chuid den am agus líonann siad an spás le tuairimí ansin," a dúirt Fitzmaurice.
"Go háirithe anuraidh nuair a chailleamar, bhíos ag léamh rudaí roimh an gcluiche ceannais, an-chuid den am is iad na hiriseoirí féin is cóngaraí den fhírinne. Na 'experts' a bhíonn ag fáil airgead mór, go leor den am, ní bhíonn siad chomh cruinn sin agus, mar a dúirt Pádraig Joyce, bíonn an-chuid tuairimí i gceist ansin."
Is annamh a labhraíonn Fitzmaurice ar a mbíonn á rá sna meáin agus deir sé go ndéanann sé iarracht go leor den phlé a sheachaint.
"Ní fhéachaim ar mhórán chun an fhírinne a rá. Má bhíonn tú ag féachaint ar an-chuid, agus tá an oiread sin amuigh ann, is féidir leis cur isteach ar do chuid smaointeoireachta féin agus tosaíonn tú ag ceistiú rudaí. B'fhearr liom fanacht agus muinín a bheith agam i mo chuid tuairimí féin."
Beidh aithne mhaith ag Fitzmaurice ar dhuine de na saineolaithe sin i mbliana agus é fógartha le deireanaí ag RTÉ go mbeidh Colm Cooper ar fhoireann tráchtairí The Sunday Game an samhradh seo agus bhí moladh ag Fitzmaurice dá iar-imreoir.
"Beidh Colm ar fheabhas. Tá a fhios agam go bhfuil an-éirim peile aige agus beidh sé suimiúil éisteacht leis. Bhí sé ar The Sunday Game cheana. An bhliain a raibh sé gortaithe, 2014, bhí sé ann cúpla uair agus bhí sé an-nádúrtha agus bhain sé taitneamh as. Cabhróidh sé leis ó thaobh an fhoireann a fhágáil agus líonfaidh sé an bhearna beagáinín."
Fág freagra ar 'Bheadh go leor tráchtairí gan post dá mbeadh orthu anailís cheart a dhéanamh – Fitzmaurice'
Maidhcí Dé Céadaoin, Bealtaine 10 2017 ag 10:39 am
Is fiú idirdhealú a dhéanamh idir ról an "tráchtaire" agus ról an "anailísí". Tráchtaire ag déanamh cuir síos ar cad atá ag tarlú os a chomhair amach agus anailísí ag tabhairt tuairimíocht (maith nú holc) ar cén fáth go bhfuil na rudaí sin ag tarlú. D'éirí go maith le foirne Mionúir agus faoi 16 An Spidéil le seachtain anuas i gcluichí sraithe a bhí acu. Is ar chomhscór a chríochnaigh foireann mionúir an chumainn ina gcluiche le Naomh Séamas sa sraith mionúir A, 0-8 le 1-05. Is iad Naomh Séamas seaimpíní Mionúir A an Chontae le dhá bhliain anuas agus bhí sár choimhlint eatarthu féin agus leads An Spidéil an tseachtain seo. Go deimhin bhí mí ádh ar an Spidéal nár thug siad an bua leo ar deiridh.
Fuair foireann faoi 16 An Spidéil an ceann is fearr ar Chill Aithnín i sraith B an Iarthair chomh maith 5-13 le 2-10 tar éis dóibh an ceann is fearr a fháil ar Rinn Mhaoile faoi dhó an tseachtain roimhe sin sa sraith agus i gComórtas Peile na Gaeltachta.
Tá an bhuíochas agus moladh ag dul do na bainisteoirí agus traenálaithe ar fad a bhíonn ag plé leis na foirne seo agus le foirne an chumainn ar fad. Áth Cliath 1-17 Gaillimh 0-13
Páirc Pharnell, 20/02/16
Bua tábhachtach a bhí anseo a theastaigh go géar ó na Dubs, tar éis an drochthús a bhí acu leis an tsraith in aghaidh Thiobraid Árann, i nDurlas, an tseachtain seo caite. Bhí athrú suntasach le feiceáil i meon fhir na hardchathrach, Dé Sathairn. Bhí siad ann chun an cluiche seo a bhuachan agus ba mhór an faoiseamh dá gcuid lucht leanta é sin a fheiceáil. Ardú mór meanma a bhí sa mbua seo do fhir Ger Cunningham agus tabharfaidh sé muinín agus misneach dóibh don chéad chluiche eile in aghaidh Chorcaí.
A mhalairt de scéal a bhí ann do na Gaillimhigh. Tar éis go raibh bua maith acu an tseachtain roimhe ar Chorcaigh bhí an díocas ar iarraidh óna gcuid imeartha Dé Sathairn. Sin mar a bhíonn iománaithe na Gaillimhe, faraor. An-mhaith lá amháin agus an-dona an chéad lá eile. Beidh a gcuid lucht leanta ag súil go mór go mbeidh Micheál Donoghue in ann an fhadhb sin a chur ina cheart i mbliana – mara ndéanann sé rud ar bith eile. Níl aon amhras ann ach go bhfuil imreoirí sách maith ag Gaillimh le rudaí móra a bhaint amach.
Bhí tús réasúnta mall leis an gcluiche seo agus tar éis 7 nóiméad bhí an dá fhoireann cothrom ar scór 0-02 go dtí 0-02. D'éirigh leis na Dubs gabháil chun tosaigh ina dhiaidh sin, áfach, a bhuíochas sin do scóranna ó Niall McMurrow, Dharragh Ó Conaill agus ó David Treacy, a chríochnaigh an cluiche le 0-10. Bhí siad 0-05 go dtí 0-02 chun tosaigh tar éis 13 nóiméad. Choinnigh Joe Canning na Gaillimhigh sa gcluiche, ina ainneoin sin, agus scóráil sé 0-05 ar fad sa gcéad leath agus formhór na scóranna sin ó phocanna saora.
Ba cheart go mbeadh poc éirice ag na Dubs sa 28ú nóiméad nuair a tarraingíodh Éamonn Dillon síos chun talaimh ach ar chúis éigin níor tugadh é. Scóráil Canning an chéad trí chúilín eile ina dhiaidh sin, agus péire acu ó phocanna saora boga. D'fhéadfadh na Dubs a bheith 1-09 go dtí 0-04 chun tosaigh tar éis 28 nóiméad ach bhí siad 0-09 go dtí 0-07 chun tosaigh tar éis 34 nóiméad. Bhí mé ag éirí neirbhíseach ag an bpointe sin! D'aimsigh David Treacy cúilín ina dhiaidh sin, áfach, a chuir na Dubs 0-10 go dtí 0-07 chun tosaigh ag an mbriseadh. Bhí an cluiche fós beo.
Tar éis do na Gaillimhigh an chéad scór den dara leath a aimsiú tar éis 38 nóiméad d'éirigh leis na Dubs an cluiche a bhuachaint taobh istigh de thrí nóiméad idir an 42ú agus an 45ú nóiméad. Thaispeáin Niall McMurrow ceannaireacht agus scóráil sé dhá chúilín díreach i ndiaidh a chéile. Ansin, d'éirigh leis na Dubs buille marfach a thabhairt do na Gaillimh nuair a d'aimsigh Seán McGrath cúl ón imirt a chuir na Dubs 1-13 go dtí 0-08 chun tosaigh.
Bhí sé éasca do na Dubs ina dhiaidh sin agus bhuaigh siad go compordach sa deireadh ar scór 1-17 go dtí 0-13. Níorbh aon chabhair do na Gaillimhigh go raibh orthu Canning a bhaint den pháirc ag an mbriseadh as siocar é a bheith tinn.
Bhí cluiche maith ag Niall McMurrow agus ag David Treacy. Mar sin féin, chaithfinn é a thabhairt do Liam Rushe. Bhí an-chluiche aige Dé Sathairn. Léirigh sé ceannaireacht agus bhí sé ag tús cadhnaíochta do na Dubs agus é ag iarraidh an bhagairt ó thosaithe na Gaillimhe a cheansú. De bharr an díocas agus an spiorad a thaispeáin sé dúinn tá laoch na himeartha tuillte aige. Imreoir é Rushe a imríonn le paisean agus tá muid in ann brath air in am an ghátair.
Imreoidh na hiománaithe in aghaidh Chorcaí seachtain ón Sathairn seo chugainn. Cluiche cinniúnach is ea an cluiche seo. Níl aon chluiche buaite ag Corcaigh fós agus d'fhágfadh bua muid 4 phointe chun tosaigh orthu – agus gan fágtha ach trí chluiche. Céim ar chéim…
Ar nóta eile bhí se iontach na leaids óga a fheiceáil ar an teilifís ag pocáil thart ag leatham i bPáirc Pharnell. Radharc iontach agus traidisiún iontach é seo atá bainteach go smior lenár gcuid gcluichí. Bímis bródúil as na rudaí sin.
Na Dubs abú. Go n-éirí linn!
Áth Cliath: C Dooley, E O'Donnell, C O'Callaghan, O Gough, C Crummey, L Rushe, J McCaffrey, D O'Connell (0-01), D Plunkett, S McGrath (1-00), N McMorrow (0-04), D Treacy (0-10), E Dillon, D O'Callaghan (0-01), M Schutte. Ní mhairfidh 2016 rófhada i gcuimhne phobal CLG na Gaeltachta i nGaillimh.
Tar éis dóibh an t-ardú céime a bhaint amach san iomáint anuraidh, ba dheacair don Spidéal agus do Mhaigh Cuilinn a bheith ar bharr a maitheasa arís sna chraobh idirmheánach agus sa chraobh shinsir faoi seach. É sin ráite, bhí fir na gcamán ag ceiliúradh in Indreabhán i mí Dheireadh Fómhair tar éis dóibh Craobh Shóisir 1 an Chontae a bhuachan. Chuaigh siad chomh fada le cluiche ceannais an chúige, ach faraor chlis orthu in aghaidh Chalraí Shligigh.
Foireann Iomána Mhiceál Breathnach
Ní raibh scéal na peile mórán níos fearr ach an oiread. Níor éirigh le foireann Ghaeltachta ar bith dul níos faide ná an babhta ceathrú ceannais sa chraobh shinsir ná sa chraobh idirmheánach. Mar bharr ar an donas, ba idir dhá fhoireann Ghaeltachta a bhí cluiche dícháilithe chraobh shinsir na Gaillimhe agus beidh Carna-Caiseal ag imirt sa chraobh idirmheánach an bhliain seo chugainn tar éis do Naomh Anna, Leitir Móir an ceann is fearr a fháil orthu.
Ábhar dóchais amháin a bhí ann i rith na bliana ná an tionchar a bhí ag imreoirí óga Gaeltachta ar fhoireann mhionúir peile na Gaillimhe ar éirigh leo cluiche ceannais na hÉireann a bhaint amach. Bhí Seán Mulkerrin (Oileáin Árann), Ernán McDonagh (Bearna), Finnian Ó Laoi (An Spidéal) agus Desmond Conneely (Maigh Cuilinn) Ross Murphy (Bearna) agus Martin Kerrigan (An Fhairche) uile mar chuid den fhoireann a bhuaigh Craobh Chonnacht in 2016.
Pé rud faoi chúrsaí CLG, bhí neart ceiliúrtha á dhéanamh i spóirt eile i rith na bliana. Bhí bua Chúige Chonnacht sa PRO 12 i mí na Bealtaine i measc scéalta móra na bliana ach roimhe sin rinne foireann rugbaí Scoil Chuimsitheach Chiaráin ón gCeathrú Rua a ngaisce stairiúil féin. Ba iad an chéad fhoireann riamh ón nGaeltacht a bhuaigh ceann de chraobhacha Chonnacht nuair a thug siad leo i mí an Aibreáin Corn Shinsir Chonnacht do Scoileanna atá ag Forbairt.
Níos túisce sa bhliain, d'éirigh le Seán Breathnach as Camas curiarracht náisiúnta sa chaitheamh meáchain faoi dhíon a shárú faoi dhó taobh istigh de sheachtain. D'éirigh leis an churiarracht 25 bliain a shárú le caitheamh 18.16m ag na craobhacha náisiúnta ag deireadh mhí Feabhra agus seachtain ina dhiaidh sin, d'éirigh leis 10cm a chur leis an gcaitheamh sin i gcomórtas eile. Anuas air sin, d'éirigh leis an chraobh caite meáchain faoin aer a bhuachan i rith an tsamhraidh.
Sharon Ní Chonaire
Níos déanaí sa bhliain, bhuaigh bean as Conamara Craobh Dhomhanda nuair a chríochnaigh Sharon Ní Chonaire sa chéad áit i gcomórtas tógála meáchain an WDFPF san Iodáil. Cé nach bhfuil ach cúpla bliain caite ag Sharon ag plé leis an tógáil meáchain, bhuaigh sí bonn airgid i gcraobh 2015 agus chuaigh sí céim níos faide i mbliana agus curiarracht dhomhanda sáraithe aici chomh maith.
Foireann shóisir Na nDúnaibh ag Comórtas Peile na Gaeltachta
Bhí bliain ar leith ag peileadóirí shóisir na nDúnaibh a bhuaigh craobh an chontae agus Comórtas Peile na Gaeltachta. Chaill siad an cluiche ceannais sa chomórtas Gaeltachta anuraidh, ach rinne na Dúnaibh an méid sin a chúiteamh nuair a fuair siad an ceann is fearr ar Rinn Mhaoile na Gaillimhe i mBaile Bhuirne. Garry Bán Mac Laifeartaigh a d'aimsigh ceann de na cúil dóibh sa chluiche ceannais sin agus ba é a bhí ina laoch acu arís i gcluiche ceannais an chontae i mí Dheireadh Fómhair nuair a d'aimsigh sé pointe an bhua in am gortuithe in aghaidh Naomh Pádraig Mhagh. Bhí ábhar ceiliúrtha eile fós ag an gcumann an deireadh seachtaine céanna nuair a bhuaigh siad Craobh Shóisir B Dhún na nGall.
Ag trácht ar Chomórtas Peile na Gaeltachta, ba iad fir na nGleannta, Naomh Conaill, a thug leo craobh na sinsear athuair. Bhí a mbua tuillte go maith acu agus trí phointe a bhí mar fharasbarr acu ar An Ghaeltacht sa chluiche ceannais. Cé gur éirigh leo a stádas mar churaidh Chomórtas Peile na Gaeltachta a chosaint, níorbh amhlaidh dá stádas mar sheaimpíní an chontae. Ba iad a gcomharsana, Cill Charthaigh, a fuair an ceann is fearr orthu i gcluiche leathcheannais Dhún na nGall.
Adhamhnán Ó Dochartaigh, captaen Naomh Conaill a bhuaigh Corn an Aire ag Comórtas Peile na Gaeltachta
Ba í foireann Bhaile an Droichid rogha láidir na coitiantachta don chluiche ceannais sin, ach is iad Gleann tSúilí, agus sárimirt Michael Murphy ina spreagadh acu, a thug leo craobh an chontae i mí Dheireadh Fómhair. D'aimsigh an t-imreoir idirchontae 1-2 sa chluiche ceannais, a bhuaigh Gleann tSúilí le pointe, agus thug Murphy leis Gradam Shéamuis Mhic Géidigh don imreoir is fearr sa chraobh ag deireadh na bliana.
Sa ghrád idirmheánach, ba iad Baile na nGallóglach a thug leo an chraobh nuair a d'éirigh leo an beart a dhéanamh ar An Bheart sa chluiche ceannais.
Sna comórtais faoi aois, ba iad Naomh Conaill a bhuaigh Craobh Mhionúir A Dhún na nGall, nuair a fuair siad an ceann is fearr ar Naomh Adhamhnáin sa chluiche ceannais a bhuíochas de chúl Keelan McGill in am gortuithe. Sa Chraobh Faoi 21 A, thug Gaoth Dobhair leo an corn don chúigiú huair tar éis dóibh Aodh Ruadh a bhualadh, 2-19 in aghaidh 3-10.
Foireann Faoi 21 na Gaeltachta
Sa Rinn, bhuaigh An Ghaeltacht Craobh faoi 21B an chontae i mí an Mheithimh. Fuair siad an ceann is fearr ar De La Salle, 1-15 in aghaidh 1-6, sa chluiche ceannais. Tá iománaithe faoi 21 an chumainn i gcluiche ceannais B an iarthair chomh maith. Bhuaigh siad ar Aird Mhór sa chluiche leathcheannais agus imreofar an cluiche ceannais faoi cheann cúpla seachtain. Bhí beirt ón bhfoireann sin, Jamie de Barún agus Christy Breathnach, ar fhoireann faoi 21 an chontae a thug leo Craobh na hÉireann in 2016.
I Maigh Eo, d'éirigh le foirne mionúir Bhéal an Mhuirthead agus Thuar Mhic Éadaigh dul chomh fada le cluichí ceannais sna craobhacha B agus D faoi seach ach, faraor, ní raibh an lá le ceachtar acu. Bheadh peileadóirí Thuar Mhic Éadaigh ag imirt sa chraobh shóisir chomh maith in 2017 murach an bua a bhí acu i gcluiche dícháilithe i gcoinne Chill Mheáin i lár mí Dheireadh Fómhair. Tiocfaidh iarchaptaen fhoireann Chiarraí, arb as Baile na hAbha in Iarthar Duibhneach dó, i gcomharbacht ar Jeaic Ó Muircheartaigh
Dé hAoine, Márta 16 2018 ag 12:11 pm
Tá Dara Ó Cinnéide, an craoltóir agus iarpheileadóir aitheanta, ceaptha ina Bhainisteoir Réigiúin ó dheas ag RTÉ Raidió na Gaeltachta.
Tiocfaidh an Cinnéideach, arb as Baile na hAbha in Iarthar Duibhneach dó, i gcomharbacht ar Jeaic Ó Muircheartaigh, as an gCorrghráig, atá ag dul ar luathscor an mhí seo chugainn.
Thug Ó Muircheartaigh os cionn 20 bliain ina bhainisteoir ar Raidió na Gaeltachta ó dheas agus é freagrach as soláthar an stáisiúin ó Ghaeltacht na Mumhan ar fad.
Tá Dara Ó Cinnéide ag obair leis an stáisiún ar Bhóthar na Léinsí i mBaile na nGall ó 1999.
Bhí sé ina chaptaen ar fhoireann Chiarraí nuair a bhuadar Craobh Peile na hÉireann in 2004. Is mar léiritheoir ar an gclár irise An Saol Ó Dheas is mó a bhíonn sé ag obair faoi láthair agus cuireann sé an clár An tSraith Náisiúnta i láthair chomh maith. Chuireadh sé an clár Seó Spóirt i láthair ar TG4 ar feadh naoi mbliana. Tá sé ar dhuine lucht bainistíochta foireann chaide na Gaeltachta a bhuaigh craobh idirmheánach na Mumhan anuraidh.
Tá sé ina cholúnaí rialta le Tuairisc.ie.
Tá an Cinnéideach 42 bliain d'aois agus é pósta le Jean Browne ó Chill Chuáin. Tá ceathrar iníon acu.
Thréaslaigh Gearóid Mac Donncha, Ceannaire Gníomhach RTÉ Raidió na Gaeltachta a phost nua leis an gCinnéideach.
"Tréaslaím a phost le Dara, agus tá mé ag súil go mór le bheith ag obair ina theannta. Is fear pobail go smior é, agus tá tréithe an cheannaire go nádúrtha ann. Mar a thuigimid go léir óna chuid gaiscí ar pháirc na himeartha leis An Ghaeltacht agus le foireann Chiarraí, agus óna chuid oibre go dtí seo mar chraoltóir, níl mórán go leagann sé a lámh air nach mbíonn toradh maith air. Tá lánmhuinín agam as a chumas an tseirbhís atá againn sa deisceart a fhorbairt agus a bhrú chun cinn, agus guím gach rath air ina ról nua."
"Ba mhaith liom, freisin, buíochas a ghabháil le Jeaic Ó Muircheartaigh a rinne sár-obair le fiche bliain agus é mar Bhainisteoir Réigiúin i mBaile na nGall, agus guím gach rath air sa chéad chaibidil eile ina shaol."
Ag labhairt dó ar An Saol Ó Dheas inniu, dúirt Dara Ó Cinnéide gur "pribhléid" ab ea é a bheith ceaptha ina phost nua. Dúirt sé go mbeadh sé ag tabhairt faoina chúram nua ag "tréimhse dhúshlánach go maith" do RTÉ Raidió na Gaeltachta agus go raibh an "leochaileacht" céanna ag baint le cás na teanga féin. Dúirt sé gur gá, áfach, a bheith "tiarnúil agus coráistiúil" agus "ár bpaiste fhéin a chosaint". HomeGaeilgeGaeltachtaí in iomaíocht
October 1, 2014 Gaeilge, Náisiúnta
Idir fhoireann Dhún na nGall agus foireann Chiarraí sa chluiche ceannais i mbliana, rinneadh ionadaíocht den scoth ar son foirinn agus muintir na Gaeltachta.
Tá ceantair mhóra Ghaeltachta i nDún na nGall agus i gCiarraí le timpeall 22,000 Gaeilgeoir Ghaeltachta idir an dá chondae. Leis na huimhreacha sin, ní bheadh iontas ar éinne go mbeadh ionadaíocht Ghaeltachta go daingean sa dá fhoireann.
Ní féidir rath agus cáil Chlub Ghaoth Dobhair i dTír Chonaill a sheachaint, ní amháin i nDún na nGall ach in Éirinn. Tá ceithre Chraobh Sinsir an Chontae bainte acu óna mbunú sa bhliain 1931. Ní haon iontas mór é mar sin, go mbeadh imreoirí an chlub le feiceáil idir fhoireann sinsear Jim McGuinness agus mionúr Declan Bonner an chontae.
Cúis ollmhór bhróid don chlub a bhí ann, ar Dhomhnach an haonú lá is fiche de mhí Meán Fómhair agus naoíniúr imreoir ó Ghaoth Dobhair a fheiceáil idir an dá fhoirinn Chonallach.
Le himreoirí mionúr Ciaran Gillespie, Cian Mulligan, Michael Carroll, Niall Friel, Gavin McBride agus Gary McFadden ag teacht ó Ghaoth Dobhair ba léir dea-chuma an dochúlacht go mbeidh ionadaíocht Ghaoth Dobhair sábháilte ar feadh tamall ar fhoirinn Dhún na nGall cibé.
B'ainmneacha cáiliúla faoin am seo iad na deartháireacha Éamonn McGee agus Neil McGee agus ag imirt go háitiúil do Ghaoth Dobhair, is cuid de na himreoirí is rathúla ón cheantar iad. Bliain den scoth a bhí ann i mbliana fosta do himreoir óg Ghaoth Dobhair, Odhrán Mac Niallais, a d'éirigh leis áit tosaithe a dhaingniú ar fhoireann Dhún na nGall. Is deacair creidbheáil an fhorbairt ann do, ó bheith mar bhall den lucht tacaíochta i gCnoc 16 sa bhliain 2012 go ceann de na himreoirí is mó féideartha ar fhoireann Mc Guinness i mbliana.
Ní amháin Gaoth Dobhair atá tar éis dul go mór i bhfeidhm ar fhoirinn Thír Chonaill ach lena leithéid de Ryan McHugh ó Cill Charthaigh agus Leo McLoone ó na Gleanntaí, is iomaí imreoir Ghaeltachta ar fhoireann an chontae.
Bhí an scéal céanna le feiceáil ar fhoireann Chiarraí an Domhnach grianmhar sin agus na foirinn ag líneáil amach i bPáirc an Chrócaigh.
Ó clubanna 'An Ghaeltacht' (ainm fíor intuigthe) agus 'An Daingean' is mó a sholáthar imreoirí Gaeltachta do fhoirinn Éamonn Fitzmaurice agus Jack O'Connor. 2003 an uair dheireanach gur bhain 'An Ghaeltacht' Craobh Sinsir an Chontae ach tá ionádaíocht mhaith acu ar dá fhoireann an chontae. Lena leithéid de Bhrian Ó Beaglaoich agus Tomás Ó Sé ag imirt don fhoireann mionúr agus Marc Ó Sé ag imirt don fhoireann sinsear, tá éacht ollmhór bainte amach ag an chlub agus iad ag spreagadh talúin na fir óga seo.
Comhartha mór de spreagadh Daingin é fosta go bhfuil seisear acu a gcaitheann léinte Ciarraí go rialta idir an dá fhoireann leis an imreoir deireanach Gaeltachta, Brian Rayel, ag teacht ón chlub Lios Póil.
Bhí láithreacht mhórthaibhseach Ghaeltachta i gCraobh Shinsear Peile na hÉireann i mbliana gan dabht. Ní amháin go raibh dá chondae in iomaíocht, ach dá Ghaeltacht, dá chanúint Ghaeilge go hiomlán difriúil óna chéile, 'na fadudas' in éadan 'na n'fheadars' mar a dúirt fear amháin agus sin a chuir go mór le haoibh an lae.
Ní fhios cá huair a mbeidh an dá fhoireann in iomaíocht arís ach cinnte go mbeidh Gaeltacht Dhún na nGall ag iarraidh an lámh an fháil in uachtar an chéad uair eile in éadán condae agus Gaeltacht chumhachtach Chiarraí. Bhí Pat Gilroy i gceannas don chluiche sin, agus níor tháinig aon leigheas ar chúrsaí ag tús na craoibhe in 2010. Is minic a deirtear gur féidir breitheamh a dhéanamh ar dhuine nuair a bhuailtear cos orthu agus tagann Walsh ar ais an t-am ar fad. Tar éis an díomá a bhí ann i nGaillimh an Fhómhair seo caite stiúraigh sé go Roinn 1 iad de shraith Allianz i mbliana don chéad uair ó 2011. Beidh Maigh Cuilinn agus na Dúnaibh ag imirt inniu agus cluiche tábhachtach i mbabhtaí leathcheannais Chraobh Shóisir Peile Uladh
Maitias Eoin Bairéad
Dé Sathairn, Nollaig 11 2021 ag 5:26 am
Craobh Idirmheánach Iomána Chonnacht
An Tuairín v Maigh Cuilinn – Béacán, 12.15pm
Naomh Anna, Leitir Móir v Gaeil Mhaigh Eo – Staid an Phiarsaigh, 1.30pm
Beidh foirne ó Chonamara san iomaíocht i gCraobhacha Idirmheánacha Chonnacht luath tráthnóna agus peileadóirí Naomh Anna agus iománaithe Mhaigh Cuilinn ag tabhairt aghaidh ar fhoirne ó Mhaigh Eo.
Sa chluiche ceannais cúige a bheidh Maigh Cuilinn agus iad ag imirt in aghaidh an Tuairín. Tá fir Mhaigh Eo ag imirt i gcluiche ceannais Chonnacht den cheathrú huair as a chéile. Bhuaigh siad ar Chinn Mhara in 2017 agus ar Bhaile an Doirín in 2019 agus d'éirigh le hÓrán Mór/Mearaí an ceann is fearr a fháil orthu in 2018.
Beidh sé de bhuntáiste ag an Tuairín go bhfuil cúpla cluiche imeartha acu cheana féin i mbliana i gcraobh an chúige agus an ceann is fearr faighte acu ar chumann Roibear Eiméid as Londain sa bhabhta leathcheannais an deireadh seachtaine seo caite. Bua seacht bpointe a bhí ag an Tuairín, 1-19 in aghaidh 1-12, ach níor ligeadh tada leo go héasca agus taispeántais mhaithe ó leithéidí Shane Boland, Fergal Boland, Eoin Delaney, agus Stephen Coyne a thug slán iad.
Níl cluiche imeartha ag Maigh Cuilinn ó bhuaigh siad Craobh na Gaillimhe an mhí seo caite agus is maith an seans gur fada a mhair an ceiliúradh ar an gcúl cinniúnach a fuair Niall Mannion leis an mbuille deireanach den chluiche ceannais in aghaidh Chill Íomair.
Bhuaigh Maigh Cuilinn an comórtas seo in 2011 agus beidh sin ina spreagadh acu lena míle dícheall a dhéanamh corn eile a chrochadh leo. Tá imreoirí óga tagtha chun cinn le blianta beaga, leithéidí na Davorens agus Colm Cunningham ach bíonn an fhoireann ag brath freisin ar thaithí Éanna Noone, Anraoi Whyte agus Matt Donohue.
Tá slám cúl scóráilte ag Maigh Cuilinn le trí nó ceithre chluiche anuas agus má choinníonn James Bradley, Cian Folan agus Niall Mannion orthu ag scóráil, beidh an-seans acu tráthnóna.
Sa chraobh peile, cluiche leathcheannais a bheidh idir Naomh Anna, Leitir Móir agus Gaeil Mhaigh Eo i Staid an Phiarsaigh ag 1.30pm. Ach oiread le Maigh Cuilinn, bhuaigh Naomh Anna craobh an chúige freisin an uair dheireanach ar bhuaigh siad craobh an chontae, in 2009.
Tar éis dóibh an Dún Mór a chloí go drámatúil i gcluiche ceannais na Gaillimhe mí ó shin, bhí bua cumasach ag Naomh Anna ar Dhroim Dhá Thiar as Liatroim coicís ó shin, 2-13 in aghaidh 0-5. Bhí Maitias Eoin Bairéad ar fheabhas sa chluiche i lár na páirce agus bhí leithéidí Dylan agus Warren Seoige agus Aonghus Ó Fátharta rómhaith dá gcéilí comhraic.
Beidh coimhlint i bhfad níos crua rompu in aghaidh churaidh Mhaigh Eo inniu. Bhí ar na Gaeil an cluiche seo a chur siar de bharr cásanna Covid-19 sa champa ach is iadsan rogha na coitiantachta go fóill. Peileadóirí cumasacha iad an triúr Gallchórach, Luke, Adam agus John agus an tosach James Jennings. Ba é Jack Fallon laoch na himeartha in aghaidh Bhéal Átha hAmhnais i gcluiche ceannais Mhaigh Eo agus beidh an choimhlint idir é féin agus Maitias Eoin Bairéad i lár na páirce tábhachtach.
Beidh ardtaispeántas ag teastáil ó Naomh Anna más leo an cluiche seo a bhuachan ach d'éirigh leo nach mór chuile dhúshlán a bhí rompu i mbliana a shárú.
Craobh Shóisir Peile Uladh
Na Dúnaibh v Seán Mac Diarmada – Eadarnaidh, 1pm
Is iad na Dúnaibh an t-aon fhoireann as Dún na nGall atá fágtha san iomaíocht i gcraobhacha peile agus iomána Uladh i mbliana agus beidh súil ag fir na Gaeltachta nach mbeidh a rás rite tráthnóna agus iad ag tabhairt aghaidh ar Chumann Sheáin Mhic Diarmada as Muineachán sna babhtaí leathcheannais de Chraobh Shóisir Peile an chúige.
Tá coicís ann ó bhuaigh na Dúnaibh ar Achadh Lios na bhFiann as contae an Dúin sna babhtaí ceathrú ceannais. Bhí Lorcan Connor ar fheabhas do na Conallaigh agus sé phointe scóráilte aige sa bhua 0-11 in aghaidh 0-7 ach lig na Dúnaibh don fhreasúra teacht ar ais sa chluiche tar éis go raibh siad seacht bpointe chun cinn ag leath ama ach má d'fhoghlaim siad a gceacht ní bheidh siad chomh scaoilte sin inniu.
Is é an t-imreoir idirchontae Niall Kearns laoch Sheáin Mhic Diarmada agus tá an ceann is fearr faighte acu ar churaidh Thír Eoghain agus Ard Mhacha cheana féin sa chomórtas seo.
Is é seo an tríú huair ag na Dúnaibh a bheith ag imirt i gCraobh Uladh ach theip orthu an cluiche ceannais a bhaint amach in 2012 agus in 2016. Foirne as Muineachán a fuair an ceann is fearr orthu an dá bhliain sin agus ní bheidh an scéal sin á iarraidh acu inniu.
Craobh Shinsir Peile Chiarraí Thiar
An Ghaeltacht v Daingean Uí Chúis – Páirc an Ághasaigh, 2.30pm
Tabharfaidh boic mhóra Chiarraí Thiar, An Daingean agus An Ghaeltacht aghaidh ar a chéile arís i gcluiche ceannais na craoibhe áitiúla inniu. Tá an Daingean sa tóir ar a gceathrú craobh as a chéile sa chomórtas seo agus iad ina rogha na coitiantachta arís tráthnóna.
Cinnte, bhí cuma níos fearr ar fhir an Daingin sna babhtaí leathcheannais. Bhí bua cumasach acu ar Abhainn an Scáil agus bearna trí phointe dhéag idir na foirne, 1-15 in aghaidh 0-5. Sa chluiche eile, bhí an teacht aniar a rinne an Ghaeltacht sa dara leath ag teastáil go géar uathu agus le haon chúilín amháin a fuair siad an ceann is fearr ar Chaisleán Ghriaire sa deireadh, 2-4 in aghaidh 1-6.
Ní go réidh a ligfidh fir na Gaeltachta faic lena gcéilí comhraic. Bhí Éanna Ó Conchúir ar fheabhas dóibh sa Chraobh Idirmheánach i mbliana agus má éiríonn leis agus le muintir Uí Bheaglaoich dul i bhfeidhm ar an imirt, d'fhéadfadh go mbeadh sárchoimhlint ann.
Tá sárpheileadóirí ag an Daingean ó cheann ceann na páirce, agus meitheal Geaneys acu i measc na dtosaithe, níorbh aon iontas é dá mbeadh cearta maíte acu i gCorca Dhuibhne ar feadh bliana eile. Caithfidh na boird chontae i ngach contae cloí le máistirliosta cluichí agus gan a bheith ag athrú dátaí aon uair a imíonn an bainisteoir ar fiarán
Dé Sathairn, Feabhra 27 2016 ag 6:40 am
Beidh an-deireadh seachtaine iomána cois Laoi an deireadh seachtaine seo. Cuirfear deireadh le comórtas Mhic Ghiobúin na bliana seo, agus cuirfear clabhsúr le comórtais eile tríú leibhéal freisin.
Mar sin, má tá fonn ort féachaint ar scoth na hiomána, déan do bhealach chuig an gcathair cois Laoi! Táim cinnte nach mbeidh díomá ort!
Is trua é nach bhfuil ceann ar bith de choláistí Chorcaí páirteach sna cluichí leath cheannais, rud a mheallfadh slua maith ann, ach pé rud a tharlaíonn, táim cinnte de nach mbeidh aon easpa fuinnimh sna cluichí.
Gan dabht, is é Corn Mhic Ghiobúin príomhdhuais na deireadh seachtaine agus tá seaimpíní 2015, Ollscoil Luimní, sna cluichí leath cheannais arís agus iad ag iarraidh an corn luachmhar a thabhairt leo don dara bliain as a chéile. Chonaic mé iad ag imirt cúpla uair i mbliana agus cé go bhfuil siad go maith, níl siad chomh láidir agus a bhíodar anuraidh, go háirithe agus Tony Kelly gortaithe.
Um thráthnóna, imreofar an cluiche ceannais i bpáirc imeartha na hInstitiúide Teicneolaíochta.
Beidh chuid mhaith aicsin freisin an deireadh seachtaine seo agus Comhdháil Bhliantúil an Chumainn Lúthchleas Gael ar siúl i gCeatharlach.
Bhí chuid mhaith cainte sna meáin le tamall anuas faoi thuarascáil Pháraic Duffy agus a chuid moltaí do thodhchaí an Chumainn, go háirithe i dtaobh Chraobhchomórtas na Sinsear sa Pheil agus Chraobhacha na Mionúr agus Faoi 21.
Pléifidh saineolaithe eile, atá níos oilte ná mise, cúrsaí peile agus dár ndóigh tá mórán ráite agus scríofa faoi seo. Is cinnte gur ábhár tinnis atá ann do chuid mhaith daoine.
Tá i bhfad níos mó suime agam sa mhéid a dúirt Duffy faoi na himreoirí club agus na himreoirí óga idir ocht déag agus fiche a haon, go háirithe.
Tá imní air agus ar chuid mhaith daoine, go bhfuil an iomad oibre ar fad á déanamh ag na himreoirí atá ag freastal ar na coláistí tríú leibhéal, go háirithe an t-am seo den bhliain. Is minic nach mbíonn aon bhriseadh in aon chor ag na himreoirí atá ag freastal ar na coláistí. Caithfear rud éigin a dhéanamh faoi seo agus is ag na toscairí atá an chumhacht sa chás seo.
Maidir le fadhbanna na n-imreoirí club, tá mórán scríofa agam thar na blianta faoin tslí nach bhfuil clár sásúil cluichí ann dóibh.
Arís i mbliana tá An tUasal Duffy ag impí ar CLG athruithe a dhéanamh chun go mbeidh a ndóthain cluichí ag na himreoirí club. Tá sé ráite aige go n-aithníonn sé nach bhfuil córás cluichí ceart ann dóibh agus go bhfuil sé tiomanta é sin a chur ina cheart. Ach an dócha go dtarlóidh sé sin?
Is é bun agus barr an scéil ná go gcuirtear na cluichí idirchontae agus an t-airgead a ghabhann leo chun tosaigh ar gach rud eile. I mo thuairim, caithfidh siad fáil réidh ar fad le hathimirtí má tá siad lán dáiríre faoi na himreoirí club. Mar aon leis sin, caithfidh na boird chontae i ngach contae cloí le máistirliosta cluichí agus gan a bheith ag athrú dátaí aon uair a imíonn an bainisteoir ar fiarán.
Tá athrú meoin ollmhór ag teastáil. B'fhéidir go bhfuil sé in am do na himreoirí club Cumann Imreoirí Club na hÉireann a bhunú nó b'fhéidir go bhfuil in am do Chumann na n-Imreoirí Gaelacha na himreoirí club a thabhairt isteach faoina scáth.
An phríomhfhadhb ná nach bhfuil siad sách eagraithe. B'fhéidir go bhfuil sé in am dóibh éirí amach a eagrú iad féin sa bhliain stairiúil seo, céad bliain i ndiaidh Éirí Amach na Cásca. Ag an Spidéal atá na cearta gaisce i gConamara i ndiaidh dóibh an ceann is fearr a fháil ar na Breatnaigh faoi dheireadh i gcraobh idirmheánach na Gaillimhe agus bhuaigh peileadóirí Chill na Martra Craobh Idirmheánach Chorcaí den chéad uair riamh
Dé Máirt, Deireadh Fómhair 30 2018 ag 5:55 am
Is iad an Spidéal seaimpíní chraobh idirmheánach peile na Gaillimhe 2018 tar éis dóibh Micheál Breathnach a chloí inné. Theastaigh dhá chluiche agus am breise chun na comharsana a scaradh óna chéile ach, faoi deireadh, seans go raibh sé tuillte ar éigean ag fir an Spidéil an chreach a thabhairt leo agus an bua faighte acu 1-13 in aghaidh 1-11.
Ní raibh cuma na maitheasa orthu ag leath ama i Staid an Phiarsaigh Dé Domhnaigh. Cé nach raibh na Breathnaigh ach aon phointe amháin chun cinn, 1-4 in aghaidh 1-3, bheadh fear sa bhreis acu don dara leath uile tar éis do Chiarán Ó Droighneáin cárta dearg a fháil díreach roimh an mbriseadh.
Mar sin rinne an Spidéal ar fheabhas sa dara leath chun fanacht sa chluiche. Bhí Micheál Breathnach ag brath rómhór ar chumas Ruadháin Uí Churraoin ó na ciceanna saora agus níor thug an Spidéal cead dá gcéilithe comhraic ceannas a ghlacadh ar an imirt.
Mar sin féin, d'fhéadfadh go mbeadh an cluiche seo buaite ag na Breathnaigh murach na gaiscí a rinne cúl báire an Spidéil, Maghnus Breathnach. Agus an t-am beagnach caite, chuaigh an Breathnach ar ruathar suas an pháirc, bhuaigh sé cic saor 40m amach ón gcúl agus sheol sé féin iarracht ghleoite thar an trasnán, iarracht a chinntigh go mbeadh am breise ann.
Níorbh é sin an chéad uair sa ar tháinig Breathnach i gcabhair ar an Spidéal ach an oiread. Shábháil sé iarracht ó Rónán Mac Donnacha agus gan ach ocht nóiméad imeartha agus cé gur éirigh le Mac Donnacha cúl a aimsiú cúpla nóiméad ina dhiaidh sin, d'aimsigh Dara Mac an Rí cúl den scoth don Spidéal cúig nóiméad roimh leath ama.
Agus cúigear déag arís ag an Spidéal d'am breise, ba iad an fhoireann ab fhearr le linn na tréimhse sin. D'aimsigh Mac an Rí, ar bronnadh laoch na himeartha air, Finnian Ó Laoi agus Antaine Ó Laoi cúilíní cinniúnacha dóibh sa 20 nóiméad breise sin chun an bua a chinntiú dóibh, bua a fhágann gur i ngrád na sinsear a bheidh fir an Spidéil an chéad bhliain eile.
Cill Na Martra ag ceiliúradh ©INPHO/Laszlo Geczo
Bhuaigh peileadóirí Chill na Martra Craobh Idirmheánach Chorcaí den chéad uair riamh Dé Domhnaigh nuair a fuair siad an ceann is fearr ar Achadh Bolg, 2-17 in aghaidh 1-10 i bPáirc Uí Chaoimh, Chaill an fhoireann Ghaeltachta trí chluiche leathcheannais le ceithre bliana anuas ach ba chuma faoi sin agus bua breá acu i gcluiche ina raibh siad i gceannas ó thús go deireadh.
Bhí Achadh Bolg ag imirt le cóir na gaoithe sa chéad leath agus cé gur aimsigh siad cúl tar éis 20 nóiméad a d'fhág aon phointe amháin chun cinn iad, ní raibh aon mhórúdar míshásaimh ag Cill na Martra a bhí ag imirt go maith.
Bhí Micheál Ó Deasúna an-chruinn ó na ciceanna saora agus d'éirigh leis an bhfoireann Ghaeltachta dhá scór déag as a chéile a fháil agus iad ina máistrí ar fad ar an imirt.
Bhí siad ceithre phointe chun cinn ag leath ama, 0-10 in aghaidh 1-3, agus nuair a d'aimsigh Shane Ó Duinnín cúl agus fiche nóiméad fágtha, bhí cuma na maitheasa orthu. D'aimsigh Ó Duinnín cúl eile deich nóiméad ina dhiaidh sin, scór a d'fhág 16 pointe chun cinn iad, 2-16 in aghaidh 1-6. Cé gur éirigh le Achadh Bolg cúpla scór a fháil roimh dheireadh na himeartha ní raibh aon amhras ann ach gurbh é captaen Chill na Martra, Graham Ó Mocháin a bheadh ag ardú an choirn.
Fionn Fitzgerald na gCrócach agus Paul Geaney an Daingin á fhéachaint lena chéile ©INPHO/James Crombie
Níl deireadh tagtha fós le forlámhas na gCrócach i gCraobh Shinsir an Chontae i gCiarraí agus Corn an Easpaig Uí Mhuineacháin tugtha leo acu den seachtú huair ó 2010 tar éis dóibh Daingean-Uí Chúis a chloí i dTrá Lí inné. Farasbarr sé phointe a bhí ag na Crócaigh ar deireadh, 1-15 in aghaidh 0-12.
Is beag a bhí idir na foirne den chuid is mó den chluiche, agus ba é cúl na gCrócach, a fuair Gavin White agus 57 nóiméad imeartha, an scór cinniúnach. Bhí an bua tuillte ag foireann Chill Áirne agus d'éirigh leo Paul Geaney a choinneáil faoi chois don chuid is mó. Níor aimsigh an lántosach ach pointe amháin ón imirt, agus ar an dtaobh eile ba bhuntáiste mór é do na Crócaigh go raibh scata imreoirí acu ar éirigh leo scóranna a fháil nuair ba ghá. Fuair David Shaw ceithre cinn ón imirt, trí cinn acu ag sa chéad leath nuair a bhí na Crócaigh i gceannas.
Bhí siad sé phointe chun cinn ag tráth amháin sa chéad leath sin, 0-8 in aghaidh 0-2, ach d'éirigh leis an Daingean an bhearna a laghdú agus ní raibh ach dhá phointe idir na foirne ag leath ama.
Ní éirigh leo an bhearna a laghdú tuilleadh áfach agus tá fir an Daingin fós ag fanacht ar a gcéad chraobh ó 1948. Sé cinn as a chéile — rud a rinne fear amháin eile, Pat Kirby, agus seacht gcinn san iomlán ar nós Ducksy. Féachann Tuairisc.ie siar ar chuid de scéalta móra bhabhtaí leathcheannais chraobh iomána na hÉireann
Dé Luain, Iúil 30 2018 ag 5:49 pm
Pocanna Amach
Ceann de na cúiseanna gur éirigh le Gaillimh tús chomh maith sin a chur le cluiche an tSathairn ná go raibh siad ag cur brú damanta ar phocanna amach na gCláiríneach. D'aimsigh Joe Canning an chéad scór den chluiche nuair a sciob sé leis an chéad phoc amach a thóg Dónal Tuohy agus d'éirigh le Conor Whelan an rud céanna a dhéanamh cúpla nóiméad ina dhiaidh sin.
Ag leath ama, bhí 45% (10/22) de phocanna amach na gCláiríneach buaite ag Gaillimh. Tháinig formhór acu sin sa chéad 10-15 nóiméad, sular bogadh Colm Galvin siar mar chosantóir le cois, ceann de na hathruithe is cinniúnaí a rinne foireann bainistíochta an Chláir.
Nuair a thit Galvin siar, chinn Micheál Donoghue gan aon Ghaillimheach eile a bhrú suas chun Galvin a mharcáil, rud a d'fhág go raibh sé saor an t-am uile chun poc amach gearr a bhuachan, saoirse ar bhain an Clár an-leas as.
Ó leath ama go deireadh an chluiche, bhí 29 poc amach eile ag Dónal Tuohy agus an Clár. Níor chaill siad ach péire acu, nó 7%, rud a thug deis dóibh tús a chur le hionsaí i ndiaidh ionsaithe.
Fiú nuair a chuir Niall Burke an poc sleasa sin amú, agus an t-am caite agus pointe ag teastáil go géar ón gClár, choinnigh siad orthu ar an gcaoi chéanna.
Is é a dhéanfadh go leor cúl báire ná an sliotar a bhualadh chomh fada suas an pháirc agus ab fhéidir ach chinn Tuohy pas gearr eile a thabhairt do Galvin. Chuaigh an liathróid ó Galvin go dtí Séadna Morey go dtí David Fitzgerald a thug pas uaidh chuig Jason McCarthy a fuair cúilín an chomhscóir.
Tábhacht na bhfear ionaid
Níl aon amhras ach go bhfuil na fir ionaid anois níos tábhachtaí i gcluichí CLG ná mar a bhí riamh. Go háirithe san iomáint, nuair nach mbíonn ach an méid is lú idir na foirne is iondúil go mbíonn an spreagadh a thugtar d'fhoireann ón mbinse cinniúnach.
Cinnte b'amhlaidh an scéal i gcás Luimnigh in aghaidh Chorcaí inné agus thug beagnach gach imreoir a tháinig isteach taispeántas den scoth. Bhí ag teip ar thosaithe Luimnigh sular tháinig Shane Dowling isteach ach d'athraigh sé treo an chluiche. Cúl agus ceithre phointe a scóráil fear na bPiarsach agus rinneadh feall air do scóranna eile, an poc éirice ríthábhachtach in am breise ina measc.
Ba é cúl Pat Ryan a chuir an caipín mullaigh ar an gcluiche do Luimneach ach bhí scrios déanta aige ar chosaint Chorcaí roimhe sin agus é ag gearradh tríthi ar luas. Rinne Peter Casey an-obair i measc na dtosaithe chomh maith agus b'ionadaithe eile, Barry Nash agus David Reidy, a d'aimsigh na scóranna deireanacha do Luimneach.
Ar an taobh eile. Cuireadh Daniel Kearney, Shane Kingston agus Damien Cahalane uile isteach arís tar éis dóibh a bheith bainte den pháirc, rud a léiríonn nach raibh mórán muiníne ag John Meyler as na fir a bhí ar an mbinse aige. Dúirt sé i ndiaidh an chluiche gur mhó an taithí agus an tionchar a bhí ag na himreoirí 'sinsearacha' i measc imreoirí óga Luimnigh ná mar a bhí ag a macasamhail ar fhoireann Chorcaí agus ba dheacair easaontú leis sin.
Bhí tionchar ollmhór ag ionadaithe an Chláir ar an imirt sa chluiche leathcheannais eile chomh maith. Ar ndóigh, fear ionaid, Jason McCarthy, a d'aimsigh an scór cinniúnach dóibh chun an cluiche a fhágáil ar comhscór ach ba mhór an tionchar a bhí ag na fir eile a tháinig isteach ar chúrsaí chomh maith. D'aimsigh Ian Galvin dhá phointe, rinne David Fitzgerald obair na gcapall i lár na páirce agus b'ionadaí eile, Aaron Shanagher, a fuair a gcúl agus é ag imirt ina chéad chluiche ó ghortaigh sé a ghlúin mí na Samhna seo caite.
I ndiaidh chluiche ceannais na hÉireann anuraidh ba faoina fheabhas is a bhí na himreoirí atá ag Gaillimh ar an mbinse a bhí an chaint uilig, ach níor éirigh leo aon athrú mór a dhéanamh ar chúrsaí Dé Sathairn.
Cliseadh Chorcaí
Den dara bliain as a chéile, chlis ar iománaithe Chorcaí i gcluiche leathcheannais na hÉireann.
Anuraidh, bhí Corcaigh dhá phointe chun cinn ar Phort Láirge agus 58 nóiméad imeartha. Níor aimsigh siad ach dhá phointe eile san am a bhí fágtha agus faoin am gur séideadh an fheadóg dheiridh, bhí siad aon phointe dhéag chun deiridh ar na Déisigh. Ní raibh teip na bliana seo chomh mór ná chomh drámatúil sin, ach bhí sé gach pioc chomh chomh holc.
Nuair a d'aimsigh Luke Meade cúilín agus 61 nóiméad imeartha i bPáirc an Chrócaigh inné, bhí cuma na maitheasa ar Chorcaigh agus iad sé phointe chun cinn, 1-26 in aghaidh 1-20.Thiteadar as a chéile ina dhiaidh sin, áfach. D'aimsigh Luimneach seacht bpointe as a chéile agus cé gur shlánaigh Patrick Horgan poc saor chun am breise a chinntiú, bhí Corcaigh i dtrioblóid.
Tar éis do Meade a chúilín a scóráil, níor aimsigh Corcaigh scór eile ón imirt go dtí gur sheol Jack O'Connor iarracht idir na postaí 18 nóiméad isteach in am breise, tráth a raibh Luimneach seacht bpointe chun cinn agus an cluiche buaite acu.
Bhí mí-ádh ar Chorcaigh gur chaill siad imreoirí tábhachtacha le linn an chluiche. Bhí Séamus Harnedy scriosta tamall fada sular tógadh amach é, agus ba mhór an chailliúint é Daniel Kearney nuair a baineadh amach é tar éis 60 nóiméad. Ach thuirsigh imreoirí Chorcaí níos luaithe ná fir Luimnigh agus, mar a dúirt muid thuas, ní raibh mórán tionchair ar an imirt ag na fir a tháinig isteach ina n-áit.
Stop curtha ag club Gaeltachta le himeachtaí agus iad ag fanacht ar thoradh tástála
Deontais ar fáil arís do chumainn CLG chun an Ghaeilge a chur chun cinn
Déardaoin, Iúil 23 2020 Imreofar na cluichí leathcheannais i gCraobh Shinsir Peile na hÉireann tráthnóna agus mórfhoirne na gcúigí ag tabhairt aghaidh ar a chéile
Gary Sice, Cora Finne. Pictiúr: INPHO/James Crombie
Dé Sathairn, Feabhra 11 2017 ag 6:20 am
Cora Finne v Na Crócaigh
Páirc na nGael, 16:00
Tá 25 bliain ann ó bhuaigh Na Crócaigh Craobh Shinsir Peile na gClubanna, nuair a fuair siad an ceann is fearr ar chumann Tomás Dáibhis ó Bhaile Átha Cliath sa chluiche ceannais. Ó shin i leith, áfach, is minic, a cuireadh na Cróchaigh go tóin poill sa bhabhta leathcheannais.
Tá cluiche leathcheannais na hÉireann bainte amach acu cúig huaire ó 1992, ach níor éirigh leo ach ceann amháin de na cluichí sin, cluiche leathcheannais 2007, a bhuachan. Beidh siad ag iarraidh an méid sin a chur ina cheart tráthnóna, ach is mór an dúshlán atá rompu agus iad ag tabhairt aghaidh ar churaidh na Gaillimhe, Cora Finne.
Bhuaigh fir na Gaillimhe craobhacha an chontae agus an chúige gan mórán stró in 2016 agus níl ann ach dhá bhliain ó d'éirigh leo Craobh na hÉireann a bhuachan i bPáirc an Chrócaigh.
Cé nár thosaigh ach triúr d'imreoirí an chumainn, Bernard Power, Liam Silke agus Gary Sice, ar fhoireann bhuacach na Gaillimhe i gcluiche ceannais Chonnacht anuraidh, tá neart imreoirí eile acu – leithéidí Ian Burke, Cathal Silke, Michael Lundy agus Michael Farragher – a mbeidh súil á coinneáil ag bainisteoir an chontae, Kevin Walsh, orthu.
Buille is ea do na Crócaigh go bhfuil an chuma ar an scéal nach mbeidh fáil acu ar Eoin Brosnan, ach níl aon easpa imreoirí a bhfuil taithí idirchontae orthu agus beidh tábhacht mhór ag baint leis na teaicticí a chuirfidh Cora Finne i gcrích chun réalta Chill Airne a choinneáil faoi chois.
Tá Colm Cooper ar dhuine de na peileadóirí is cumasaí sa tír i gcónaí agus cé nach bhfuil aon imreoir inchurtha leis ag Cora Finne, seans go bhfuil scuad níos láidre acu.
Rogha Tuairisc.ie: Cora Finne
Naomh Uinsionn v Sleacht Néill
Páirc Esler, 14:00
Beidh peileadóirí Shleacht Néill ag iarraidh eiseamláir na mban a leanúint inniu agus áit bainte amach cheana ag mná an chumainn i gcluiche ceannais camógaíochta na hÉireann. Ní bheidh sé éasca ag na fir agus aghaidh á tabhairt acu ar fhathaigh Bhaile Átha Cliath, Naomh Uinsionn.
Seo é an dara huair ag foireann Dhoire an cluiche leathcheannais a bhaint amach sa Chraobh Shinsir. Tháinig siad aniar aduaidh ar chumann Aibhistín de Staic as Ciarraí dhá bhliain ó shin, agus beidh taispeántas níos fearr fós ag teastáil más fúthu an ceann is fearr a fháil ar Dhiarmuid Connolly agus a chomhghleacaithe i bPáirc Esler tráthnóna.
Tá na himreoirí idirchontae, Brendan Rogers agus Chrissy McKaigue, ar bheirt de na ceannairí atá ag Sleacht Néill agus beidh ar Naomh Uinsionn súil ghéar a choinneáil freisin ar Shane McGuigan, a d'aimsigh cúig phointe i gcluiche ceannais an chúige in aghaidh Chill Chua.
Cé gurb é Diarmuid Connolly stiúrthóir na foirne ag Naomh Uinsionn, is é an seanfhondúir Tomás Quinn a aimsíonn formhór na scóranna dóibh. Níl siad ag brath ar Quinn amháin, áfach, agus tá Shane McCarthy agus Enda Varley go maith in ann an t-ualach a iompar nuair a bhíonn lá ciúin aige.
Caithfidh Sleacht Néill níos mó díocais a thaispeáint ná Naomh Uinsionn más fúthu an bua a fháil tráthnóna, ach gach seans go mbeidh Naomh Uinsionn róláidir dóibh. Tabharfaidh Maigh Eo aghaidh ar Chorcaigh i gcluiche ceannais na hÉireann anocht agus cé gurb iad Corcaigh rogha na coitiantachta, tá dóthain spioraid i mbuachaillí Mhaigh Eo chun teacht aniar aduaidh orthu in Inis
Dé Sathairn, Aibreán 30 2016 ag 7:00 am
Diarmuid O'Connor. Pictiúr: ©INPHO/Donall Farmer
Maigh Eo v Corcaigh, Páirc Uí Chíosóg, 6.00i.n.
Tráthnóna, imreoidh foireann as Maigh Eo i gcluiche ceannais na hÉireann don 36ú huair ó 1985, idir fhoirne mionúir, faoi-21, sinsir agus club. Níl ach sé cinn den 35 cluiche sin buaite ag an gcontae. Ach bhí cuid mhaith de na himreoirí atá ar an bhfoireann faoi-21 seo bainteach le ceann de na buanna sin, bua an chontae i gCraobh Mionúr na hÉireann in 2013.
Beidh súil ag lucht tacaíochta Mhaigh Eo go seasfaidh an taithí sin dóibh agus tá dea-chomharthaí eile ann freisin.
An uair is deireanaí ar bhuaigh siad Craobh Faoi-21 na hÉireann, is i gcoinne Chorcaí a bhí siad, i gcluiche ceannais 2006. Chomh maith le sin, imríodh an cluiche sin deich mbliana ó shin ar an bpáirc chéanna ar a n-imreofar cluiche ceannais an lae inniu – Páirc Uí Chíosóg in Inis.
Ar a shon sin is uile, tuigfidh na himreoirí óga seo nach bhfuil baint ar bith, maith ná olc, ag an stair le cluiche an lae inniu. Ba iad gaiscí Dhiarmuid O'Connor in aghaidh Bhaile Átha Cliath sa chluiche leathcheannais ba mhó ba chúis le Maigh Eo a bheith sa chluiche ceannais seo agus beidh sárthaispeántas eile ag teastáil ón imreoir sinsir má tá siad chun an lá a thabhairt leo.
Bhí Maigh Eo sé phointe chun cinn ag leath ama in aghaidh Bhaile Átha Cliath ach is beag nár thit an tóin ar fad astu sa dara leath agus iad ceithre phointe chun deiridh agus gan ach 12 nóiméad fágtha. Léirigh siad misneach iontach sa tréimhse sin chun teacht aniar a dhéanamh, áfach. Bhí O'Connor ar fheabhas ó thús deireadh na himeartha agus b'eisean a bhuaigh an dá chic saor in am gortaithe, a shlánaigh Conor Loftus chun an bua a thabhairt do Mhaigh Eo.
Ní raibh Maigh Eo gan locht an lá sin ná baol air, agus beidh a mbainisteoir Michael Solan ag súil le feabhas sa líne lánchúil go háirithe. Bhí deacrachtaí ansin acu in aghaidh Bhaile Átha Cliath sa chluiche leathcheannais agus rinne Con O'Callaghan, lántosach fhoireann na hardchathrach, ach go háirithe, scrios orthu.
Is í an líne lántosach ceann de na hionaid is láidre atá ag Corcaigh i mbliana agus Peter Kelleher fear na sinsear, Brian Coakley agus Michael Hurley uile contúirteach. Ní féidir le Maigh Eo díriú ar an triúr sin amháin, áfach. D'aimsigh an seisear tosach a thosaigh do Chorcaigh in aghaidh Mhuineacháin sa chluiche leathcheannais 2-13 eatarthu agus is ón imirt a tháinig na scóranna sin uile.
Tá gach cuma ar an scéal go mbeidh iomaíocht ghéar inniu. Léirigh an dá fhoireann roimhe seo i mbliana go gcoinneoidh siad orthu go dtí an nóiméad deireanach. Bhí an t-am caite nuair a scóráil Corcaigh pointe an bhua in aghaidh Chiarraí i gcluiche ceannais na Mumhan, b'amhlaidh an scéal nuair a scóráil Michael Plunkett do Mhaigh Eo i gcoinne Ros Comáin i gConnachta.
Rinne Maigh Eo an beart céanna i gcluiche leathcheannais na hÉireann, agus an chuma ar an scéal go raibh siad buailte. Chaithfeá an buntáiste a thabhairt dóibh tráthnóna. Ochtar ó chumainn Ghaeltachta ainmnithe ar shárfhoirne peile na Gaillimhe – Tuairisc.ie
Tá imreoirí ó chumainn an Spidéil agus Mhaigh Cuilinn ainmnithe ar fhoireann na sinsear agus seisear ó Chumann Mícheál Breathnach roghnaithe ar an tsárfhoireann idirmheánach
Seán Denvir, Dessie Ó Conghaile, Liam Ó Ceallaigh, Dinny Ó hÉallaithe, Tommy Ó Conghaile, Rónán Mac Donnacha, Rónán Ó Beoláin agus Fiach Ó Béarra
Dé Luain, Samhain 18 2019 ag 3:07 pm
Fág freagra ar 'Ochtar ó chumainn Ghaeltachta ainmnithe ar shárfhoirne peile na Gaillimhe'
Ruadhairc Ó M. Dé Máirt, Samhain 19 2019 ag 12:15 pm
Tinn tuirseach den aineolas a bhíonn le feiceál i dtreo fíor shádás Ghaeltachta Mhaigh Cuilinn. Is ceantar Galltachta é. Sin é. Níl an Ghaeilge mar theanga pobail ann. Ní labhrann siad Gaeilge lena chéile agus iad amuigh ar an bpáirc. Níor ghlac scoiltrachaí an cheantair le stádas scolaíochta Ghaeltachta. Seafóid. Beo! - Is gá córas 'an chúldorais' a athrú
Is údar imní é caighdeán na gcluichí iománaíochta i gCraobhchomórtais na bliana seo agus le cúpla bliain anuas.
Nuair a tugadh isteach córas "an chúldorais" i dtosach i 1997 ba iad na foirne a bualadh i gcluichí ceannais na Mumhan agus Laighean a ceadaíodh ar ais i gCraobhchomórtas na hÉireann. Sa chéad bhliain sin d'éirigh le Tiobraid Árann Cluiche Ceannais na hÉireann a bhaint amach in ainneoin gur bhuail an Clár iad i gcluiche ceannais na Mumhan. Bhí sárchluichí ann idir an Clár agus Tiobraid Árann faoi dhó an bhliain sin a mbeidh cuimhne ag lucht leanúna na hiománaíochta orthu, go háirithe i gContae an Chláir, go ceann i bhfad. An bhliain dár gcionn d'éirigh le hUíbh Fhailí Craobh na hÉireann a ghnóthú (gan Craobh Laighean a bhreith leo) tar éis cluiche iontach eile i gcoinne Chill Chainnigh.
Cé is móite d'eisceacht nó dhó, mar shampla, Uíbh Fhailí i gcoinne Chorcaí sa bhliain 2000, is beag cluiche iontach a tharla de bharr an chúldorais ó 1998 agus bhí go leor cluichí aontaobhacha ann i mbliana faoin gcóras a thugann an dara seans do gach foireann. An t-údar imní is mó maidir le caighdeán agus sláinte an chluiche ná chomh dona is a bhí Corcaigh, Uíbh Fhailí, Loch Garman, Áth Cliath agus an Dún.
Bhuaigh Loch Garman Craobh na hÉireann i 1996 le foireann a bhí sách sean agus i ndeireadh a saoil nádúrtha agus ó shin i leith tá siad ag iarraidh foireann nua a chur le chéile, rud nach bhfuil éasca in éagmais foirne maithe faoi aois. Tá an scéal níos measa in Uíbh Fhailí áit ina bhfuil an limistéar iomána beag agus go bhfuil easpa imreoirí óga den chaighdeán is fearr ag teacht tríd.
Bhí 20 bliain iontach ag muintir Uíbh Fhailí ón uair a bhuadar a gcéad Chraobh Laighean i 1981 agus ceithre Chraobh uile Éireann agus Craobh na gClub ag Biorra. A lán de na cluichí is fearr sa tréimhse sin bhí Uíbh Fhailí páirteach iontu: v Gaillimh i 1981, v Cill Chainnigh i 1995, v an Clár 1995, v Loch Garman 1996, v Corcaigh 2000. Bhí imreoirí iontacha acu freisin nach raibh a sárú le fáil in aon chontae, báireoirí ar nós mhuintir Troy, Whelehan, Pilkington, Dooley, etc. Ach is cosúil go bhfuil an tobar i ndísc anois agus nach mbeidh Uíbh Fhailí láidir go ceann tamaill éigin eile ar aon nós. Féach mar shampla gur bhuaigh Áth Cliath go héasca ar fhoireann Faoi 21 Uíbh Fhailí le déanaí.
Na foirne coláiste
Tá sé le sonrú freisin ar na contaetha sin, go háirithe Loch Garman agus Uíbh Fhailí, nach bhfuil caighdeán a bhfoirne coláiste thar mholadh beirte le tamall de bhlianta anuas. Is fada ó bhuaigh Naomh Peadar, Loch Garman nó Naomh Breandán, Biorra Craobh Choláistí Laighean nó go ndeachaigh siad fiú chomh fada leis an gcraobh. Ar a laghad i gCorcaigh bhuaigh Naomh Colmán dhá chraobh Choláistí Uile Éireann le dhá bhliain anuas agus cé go raibh beirt dá n-imreoirí ab fhearr as Co. Luimnigh, is údar dóchais an dá bhua sin dóibh.
Maidir le hÁth Cliath, bhí cuid den náire ag baint leis an gcaoi inar bhuaigh an Clár orthu i bPáirc Parnell tá dhá mhí ó shin. Cé go bhfuil imreoirí óga sciliúla ag Áth Cliath tá an iomarca díobh róbheag agus éadrom. Bhuaigh an Clár orthu toisc go raibh siad níos láidre agus bhí siad in ann an céile comhraic a bhrú as an mbealach go dlisteanach agus go minic go neamhdhlisteanach (ní fhaca an réiteoir an méid feallanna is a chonaic an lucht féachana). Ach bhí fiche iarracht ar fóirín ag Áth Cliath an oíche sin agus dá bhfaighidís a leath díobh (go minic bhí an t-imreoir os comhair an chúil beagnach) thabharfadh sé misneach dóibh a gcuid iarrachtaí a neartú. Easpa muiníne ar an stáitse mór, b'fhéidir (chomh maith le ehaspa plean ó thaobh an lucht bainistíochta?), ba chúis le cuid mhaith dá ndeachaigh mícheart d'Áth Cliath an tráthnóna sin.
Léas beag dóchais d'Áth Cliath ná gur bhuaigh an fhoireann Faoi 21 bliain ar Uíbh Fhailí. Tá grúpa deas imreoirí ag Áth Cliath san aoisghrúpa sin, imreoirí a d'imir le foireann iomána Choláistí Átha Cliath i gcluichí ceannais Choláistí Laighean agus a bhfuil boinn Choláistí gnóthaithe ag cuid acu. Is é an dúshlán do Choiste Átha Cliath ná bealaí a aimsiú chun na himreoirí óga seo a choinneáil ag imirt ag an leibhéal is airde agus gan ligean dóibh imeacht le sruth faoi mar atá ag tarlú le blianta fada anuas.
Léas beag eile dóchais ó thaobh na hiomána de ná an chaoi inar imir An Mhí in aghaidh Laoise, Átha Cliath agus Uíbh Fhailí i gcluichí craoibhe agus sraithe i mbliana. Tá obair mhaith ar siúl i gCo. na Mí ar son an chluiche ach is deacair an dul chun cinn is gá a dhéanamh i gcontae ina bhfuil an bhéim is mó ar an bpeil Ghaelach, rud atá fíor i mBaile Átha Cliath freisin, dar ndóigh.
Ach an scéal is fearr ar fad go dtí seo i mbliana ná an bua iontach a bhí ag Port Láirge i gCraobhchomórtas na Mumhan. Ba mhór an t-ardú croí a thug a mbuanna i gcoinne Chorcaí agus Thiobraid Árann do lucht leanúna na hiomána agus ba bhreá leis an lucht neodrach go leanfaidís ar aghaidh agus Craobh na hÉireann a bhreith leo. Ach chun é sin a dhéanamh beidh orthu buachaint ar dhá fhoireann láidre eile ar nós an Chláir, na Gaillimhe agus Chill Chainnigh, nó Tiobraid Árann arís.
Léiríonn staid Phort Láirge cé chomh seafóideach is atá an córas atá ann faoi láthair (cé gur fearr é ná an seanchóras) agus is argóint ann féin le deireadh a chur leis an socrú atá ann agus córas níos cothroime agus níos suimiúla (ar nós Chorn an Domhain sa sacar) a chur ina áit. Locht eile atá ar an gcóras atá ann faoi láthair ná go gcuireann sé foirne láidre a chaill sa chéad bhabhta ar nós an Chláir, Thiobraid Árann agus na Gaillimhe in aghaidh foirne laga a chaill a gcéad bhabhta ar nós Laoise, Átha Cliath, An Dúin, na Mí, etc. Rud eile ná go raibh briseadh deas cúpla seachtain chun traenála agus pleanála ag an gClár, ag Tiobraid Árann agus ag Corcaigh tar éis a mbuailte ach b'éigean d'Áth Cliath, do Loch Garman, don Mhí agus d'Uíbh Fhailí dul chun páirce arís sé lá tar éis dóibh cluiche a chailleadh.
Shílfeá, dá mbeifeá searbhasach faoi, go raibh an bóthar á réiteach i gcónaí do na foirne atá láidir go traidisiúnta - Corcaigh, Tiobraid Árann, Cill Chainnigh - agus go raibh ar na contaetha eile glacadh leis an sop in áit na scuaibe. Tá sé le feiscint go bhfuil báideoirí maithe dulta i muinín an chic amach fada arís agus is fearr de chluichí atá againn dá bharr
Dé Céadaoin, Meitheamh 28 2017 ag 6:30 am
Laethanta cinniúnacha in éabhlóid an chic amach i gcluiche na caide…
Cluiche ceathrú ceannais na hÉireann, an 31 Iúil 2010, Áth Cliath 1-15 v 0-13 Tír Eoghain.
N'fheadar an toisc gur bhuaigh contae an Dúin gan choinne ar churadh uile-Éireann, Ciarraí, nó toisc go raibh éirithe le hÁth Cliath buachtaint ar churadh Uladh, Tír Eoghain, ach ba bheag cainte a deineadh fén gcic amach an lá úd.
Ainneoin roghanna bheith aige ar an gcic amach i ngach póirse den bpáirc, níor thóg báideoir Thír Eoghain, Pascal McConnell, oiread is cic amach fada amháin. B'ait leis an uile dhuine a bhí i láthair an tráthnóna Sathairn úd an cur chuige a bhí ag McConnell ach ba ar na seacht gcinn déag d'iarrachtaí amú ón dtaobh eile den bpáirc a bhí an chaint ar fad i ndiaidh an chluiche.
B'fhéidir gur bheag a taibhsíodh dúinn ag an am gur b'eo mar a bheadh an cic amach feasta ach b'fhéidir, leis, nár cheart aon iontas bheith orainn gurbh é Mickey Harte a bhí chun cinn ar chlaonadh agus treo na himeartha aon bhabhta amháin eile.
Bliain ina dhiaidh sin arís, 2011, imríodh an cluiche a d'athraigh múnla na peile ó bhonn – cluiche leathcheannais an uafáis idir Áth Cliath agus Dún na nGall – agus tuigeadh go paiteanta do phobal CLG ná beadh aon chúlú anois ó ré na dteaicticí agus na seifteanna.
Bheadh sé i ndán don gcic amach gearr a bheith lárnach in aon phlean imeartha a bheadh ag foirne ar feadh cúig bhiaiste. Fiú nuair a chuaigh a leithéid de chic amach amháin i gcoinne Paul Durcan i gcluiche ceannais na bliana 2014 agus roinnt eile arís in aimhréidh ar Robert Hennelly i mbabhta leathcheannais na bliana 2015, ba leasc le báideoirí ó cheann ceann na tíre an cic amach gearr a chaitheamh i dtraipisí toisc oiread béime bheith ar sheilbh na caide a choimeád ar ais nó ar éigean.
Ach, beagán ar bheagán, thosnaigh an rud ag dul sa treo eile arís…
Tá 29:26 nóimeat caite sa chéad leath de chluiche leathcheannais na hÉireann 2016, Áth Cliath in aghaidh Chiarraí. Tá Colm Cooper díreach tar éis cic saor a chur thar an trasnán do Chiarraí agus de phreib, agus geall leis i ngan fhios, tá trí dhuine dhéag ó Chiarraí bogtha chun tosaigh agus iad ar fad ag tathant ar bháideoir Átha Cliath, Stephen Cluxton, an chaid a chur san áit nach dteastaíonn uaidh.
Mar is dual dó, tá Cluxton lán de dhánaíocht agus téann sé sa tseans ar chic amach gearr atá breac le baol, tagann Paul Geaney i dtír ar an gcic, cúpla iarracht dheislámhach eile agus tá an chaid neadaithe sa líontán. Ins na seacht nó ocht nóimeat as san go leath ama, tá Cluxton sa chás idir dhá chomhairle le gach aon chic amach a thógann sé agus, cé go dtagann sé chuige féin go diail, is léir go bhfuil ré na gciceanna amach gearra ag teannadh le deireadh arís.
Tá 66.50 ar an gclog sa chéad chluiche ceannais anuraidh idir Áth Cliath agus Maigh Eo. Tá Maigh Eo dhá phointe chun deiridh agus iad ar thóir na seilbhe. Tuigeann Áth Cliath an brú a bheadh ar a mbáideoir, David Clarke, agus cuireann siad an fáscadh céanna air is a cuireadh orthu siúd mí roimhe sin. Éiríonn leo cic amach Mhaigh Eo a threascairt trí bhabhta in imeacht 80 soicind agus cé go mbeadh sé i ndán do Mhaigh Eo teacht aniar iontach a dhéanamh chun an cluiche a chríochnú ar chomhtharrac, tá oiread púcaí á bhfeiscint ag bainistíocht Mhaigh Eo fén dtráth seo, go n-athraíonn siad a mbáideoir, agus a gcic amach dá réir, don athimirt.
Stephen Cluxton, Máistir na gCeard ©INPHO/Lorraine O'Sullivan
Dá laghad ráite fén gcic amach ag Maigh Eo in athimirt chluiche ceannais na hÉireann anuraidh, sea is fearr, b'fhéidir, ach b'fhiú súil a chaitheamh an athuair ar thrí cinn de chiceanna amach ag Cluxton agus é fé bhrú ag teannadh le deireadh: Ceann acu agus 62.48 ar an gclog, ceann eile ar 73.55 agus ceann eile arís ar 75.56. Bhí na haon cheann acu, fada, pointeáilte agus slán.
Pé athrú atá tagtha ar an imirt go dtí seo i mbliana, tá sé le feiscint go bhfuil báideoirí maithe dulta i muinín an chic amach fada arís agus is fearr de chluichí atá againn dá bharr.
Tá a fhios ag lucht na dteaicticí sa bhliain 2017 gur fearr aon chic amach amháin fada agus seilbh buaite amuigh fén ngort ná trí cinn ghearra agus an baol ann go rachaidh siad i do choinne.
Tar éis an múnla a athrú leis an gcic amach gearr seacht mbliana ó shin, tá Tír Eoghain i gceann a' tslua arís leis an gcic amach fada. Ba léir ó chiceanna amach Niall Morgan i gcluiche leathcheannais Uladh in aghaidh Dhún na nGall le déanaí gur dóigh le Mickey Harte arís gurb é an cic amach fada an cic is éifeachtaí agus is sábháilte agus is léir chomh maith go bhfuil mórán oibre déanta ag Tír Eoghain ar shlánú na seilbhe i bhfad amach fén bpáirc.
Ní i gcónaí a éireoidh leo ach tabhair fé ndeara go mbeidh scata foirne ag déanamh aithrise arís i mbliana orthu.
Ní féidir ach an oiread neamhaird a dhéanamh den rian atá an marc á fhágaint ar an gcluiche go dtí seo i mbliana. Cheapas féin, nuair a d'éirigh le Jarlath Burns agus a bhuíon ar choiste rialacha na gcluichí an marc a chur trí Chomhdháil Bhliantúil CLG 2016, ná beadh mórán éifeachta leis. Tá áthas orm a fheiscint go rabhas go hiomlán mícheart ar an gceann san.
Seachas pionós a chur ar chic amach gearr, tá an marc ag tabhairt luach a shaothair don té atá ag breith san aer ar chic amach fada agus má tá duine nó beirt i lár an ghoirt atá inniúil ar ghreamú, tá buntáiste nádúrtha ag an bhfoireann a chuireann béim ar an ealaín sin. Le blianta beaga anuas, bhí an buntáiste leis an té a bhí i mbun calaoise fén gcic amach fada.
Ní gá dul thairis chluiche an Domhnaigh seo caite idir Áth Cliath agus an Iarmhí chun luach an chic amach agus an mhairc a fheiscint. Toisc nach raibh aon duine i lár a gharraí ag an Iarmhí a bhí ábalta breith i gceart ar chic amach óna mbáideoir féin, Darren Quinn, dhein Áth Cliath robach ar fad orthu sa réimse seo den bpáirc.
B'fhéidir gur malairt poirt a bheadh fé cheann coicíse ann nuair a bheidh na Dubs á fhéachaint le Kevin Feely agus Tommy Moolick, beirt strapairí breátha fir ó Chill Dara a bheidh in ann teacht i dtír ar an gcic amach fada.
Is fiú go mór dúinn bheith ag faire amach dona leithéid agus don gcur chuige a bheidh ag Cill Dara agus iad ag iarraidh máistir na gceard a chur dá bhuille. Bhí áit speisialta san fhéilire tráth ag an iomáint idirchúige – Tuairisc.ie
Bhog an saol ar aghaidh agus thóg na craobhacha club áit Chorn an Bhóthair Iarainn Lá Fhéile Pádraig
DJ Shefflin (Cúige Laighean), Brian Lohan agus Diarmuid O'Sullivan (Cúige Mumhan) ag imirt i gCorn an Bhóthair Iarainn in 2000. Pictiúr: INPHO/Tom Honan
Dé Sathairn, Márta 20 2021 ag 5:20 am
Tá Lá mór na nGael imithe agus muid go léir fós sa bhaile agus ag caitheamh cuid dár saol go fíorúil agus Covid-19 fós inár measc. Tá ráflaí agus tuairimíocht ann faoi thosnú na gcluichí CLG ach, dar ndóigh, tá cúrsaí iontach corrach i gcónaí agus rudaí ag athrú ó lá go lá.
Le blianta beaga anuas bhíodh cúrsaí club i lár an aonaigh tráthnóna Lá Fhéile Pádraig agus na cluichí ceannais sinsir á n-imirt. Bhí na cluichí sin buan san fhéilire ach ní mar sin a bhí sé i gcónaí mar bhíodh comórtas mór eile ar siúl agus an-tóir air ar feadh blianta. Tá an iománaíocht idirchúige á himirt ó 1905 nuair a cuireadh tús leis an Railway Shield. Ina dhiaidh sin bhí na Tailteann Games (Aonach Tailteann) ann agus i 1927 bhí an chéad chraobh de Chorn an Bhóthair Iarainn againn idir Cúige Laighean agus Cúige Mumhan. Na Laighnigh a bhí buacach Lá Fhéile Pádraig i bPáirc an Chrócaigh. De réir a chéile d'fhás suim na ndaoine sa chomórtas.
Bhíodh na sluaite ag na cluichí ceannais agus na leantóirí thar a bheith sásta cuid maith de réalta móra na hiomána a fheiceáil ar pháirc amháin tráthnóna amháin. Ná déan dearmad nach raibh aon teilifís sa tír nuair a bhí an comórtas i mbarr a réime. Bhí an-suim ag daoine leithéidí Christy Ring, Jimmy Doyle, Des Foley, Ollie Walsh, agus mórán eile a fheiceáil in adharca a chéile.
Bhí an-suim ag na himreoirí freisin bheith roghnaithe ar fhoireann an chúige agus seans acu an bonn speisialta a bhuachaint agus geansaí an chúige a thógaint abhaile.
I 1954 d'fhreastail níos mó ná 49,000 ar an gcluiche ceannais i bPáirc an Chrócaigh nuair a fuair Cúige Laighean an ceann is fearr ar Chúige Mumhan, 0-9 in aghaidh 0-5. Agus sea, bhí Ring ag imirt.
Lean na cluichí ar aghaidh Lá 'le Pádraig i bPáirc an Chrócaigh go dtí deireadh na 1970idí ach ina dhiaidh sin laghdaigh suim na n-imreoirí, na leantóirí agus CLG sa chomórtas. Bhí sé sin an-soiléir i 1983 nuair a imríodh na cluichí ceannais sa Chabhán. Imríodh an pheil roimh an iomáint ach ní raibh mórán daoine fágtha nuair a thosnaigh an dara leath den cluiche iomána idir Cúige Chonnacht agus Cúige Laighean. Sna blianta ina dhiaidh sin bhíodh cuid de na cluichí san earrach agus blianta eile san fhómhar. Ach bhí an comórtas ag fáil bháis agus murach an fear gnó agus an t-urraitheoir Martin Donnelly bheadh siad i gcré na cille i bhfad níos luaithe ná mar a tharla. Thug Donnelly aon bhliain déag ag caitheamh airgid (amú) ar na comórtais agus é ag iarraidh iad a choimeád beo.
Imríodh roinnt de na cluichí thar sáile. In 2003 chuadar go dtí an Róimh agus go dtí Páras na Fraince a chuaigh siad an bhliain dár gcionn.
Ansin sall go Bostún a chuaigh siad an chéad dá bhliain eile. In 2009 is i bhfásach Abu Dhabi a tharla an t-aicsean dá bhféadfaí aicsean a thabhairt air. I nDurlas Éile a bhí an comórtas deireanach in 2016. Bhí a ré caite agus caite le tamall fada ach coimeádadh beo é ar feadh i bhfad gan aon fhianaise in aon chor ann go bhféadfadh sé maireachtaint gan an tacaíocht beatha a bhí á tabhairt dó. Tráth dá raibh, ba chuid an-tábhachtach é de cheiliúradh leantóirí CLG Lá Fhéile Pádraig. * Declaration for Home County AISTRIÚ IDIR-CHONTAE Eanair 2007 Dáta Ainm Chontae Aistriú ó Contae Club Club 2007/01/08 Niall Ó hEilí Gaillimh Cappataggle London Robert Emmets 2007/01/10 Micheál Ó hEadhra Uíbh Fháilí Ballyskenagh Luimneach Bruff *10/01/2007 Ruairí Ó Gallchóir B.Á.C St. Brigids An Cabhán Crosserlough 2007/01/11 Aodh Ó Maolduin An Cabhán Lurgan An Mhí Carnaross 2007/01/11 Gearoid Ó Maolduin An Cabhán Lurgan An Mhí Carnaross *11/01/2007 Donnacha Ó Briain Australasia St. Finbarrs Corcaigh St.Gabriel 2007/01/15 Seán Mac Aodha An Lú Roche Emmets Ard Mhacha Dromintee *15/01/2007 Ciarán Ó Murchú B.Á.C St. Vincents Gaillimh Milltown 2007/01/16 Seámus Ó Coscraigh Fear Manach Atha Droim Sceith An Lú Naomh Fionnbar 2007/01/16 Seán Ó Dónnchú Laois Stradbally An Cabhán Ballyheise 2007/01/17 Pól Ó Fagáin An Mhí St. Peters London Clan na Gael 2007/01/17 Colm Ó Murchú New York Cork Corcaigh Grenagh *18/01/2007 Stiofán Ó Fiannaí Sligeach St. Johns An Lú Kilkerley Emmets 2007/01/15 Caoimhín Ó Diollun Luimneach Pallasgreen London Round Towers *18/01/2007 Ronán Ó Gaoithin Ros Comáin Michael Glaveys Luimneach Claughan 2007/01/18 Briain Ó Gráda Tiobraid Árann Thurles Sarsfields Cill Dara Celbridge *18/01/2007 Micheál Ó Coistealbha An Cabhán Ballyhaise B.Á.C St. Annes *18/01/2007 Niall Ó Chonchúir An Lú Naomh Fionnbar Corcaigh Bandon 2007/01/18 Ciarán Ó Caiside Dún na nGall Four Masters Cill Mhantáin Bray Emmetts 2007/01/18 Pádraig Mac Seáin An Lú Cooley Kickhams London Round Towers 2007/01/18 Fiachra Mac Fhloinn Gaillimh Annaghdown London St. Brendans 2007/01/18 Pilib Mac Cathail Liatroim Aughavas An Iarmhí St. Lomans *16/01/2007 Ian Ó Coileain Australasia Melbourne Shamrocks Maigh Eo Westport 2007/01/20 Seán Ó Flathartha London Moindearg Gaillimh Carna Caisel *21/01/2007 Ciarán Mac Cuirtín Luimneach Drumcollogher Broadford Cill Mhantáin New Town 2007/01/21 Conchúr Mac Liam Tiobraid Árann Kilruane MacDonagh Cill Dara Sallins *24/01/2007 Seán Mac Aoghain Australasia Michael Cusacks Uíbh Fháilí Shannon Bridge *23/01/2007 Ciarán Ó Coileain Gaillimh Tuam Stars An Mhí Bellewstown *24/01/2007 Reamonn Ó Gallchóir B.Á.C St.Brigids Tír Eoghain Dromore 2007/01/24 Pilib De Broc Ceatharlach Mount Lenister Rangers Muineachán Inniskeen Grattons 2007/01/24 Breandán Mac Samhrain Liatroim Melvin Gaels An Cabhán Corlach 2007/01/24 Colm Ó Cinnéide Tiobraid Árann Roscrea B.Á.C Faughs 2007/01/24 Dónal Ó Beirgín Uíbh Fháilí Edenderry An Cabhán Killinkere 2007/01/24 Briain Ó hAirt An Clár Scariff B.Á.C Faughs 2007/01/24 Coilín Ó hEadhra An Cabhán Cill Dallain Cill Dara Allenwood 2007/01/26 Dara Mac Aibhne An Mhí Skryne An Cabhán Belturbet *26/01/2007 Micheál Mac Giolla Bhride An Cabhán Redhill B.Á.C Oliver Plunketts 2007/01/26 Céit Ó Fearchair Sligeach Naomh Mhuire An Mhí Naomh Colmcille *27/01/2007 Micheál Ó Dúdha B.Á.C Faughs Corcaigh Ballygarvan 2007/01/27 Risteard Ó Gallchóir Tír Eoghain Newtownstewart Loch Garman Rath na Glosaran 2007/01/27 Daithí Ó Mhaolchiarán Gaillimh Kilbeacanty B.Á.C Naomh Olaf 2007/01/28 Nioclás Breathnach Port Láirge Abbeyside Cill Dara Leixlip 2007/01/28 Aodhan Mac Giolla Earnáin Aontroim Kickhams Creggan Cill Dara Sarsfields 2007/01/28 Liam Ó hIcí Maigh Eo Ballyhaunis An Mhí Cill Aidh Ain *28/01/2007 Micheál Ó Conghaile Port Láirge Caislean O gCunach B.Á.C Faughs 2007/01/29 Fiontan Breathnach B.Á.C Na Fianna Port Láirge Clashmore *29/01/2007 Pádraig Ó Fearail Australasia Garryowen Tír Eoghain Coalisland Fianna 2007/01/29 Niall Ó Murchú B.Á.C Kilmacud Crokes Maigh Eo Ballyhaunis 2007/01/30 Eamonn Braonáin Laois Crettyard London Kingdom Kerry Gales *31/01/2007 Pádraig Mac Eodhagáin N.A.C.B Na Fianna An Mhí Kildalkey *31/01/2007 Pádraig Mac Eodhagáin N.A.C.B Michael Cusacks An Mhí Ballivor 2007/01/31 Gearoid Mac Gearraigh Gaillimh Dun Mor Mhic Eil An Mhí Domhnach Seachnaill 2007/01/31 Marcas Ó Beirgín Laois Portlaoise Corcaigh Rathpeacon *31/01/2007 Eamonn Ó Ceallaigh Lond GAILEARAÍ: An lá le Crócaigh Chill Airne agus Colm Cooper i gcluiche ceannais na hÉireann i bPáirc an Chrócaigh – Tuairisc.ie Is de la Torre Eduardo Menchaca Yayo fear de peile. Rugadh é ar an 4 Nollaig, 1962 agus bhí sé imreoir den Chlub Guadalajara beagnach go dtí deireadh a ghairm bheatha. Tá sé cuimhne go maith ag an lucht leanúna na Chivas, a bhí son sa séasúr 1986-1987. Thaitin sé go mór liom a bheith ag imirt le himreoirí móra ó chontaetha eile sa tír cosúil le Brendan Donaghy agus Kevin Dyas as Ard Mhacha agus Mattie Donnelly ó Thír Eoghan. Is í an choisíocht agus an luas an máistir sa lá atá inniu ann agus ní chionn ár gcolúnaí dóthain de sin i nDoire chun go mbeadh an lá leo i gcoinne Thír Eoghain
Dé hAoine, Bealtaine 20 2016 ag 8:06 pm
Emmett McGuckin,Doire, le Padraig Hampsey agus Justin McMahon. Pictiúr: ©INPHO/Presseye/Lorcan Doherty
Bíonn mórán cainte an tráth seo bliana ar na himreoirí idirchontae go léir atá ag tabhairt faoin samhradh a chaitheamh i Meiriceá.
Is sna laethanta agus sna seachtainí amach romhainn a chífir agus a chloisfir faoina bhformhór agus cuirfidh cuid des na hainmneacha a bheidh luaite idir iontas agus alltacht ort.
Bíonn a gcúiseanna féin ag gach imreoir scaoileadh fé ach tabhair faoi ndeara gur beag an spéis a bhíonn ag scata in obair mhisinéireachta. Ní chun leasa Chumann Lúthchleas Gael thall ná abhus é a n-imeacht uainn ach b'fhéidir go bhfuil mo dhóthain ráite cheana agam faoi sin.
Bíonn éachtaint i gcónaí, áfach, i líon na ndaoine atá ag tréigean painéal contae, ar stádas agus sláinte an phainéil atá fágtha ina ndiaidh acu. Ní haon dea-chomhartha é má bhraitheann beirt nó triúr nárbh fhiú dóibh biaiste an tsamhraidh a chaitheamh guaille ar ghuaille lena gcomhghleacaithe tar éis bráca an gheimhridh agus an earraigh a bheith curtha díobh ina dteannta.
Dá réir sin, agus sinn ag caitheamh súil ar chluiche mór an deireadh seachtaine, ní miste tagairt a dhéanamh do Ryan Bell agus Benny Herron, beirt a thug feachtas na sraithe i ngeansaí Dhoire ach atá anois dulta nó ar tí dul thar lear ar chuma na bhfáinleog nuair atá an iomaíocht ag géarú.
Nuair a fheictear go bhfuil imreoirí eile ar nós an chúl báire, Eoin McNicholl agus an bheirt McGoldrick, Barry agus Colm, ag tabhairt cúl leis an bpeil idirchontae i mbliana, tugann sé léargas éigin duit ar a bhfuil ag titim amach sna seisiúin traenála agus tugtar tuiscint duit, chomh maith, ar an meon aigne atá sa treis i measc na n-imreoirí.
Thaibhseofaí duit nach painéal iad Doire atá ar fónamh ná istigh leo féin roimh chluiche an Domhnaigh ag baile i gcoinne Thír Eoghain.
B'fhéidir go bhfuil slata tomhais níos fearr ann ná líon na n-imreoirí atá ag éirí as a bheith ag troid ar son na cúise ach deinim amach go bhfaighir slat tomhais eile ar chlár an scóir i bPáirc na gCeilteach mura bhfuil aon ní diamhair ar fad á cheilt ag Doire ó thús na bliana.
Is deacair a shamhlú go bhféadfadh foireann a ghéill 4-52 sna trí chluiche dheireanacha a bhí sa tsraith i mbliana acu, gan aon cheann de na cluichí sin a bhuachan, a scileanna cosanta a fhorbairt in imeacht sé seachtaine.
Níl oiread is cluiche amháin craoibhe buaite as baile ag Doire le cúig bliana anuas agus bhíodar támáilte go maith agus iad ag fágáil slán le craobh na bliana seo caite in aghaidh na Gaillimhe i mBóthar na Trá.
Tá seans leo, dá réir sin, go bhfuilid ag imirt ag baile an deireadh seachtaine seo agus más féidir leo athmhúscailt a dhéanamh ar sprid agus ar mheon an léigir atá iontu de dhroim oidhreachta, b'fhéidir go n-éireodh leo preab a bhaint as a gcomharsana.
Ní mór na preaba a baineadh as Tír Eoghain ó thús na bliana seo.
Bhí an imirt ar a dtoil féin acu ó thús na sraithe agus cé gur éirigh le hArd Mhacha agus le Fear Manach comhscór a bhaint amach ina gcoinne sa dá bhabhta dheiridh, bhí a ndóthain déanta acu chun a n-áit i Roinn 1 a chinntiú faoin tráth sin.
An t-aon leochaileacht bheag amháin a nochtadh iontu sa tsraith ná an cúl a ligeadar isteach ag fíordheireadh na himeartha i gcoinne Ard Mhacha ag deireadh an Mhárta.
Ní duine mé a bheadh ag leagan an-bhéim ar chluichí a imrítear sa doineann le linn scríob liath an earraigh ach b'fhéidir, mar sin féin, go raibh rud éigin i gcúl déanach Niall Grimley a thabharfadh misneach do Dhoire agus iad ag tabhairt faoi chluiche an Domhnaigh.
Ní raibh inti ach caid ard a lascáil Tony Kernan i dtreo imeall na cearnóige bige agus chuir Grimley a dhorn léi, ach nach ait é, nuair a bhuail an chaid an líon, bhí laige nó goilliúnacht éigin nochta ná facthas le tamall maith roimhe sin in imirt Thír Eoghain.
Ceist eile ar fad í an bhfuil an t-imreoir nó na himreoirí ag Doire chun tairbhe a bhaint as an gcaid ard ach, ceal múnla ceart frith-ionsaithe, b'fhéidir gurbh inti atá a bhfuascailt agus a mbua. D'éirigh leo trí cinn déag de chúil (níos mó ná aon fhoireann eile sa tír) a aimsiú i gcaitheamh an fheachtais sraithe ach is beag córas cosanta atá chomh forbartha agus chomh daingean is atá ceann Thír Eoghain.
Má bhíonn aon mhoill ar an bhfrith-ionsaí ó Dhoire, beidh Colm Cavanagh tite siar ag stiúradh a chosantóirí. Anuas air sin, beidh beirt de na bairnigh is cruthanta i gCúige Uladh, Cathal McCarron agus Ronan McNamee, ceangailte dá bhfearaibh taobh thiar de agus is beag bearnaí a bheidh le haimsiú ag Doire ina dhiaidh sin.
I gcás is go mbíonn Doire amuigh chuige, cé go mbeidh níos mó ná cloch amháin sa mhuinchille acu do Thír Eoghain agus tabhair a gcead d'imreoirí ar nós Mark Lynch, Chrissy McKaigue, Sean Leo McGoldrick, Danny Heavron agus buíon bheag eile saighdiúirí dílse, fós féin is í an choisíocht agus an luas an máistir sa lá atá inniu ann agus ní chím dóthain de sin i nDoire chun go mbeadh an lá leo.
Agus, dá mbeinn i mbróga bhainisteoir Dhoire, Damien Barton, bheinn buartha faoi líon na n-imreoirí a bheadh ag tréigean an phainéil más é an cúldoras a gconair feasta.
FÓGRA: Déanfaidh sé deireadh seachtaine seoigh ag ócáid chomórtha atá beartaithe ag CLG na Cealtraí in oirthuaisceart na Gaillimhe sna laethanta amach romhainn. Ba iad Cealtrach, gan dabht, a bhris croí na Gaeltachta lena mbua i gcluiche ceannais clubanna AIB na hÉireann dhá bhliain déag ó shin. Tá forbairt déanta ar a bpáirc imeartha le blianta beaga anuas acu agus is é Uachtarán CLG, Aogán Ó Fearghail a dhéanfaidh an oscailt oifigiúil uirthi ag meán lae Dé Domhnaigh. Casfaidh foirne sinsir peile na Gaillimhe agus Chorcaí ar a chéile i gcluiche dúshláin peile ina dhiaidh sin ar a 2 a chlog. An tráthnóna roimhe sin ar a 5 a chlog, beidh cluiche de shaghas eile ar fad ann agus dornán beag imreoirí Gaeltachta ag iarraidh díoltas a bhaint amach as treascairt na bliana 2004. Ná bí ag súil le míorúiltí uathu!
Fág freagra ar 'Thaibhseofaí duit nach painéal iad Doire atá ar fónamh ná istigh leo féin'
Hugh R Dé Domhnaigh, Bealtaine 22 2016 ag 7:39 pm
An-deascríofa ar fad ag Dara, mar is dual dó. Féadfaidh sé cuma na spéise a chur ar an Ulster Championship féin lena chuid scríbhneoireachta. Geall le míorúilt é Fógraíodh foireann na bliana do na comórtais tríú leibhéal iomána chomh maith. Ba iad Ollscoil Luimnigh a bhuaigh Corn Mhic Giobúin in 2018 agus áit bainte amach ar an sárfhoireann ag Conor Cleary, Seán Finn, Gearóid Hegarty, David Fitzgerald, Jason Forde agus John McGrath. Keith Greyson fired 72 mar Thetford A ar siúl ar feadh a tharraingt a chailliúint i gcoinne Bradfield A, a raibh leath-chéad bliain ó Nick Fíonchaora (56) agus Josh Gray (71no). Déantar go leor gearáin faoin 'hype' a bhaineann le foireann Bhaile Átha Cliath, ach an fhírinne sa chás seo ná gur le Cill Dara a bhain an 'hype' le blianta beaga anuas. Tá siad ag déanamh dul chun cinn faoi McGeeney, agus bhí mí-ádh orthu in éadan an Dúin anuraidh, ach theip orthu ardú céime go Roinn 1 a bhaint amach sa tsraith i mbliana agus go dtí go bhfuil Craobh Laighean buaite acu ní féidir a rá go bhfuil siad i measc príomhfoirne na tíre.
Tá go leor athraithe ar bun ag Pat Gilroy ar an bhfoireann agus nílim cinnte an rud maith é sin faoin tráth seo. Ní féidir le Eoghan O'Gara agus Diarmuid Connolly imirt le chéile, tá siad ró-chosúil mar imreoirí, seachas gur féidir le Connolly cúilíní a scóráil.
Ní raibh cluiche iontach ag Connolly nó ag Michael Dara Macauley i lár na páirce, ach tá súil agam go mbíonn siad ar ais ar a sheanléim arís gan mhoill. Deá-sceál a bhí ann go raibh Eamon Fennell aclaí le himirt óir bíonn gá le fear mór i lár na páirce anois is arís chun seilbh a fháil ar an liathróid.
Bhuaigh BÁC cúig chraobh cúige as a chéile le déanaí ach i ndeireadh na dála cén mhaitheas a bhí leis? Níl ach craobh amháin á lorg ag lucht leanúna peile Bhaile Átha Cliath.
Bheadh sé deacair shamhlú go bhfeadadh siad an ceann is fearr a fháil ar na Cait don tríú uair i mbliana, ach má éiríonn is éacht stairiúil den scoth a bheas ann.
Táim ag leanúint peileadóirí Bhaile Átha Cliath mo shaol ar fad, agus níor imir mé iománaíocht riamh, mar sin, ní bhíonn na mothúcháin chéanna ag baint le bua do na hiománaithe agus bua do na peileadóirí. There was a large crowd in Croke Park again on Saturday. The game started and Dublin got 4 points to no score from Mayo. Barr maise á chur ar Thuar Mhic Éadaigh agus iad ag fáil réidh do Chomórtas Peile na Gaeltachta 2017 – Tuairisc.ie
Barr maise á chur ar Thuar Mhic Éadaigh agus iad ag fáil réidh do Chomórtas Peile na Gaeltachta 2017
Tá níos lú ná trí seachtaine fágtha go dtí tús an chomórtais, tá na jabanna móra uile nach mór déanta ach tá muintir na háite fós ag obair ina sluaite chun obair na mblianta a chríochnú
Dé Sathairn, Bealtaine 13 2017 ag 7:30 am
Agus é fógartha i rith na seachtaine go mbeidh buachaillí Chill na Martra ag déanamh ionadaíochta do Chorcaigh i gcraobh shinsir Chomórtas Peile na Gaeltachta 2017, tá na foirne uile a bheidh ag dul chun páirce i dTuar Mhic Éadaigh an mhí seo chugainn socraithe anois.
Beidh na himreoirí uile anois ag díriú ar an traenáil agus iad ag iarraidh coirn an deireadh seachtaine a thabhairt leo, ach seans nach silfidh aon duine acu an t-allas a shilfidh lucht eagraithe an chomórtais idir seo agus Luan Cincíse.
Nuair a labhair Micheál Ó Fhlainn le Tuairisc.ie an uair dheiridh, mheas sé go raibh "go leor déanta ach go leor fós le déanamh". Anois, agus muid i bhfoisceacht trí seachtaine don chomórtas, tá na jabanna móra uile críochnaithe, nó beagnach críochnaithe, ach tá na rudaí beaga a chuireann barr maise ar dheireadh seachtaine Comórtais Peile na Gaeltachta fós le déanamh.
Tá Ó Fhlainn féin faoi bhrú clár an deireadh seachtaine a chríochnú, agus caithfidh sé sin a bheith ag an gclódóir faoi cheann cúpla lá, agus tá cúpla jab práinneach eile le déanamh idir an dá linn.
'Neart le chéile' é mana an chumainn, agus é scríofa ar shuaitheantas Thuar Mhic Éadaigh, agus deir Ó Fhlainn gur cinnte go bhfuil brí na bhfocal le feiceáil go láidir in obair mhuintir na háite agus iad ag fáil réidh don chomórtas.
"Is pobal iontach atá againn anseo, a tharraingíonn le chéile i gcónaí. Tá píosaí caite agam in áiteanna difriúla, i nGaillimh, i Sligeach, i Liatroim, ach is cinnte go bhfuil Tuar Mhic Éadaigh speisialta. Is áit bheag é ina mbíonn gach duine ag obair as lámha a chéile."
Tá breis agus 100 duine ag obair go deonach chun an ceantar a fháil faoi réir don chomórtas agus is beag duine ann nach mbeidh jab éigin déanta acu roimh a dheireadh. Mar a deir Ó Fhlainn, "fiú más páirt bheag atá le déanamh acu, is páirt thábhachtach a bheidh ann."
Agus halla spóirt, páirc peile agus carrchlós nua tógtha ag an gcumann, chomh maith le hathchóiriú a bheith déanta acu ar an gclubtheach, is cinnte go raibh níos mó dua ag baint le heagrú Chomórtas Peile na Gaeltachta ná aon rud eile a tharraing an pobal orthu féin roimhe seo.
Idir an obair sin uile, cosnóidh ullmhúcháin an chomórtais €800,000 ar Thuar Mhic Éadaigh. Fuair siad €250,000 ón Stát agus iasacht €150,000, ach bhí €400,000 fós le bailiú ag an lucht eagraithe. Tá sé sin nach mór déanta acu faoin am seo.
Ní fios an líon bailiúchán a reáchtáladh le cúpla bliain anuas. Bailíodh os cionn €30,000 ag comórtas dornálaíochta in 2015 agus os cionn €50,000 ag comórtas damhsa anuraidh. Chomh maith leis sin, bhí leithéidí scéim Cairde Thuar Mhic Éadaigh, bailiúcháin sráide agus síntiúis ó mhuintir na háite, sa bhaile agus thar lear.
Is a bhuíochas de ghnaíúlacht an phobail go mbeidh áiseanna den scoth i dTuar Mhic Éadaigh do dheireadh seachtaine na Cincíse, agus ar feadh na mblianta atá le teacht. Agus an gaineamh á scaipeadh agus na postaí beagnach réidh le cur suas ar an bpáirc nua, deir Ó Fhlainn go mbeidh tionchar mór ag an fhorbairt ar an gcumann.
"Roimhe seo, ní raibh ach páirc amháin agus dhá sheomra feistis againn," a deir sé. "Dá mbeadh cluiche ag na sinsir agus na buachaillí agus na cailíní óga ag traenáil ina dhiaidh, bheadh orthu a gcuid éadaí a athrú sa chistin nó sa leithreas! Anois, beidh a gcuid seomraí feistis féin acu agus má bhíonn cluiche ar Pháirc Naomh Muire, is féidir linn traenáil a bheith againn ar Pháirc an Choláiste."
Deir Ó Fhlainn go bhfuil na sluaite ón cheantar atá thar sáile faoi láthair ag teacht abhaile don chomórtas agus chun an forbairt uile a fheiceáil. Mar sin, déanfaidh sé níos deacra fós é d'aon duine nach bhfuil a gcuid lóistín curtha in áirithe acu go dtí seo.
Cé nach mbeidh foirne as Rinn Mhaoile ná an Fhairche ag cuardach leapacha, deir Ó Fhlainn go raibh sé níos gnóthaí ná mar a bheadh duine in oifig turasóireachta agus lóistín faighte cheana féin do thart ar 700 imreoir agus a lucht leanúna. Cé go bhfuil leapacha fós ar fáil in áiteanna amhail Caisleán an Bharraigh, Cathair na Mart agus Baile an Róba, moltar d'aon duine nach bhfuil lóistín acu go fóill é a chur in áirithe gan mhoill.
Táthar ag súil le idir 3,000 agus 5,000 duine ag an deireadh seachtaine agus is léir go bhfuil Ó Fhlainn ag súil go mór leis na sluaite a mhealladh chuig Tuar Mhic Éadaigh agus áilleacht an cheantair a thaispeáint do phobal na Gaeltachta.
"Tá daoine ann nach raibh i dTuar Mhic Éadaigh riamh, nó nach bhfuil a fhios acu cá bhfuil sé fiú mar go bhfuil sé as bealach , 'off the beaten track', mar a dearfá. Ón bpointe gur tháinig mé go dtí an áit seo, bhí mé tógtha leis — an loch, na sléibhte, na daoine.
"Tá muid ag tnúth go mór leis an deireadh seachtaine, le slua mór agus aimsir bhreá agus go bhfillfidh na daoine a thiocfaidh ar Thuar Mhic Éadaigh ina dhiaidh chomh maith."
Fág freagra ar 'Barr maise á chur ar Thuar Mhic Éadaigh agus iad ag fáil réidh do Chomórtas Peile na Gaeltachta 2017'
Mánus Dé Sathairn, Bealtaine 13 2017 ag 10:48 pm
Cuireann an comórtas seo ócáid shóisialta le Béarlóirí ón "Ghaeltacht" oifigigiúil an Béarla a bhrú ar Ghaeilgeoirí ó na ceantracha breacGhaeltachta ar a dtugtar Catagóir A. An scéal céanna leis comórtas damhsa seite atá dírithe ar Bhéarlóirí ag Oireachtas "na Gaeilge". Corcaigh nó Port Láirge? An mbeidh lá eile ag an bPaorach? – Tuairisc.ie
Foireann níos forbartha is ea Corcaigh, a bhfuil níos mó cluichí móra imeartha acu ná Port Láirge. Ba cheart go ndéanfaidís an bheart ar an nDomhnach
Dé Sathairn, Bealtaine 2 2015 ag 7:15 am
Beimid ag triall amárach ar Staid Tom Semple i nDúrlas Éile agus ceann de mhórdhuaiseanna na hiomána le buachtaint. I ndiaidh drochthaispéantais ó na peileadóirí ar an nDomhnach seo caite, beidh lucht tacaíochta Chorcaí ag súil le níos mó óna n-iománaithe.
Ní mórán a cheap go mbeadh Port Láirge, agus iad ag imirt i roinn 2, ar cheann de na fóirne a bheadh san iomaíocht amárach. Ach sin mar atá agus chun bheith fírinneach faoi, is iad Port Láirge atá chun tosaigh don ghradam 'foireann na bliana' faoi láthair. Tá éacht déanta acu ó bhuadar Roinn 1B agus an Ghaillimh agus Tiobraid Árann ó Roinn 1A curtha go tóin poill acu. An iad Corcaigh na chéad íobartaigh eile?
Ní aon dabht ach go bhfuil níos mó fóirne láidre ag teastáil chun an brú a chur ar an chuid is treise atá ann agus tá Port Láirge ag taispéaint go mbeidh siadsan gar don mharc i mbliana.
Is trua go mbeidh siad ag casadh ar a chéile arís go luath i gcomórtas na Mumhan, ach ina dhiaidh sin, beidh foireann amháin acu ag tosú ar an aistear a chríochnóidh i mBaile Átha Cliath ag tosach Mheán Fómhair.
Ní bhiodh aon suim ar leith ag Corcaigh an Chraobh Sraithe a bhuacaint roimhe seo. Ach ar an nDomhnach beag seo, déanfaidh siad a seacht ndícheall an corn a thabhairt leo agus an lámh in uachtar a fháil do thús an tsamhraidh ar bhonn na síceolaíochta.
Measaim go bhfuil an-suim ag bainistíocht, imreoirí agus lucht leanta na nDéise corn na Sraithe a thabhairt leo chomh maith. Tá daoine sna meáin ag ceapadh nach bhfuil siad ullamh fós don phríomhdhuais níos déanaí sa bhliain. Ceapadh an rud céanna dhá bhliain ó shin faoi ógánaithe an Chláir sarar thugadar Corn Mhic Cárthaigh leo. Tráthnóna amárach beidh níos mó eolais againn faoi iománaithe óga na nDéise.
Sa chluiche leathcheannais coicís ó shin, bhí spiorad agus eitic oibre diamhar sa bhfoireann agus an t-ádh leo go raibh Pádraig Mahony ag tógaint na bpocanna saora.
Sa chluiche leathcheannais eile, bhí Corcaigh chun deiridh sa chuid is mó de na 'stats' ach amháin sa 'stat' is tábhtachtaí agus sin an ceann a bhí le léamh ar chlár na scór nuair a shéid an réiteoir James Owens an fheadóg ag deireadh an chluiche. 'Sea, bhí an t-ádh leo freisin agus an t-ádh leo go raibh radar Pátrick Horgan ag feidhmiú ar lánchumhacht.
Tá na geallghlacadóirí ag ceapadh go mbuafaidh Corcaigh ach nílimse rochinnte faoi sin. Ní oirfeadh stíl chosantach na nDéise do Bhainisteoir Chorcaí Jimmy Barry Murphy. Is fear tradisiúnta amach is amach é. Is maith leis cúigear déag i gcoinne cúigear déag sa tseanstíl. Bí cinnte de nach mbeidh na Déise ag imirt mar sin amárach.
Beidh béim an-mhór go deo ar an gcosaint agus a lán imreoirí taobh thiar den liathróid. Tá sé an-deacair imirt i gcoinne stíl chosantach mar sin. Tá sé thar a bheith deacair cúil a scóráil. Thaispéain Tiobraid Árann, áfach, gur féidir é a dhéanamh.
Ach mura n-éireoidh le Corcaigh an imirt a choiméad oscailte, rachaidh sé dian orthu an cluiche seo a bhuachaint.
Ó thaobh forbairt na fóirne de, tá níos mó dul chun cinn déanta ag Corcaigh ná Port Láirge. Tá níos mó cluichí móra imeartha acu agus tagann taithí leis sin. Agus gach rud á chur san áireamh mar sin, ceapaim go mbeidh an lá leo agus go mbeidh lá eile ag teastáil ón bPaorach.
Fág freagra ar 'Corcaigh nó Port Láirge? An mbeidh lá eile ag an bPaorach?'
sean o rathaille Dé Sathairn, Bealtaine 2 2015 ag 7:55 pm
Sea, beimid ann go beo beathuch, glorach. Luifidh an da fhoireann amach orthu fein chun an ceann seo a bhuachtaint, rud a thabharfaidh chun cinn go mor iad ma dheanann.
A chonach sin ar an bhfoireann bhuacach.
Go n-eiri le Aidan Ryan mar lanchulai, conas a chruthoidh se n'fheadar? Caithfidh se breith ar an uain ar an urla anois agus a dheis a thapu.
Ach ta spiorad, meanma, meon dochloite, scil agus aontacht iontach ag oganaigh seo na nDeise agus is iad a bheidh go caithreimeach trathnona amarach! Ta an ghaoth ina seolta agus is deacair e sin a sharu. Tomaí Ó Conghaile 06 October 2015
Ag an am seo de bhliain, tá dhá ghnás ag lucht leanúna na gcluichí Gaelacha.
Tosaíonn na scrúduithe iarbháis ag 31 de na contaetha nár bhain Craobh na hÉireann – go háirithe ag an chomhtholán bheag a shíleann go bhfuil seans acu gach bliain Sam a bhreith leo – ar na fáthanna ar theip orthu i mbliana.
An fócas eile a bhíonn acu na craobhacha clubanna taobh istigh dá gcontae féin. Ag go leor againn, is é seo an ghné is tábhachtaí de na cluichí – 95% de phirimid Chumann Lúthchleas Gael agus sin mar ba chóir do chúrsaí a bheith.
Ach tá dhá cheist eile anois ar cnámha spairne iad le tamall anuas agus is samplaí iad, dar liom, den áit a dtagann an choimhlint idir éiteas amaitéarach CLG agus an cur chuige gairmiúil atá ag foirne contae faoi láthair.
Is é an chéad údar aighnis ceist na laethanta saoire.
Nuair a éiríonn go maith le contae, is é an nós go n-imíonn siad ar saoire i gcuideachta a chéile, áit éigin i bhfad i gcéin agus féadtar a bheith cinnte go gcosnaíonn sé pingin mheasartha íoc as a leithéid.
Ach is amaitéaraigh, deonaigh agus saorálaithe gach duine a mbíonn baint acu le foirne contae, idir bhainisteoirí, imreoirí, lucht leighis agus eile.
Is iondúil, mar sin de, nach féidir le gach duine taisteal ag an am céanna.
In aois seo an chúlaithe eacnamaíochta agus na mbeart déine, bíonn greim an fhir agus na mná báite ag daoine ar a gcuid post agus ní gach duine a dtig leis nó léi imeacht go Beirmiúda nó chun na Síne ar feadh coicíse.
I measc na ndaoine sin ar na mallaibh bhí Jim McGuinness agus cúpla duine eile de chuid champa Pheileadóirí Thír Chonaill.
Scríobh Jim alt faoi seo ar an Irish Times – dála an scéil, is fiú i gcónaí a chuid alt ar na cluichí a léamh – inar mhaígh sé gur chóir do na daoine nach raibh ábalta dul ar an turas cúiteamh a fháil i bhfoirm dearbhán saoire den luach céanna.
Is cinnte nach mbeadh daoine in éadan Jim féin a leithéid a fháil ach nuair a thosaigh sé a chaint ar dhaoine eile amhail dochtúirí a bhí ag cuidiú leis an fhoireann, dar liom, agus déarfainn go leor daoine eile, go raibh sé sin ag dul thar fóir.
Scríobh sé go han-loighciúil agus go cruinn faoi na híobairtí a rinne na himreoirí ina saol pearsanta, oibre agus sóisialta agus rinne cás doshéanta dóibh.
Is iad na himreoirí a dhéanann an traenáil, a imríonn na cluichí agus a mheallann na sluaite síoraí chuig na cluichí.
Is geall le himreoirí gairmiúla anois iad.
Agus seo é an chuid is íorónta den mhéid atá ag titim amach i Maigh Eo agus i nGaillimh faoi láthair.
Is de thoradh iad a bheith ina n-amaitéaraigh atá siad in ann an iaróg a thógáil agus cur in éadan lucht bainistíochta fhoireann an chontae.
Níl a oiread agus duine d'iománaithe na Gaillimhe ná de pheileadóirí Mhaigh Eo a bhfuil conradh sínithe acu.
Fágann sé sin go dtig leo a rogha rud a dhéanamh.
Níl bliain dá dtéann thart nach gcluinimid scéalta faoina leithéid seo nó a leithéid siúd d'imreoir arbh fhearr leis dul go Bostún ná Nua-Eabhrac srl. ná imirt sna babhtaí cáilithe.
Ar ndóigh, dá mb'imreoirí gairmiúla iad ní tharlódh ceachtar den dá rud thuas.
An dtig leat imreoir rugbaí gairmiúil as Cúige Uladh, mar shampla, a shamhlú ag imeacht leis leath bealaigh tríd an séasúr le himirt san Astráil cionn is nach raibh ag éirí go rómhaith lena fhoireann?
Nó an mbeadh iomlán scuad foirne ag diúltú imirt faoin bhainisteoir s'acu?
Dá dtarlódh a leithéid is cinnte go gcoinneofaí faoi chuing dhocht rúin é.
Mar sin de, ar na dúshláin a bheas ag CLG sna blianta atá romhainn teacht ar réiteach idir an cur chuige gairmiúil atá ag na himreoirí – agus a gcuid cóitseálaithe – agus an stádas amaitéarach atá acu i ngach gné eile dá saol spóirt.
Is beag duine a chuirfeadh in éadan iad a bheith i dteideal turas thar lear ag deireadh séasúr rathúil ach nuair a deir siad go gcaitheann siad a saol spóirt ionann is gur lúthchleasaithe gairmiúla iad nár chóir dóibh caitheamh le lucht a mbainistíochta ar an bhealach chéanna?
Ar dhóigh amháin, tá an t-ádh dearg ar imreoirí CLG.
Ní fhaigheann siad luach saothair as corradh agus 80,000 duine a mhealladh go Páirc an Chrócaigh ach níl laincisí na gairmiúlachta orthu, thig leo éirí agus siúl am ar bith ar mian leo.
Ach nuair a chímid an cineál eachtraí atá ar siúl thiar i gConnachta, an smaoiníonn duine ar bith eile ar an fhrása 'an craiceann agus a luach'? A late 94th minute goal from Graham Rusk gave UCD a crucial point and end their four match losing streak. Rusks late strike, his first goal of the season, earned... Inseoidh an lá inniu go leor faoina bhfuil i ndán do Ghaillimh agus do Mhaigh Eo an samhradh seo – Tuairisc.ie
Inseoidh an lá inniu go leor faoina bhfuil i ndán do Ghaillimh agus do Mhaigh Eo an samhradh seo
Agus bua gan choinne ag na Gaillmhigh i gCaisleán an Bharraigh anuraidh, cuirfear suim mhór i gcluiche an lae inniu idir na foirne céanna agus iad ag iarraidh a dhéanamh amach cá seasann siad i dtaobh chraobh na bliana seo
Imreoir na Gaillimhe, Damien Comer. INPHO/Tommy Dickson
Dé Domhnaigh, Meitheamh 11 2017 ag 6:50 am
Gaillimh v Maigh Eo, Staid an Phiarsaigh, 4.00p.m.
Agus na comharsana seo ag tabhairt aghaidh ar a chéile don chúigiú huair as a chéile sa chraobh, seans go bhfuil cluiche an lae inniu níos tábhachtaí do Mhaigh Eo agus do Ghaillimh ná na ceithre chluiche a chuaigh roimhe.
Is í an chúis leis sin ná go bhfuil na foirne fós ag iarraidh a fháil amach an bhfuil an mianach iontu beart fónta a dhéanamh i gcraobh na bliana seo.
B'iontach an bua a bhí ag Gaillimh in aghaidh Mhaigh Eo i gCaisleán an Bharraigh anuraidh, bua a thug spreagadh d'imreoirí agus do lucht tacaíochta an chontae araon.
Cuireadh ó mhaith go leor den dea-obair sin ina dhiaidh sin áfach nuair a chlis go hiomlán ar Ghaillimh in aghaidh Thiobraid Árann i bPáirc an Chrócaigh.
Dá bharr sin, is deacair go fóill tomhas a dhéanamh ar an dul chun cinn atá déanta ag Gaillimh faoi stiúir Kevin Walsh. Cinnte, beidh siad sásta leis an méid a bhain siad amach i rith an earraigh agus ardú céime faighte acu go dtí Roinn 1, ach is mó go mór an tástáil a dhéanfar orthu agus iad i gcoimhlint le ceann d'fhoirne móra na peile.
Ar an láimh eile, bhí feachtas sraithe ag Maigh Eo a raibh idir mhaith agus olc ann.
Cé gur bhuaigh siad cluichí agus iad as baile in aghaidh Chiarraí, Thír Eoghain agus Dhún na nGall, chailleadar in aghaidh Mhuineacháin agus an Chabháin i bPáirc Mhic Éil agus rinne Baile Átha Cliath slad orthu i bPáirc an Chrócaigh.
Bhí siad sách marbhánta freisin ar feadh cuid dá gcluiche in aghaidh Shligigh ag tús na craoibhe agus ní mór dóibh a leithéid a sheachaint tráthnóna.
Thug siad fíor-dhrochthaispeántas uathu i gcoinne na nGaillmheach anuraidh agus d'íoc siad go daor as.
Tá tosaithe cumasacha ag Gaillimh –leithéidí Shane Walsh, Damien Comer agus Danny Cummins – ach ní i gcónaí a bhíonn siad lárnach i gcluichí, go háirithe leis an gcóras cosantach a bhíonn in úsáid ag Kevin Walsh.
Beidh sé níos deacra fós orthu tráthnóna agus iad i gcoinne ceann de na haonaid chosanta is fearr sa tír.
Buntáiste é do Ghaillimh má fhágtar Aidan O'Shea, atá ainmnithe i measc na n-ionadaithe, ar an taobhlíne tráthnóna ach fós féin ba cheart go mbeadh an iomarca nirt agus an iomarca taithí ag Maigh Eo don fhoireann baile.
Rogha Tuairisc.ie: Maigh Eo
Jamie Malone (an Clár) agus Aidan O'Mahony(Ciarraí) in 2016. INPHO/Ryan Byrne
An Clár v Ciarraí, Páirc Uí Chíosóg, 3.30p.m.
Tá aithne mhaith ag peileadóirí Chiarraí agus an Chláir ar a chéile faoin tráth seo. Seo an tríú huair dóibh a bheith ag imirt a chéile taobh istigh de bhliain.
Chas siad ar a chéile ar dtús anuraidh i gcluiche leathcheannais na Mumhan, coimhlint a bhuaigh Ciarraí, 2-23 in aghaidh 0-17. Cúpla mí ina dhiaidh sin, thug siad aghaidh ar a chéile arís i gcluiche ceathrú ceannais na hÉireann agus bua bog arís ag foireann na Ríochta, 2-16 i gcoinne 0-11.
Is amhlaidh atá an scéal i gcás na gcluichí idir na foirne seo le fada an lá.
Tá 25 bliain caite ón uair dheireanach a bhuaigh na Cláirínigh ar Chiarraí, i gcluiche ceannais na Mumhan i 1992.
Farasbarr beagnach 12 pointe a bhí ag Ciarraí ar an meán sna cúig chluiche craoibhe is déanaí a d'imir na foirne in aghaidh a chéile.
Ní raibh ach ceithre phointe eatarthu i gceann de na cluichí sin, i bPáirc Uí Chíosóg in 2014, agus cé go mbeidh cuimhne mhaith ag cuid d'imreoirí an Chláir ar an taispeántas breá sin, is beag seans atá acu tráthnóna.
Fiú agus cluiche buaite acu sa chraobh cheana féin i mbliana, in aghaidh Luimnigh coicís ó shin, bheadh taispeántas míorúilteach ag teastáil chun an bhearna eatarthu féin agus Ciarraí a shárú. Saoirse Noonan

Is imreoir sacair í Saoirse Noonan (a rugadh ar 12 Iúil 1999). Is as Contae Chorcaí í. Imríonn sí don chlub Durham agus tá sí ina ball d'fhoireann sacair na mban. Is tosaí/imreoir lár na páirce í.
Saol Luath.
Nuair a bhí sí níos óige, d'imir Saoirse do Cork City WFC, agus bhí sí mar Captaen d'fhoireann na hÉireann faoi 17. Ba ghnách léi peil ghaelach a imirt do chontae s'aici, ach d'athraigh sí go sacar go lánaimseartha nuair a chuaigh sí le Shelbourne ó Cork City. Bhí sí mar bhaill de Shelbourne FC i ndiaidh fáil chuig an FAI Women's Cup Final i 2020 le Cork City. Ainmníodh í an WNL Imreoir Óg na Bliaina i 2017 agus is í Cork City's all-time record goal scorer. Deir Tomás Ó Sé go bhfuil sé in am córas a thabhairt isteach chun na himreoirí óga CLG is fearr a choinneáil in Éirinn
Tomás Ó Sé. INPHO/James Crombie
Dé Máirt, Bealtaine 23 2017 ag 6:50 am
Tá Tomás Ó Sé den tuairim go bhfuil sé in am ag CLG airgead a chur ar leataobh chun imreoirí óga a spreagadh chun fanacht in Éirinn seachas dul chun na hAstráile chun an pheil Astrálach a imirt.
Tá cás na n-imreoirí óga a mhealltar go dtí an Astráil go mór i mbéal an phobail i gCiarraí faoi láthair ó d'imir, Mark O'Connor, a bhí ina chaptaen ar fhoireann mhionúir Chiarraí a bhuaigh craobh na hÉireann in 2015, a chéad chluiche do na Geelong Cats san AFL an tseachtain seo caite. Tá ráflaí ann chomh maith go bhfuil spéis ag foirne AFL ógánach eile de chuid na Ríochta, David Clifford, a thabhairt sall chun triail a dhéanamh.
Agus é ag labhairt ar An Saol Ó Dheas ar RTÉ Raidió na Gaeltachta inné, dúirt Ó Sé nach bhféadfaí stop a chur le himreoirí dul sall le tabhairt faoin spórt gairmiúil más sin atá uathu ach mhaígh sé go gcaithfí níos mó a dhéanamh lena gcoinneáil anseo.
"Ní féidir linne, mar eagraíocht amaitéarach, an deis seo a thabhairt d'imreoirí óga agus dá bharr sin tá an AFL á thabhairt faoin bpoll dúinne, ag tógaint na himreoirí is fearr atá againn."
"Bhíos thuas i mBaile Átha Cliath agus bhí Éamonn Fitzmaurice ag caint agus dúirt sé go gcaithfimid cultúr a chruthú [i gCiarraí] go dtagann an cinneadh ó na himreoirí féin go dteastaíonn uathu fanacht agus craobh a bhuachan le Ciarraí.
"Aontaím leis sin ach is dóigh liom go gcaithfidh tú níos mó a dhéanamh chun é sin a chruthú agus, b'fhéidir, deiseanna a thabhairt dos na leaids seo ó thaobh scoláireachtaí ollscoile agus b'fhéidir airgead a chur ar leataobh dóibh. Beidh an argóint ann, 'nach bhfuilimid amaitéarach?' ach ní aontaím leis an tslí go bhfuil na hAstrálaigh ag teacht anall."
Cé go bhfuil imreoirí óga rugbaí agus sacair á mealladh thar sáile chomh maith, deir Ó Sé nach féidir comparáid a dhéanamh idir é sin agus a bhfuil ar bun ag an AFL.
"Tá an IRFU agus an FAI ag cur na milliún isteach sa tír, isteach san aos óg. Tá sacar á imirt agus tá rugbaí á imirt. Níl aon fhadhb agam leis sin.
"Níl faic á dhéanamh ag an AFL dúinne anseo. Níl an AFL á imirt againn sa tír seo ach fós táid ag leaindeáil ag doras David Clifford agus é 16 bliain d'aois, tar éis an obair uile atá déanta leis faoi aois."
Scríobh Ó Sé alt faoin ábhar céanna san Irish Independent Dé Sathairn, alt a spreag Mark O'Connor chun cosaint a dhéanamh ar na meáin shóisialta ar an ról atá ag iar-imreoir Chiarraí agus na Sydney Swans, Tadhg Kennelly, in aimsiú imreoirí óga don AFL. Thug Kennelly féin freagra chomh maith ar alt Uí Shé, ach dúirt Ó Sé inné nach bhfuil aon rud pearsanta i gceist leis an díospóireacht.
"Tá Tadhg á dhíol ag an AFL chun teacht anall agus mura mbeadh Tadhg ag teacht, bheadh duine éigin eile ag teacht. Tá triúr déag Éireannach ar a laghad lonnaithe sa tír seo ag féachaint ar na himreoirí óga atá ag teacht [chun cinn].
"Ní dóigh liomsa go bhfuilimid, mar eagraíocht, ó thaobh Cumann Lúthchleas Gael de, coistí contae agus clubanna de ag déanamh ár ndóthain. Nílimid ag déanamh faic mar gheall air."
"Tá fearg ar mhuintir Chiarraí ach níl a ndóthain ag labhairt [amach]. Ní sheasfadh aon Chiarraíoch i gcoinne Mark O'Connor imeacht sall, ní sheasfaidís i gcoinne David Clifford imeacht sall, ní sheasfainn féin. An fhadhb atá agam ná, mar eagraíocht, nílimid ag déanamh ár ndóthain chun na himreoirí seo a choimeád," a dúirt Tomás Ó Sé. Chaith ár gcolúnaí os cionn 20 bliain ina roghnóir ar fhoirne All Star Peile. Níor tharla sé oiread agus uair amháin gurb í an fhoireann a bhí ina ghlaic aige ag dul isteach a bhí roghnaithe ar fhágáil dó
All Ireland Football Championship Semi Final 20/8/2006
Kerry's Darragh O'Se blocks Pearse O'Neill of Cork
Chuir saineolaithe an Sunday Game foireann iomána na bliana, dar leo, inár láthair san oíche Dé Domhnaigh seo caite. Tar leo nó ná déan, b'iarracht mheáite a bhí inti ó dhaoine nach bhfuil aon aimhreas faoin gcur amach atá acu ar an ábhar a bhí i gceist.
As seo nó go bhfógrófar All Stars an Chumann Lúthchleas Gael féin faoi cheann roinnt seachtainí tabharfaidh daoine eile a mbarúlacha féin – iriseoirí, lucht úsáidte na meán shóisialta agus na hiománaithe ar an gclaí agus cois-cuntair.
B'fhéidir nach bhfuileadar siúd chomh cáilithe le dul i mbun roghnaithe agus atá an Braonánach, Dónal Óg agus an Maolchathach, ach sé an bunús céanna a beidh faoina mbarúil agus a bhí faoi cheann na saoithe – tuairimíocht, an t-aon slat tomhais atá ar fáil agus foireann nach n-imreoidh aon chluiche iomaíoch go deo á roghnú.
Tá an seans ann go mb'fhéidir nach raibh Brian Cody agus a chuid roghnóirí ar aon intinn faoin bhfoireann ba chóir a chur amach i gCluiche Ceannais na hÉireann Dé Domhnaigh seo caite (is mó ná sin an seans déarfainn gur í foireann Cody a chuaigh chun páirce), ach i ndeireadh lae chruthaigh a mbua go mba é a beart ba chríonna a déanadh, rud nach mbeidh le fáil go deo i gcás foirne an Sunday Game ná na All Stars.
De réir nádúir ní bhíonn aon fhoirfeacht ag baint lena leithéid de chóras roghnaithe. Tóg mar shampla ionad an bháireora ar foireann iomána na bliana seo. Siad Colm Callanan na Gaillimhe (a roghnaigh an Sunday Game) agus Darren Gleeson Thiobraid Árann an bheirt is mó a bhfuil a gcásanna le cur chun cinn.
Ceithre huaire a chuaigh an sliotar in eangach an Ghaillimhigh i mbabhta leathcheannais na hÉireann, ach fós ba iad na sábháiltí a rinne sé sa gcluiche ba mhó ba chúis le bua a fhoirne. Shábháil sé buille éirice sa gcluiche céanna, mar a rinne sé in aghaidh Áth Cliath.
Ar an lámh eile níor cheadaigh Gleeson tharais ach aon chúl amháin i gcaitheamh na craoibhe agus shábháil sé na 9 n-iarracht eile a tugadh faoina chúl. Anois, amisigh bealach domsa a chruthóidh go cinnte go bhfuil sé tuillte ag duine amháin acu sin a bheith ar Fhoireann na Bliana chun cinn ar an duine eile.
Bhí Maurice Shanahan é féin ar fhoireann an Sunday Game as a chuid éachtanna scórála do Phort Láirge sa bhfeachtas a thug iadsan chomh fada leis an mbabhta leathcheannais. Ach ba as buillí saora a tháinig 70% de na scóranna sin. Cén tslat tomhais a fhágann gur mó a bhí an áit sin tuillte ag Shanahan ná a bhí sí tuillte ag Cathal Mannion a rinne a chuid scórála ar fad as an imirt? Fuair sé 3-6 in aghaidh Áth Cliath, 0-7 in aghaidh Chorcaigh agus 0-5 in aghaidh Thiobraid Árann, cé nach bhfuair sé ach cúilín amháin sa dá chluiche a d'imir Gaillimh in aghaidh Chill Chainnigh.
Dá mbeadh siad beirt san iomaíocht ar an áit chéanna ar fhoireann de chuid Cody ar a raibh fear a thógfadh na buillí saora ag tastáil, bí cinnte gur é Shanahan a roghnófaí. Ach nuair nach bhfuil aon imirt i gceist ní bheidh dá bharr ach sáraíocht go dtiocfaidh malairt saoil.
Chaith mé os cionn scór bliain i mo roghnóir ar fhoirne All Star Peile agus Iománaíochta Chumann Lúthchleas Gael agus muna bhfuil mé ag dul amú níor tharla sé oiread agus uair amháin gur í an fhoireann a bhí agam i mo ghlaic ag dul isteach a bhí roghnaithe ar fhágáil dom.
Chonaic mé aragóintí coilgneacha, chuala mé caint láidir agus buaileadh an bord uair nó dhó. Ach san achar sin ar fad tá mé cinnte go raibh siad siúd a bhí ag teacht liom agus iad siúd a bhí ag cur i mo choinne ag déanamh amhlaidh mar gur chreideadar ina gcroíthe istigh go mba acu a bhí an ceart.
Aon uair amháin riamh a bhí múisiam orm. B'sin i 2006 nuair ab í mo thuairim láidir go raibh an gradam 'Peileadóir na Bliana' tuillte ag Darragh Ó Sé. I dtús na bliana ba é Darragh 'Laoch na hImeartha' i 5 cinn de na cluichí sraithe a d'imir Ciarraí.
Trí huaire a d'imir siad Corcaigh i gcraobh na bliana sin, trí huaire a bhí Ó Sé agus Nicholas Murphy in adharca a chéile. Ba bheag a bhí eatarthu i gcluiche comhscór na Mumhan agus cé gur buadh ar Chiarraí ba é Ó Sé an peileadóir ab fhearr ar an bpáirc san athimirt. Bhí baint mhór ag a thaispeántas sa dara leath le bua na Ríochta ar Chorcaigh i mbabhta leathcheananis na hÉireann agus bhí sé thar barr freisin sa mbabhta ceathrú ceannais in aghaidh Ard Mhacha agus sa gcluiche ceannais in aghaidh Mhaigh Eo.
Kieran Donaghy a fuair an gradam faoi dheireadh agus gan aimhreas, go háirithe sna 3 cinn de mhór-bhabhtaí deireadh na craoibhe, bhí seisean thar barr.
Ach, 'Imreoir na Bliana' teideal an ghradaim agus fós creidim go daingean gur déanadh éagóir ar fhear Ard an Bhóthair agus is measa ná sin fós é go mba onóir í nár tháinig ina bhealach riamh.
Bhí sí tuillte aige.
Fág freagra ar 'Creidim go daingean fós gur déanadh éagóir ar fhear Ard an Bhóthair…'
Seán Mistéil Dé Luain, Meán Fómhair 14 2015 ag 5:23 pm
Fíor dhuit a Mhártain – níl leigheas mar adúirt ar chás Uí Shé!
Níor thagair tú don bhéim ar na cluichí ceannais féin seachas (mar shampla) ar ard chaighdeán imeartha i gcluichí roimhe sin. Cuir i gcás Michael Fennelly. Ainneoin gradam laoch na himeartha aige ar 6 Meán Fómhair, n'fheadar an leor sin d'fhoireann na Bliana……… “He had huge natural strength, a huge presence and physique. He had football in his heart. Kevin Walsh was definitely one of the best midfielders Galway ever produced.”, a deir iar-imreoir Chiarraí, a bhfuil seacht bonn Uile-Éireann sa phóca’s aige, Jack O’Shea faoi. Amber Barrett

Is imreoir sacair Éireannach í Amber Barrett (a rugadh ar 10 Eanáir 1996) a imríonn leis an gclub Gearmánach FFC Turbine Potsdam sa Frauen-Bundesliga.
Gairm.
D'imir sí a céad chluiche idirnáisiúnta le hÉireann mar ionadaí i Meán Fómhair 2017.
Ainmníodh Barrett mar imreoir na bliana sa WNL i 2017 agus mar scórálaí na bliana i 2016, 2017, agus 2018 le Peamount United. Chaill sí amach ar imreoir na bliana, áfach, i 2018 nuair a bhain Rianna Jarrett an gradam amach.
I 2019, d'imigh Barrett chuig an Ghearmáin chun imirt ar son 1. FC Köln, sa Frauen-Bundesliga. Chaith sí trí bliana sa chathair Koln agus ansin d'aistrigh sí chuig FFC Turbine Potsdam.
Ar an 11 Deireadh Fómhair 2022, scóráil sí cúl in aghaidh na hAlban i mbabhtaí ceannais Chorn Sacair an Domhain agus fuair Foireann sacair ban na hÉireann áit den chéad uair riamh sa chomórtas. D’aimsigh an cúl cinniúnach sa chluiche agus léirigh sí ómós dóibh siúd a maraíodh sa tragóid ar an gCraoslach cúpla lá roimh an gcluiche cáilithe.
Gradaim.
Ainmníodh Barrett mar imreoir na bliana sa WNL i 2017 agus mar scórálaí na bliana i 2016, 2017, agus 2018 le Peamount United.
Bhronn Tuairisc.ie Coróin Spóirt 2022 ar Amber Barrett.
Beatha.
I mBaile na nGallóglach ag bun na Maoile Rua a saolaíodh an Bairéadach sa bhliain 1996. Cén Ghaeilge atá ar 'Buzzin' for the half-dozen'? Ceisteanna ón gcluiche ceannais… – Tuairisc.ie
Caitheann Tuairisc.ie súil ar chuid de na hábhair chainte is mó ó athimirt chluiche ceannais peile na hÉireann idir Áth Cliath agus Ciarraí
Dé Luain, Meán Fómhair 16 2019 ag 5:48 pm
An ráig faoin gCúig agus 'Buzzin' for the half-dozen'
An scríbhneoir ildánach Alan Titley a thug an Ráig faoin gCúig ar an 'Drive for Five' agus sin é a bhí á úsáid ag Tuairisc.ie le tamall chun cur síos a dhéanamh ar aistear stairiúil Átha Cliath i gcraobh na hÉireann in 2019. Tá téarma eile ag teastáil anois uainn agus foireann na hardchathrach ag súil leis an gcraobh a bhuachan den séú huair as a chéile an bhliain seo chugainn. 'Buzzin' for the half-dozen' ceann breá tíriúil atá cloiste againn ach cén Ghaeilge a chuirfeá air sin?
Tá an 'Blitz for Six' ann freisin, téarma a ndearna na New England Patriots iarratas ar thrádmharc ina leith cúpla bliain ó shin, ach an bhfuil aon mholtaí ag léitheoirí léannta Tuairisc.ie?
Aghaidh Con O'Callaghan ar an gcúl. Pic: Seán Ó Mainnín/Tuairisc.ie
Tús láidir Átha Cliath
Ní raibh ach 18 soicind imeartha nuair a ghearr Con O'Callaghan trí lár aonad cosanta Chiarraí chun an chéad scór den chluiche a aimsiú. Má bhí daoine den tuairim go raibh an tosach ciúin sa chluiche comhscóir, níor chuir an méid sin as d'fhear Chuala agus bhí tine ar a chraiceann ó thús na hathimeartha.
Bhí an rud céanna fíor faoi Ciarán Kilkenny agus Paul Mannion. Níor aimsigh an triúr ach trí chúilín eatarthu coicís ó shin. D'aimsigh siad 0-12 eatarthu sa chluiche athimeartha.
Bhí sé soiléir go raibh O'Callaghan, Kilkenny agus Mannion i mbarr a maitheasa ó thús na himeartha. Gan ach seacht nóiméad imeartha, bhí cúig iarracht tugtha acu faoi scór agus cúig chúilín aimsithe.
Níor chuir Áth Cliath aon iarracht ar fóraoil sa chéad leath sin agus níor chuir siad ceann ar bith amú go dtí go raibh 43 nóiméad imeartha.
Ní fhéadfadh cosantóirí Chiarraí mórán eile a dhéanamh ach an oiread. Níor ghéill siad aon seans ar chúl d'Áth Cliath go dtí go raibh an cluiche nach mór thart agus níor ghéill siad aon chic saor i bhfoisceacht 45m dá gcúl féin.
Fós, bhí Áth Cliath ag fáil na scóranna. Ba é scór deireanach an chluiche, cic 45m Dean Rock, an t-aon cheann a d'aimsigh na seaimpíní sa chluiche nár tháinig ón imirt.
Gan ach cúl ar intinn Paul Geaney. Pic: Seán Ó Mainnín/Tuairisc.ie
Easpa cruinnis Chiarraí
Ar an taobh eile den scéal, beidh aiféala ar Chiarraí arís mar gheall ar na deiseanna a chuir siad amú. Bhí seans acu an chéad chluiche a bhuachan dá mbeadh siad beagáinín níos cruinne agus b'amhlaidh an scéal an lá faoi dheireadh.
Ní raibh mórán de locht orthu sa chéad leath. D'aimsigh siad 78% de na hiarrachtaí a bhí acu ar na postaí ach sa dara leath 27% a bhí acu.
Chuir David Moran, Tom O'Sullivan, Diarmuid O'Connor, Jack Barry, Stephen O'Brien, agus Paul Geaney iarrachtaí amú sa dara leath nuair a bhí an cluiche fós idir dhá cheann na meá agus thit cúpla ceann eile isteach i lámha Stephen Cluxton.
Bhí deis iontach ag Stephen O'Brien ar chúl leath bealaigh tríd an dara leath chomh maith ach bhuail O'Brien a iarracht ró-ghar do Cluxton agus Paul Geaney ag fanacht le pas.
Agus Áth Cliath chomh cruinn sin bhain gach iarracht a chuir Ciarraí amú an ghaoth as a seolta.
Chruthaigh Ciarraí 24 deis scórála ón imirt agus níor aimsigh siad ach 0-11 acu. Ar an taobh eile den scéal, chruthaigh Áth Cliath 28 deis scórála ón imirt agus d'aimsigh siad 1-17. B'in é scéal an chluiche.
Stephen O'Brien agus Stephen Cluxton. Pictiúr: INPHO/James Crombie
Cúil ag teastáil chun Áth Cliath a shárú
Tá sé ráite arís agus arís eile ach nach bhfaighfear an ceann is fearr ar fhoireann Átha Cliath seo gan cúil a scóráil. Is iad Dún na nGall an t-aon fhoireann a fuair an ceann is fearr ar fhir na hardchathrach sa chraobh ó thús 2013 agus bhí ar na Conallaigh trí chúl a aimsiú chun Áth Cliath a chur de dhroim seoil sa chluiche sin i mbabhtaí leathcheannais na hÉireann 2014.
Cé gur aimsigh Killian Spillane cúl sa chluiche comhscóir, chuir Ciarraí trí nó ceithre sheans ar chúl amú sa chluiche céanna.
Bhí sé soiléir go raibh Ciarraí ag iarraidh cúil a scóráil luath sa chluiche athimeartha. Sna chéad deich nóiméad nó mar sin, bhuail siad cúig chic fada isteach i dtreo na cearnóige ach níor bhuaigh siad aon cheann acu. Níos measa fós, d'éirigh le hÁth Cliath dul suas díreach an pháirc agus cúilín a scóráil tar éis ceithre cinn de na pasanna fada sin.
Ní raibh ach dhá dheis cheart ag Ciarraí ar chúl sa chluiche. Leath bealaigh tríd an gcéad leath, chuaigh Brian Ó Beaglaoich ar ruathar agus thug sé pas do Paul Geaney os comhair an chúil ach bhuail fear an Daingin raspar thar an trasnán.
Is sa dara leath a bhí an seans eile acu ach níor thapaigh Stephen O'Brien an deis. Tabharfaidh Áth Cliath méid áirithe deiseanna ar chúil duit agus caithfidh tú iad a thapú an uair sin.
Shane Ryan. Pictiúr: INPHO/Tommy Dickson
Moladh do Shane Ryan
Taispeánadh arís sa chluiche athimeartha cén fáth go mbítear ag maíomh gurb é Stephen Cluxton an cúl báire peile is fearr riamh. Bhí a chiceanna amach cruinn, den chuid is mó, rinne sé an-sábháil ó Stephen O'Brien ag pointe tábhachtach sa chluiche agus ní raibh aon fhadhb aige leis na ciceanna fada a chuir Ciarraí isteach ina threo.
Beidh Cluxton, a bheidh 38 bliain d'aois amárach, san iomaíocht do ghradam 'Peileadóir na Bliana' arís i mbliana, ach caithfear a chéile comhraic as Ciarraí a mholadh chomh maith.
Roimh thús an chéad chluiche, luadh Shane Ryan mar dhuine a mbeadh Áth Cliath ag iarraidh an-bhrú a chur air. I mbliana a thosaigh an cúl báire ag imirt d'fhoireann shinsir Chiarraí agus measadh go raibh a chuid ciceanna amach ar na laigí ba mhó a bhí ag Ciarraí.
Cé go raibh an oiread sin brú ar fhear na Rátha Móire, sheas sé an fód sa dá chluiche. Chaill Ryan agus Ciarraí sé chic amach an chéad lá, an méid chéanna a chaill Cluxton, ach rinne sé an-sábháil ó iarracht le Con O'Callaghan.
B'fhéidir nár cuireadh an oiread céanna brú ar chiceanna amach Chiarraí san athimirt ach níor chuir Ryan oiread agus ceann amháin ar strae. Bhuaigh Ciarraí gach ceann den 23 cic amach a bhí acu agus arís rinne Ryan sábháil mhaith ó Dhiarmuid Connolly agus ó Con O'Callaghan i dtreo dheireadh na himeartha.
Má bhí amhras faoin gcúl báire ag tús na bliana, níor cheart go mbeadh anois.
Bernard Brogan. Pictiúr: Seán Ó Mainnín/Tuairisc.ie
Cé leis a mbeidh muid ag fágáil slán?
Agus cúig chraobh as a chéile buaite ag Áth Cliath, tá seans maith ann go n-éireoidh cuid den fhoireann as agus a ngaisce stairiúil déanta acu.
Is é Bernard Brogan an duine is mó a bhfuil caint faoi go n-éireoidh sé as. Tháinig sé ar ais ó dhrochghortú glúine anuraidh ach níl mórán imeartha aige ar chor ar bith i mbliana. Cé go raibh Brogan, atá 35 bliain d'aois, ar an mbinse d'athimirt chluiche ceannais na hÉireann, níor tháinig sé isteach.
Ba é Michael Darragh Macauley an t-ionadaí deireanach a tháinig isteach. Bhí an cluiche nach mór thart faoin am sin agus gan ach cúpla nóiméad d'am cúitimh fágtha. Bhí an chuma ar Macauley nach róshásta a bhí sé gur fágadh chomh fada sin ar an mbinse é.
Cé nár imir Macauley rómhaith sa chéad chluiche i gcoinne Chiarraí, bhí bliain mhaith aige go dtí sin agus cuirfidh sé as dó nár thosaigh sé i gcluiche an tSathairn. Ba é an cluiche sin an tríú cluiche athimeartha a d'imir Átha Cliath faoi cheannas Jim Gavin agus ba é an tríú huair é ar fágadh Macauley amach san athimirt. Tá an t-imreoir lár páirce 33 bliain d'aois agus b'fhéidir go mbeidh sé ag rá leis féin nach fiú an tairbhe an trioblóid mura bhfuil muinín ag an mbainisteoir as.
Tá Philly McMahon (32), Kevin McManamon (32), Eoghan O'Gara (33), agus Diarmuid Connolly (32) i measc na bhfear a bhfuil cinneadh mór le déanamh acu. Feicfimid an dtiocfaidh Cian O'Sullivan ar ais chomh maith. Níl fear Chill Mochuda ach 31 bliain d'aois ach tá sé cráite ag gortuithe le blianta beaga anuas.
Fág freagra ar 'Cén Ghaeilge atá ar 'Buzzin' for the half-dozen'? Ceisteanna ón gcluiche ceannais…'
alan titley Déardaoin, Meán Fómhair 26 2019 ag 10:45 pm
mo bhuíochas leat a Phádraic as an aitheantas ait sin…idir an dá linn luaigh mé 'an traein chun an leathdhosaein' in alt liom. Níl chomh deas sin, beagán tuathalach agus amscaí, ach fáilte roimh gach moladh eile…. Bhí Micheál agus a leathchúpla Jimmy, atá fós ina bheatha, ar bheirt de na príomhfhoinsí eolais faoi stair CLG Ghaoth Dobhair a bunaíodh sna 1930í. Ó Laoire sásta le dearcadh Chorcaí | iMúscraí
← Ceiliúradh an Riadaigh i gCúil Aodha
Linn lán le foghlaimeoirí snámh →
10 07, 2008 · 1:54 in
Ó Laoire sásta le dearcadh Chorcaí
Cé go raibh Nollaig O Laoire, sar pheileadóir Chorcaí agus Chill na Martra, ag suí ar an dtaobh líne Dé Domhnaigh agus é ag fáire ar a chomrádaithe ag teacht aniar in éadan Chiarraí, tá sé cinnt go mbeidh sé ag troid dá áit ar an bhfoireann don babhta ceathrú ceannais an mhí seo chughainn.
Ghortaigh O Laoire a ghualainn agus é ag imirt do Mhúscraí i gcoinne Baile an Chollaigh i gCraobh Sinsir Chorcaí agus chuir sin as an áireamh é don gcluiche i bPairc Uí Chaoimh Dé Domhnaigh.
Ní h-amháin go bhfuil Conor Counihan ag súil le filleadh an leathchúlaí laidir seo – ach tá Cill na Martra freisin nó tá siad le h-imirt sa chéad dreas eile de Chraobh Idirmheanach Chorcaí go luath.
"Beidh mé ann ag troid d'áít ar an bhfoireann," dúirt sé an tseachtain seo in agallamh leis an Irish Examiner. "Sin mar atá sé."
Dar le Nollaig, níl sé féin ná a chomrádaithe ag déanamh talamh tirim de rud ar bith tar éis an bua Dé Domhnaigh.
"Bhí go leor le cruthú againn tar éis an tubaist a tharla dúinn ag Cluiche Ceannais na hÉireann anuraidh.
"Aon uair a imríonn tú Ciarraí, teastaíonn uait iad a sharú – agus bhí sé go h-iontach gur eirigh linn seo a dhéanamh Dé Domhnaigh agus go raibh an bua chomh ceannasach sin.
"Ach ná cuirimís an dubh ina gheal orainn féin, beidh Ciarraí ar ais – chuirfeadh sé íontas orm mura n-eireodh leo arís dul chomh fada le Cluiche Ceannais na hÉireann, ar a laghad, i mbliana. Foireann brea atá ann."
Ghoil easnamh Paul Galvin, ar fionraí, agus Declan O'Sullivan, gortuithe, go mór ar Chiarraí dar le fear Chíll na Martra ach creideann sé nach n-athródh sé an toradh dá mbeidís ann. "Sar pheileadóírí iad Paul agus Declan agus bheídís ina chuid larnach d'aon fhoireann sa tír.
"Ach ní mór a bheith cothrom faoi – bhí Corcaigh chomh ciocrach agus chomh ionsaitheach Dé Domhnaigh agus nach doigh liom go ndéanfadh sé difir don toradh cé acu iad ann nó as."
Dar le Nollaig, tugann seo freagra doibh san a bhí ag cáineadh Chorcaí i ndiaidh an taispeantas tubaisteach i gCraobh na hÉireann anuraidh.
"Chuaigh an cluiche sin inár gcoinnibh, is cinnte, ach bhéinn féin den tuairim ná raibh cuid den méid a dúradh faoin bhfoireann seo thar moladh beirte.
"Sar pheileadóirí iad seo – tá an foireann buach F-21 ann agus is cinnte gur foireann iad Corcaigh a bheidh san áireamh i mbliana. Súil chun cinn ar chluiche mór na deireadh seachtaine idir Baile Átha Cliath agus Maigh Eo. Dearcadh na Príomhchathrach ó Mharcas Ó Buachalla. Tiocfaidh Éamonn Fitzmaurice i gcomharbacht mí Lúnasa ar Phádraig Firtéar
Dé Luain, Meitheamh 11 2018 ag 7:22 pm
Tá bainisteoir fhoireann caide Chiarraí Éamonn Fitzmaurice ainmnithe mar Phríomhoide ar Phobalscoil Chorca Dhuibhne, ceann de na hiarbhunscoileanna is aitheanta sa Ghaeltacht.
Tiocfaidh Fitzmaurice i gcomharbacht i mí Lúnasa ar Phádraig Firtéar a bhí 43 bliain ag obair i Pobalscoil Chorca Dhuibhne agus i Scoil na mBráithre Críostaí sa Daingean roimhe sin.
As Leic Snámha i dtuaisceart Chiarraí do Fitzmaurice atá ina mhúinteoir staire, tíreolaíochta agus Gaeilge sa Daingean ó 2001.
Bhuaigh sé trí cinn de chraobhacha uile-Éireann mar imreoir le Ciarraí agus tá craobh amháin buaite go dtí seo aige mar bhainisteoir ar an gcontae. Bhí baint mhór aige leis an rath a bhí ar Phobalscoil Chorca Dhuibhne i saol na peile le roinnt blianta anuas, tráth ar éirigh leis an scoil Ghaeltachta dhá chraobh uile-Éireann a bhuachan.
Ag labhairt dó leis an An Saol Ó Dheas ar RTÉ Raidió na Gaeltachta inniu, dúirt Fitzmaurice gur deis iontach a bhí sa cheapachán "cabhrú" le dream óg Chorca Dhuibhne barr a gcumais a bhaint amach mar dhaltaí agus mar dhaoine. Mhol sé go mór an obair a bhí déanta ag Pádraig Firtéar ó bunaíodh an phobalscoil in 2007.
Dúirt sé go raibh dúshláin ar leith roimh scoileanna Gaeltachta agus go raibh sé meáite ar fheidhm a thabhairt don phlean gníomhaíochta atá ullmhaithe ag an bPobalscoil chun aitheantas a bhaint amach mar scoil Ghaeltachta faoin bPolasaí Oideachais nua don Ghaeltacht. Bhí siad den tuairim go mba bhotún a bhí ann Joe Kernan a thabhairt anuas as Ard Mhacha anuraidh mar nach mar a chéile stíl imeartha peile an dá chontae. Deir Cumann Lúthchleas Gael gur mór acu cás an imreora club ach níl oiread sin meas dáiríre air
Bainisteoir Bhaile Héil, Henry Shefflin, agus captaen na foirne, Michael Fennelly, tar éis dóibh Craobh na hÉireann a bhuachan an mhí seo caite. Pictiúr: INPHO/Tommy Dickson
Dé Sathairn, Aibreán 6 2019 ag 5:30 am
Gach bliain bíonn na fadhbanna céanna ag imreoirí clubanna ar fud na tíre, is é sin an easpa cluichí agus cluichí a bheith á gcur ar ceal go rómhinic ar fad. Tá sé thar a bheith dian ar na bainisteoirí club. Rómhinic bíonn an bainisteoir ag pleanáil agus ag ullmhú i gcomhair lá éigin agus ansin gan aon choinne leis, seachtain roimhe, cuirtear an cluiche ar ceal.
Uaireanta cuirtear an cluiche céanna siar arís ina dhiaidh sin. Tá sé thar a bheith dian ar na himreoirí chomh maith.
Anuraidh rinneadh cinneadh cothrom na Féinne a thabhairt do na clubanna (bhuel, rinneadh cinneadh, ar pháipéar). Socraíodh máistirliosta de shórt a chur ar fáil do cluichí club ach faraor níor oibrigh an plean rómhaith, go háirithe an socrú mí Aibreán go léir a fhágáil ag na clubanna.
Ní dóigh liom go bhfuil aon bhaol ann go mbeidh cluichí club i ngach contae san Aibreán i mbliana ach an oiread.
An bhfuil aon mheas in aon chor ar imreoirí na gclubanna? Deir Cumann Lúthchleas Gael go bhfuil, ach chun a bheith macánta faoi, is í mo thuairim féin nach bhfuil mórán measa orthu.
Tá daoine áirithe taobh istigh de CLG gur mó a meas ar chúrsaí airgeadais ná ar imreoirí na gclubanna.
Nuair a bunaíodh cumann na n-imreoirí club cúpla bliain ó shin tugadh dóchas éigin do na clubanna agus tá tús curtha le cás an imreora club a bhrú chun tosaigh.
Tá cúpla contae tar éis cinneadh a dhéanamh gan comórtais na gclubanna a thosú go dtí go mbeidh an fhoireann shinsir críochnaithe.
Anseo i gCorcaigh coicís ó shin, fógraíodh trí mholadh nua a bhí le cur faoi bhráid chlubanna uile an chontae.
B'fhéidir go bhfuilim ag dul thar fóir nuair a deirim go raibh sé ina raic an tseachtain a raibh ar na clubanna cinneadh a dhéanamh faoin cén rogha ab fhearr leo. Is cinnte go raibh mórán comhrá, argóintí agus tuairimí láidre faoin ábhar. Trí mholadh dhifriúla a bhí i gceist. Ba é Moladh 3 go n-imreofaí na cluichí i mí Bealtaine agus mí Meitheamh, d'uireasa na n-imreoirí contae. B'in an moladh ba mhó a tharraing caint is easaontas. Bhí mórán le plé sna moltaí agus tugadh seans do na clubanna go léir sa chontae a dtodhchaí a phleanáil.
Bhí go dtí Dé Máirt seo caite ag na clubanna chun a gcinneadh a dhéanamh maidir le cén moladh a cheap siadsan ab fhearr a d'oirfeadh do na comórtais agus do na himreoirí club sa chontae. Labhair an GPA amach i gcoinne mholadh a trí. Thacaigh cuid maith daoine ar na meáin shóisialta leis an moladh agus cháin cuid mhaith eile é.
Ach ag cruinniú bhord an chontae Dé Máirt, i ndiaidh cuid mhaith cainte, bhí vóta faoi na moltaí agus ba é a thoradh sin gur socraíodh nach rachadh an contae leis an rogha 'núicléach'. Glacadh le Moladh A a chinnteoidh go mbeidh cluiche club amháin san Aibreán (mar atá faoi láthair) agus dhá cluiche i mí Lúnasa. Beidh níos mó cluichí ina dhiaidh sin ag an dream a théann tríd.
I ndeireadh na dála chloíodar leis an status quo. Is beag difríocht idir an moladh seo agus an plean a bhí acu anuraidh. Beidh athruithe ar struchtúir áirithe i gceist: beidh na foirne ag imirt i ngrúpaí ar dtús agus comórtas díbeartha a bheidh ann ina dhiaidh sin go dtí na babhtaí deireanacha.
Rinne an Bord, faoi stiúir an phríomhfheidhmeannaigh nua Kevin O'Donovan, cinneadh deis a thabhairt do na clubanna ar fad, idir bheag agus mhór, a dtuairimí a thabhairt agus a vóta a caitheamh.
Tá an fheadóg séidte anois agus tiocfaidh an leagan amach nua seo i bhfeidhm an séasúr seo chugainn. Deireadh an tSamhraidh 1, 2016 Deireadh an tSamhraidh 2, 2016
Corcaigh v Áth Cliath
Páirc Uí Rinn, 2 Iúil, 2016
Tá am na cinniúna tagtha do fhoirne iománaíochta Átha Cliath agus Chorcaí. Tabharfaidh siad aghaidh ar a chéile amárach, Dé Sathairn, 2 Iúil i bPairc Uí Rinn agus gabhfaidh na buaiteoirí ar aghaidh go dtí an chéad bhabhta eile de na cluichí cáilithe. Dúshlán mór a bheidh anseo don dá fhoireann.
Níor bhuaigh iománaithe Átha Cliath ar Chorcaigh ó 1927 i leith. Sa mbliain sin, fuair siad an ceann is fearr ar na Reibiliúnaigh i gcluiche ceannais na hÉireann ar scór 4-08 go dtí 1-03. In ainneoin nach raibh siad thar mholadh beirte go dtí seo i mbliana, tá seans mór ag na Dubs an fhíric sin a chur ina cheart Dé Sathairn. Beidh a chuid obair baile déanta ag Ger Cunningham, iarimreoir de chuid Chorcaí agus fear a bhfuil saineolas aige ar iománaíocht Chorcaí, ar imreoirí Chorcaí. Ba cheart go mbeadh siad réidh don chath atá amach rompu.
Beidh ar na Dubs a bheith i bhfad níos fearr ná mar a bhí sa dara leath in aghaidh na gCat. Mar sin féin, tabharfaidh an taispeántas a thug siad sa gcéad leath den chluiche céanna misneach, mórtas is muinín dóibh. Bheinn ag súil le cluiche mór ó thosaithe Átha Cliath – ó Paul Ryan, Éamonn Dillon is ó Mark Schutte sa líne lántosach, ach go háirithe.
Tá go leor cainte ar chruachás i gCorcaigh faoi láthair agus níl aon amhras ann ach go bhfuil brú mór ar bhainisteoir nua Chorcaí, Kieran Kingston. Chaill foirne mionúir is f21 Chorcaí i gCraobh na Mumhan an tseachtain seo, cheana féin, agus bheadh sé an-dona don chontae dá gcaillfí an ceann seo, freisin.
Mar sin féin, beidh Kingston dóchasach go bhféadfaidís an ceann is fearr a fháil ar na Dubs. Bhuaigh siad an cluiche cinniúnach a d'imir a fhoireann in aghaidh na Gaillimhe le fanacht i Roinn 1a níos túisce sa mbliain. Is é sin an t-aon chluiche atá buaite acu go dtí seo i mbliana, ach, is é an t-aon chluiche a raibh orthu a bhuachan. Nuair a thit an crú ar an tairne d'éirigh leo!
Tá trí athrú déanta ag Cunningham ón bhfoireann a ainmníodh in aghaidh Chill Chainnigh trí seachtaine ó shin. Tosóidh Gary Maguire sa gcúl in áit Conor Dooley agus roghnaíodh Ryan O'Dwyer agus Paul Ryan in áit Darragh O'Connell agus David O'Callaghan. Cartlann Nuachta: 12 Bealtaine 2021 – Cumann Forbartha Chois Fharraige
Cartlann Nuachta: 12 Bealtaine 2021
Cath an Spidéil, 100 Bliain ó Shin
Micheál Ó Droighneáin, ón Tuar Beag, An Spidéal, a bhí i gceannas ar bhuíon den IRA a chuir luíochán ar baill den RIC sa Spidéal, 100 bliain ó shin, ar an 14 Bealtaine 1921.
Céad bliain ó shin las na Black an' Tans roinnt tithe i gCois Fharraige. Is mar dhíoltas ar an luíochán a rinne buíon den IRA áitiúil ar an RIC, ar an Satharn, 14 Bealtaine, 1921. Seo a leanas na tithe a lasadh:
Tigh Bhaba Bán, Saile Thúna, mar go raibh a mac, Pádraig Rua Ó Cúláin, Leascheannaire ar Chathlán An Spidéil, páirteach san ionsaí ar an RIC an mhaidin sin.
Tigh Dhroighneáin ar an Tuar Beag, mar go mba as an teach sin na deartháireacha, Micheál agus Máirtín Ó Droighneáin, a bhí páirteach san ionsaí chomh maith agus bhí Micheál ina Cheannasaí ar Bhriogáid Oirthear Chonamara den IRA
Tigh Choistealbha i mBaile an Domhnalláin, trasna ó Tigh Standún. Bhí Pat Ó Coistealbha, deartháir le Johnny Bán, ina Cheannfort ar Cathlán an Spidéil den IRA ag an am.
Tigh Ned Breathnach i Sídheán. Bhí Ned ina Aidiúnach ar an IRA i mBriogáid Oirthear Chonamara.
Ba é Cath an Spidéil an eachtra is mó a tharla le linn Chogadh na Saoirse i gceantar Chois Fharraige.
Bhí sé socraithe ag Cumann Forbartha Chois Fharraige agus Cumann Seanchas is Staire Chois Fharraige leac a nochtadh sa Spidéal le comóradh a dhéanamh ar an eachtra, ach, de bharr srianta Covid, socraíodh an ócáid a chur siar go dtí am éicint níos feiliúnaí.
Tá níos mó eolais faoi Chath an Spidéil in alt atá scríofa ag Donncha Ó hÉallaithe. Tá sé ar fáil sa Rannóg Staire den suíomh seo, nó lean an nasc seo: Cath an Spidéil 1921
Taimín Dan (ar chlé) agus a dheartháir Maidhcín Dan ina seasamh sa teach ar an Tuar Beag a las na Black an' Tans. Tá cónaí ar Taimín sa teach i gcónaí. Bhí beirt uncail le Taimín agus Maidhcín páirteach i gCath An Spidéil, an Micheál Ó Droighneáin a a bhí i gceannas ar an IRA sa gceantar agus a dheartháir Máirtín.
[Pic:Dónal Ó Droighneáin]
Coiste Nua an Chumann Forbartha
An tseachtain seo caite bhí a chéad chruinniú ag an gcoiste nua atá ag Cumann Forbartha Chois Fharraige agus toghadh na hoifigí seo a leanas don chéad bhliain eile:
Cathaoirleach: Gerry Willie Ó Fátharta, Corr na Rón.
LeasChathaoirleach: Ananda Geluk, An Teach Mór.
LeasRúnaí: Clíodhna Ní Mhurchú, Baile na mBroghach.
LeasChisteoir: Pádraig Willie Ó Fátharta, Na hAille.
Oifigeach Caidreamh Poiblí: Donncha Ó hÉallaithe, Na hAille.
Oifigeach na Meán Sóisialta: Kate Fennell, Corr na Rón.
Beidh cruinniú ag an gCoiste nua ar an Luan seo chugainn le clár oibre don bhliain a leagan amach.
An Pháirc Spraoi
Tá roinnt gearán faighte ag an gcolún ó thuismitheoirí le gasúir óga faoin caoi atá fágtha ar an bPáirc Spraoi, taobh le Páirc na mBreathnaigh i nGleann an Chnoic. Tá leath de na luascáin bainte anuas.
Comharchumann Sailearna a bhíodh freagrach as cothabháil an Pháirc Spraoi go dtí le gairid agus is cosúil go bhfuil an Comharchumann ag iarraidh ar Cumann Micheál Breathnach an cúram a glacadh. Faoi láthair níl sé soiléir cé tá freagrach as an bPáirc Spraoi agus tá an cothabháil ag titim idir dhá stól faoi láthair. Tuigtear go bhfuil an Pháirc Spraoi faoi árachas ag an gComhairle Chontae.
Athrú ar an Stiúir i gCló Iar-Chonnacht
Micheál Ó Conghaile, An Teach Mór, Indreabhán, atá ag éirí as a stiúrthóireacht ar an dteach foilsitheoireachta, Cló Iar-Chonnacht, th'éis dhó 35 bliain a bhí i gceannas.
Tá sé fógraithe ag Micheál Ó Conghaile go bhfuil sé ag éirí as stiúrthóireacht Chló Iar-Chonnacht, an comhlacht foilsitheoireacht a bhunaigh sé 35 bliain ó shin. Tá Cló Iar-Chonnacht ar cheann de na comhlachtaí foilsitheoireachta is rathúla sa tír agus meas orthu de bharr caighdeán a gcuid oibre.
Bhí an comhlacht lonnaithe ar feadh i bhfad i bhfoirgneamh trasna ó Choláiste Cholmcille ach le roinnt beag blianta is ar an Spidéal atá Cló Iarchonnacht lonnaithe, taobh ó thuaidh den Cheardlann.
Sí Deirdre Ní Thuathail, an Bainisteoir Ginearálta, a bheas ag glacadh úinéireachta ar an gcomhlacht foilsitheoireachta.
Thar na blianta a raibh Micheál i gceannas, foilsíodh thart ar 1,000 teideal idir leabhair, caiséid agus dlúthdhioscanna ceoil. Tá cúigear fostaithe lánaimseartha ag Cló Iar-Chonnacht.
Tá sé i gceist ag Micheál Ó Conghaile níos mó ama a chaitheamh i mbun scríbhneoireachta.
An grúpa a chuir an podchraoladh le chéile: Amanda Ní Bhrádaigh, Ailbhe Ní Neachtain, Máirín Ní Chéidigh, Marcus Ó Conghaile, Iarfhlaith Canny, Cormac Ó Tuairisc agus Éamonn Ó Ceallacháin.
Grúpa scoláirí ón Idirbhliain i gColáiste Chroí Mhuire, An Spidéal, a ghnóthaigh an dara áit i gcomórtas náisiúnta podchraoladh, eagraithe ag Gael Linn. "Idir Shúgradh 's Dáiríre" an podchraoladh a chuir an grúpa le chéile faoin scríbhneoir cáiliúil ón gCnocán Glas, Máirtín Ó Cadhain. Sa bpodchraoladh bhí meascán de cheol, scéalta, stair chomh maith le agallaimh le neach an Chadhnaigh. Sa ngrúpa a chuir an podchraoladh le chéile bhí Amanda Ní Bhrádaigh, Ailbhe Ní Neachtain, Máirín Ní Chéidigh, Marcus Ó Conghaile, Iarfhlaith Canny, Cormac Ó Tuairisc agus Éamonn Ó Ceallacháin.
Ní hé sin an t-aon duais a ghnóthaigh scoláirí ó Choláiste Chroí Mhuire mar gur éirigh le Maitilde Warsop, as rang na hIdirbhliana, tíocht sa gcéad áit in Éirinn i gcomórtas aistriúcháin do scoláirí meánscoile a reáchtálann an tAontas Eorpach. Aistriúchán ó Bhéarla go Gaeilge a rinne Maitilde.
Máirtín Ó Dubhghaill ag tabhairt treoracha ag leath ama do fhoireann camógaíochta Chois Fharraige, roinnt blianta ó shin.
Tá Cumann Camógaíochta Chois Fharraige ar ais i mbun traenála arís, tar éis maolú ar na srianta Covid.
Is ar an Aoine seo caite, 8 Bealtaine, a thosaigh Cumann Camógaíochta Chois Fharraige ar ais i mbun traenála.
Deireann an Cumann Camógaíochta go bhfuil sé riachtanach go mbeidh imreoirí cláraithe sula dtosaíonn siad ar ais ag traenáil, le go mbeidh siad clúdaithe ag árachas an chumainn.
Tá an Cumann Camógaíochta ag baint úsáid as an aip FOIREANN le gur féidir le imreoirí clárú roimh ré. Tá eolas le fáil ón suíomh www.gaa.ie faoin mbealach a oibríonn an córas clárúcháin ar líne.
Duais Mhór Idirnáisiúnta ag Fíbín
Fíbín i mBun Oibre – An Triail
D'éirigh leis an gcomhlacht Meangadh Fíbín, atá lonnaithe ar An Tulach, duais mhór idirnáisiúnta a bhuachaint sa gcomórtas Prix Circom do chláracha teilifíse. "Samhlú 2020" an clár ar a bronnadh an duais don chlár ba nuálaí.
Is i gCloch na Rón a déanadh an clár "Samhlú" agus bhí neart amhránaithe, aisteoirí, damhsóirí agus ceoltóirí páirteach sa gclár. Cill Mhantáin v Áth Cliath – Na Dubs Abú
Bealtaine 26, 2018
Páirc Uí Mhórdha, 27 Bealtaine, 2018
Cuirfidh na Dubs tús le Craobh Laighean inniu, 27 Bealtaine 2018, in aghaidh Chill Mhantáin i bPáirc Uí Mhórdha. Níl na geallghlacadóirí ag tabhairt mórán seans do Chill Mhantáin de bharr an diansmacht atá ag na Dubs ar Chraobh Laighean ó 2005 i leith. Tá 12 den 13 craobh dheireanach buaite ag na Dubs ó shin. Ba iad peileadóirí na Mí a bhuaigh an chraobh i 2010 – an t-aon chraobh nár bhuaigh idir an dá linn.
Is é John Evans bainisteoir nua Chill Mhantáin tar éis dó teacht i gcomharba ar iarimreoir de chuid na Dubs, Johnny Magee. Rinne Evans éacht nuair a bhí sé í gceannas ar pheileadóirí Thiobraid Árann agus tá an-tús curtha aige lena ré le Cill Mhantáin.
D'éirigh lena fhoireann a gcéad bhua a fháil i gCraobh Laighean le 5 bliana anuas nuair a fuair siad an ceann is fearr ar Uíbh Fhailí coicís ó shin. Rinne cúl báire Chill Mhantáin, Mark Jackson, éachtaí scórála an lá sin. Tá tuairisicí ag gabháil thart nach mbeidh aon fhaitíos ar a fhoireann roimh na Dubs ach is féidir bheith cinnte go mbeidh siad cosantach inniu.
Mara n-imríonn an 15 a thosaíonn go maith beidh 15 eile ag iarraidh a n-áit a thógáil.
Le chuile mheas ar mhuintir Chill Mhantáin agus ar a gcuid imreoirí deirimse go mbuafaidh na Dubs an cluiche seo go compordach. Ní bheidh foireann Jim Gavin dírithe ar chlár na scór ach beidh siad iomlán dírithe ar an taispeántas a thabharfaidh siad. Mara n-imríonn an 15 a thosaíonn go maith beidh 15 eile ag iarraidh a n-áit a thógáil. Na Dubs le 10 gcúilín nó níos mó! I gCraobh Peile Uladh, tabharfaidh an Cabhán aghaidh ar Ard Mhacha agus iad ag lorg a dtríú bua as a chéile ar fhoireann Kieran McGeeney. I gCraobh Chonnacht, beidh Maigh Eo ag súil go mbeidh bua níos éasca acu i Ruislip ná mar a bhí in 2011
Na himreoirí in adharca a chéile roimh an chluiche idir Ard Mhacha agus an Cabhán i 2014. INPHO/Presseye/William Cherry
An Cabhán v Ard Mhacha, Páirc Bhréifne, 3:30p.m.
Níl ann ach dhá mhí ó chas na foirne seo ar a chéile i Roinn 2 den tSraith Náisiúnta Peile ach is cinnte go mb'fhearr le lucht Ard Mhacha dearmad glan a dhéanamh ar an gcluiche áirithe sin. Seacht bpointe dhéag a bhí idir na foirne agus an bua ag an gCabhán leis an scór 3-18 in aghaidh 0-10 ar Pháirc Bhréifne.
Is fada an lá ó bhí an Cabhán chomh láidir seo mar rogha na coitiantachta agus iad ag tabhairt aghaidh ar Ard Mhacha ach, tar éis dóibh an ceann is fearr a fháil ar fhoireann Kieran McGeeney i gCorn Mhic Chionnaith níos luaithe i mbliana, tá an stádas sin tuillte acu.
B'iad an fhoireann ab fhearr ó thaobh na scórála de i Roinn 2 i mbliana agus d'éirigh leo ardú céime a fháil. Chuaigh siad i neart nuair a d'fhill Seánie Johnston agus rinne sé féin agus Gearóid McKiernan scrios ar Ard Mhacha sa chluiche sraithe sin i mí an Mhárta agus 1-5 an duine acu.
Ar an dtaobh eile den scéal, bhí feachtas crua ag Ard Mhacha, agus fuair siad ísliú céime gan ach séasúr amháin caite acu i Roinn 2. Chríochnaigh siad cothrom ar phointí le Doire, an Mhí agus Fear Manach ach ba é difríocht na scór a rug orthu ar deireadh, agus rinne an greadadh sin a thug an Cabhán dóibh an diabhal uilig orthu.
Mura raibh dóthain teannais ann idir na foirne cheana féin, beidh cuimhne mhaith acu ar céard a tharla nuair a chas siad ar a chéile go deireanach sa chraobh. Fiú sular caitheadh isteach an liathróid sa chluiche sin in 2014, bhí na himreoirí in adharca a chéile agus iad ag máirseáil timpeall na páirce.
Tá cúpla céim chun cinn tógtha ag an gCabhán ó shin áfach agus cé go mbeidh Kieran McGeeney ag súil le freagra óna chuid imreoirí i ndiaidh an mhéid a tharla sa tsraith, is mó seans go n-éireoidh leis an gCabhán a dtríú bua as a chéile a fháil orthu.
Bainisteoir Mhaigh Eo, Stephen Rochford. INPHO/Andrew Paton
Londain v Maigh Eo, Ruislip. 3:00p.m.
An uair dheireanach ar fhill Maigh Eo ar Ruislip agus bainisteoir nua i gceannas orthu, baineadh geit aisteach astu. Dála Stephen Rochford inniu, ba i Londain a bhí a chéad chluiche craoibhe ag James Horan mar bhainisteoir ar Mhaigh Eo ach ba bheag nár éirigh le Londain bua a fháil a bheadh áirithe i measc na dtorthaí gan choinne is mó i stair na craoibhe dá mbeadh an beart déanta acu.
A bhuíochas le cúilíní ó Trevor Mortimer agus Kevin McLoughlin déanach sa chluiche bhí am breise ann. Is ar éigean a tháinig foireann Horan slán agus gan ach trí phointe idir na foirne sa deireadh, 0-19 in aghaidh 2-10.
Is cinnte gur fhoghlaim Maigh Eo go leor ceachtanna ón gcluiche sin. Bhuaigh siad Craobh Chonnacht na bliana sin agus tá siad anois sa tóir ar a séú craobh chúige as a chéile.
Rud amháin a chuirfidh imní ar Stephen Rochford roimh an gcluiche seo ná líon na ngortaithe atá ag cur as dá chuid imreoirí. Tá sé deimhnithe cheana féin nach mbeidh fáil ar Imreoir Óg na Bliana 2015, Diarmuid O'Connor, fear a bhí ar fheabhas i bhfeachtas buacach Mhaigh Eo sa Chraobh Faoi-21. Tá na cosantóirí, Ger Cafferkey, Donal Vaughan agus Chris Barrett, gortaithe chomh maith agus amhras ann faoi fholláine Seamus O'Shea, atá ainmnithe ar an mbinse.
É sin ráite, tá Londain tite siar go mór ó shroich siad cluiche ceannais an chúige in 2013. Amhail Maigh Eo, tá bainisteoir nua acu, Ciarán Deely, ach chríochnaigh siad ar bhun an tábla i Roinn 4 sa tsraith i mbliana.
Tá siad ag brath go mór ar leithéidí Lorcan Mulvey, Mark Gottsche agus Adrian Moyles, a d'imir go maith i rith na sraithe ach fós, fiú agus na himreoirí sin in easnamh ar Mhaigh Eo, ba cheart go mbeadh turas i bhfad níos compordaí ag na cuairteoirí ná mar a bhí cúig bliana ó shin. Cosúil le cluiche na sinsear, an-chluiche a bhí mall ag tosú mar chomórtas. Fíorbheagan scóranna a bhí sa gcéad leath agus is beag a bhí eatarthu. Chuaigh Maigh Eo isteach chun tosaigh ag leatham pointe amháin chun tosaigh leis an scór ceithre chúilín go dtí trí chúilín.
Cluiche iomlán difriúil a bhí sa dara leath, áfach, agus bhí an-iomaíocht sa tríú ceathrú den chluiche seo. Nuair a scóráil Tomas Ó Se cúl do Chiarraí tar éis 42 nóiméad cheap muid go raibh an cluiche seo thart ach taobh istigh de nóiméad bhí cúl aimsithe ag TJ Byrne do Mhaigh Eo.
Ina dhiaidh sin, áfach, bhrúigh Ciarraí chun tosaigh agus bhí bua compordach acu sa deireadh – in ainneoin go bhféadfadh sé a bheith níos compordaí acu. Chuir Jordon Kiely cic éirice amú do Chiarraí agus scóráil Maigh Eo cúl bog in am cúitimh gortaithe.
Tabharfaidh Ciarraí aghaidh ar bhuaiteoirí an chluiche idir Áth Cliath agus Dún na nGall ar 21 Meán Fómhair anois.
An rud is mó a léiríodh sa gcluiche seo ná go bhfuil gá le hAontroim agus Gaillimh gabháil isteach i gCraobhchomórtas Laighean sna mionúir agus faoi 21. Ní dhearna an cluiche seo maitheas do dhuine ar bith, iománaithe óga Aontroma ach go háirithe. Dá mbeadh cluichí ag Aontroim i gcúige Laighean, agus dá mbeadh siad iomaíoch in éadan foirne as cúige Laighean, bheadh dóchas acu agus d’fhéadfaidís tosú ag déanamh dul chun cinn. Ní dhéanfaidh siad aon dul chun cinn faoi mar atá an córas i láthair na huaire.
D’éirigh le hAontroim gabháil a fhad le cluiche ceannais na hÉireann ag an leibhéal seo anuraidh ach ní éireoidh leo a leithéid a dhéanamh rómhinic amach anseo faoin gcóras reatha. Ní fheabhsóidh cúrsaí iománaíochta in Aontroim mara leantar córas na sinsear. Is é sin go gcuirfí isteach i gCraobhchomórtas Laighean iad.
Sin uilig ráite níl aon amhras ann ach go bhfuil foireann iontach ag an gClár agus go mbeidh sé fíordheacair ar Loch Garman iad a stopadh ag buachan a dtríú craobh as a chéile. Fhad is a bhí Baile Átha Cliath ag dul ar an fhrithionsaí bhí contae na Mí ag bráth ar an liathróid isteach chuig Joe Sheridan sa choirneál agus liathróid ard isteach chuig Shane ORourke a daimsigh cúilín iontach i ndiaidh cúl Átha Cliat Léirigh siad arís eile dúinn, áfach, go bhfuil siad in ann gabháil in iomaíocht leis na foirne móra. In ainneoin an cháinte mhóir a rinneadh ar Ger Cunningham anseo, maidir leis an bpainéal a roghnaigh sé ag tús na bliana, tá an chuma ar an scéal go bhfuil go leor imreoirí maithe óga aimsithe aige. Ná déanaimis dearmad go bhfuil imreoirí Chuala le filleadh go luath, freisin.
Bhí an ghaoth leis an gClár sa dara leath agus thug siad faoin dúshlán an bhearna a laghdú go dian díograiseach ó chéad nóiméad an dara leath. Taobh istigh de chúig nóiméad bhí an bhearna laghdaithe acu go dtí 1-10 go dtí 0-11.
Ina ainneoin sin, d’éirigh leis na Dubs an chéad trí scór eile a aimsiú sa 41ú, sa 43ú agus sa 44ú nóiméad agus bhí dóchas ag lucht leanta Átha Cliath go n-éireodh lena bhfoireann fanacht chun tosaigh ar a gceilí comhraic. Níor éirigh leo ach dhá scór eile a fháil ina dhiaidh sin, áfach, agus le cabhair ón ngaoth d’aimsigh an Clár naoi gcúilín eile le linn an ama sin. Bhí na foirne cothrom sa 68ú nóiméad ach chríochnaigh lucht an Bhanner go láidir agus fuair siad an dá scór dheireanacha. Tá an t-amhras i gcónaí ann maidir le cumas cosanta Chiarraí, ach ní gníomh aonair í an chosaint ach gníomh foirne
Seán O'Shea, Ciarraí, agus Kieran McGeary, Tír Eoghain. ©INPHO/Ryan Byrne
Dé Sathairn, Lúnasa 10 2019 ag 5:56 am
Is minic i gcaitheamh na bliana é ráite faoi fhoireann seo Chiarraí ná fuil de neart aigne ná coirp iontu cosaint cheart a dhéanamh ar a mbáide agus gur an tráth seo den mbliain, sa luathfhómhar, a bheadh san le feiscint go paiteanta.
Bhí an léas déanach solais ag tréigean Pháirc Tailteann na hUaimhe Dé Sathairn seo caite agus an doircheacht ag teacht sa bhaile nuair a bhuaileas isteach i dtigh óil, áit a raibh saoithe na caide ag cogaint na cíorach agus ag scagadh a raibh feicthe níos luaithe acu.
'Cluiche gan mhaith' a dúirt fear amháin. 'Imirt éadrom shuáilceach, gan bris, gan bua ná buille comhraic,' a dúirt duine eile. Níl agam ach mar a chuala uathu i gcontae na Mí é ach chuala arís an tseachtain seo aige baile i gCorca Dhuibhne é.
Bhuaileas le fear gnó i mbaile an Daingin inné, fear atá luaite go láidir le maoiniú na caide sa chontae, agus ní chuirfeadh sé aon ní ach lagmhisneach ort a bheith ag éisteacht leis. "As na ceithre foirne atá fágtha," a dúirt sé, "sinne an dream is laige agus is lú iontaoibh". "Bheifeá á rá san," arsa mise leis, "agus gan ach sinn féin agus na Dubs fanta inár seasamh tar éis an deireadh seachtaine," agus is dóigh liom gur mar sin a bheidh leis.
Má bhí spreagadh, ag teastáil ó aon fhoireann a chuaigh go Páirc an Chrócaigh riamh ón gcontae, tá sé le clos ag imreoirí Chiarraí an tseachtain seo ach an chluas a bheith ar bior chun éisteachta acu.
Braitheann scata go bhfuilid ró-óg, róghlas agus róshaonta chun aon ní cóir a dhéanamh i mbliana. An bhliain seo chughainn b'fhéidir, a deir na húdair, ach aon ní a bhainfear amach an deireadh seachtaine seo, is ag cur le triall an tsamhraidh a bheidís.
Tá sé ráite riamh, agus tuigeann muintir Mhaigh Eo é seo níos fearr ná aoinne, gur mairg don té a dhéanfadh deimhin dá dhóchas.
Cuirfidh lucht leanúna Chiarraí chun bóthair inniu is amárach agus gan puinn eile ina gcroí ach dóchas. Ní hionann agus blianta eile agus iad ag tabhairt fé chontae Uí Néill a threascairt, tá umhlaíocht le braistint athuair agus meoin an íochtaráin go tréan ina gcuid cainte.
Ní haon ualach dóibh an umhlaíocht agus aithnítear, chomh maith, nach i gcónaí a bheidh foirne Chiarraí ina n-íochtaráin. Tá san amhlaidh toisc go bhfuil cúig bliana ó chuir Sam Maguire fé sa Ríocht. Tá sé amhlaidh chomh maith toisc nár thréig Sam a áras Cois Life sa tréimhse chéanna ná ní lú ná go bhfuil aon fhianaise go dtí seo i mbliana ann go dtréigfidh.
Ní féidir breith a thabhairt ar an dara cluiche leathcheannais amárach gan tagairt a dhéanamh don aimsir bhriste. Ainneoin é bheith ráite fúthu nach dtaitníonn an chaid fhliuch le tosaithe Chiarraí go háirithe agus le foirne Chiarraí i gcoitinne, tabhair fé ndeara gur bhuaigh Ciarraí an cluiche deireanach craoibhe idir iad féin agus Tír Eoghain i gcluiche a imríodh sa bháisteach in 2015.
Ní mór an gaol a bheidh ag an dá chluiche lena chéile ach más fliuch nó tirim é, agus beag beann ar chur chuige na bhfoirne, beidh an tábhacht chéanna leis an gcaid sciorrtha agus le ciceanna saora.
Ní haon scéal nua é gurb iad Tír Eoghain máistrí na gciceanna saora. Trí chúilín as gach deich i mbliana acu, tháinig ó chic saor. Seisear imreoirí ó Thír Eoghain a bhí mbun na gciceanna sa chraobh i mbliana agus le Peter Harte (1-21), Cathal McShane (0-23), Conor McAliskey agus Niall Morgan (0-3 araon), Kyle Coney agus Darren McCurry (0-1 araon) ina mbun, is léir nach bhfuil aon easpa cruinnaimsitheoirí ós na ciceanna saora orthu
Scéal eile ar fad é, áfach, na ciceanna saora nach n-aimsítear, Dá mbeadh Niall Morgan níos cruinne agus níos ciallmhaire sa dara leath de chluiche leathcheannais na hÉireann ceithre bliana ó shin, 'siad Tír Eoghain a bheadh dulta in adharca Átha Cliath sa chéad chraobh as ceithre cinn a bhuadar. Scéal thairis, ach scéal a d'fhéadfadh teacht ina gcoinne arís amárach.
Is cuma cén chaint a deintear, cé méid a scrítear agus cé méid a cloistear fé chiceanna amach sa lá atá inniu ann, tá préamh i bhfad níos doimhne leis an scéal – seilbh na caide a bheith agat ar ais nó ar éigean. Is í an tseilbh an máistir ar an uile chluiche sa lá atá inniu ann. Níl sna ciceanna amach, sa ghreamú i lár an gharraí agus i gcruthú na bpócaí spáis ach snas agus toradh ar phréamh na seilbhe.
Nuair a thagann sé chuig tráth seo na cinniúna idir na ceithre foirne is fearr sa tír, go háirithe leis an aimsir bhriste agus go háirithe áirithe ar fad, in aghaidh Thír Eoghain, caithfear bheith toilteanach dul sa ghleo agus na lámha a shailiú le buachtaint na caide.
Beidh caint as seo go 3:30 tráthnóna amárach ar ról Cholm Cavanagh do Thír Eoghain, ar mar a raghaidh Ciarraí i ngleic le maoir agus le báillí an stua cosanta ag Tír Eoghain agus ar an mbearna sin idir cosaint is frithionsaí a chúngú. Beidh caint, leis, ar chomhraic aonair ar nós an chomhraic a d'fhéadfadh bheith idir Párdaig Hampsey agus Paul Geaney nó idir Ronan McNamee agus David Clifford ar thaobh amháin na páirce agus beidh cainte ar Foley agus Morley ar thaobh na gCiarraíoch agus iad ag iarraidh McShane agus Donnelly a cheansú.
Is caint thomhaiste, mheáite, chothrom a bheidh i gcuid mhaith di ach i ndeireadh an lae, buafar agus caillfear an cath seo ar chaid sciorrtha agus ar chiceanna saora. Cé aige a bheidh an chaid agus ar feadh cén fhad? Seilbh agus stuaim i mbun seilbhe.
Níl Ciarraí ná Tír Eoghain ag déanamh deimhin dá ndóchas ach ní féidir neamhaird a dhéanamh den bhfíric go bhfuil buaite dhá bhabhta cheana sa chraobh ar Thír Eoghain agus, bíodh iontaoibh againn astu nó ná bíodh, tá Ciarraí dochloíte sa chraobh go dtí seo.
Tar éis a gcloíte i gcluiche ceannais na bliana seo caite agus i gcluiche leathcheannais na bliana 2017, táim le beagnach bliain ag rá gurb iad Tír Eoghain is dóchúla a stopfadh sodar na nDubs. Táim chun mo phort a athrú anois, áfach, toisc oiread dul chun cinn gan choinne bheith déanta ag Ciarraí idir shraith agus chraobh i mbliana.
Tá an t-amhras i gcónaí ann maidir lena gcumas cosanta ach ní gníomh aonair í an chosaint ach gníomh foirne.
Má tá tosaithe támáilte Chiarraí toilteanach a lámha a shailiú ar mhaithe lena gcomhghleacaithe laistiar díobh an uair seo, is leo a bheidh rith an ráis. The draw will take place live in the station HQ in Casla, Connemara with County Board officials and club representatives present. The programme will be presented by Mícheál Mac Donnchadha. I 1959 bhuaigh Cora Fine ar Naomh Pádraig i gcluiche ceannais Sóisir an chontae agus bhuaigh Baile an Mhuilinn orthu i gcluiche Ceannais Sóisir i 1961, cluiche a imríodh ar lá chinn bhliana 1962. B'fhéidir nach bhfuil blas ná dath le fáil as an ócáid, ach níl an cluiche caide gan a thréithe féin faoi láthair
Bhí 38 nóimeat agus 30 soicind caite sa dara leath den chluiche idir Ciarraí agus Dún na nGall i dTrá Lí tráthnóna inné ach a gcuala an scréach ó Thadhg Morley, lánchúlaí tréan Chiarraí – "Lockdown! Lockdown! Lockdown!"
Gan ach tríocha soicind fágtha san imirt, bhí Morley, glacaim leis, ag impí ar a chomhghleacaithe gan aon scór eile a ghéilleadh.
Níor bhaol dó.
Bhí an cluiche imithe ó mhaith le tamall agus greim docht daingean ag Ciarraí ar an uile ghné den imirt agus iad ar tí an tSraith Náisiúnta a bhuachtaint don gcéad uair ó 2017, an t-aonú babhta is fiche acu ar fad.
N'fheadar an amhlaidh go bhfuil téarmaíocht na linne dulta go smúsach ionainn ach sin é a chuala lem' dhá chluais féin agus mé im chaonaí aonair ar an ardán inné. Chuala i bhfad níos mó ná san leis.
Babhta eile, chuala captaen Chiarraí, David Clifford, ag tabhairt treorach do Tom O'Sullivan an Daingin agus an Súilleabhánach i seilbh na caide agus é ag meá is ag tomhas a raibh le feiscint os a chomhair amach. "Mismatch on Seánie Shea, mismatch on Seánie Shea," a dúirt an Clúmhánach fé dhó agus chomh siúráilte is atá cros ar asal, cad a bhí istigh ar imeall na cearnóige bige ach Seanie O'Shea agus Paddy McGrath ar a chroí díchill ag iarraidh coimeád leis le leathacra spáis os a chomhair amach.
Cé nár baineadh earraíocht as an mbuntáiste coisíochta is toirt a bhí istigh an uair seo, chuaigh m'aigne ag fánaíocht siar ar bhóithrín na smaointe go dtí an chéad chúpla nóimeat idir an dá fhoireann chéanna i gcluiche ceannais na bliana 2014. An uair úd, ba é Paul Geaney a bhí istigh ar imeall na cearnóige bige nuair a thuirling an chaid idir é féin agus McGrath, ghreamaigh agus shuncáil Geaney i gcúl na Canálach í. Sin é mar a bhíonn ag an gcuimhne. Tugann sé ar aistir aisteacha an duine nuair is mó nach bhfuiltear ag súil leis agus bhí fuílleach aga inné againn chun ligint don aigne dul ag fánaíocht. Sin é an sórt lae a bhí ann.
Sea, siad Ciarraí curaidh na Sraithe Náisiúnta 2020. Bronnadh corn ar David Clifford agus caithfidh gurb é an t-aon bhabhta le mo chuimhne é ná raibh óráid ó chaptaen ar ócáid bhronnta coirn náisiúnta ná go deimhin grianghraf leis an gcorn nuabhronnta. Is é seo gan dabht, an cor is déanaí sa chath in aghaidh Covid-19 agus ó thús deireadh tráthnóna inné, ba léir gurb é seachaint na haicíde an chloch ba mhó ar phaidrín na n-imreoirí agus an chraobh ar lic an tairsigh againn.
Bhí tamall ann gur gheall le gnás earraigh é beag is fiú a dhéanamh de bhua sraithe. 'Dhera a chroí, níl ann ach an tsraith' an cor cainte ba choitianta i gCiarraí aon uair a buadh cheana í. Bí siúráilte gurb shin é a bheidh le clos ó bhainisteoir Chiarraí, Peter Keane, sa choicíos amach romhainn chomh maith, ach má leanann siad ag imirt mar atá beidh sé deacair a chur ina luí ar dhaoine nach bhfuil feabhas thar cuimse tagtha ar imirt Chiarraí ón dtaca seo anuraidh.
Tá mórán cainte déanta le seachtain anuas ar chóras cosanta nua Chiarraí agus ar a chnuaisciúnaí is atá cníopairí ar nós Thaidhg Morley, Tom O'Sullivan, Paul Murphy agus Peter Crowley. Ní dóigh liom, áfach, gurb amhlaidh go bhfuil feabhas tagtha ar a scileanna sa ghleic ach go bhfuilid ag oibriú ábhar beag níos crua ná mar a bhídís dona chéile. Ceithre phointe dhéag a ghéill an t-aonad cosanta in aghaidh Mhuineacháin an tseachtain seo caite agus deich bpointe suarach inné. Tá comharthaí ann go bhfuilid ag dul sa treo ceart agus nuair a chuirtear le chéile an dá scór a aimsíodh ón dtaobh eile den bpáirc le dhá chluiche anuas, 2-35, is léir go bhfuil gaoth ina seolta.
Dá fheabhas iad chun tosaigh, áfach, beidh sé ag dó na geirbe acu oiread deiseanna ar chúil bheith á gcruthú agus gan ach dhá cheann tógtha. Sa chéad leath amháin chuireadar ceithre dheis ghlórmhar ar chúil i bfaighid trí chúilíní a thógaint.Dara Moynihan agus Tony Brosnan fé thrí ba chiontaí, más ciontacht atá i gceist. Dá ghile an t-éadach is ea is fusa é a shailiú agus más ag lorg lochtaí agus laigí atáthar, bhí fianaise inné ann go bhfuil na cosa ag teip ar David Moran, dá fheabhas é agus nochtfar bearnaí má théann Ian Maguire, Paul Walsh nó Ruairí Deane ar a gcamruathair i bPáirc Uí Chaoimh fé cheann coicíse. Ach b'fhéidir ná fuil ansan ach suaraíocht agus róscagadh. Beidh sé deacair Ciarraí a chloí cois Laoi.
B'fhéidir nach bhfuil blas ná dath le fáil as an ócáid, as an uair a chloig roimis ná tar éis an chluiche i mbailte móra na tíre na laethanta seo, ach níl sé gan a thréithe féin ach an oiread. Is deas an uile bhéic a dheineann na himreoirí a chlos. Is deas gach treoir a fhaigheann siad ón dtaobhlíne a chlos agus fiú muna gcloiseann siad féin na gártha molta nó an cor cáinteach ós na hardáin is na seastáin, bíodh a fhios ag imreoirí an lae inniu go bhfuilid ag tabhairt ábhar misnigh is cúis chadarála agus allagair dúinn.
Bímis buíoch as an méid sin féin. Cluiche Ceannais Chorn Mhic Cionnaith Bhanc na hÉireann, Tír Eoghain v Ard Mhacha, beo ó Ard Mhacha. Caitheamh isteach ag 7:30 pm. Imreoidh Pobalscoil Chorca Dhuibhne i gcluiche ceannais Chorn Paul McGirr amárach agus aghaidh á tabhairt acu ar Choláiste Naomh Pádraig, Machaire Rátha
Dé hAoine, Márta 24 2017 ag 12:00 pm
Cheapfá ag an tráth seo nach raibh mórán fágtha nach raibh buaite ag foirne peile Phobalscoil Chorca Dhuibhne.
Tá Corn Uí Ógáin, Corn Uí Mhuirí, Corn Uí Shuilleabháin, Corn an Fhriúnnaigh, Corn Dunloe, agus Corn Uí Mhóráin uile buaite ag scoil an Daingin le blianta beaga anuas, ach tá deis ag foireann óg eile ón scoil cur leis an liosta gaiscí stairiúla sin tráthnóna amárach. I gcluiche ceannais Chorn Paul McGirr, Craobh Shóisir A na hÉireann atá buachaillí na Pobalscoile an turas seo.
Bhuaigh formhór na n-imreoirí a bhuaigh Corn Uí Ógáin leis an bPobalscoil Corn an Fhriúnnaigh, Craobh Shóisir na Mumhan, chomh maith in 2012 agus 2013, ach ní raibh an deis acu dul níos faide ná sin óir níor tháinig ann don chomórtas uile-Éireann sa ghrád sin go dtí 2014.
Má éiríonn leo amárach, mar sin, beidh na himreoirí óga seo in ann a bheith ag maíomh sa bhaile go bhfuil gaisce déanta acu nach ndearna a ndeartháireacha in ainneoin ar bhuaigh siad féin. Ní beag an spreagadh an méid sin ann féin, dar le bainisteoir na foirne, Éamonn Fitzmaurice.
"Daoine ar nós Ruairí Uí Bheaglaoich. Tá bailiúcháin de bhoinn ag Brian agus Caoimhghín [deartháireacha Ruairí] ach ba bhreá leis an corn seo a bhuachan, ceann nach bhfuil ag ceachtar den bheirt eile," arsa Fitzmaurice agus é faoi agallamh an tseachtain seo ar An Saol Ó Dheas ar RTÉ Raidió na Gaeltachta.
Rompu i gcluiche ceannais an lae amárach tá Coláiste Naomh Pádraig, Machaire Rátha, scoil a bhfuil suas le 1,300 dalta ag freastal uirthi. Tá taithí mhaith ag an bPobalscoil ar bheith ag imirt in aghaidh bhuachaillí Dhoire, agus bhuaigh siad ar an scoil chéanna nuair a thug siad leo Corn Uí Ógáin den chéad uair in 2014.
Nuair a bhuadar arís an corn céanna an bhliain dár gcionn, imreoirí ó chumainn an Daingin agus na Gaeltachta amháin a bhí ar an bhfoireann a thosaigh sa chluiche ceannais, ach tá ionadaíocht ag cumainn eile iarthar Chiarraí ar an bhfoireann seo. Bhí ceathrar ó Abhainn an Scáil ar an bhfoireann a bhuaigh cluiche ceannais na Mumhan, Killian Ó Failbhe, a d'aimsigh cúl na cinniúna sa chluiche sin, ina measc.
Deir Fitzmaurice go raibh tionchar ag rath na scoile le blianta beag anuas ar an ngné seo de scéal na caide sa Phobalscoil.
"Ar shlí amháin, bhí tionchar ag an ré órga sin ar leaids ó Abhainn an Scáil a tháinig anseo. Bhíodar sa bhunscoil agus bhíodar ag féachaint orainn ag déanamh an-mhaith agus nuair a bhí an cinneadh le déanamh, tháinig siad anseo. Agus gan dabht, bhí ceangal ag a gcuid tuismitheoirí leis an nGaeltacht agus leis an nDaingean, b'fhéidir gur chabhraigh sé sin chomh maith.
"Murach na leaids sin ó Abhainn an Scáil, ní bheadh muid sa chluiche ceannais, tá sé chomh simplí leis sin. Tá tionchar an-mhór acu. Tá geaing acu ar an bpainéal agus ceathrar nó cúigear ar an gcéad fhoireann," a dúirt bainisteoir Chiarraí ar An Saol Ó Dheas.
Tá fréamhacha ag an bhfoireann seo níos faide ó bhaile ná Abhainn an Scáil freisin. Fear Gaeltachta, Franz Sauerland, atá ina chaptaen ar an bhfoireann. Is as an nGearmáin agus Gána tuismitheoirí Sauerland agus tá gaol aige leis an imreoir aitheanta sacair Jerome Boateng. I measc phríomhimreoirí eile na foirne tá Deividas Uosis ar tháinig a muintir chun cónaí sa Daingean ón Liotuáin.
Ní foláir do Sauerland, Uosis agus a gcomhghleacaithe a bheith i mbarr a maitheasa más fúthu an ceann is fearr a fháil ar Choláiste Naomh Pádraig sa Droichead Nua amárach agus an mianach atá iontu léirithe go maith ag an dá fhoireann go dtí seo sa chomórtas.
Ó chuaigh Fitzmaurice i bhfeighil ar an ngrúpa imreoirí seo agus iad sa chéad bhliain, tá cúpla cluiche ceannais caillte acu, ceann in aghaidh Choláiste Bhréanainn Chill Airnea agus ceann in aghaidh Scoil na mBráithre Críostaí, Trá Lí. Bhí díocas iontach ina gcuid imeartha le cúpla cluiche anuas, áfach.
Bhuaigh siad ar scoileanna Thrá Lí agus Cill Airne i gcluiche leathcheannais agus cluiche ceannais na Mumhan faoi seach agus bhíodar sé phointe chun deiridh ag leath ama i gcluiche leathcheannais na hÉireann in aghaidh churaidh Chonnacht, St Attracta's Shligigh. D'imríodar ar fheabhas sa dara leath an lá sin chun áit a bhaint amach i gcluiche ceannais an tSathairn.
Dúirt Fitzmaurice nár bhuail aon scaoll na himreoirí agus iad chun deiridh sa chluiche leathcheannais sin.
"Uaireanta, nuair atá cluichí agat seachtain i ndiaidh seachtaine, bíonn tú mall ag tosnú ach de réir mar a bhíonn an cluiche ag dul ar aghaidh, bíonn tú ag fáil níos láidre agus níos láidre. Dúirt mé é sin leis na leaids roimis an chluiche agus arís ag leath ama, de réir mar a bheadh an cluiche ag dul ar aghaidh go mbeimis ag fáil níos láidre agus níos láidre."
Beidh bainisteoir na Ríochta ag súil aige go gcoinneoidh siad orthu ag dul ó neart go neart amárach. Seán Tirial - Vicipéid
Seán Tirial
Ainm Béarla Jackie Tyrell
Dáta breithe 19 Meitheamh, 1982
Airde 6'2"
Leasainm Jackie
Séamas Mac Stiofáin 1990idí - an lá inniu
Cill Chainnigh 2004 - an lá inniu 15(0-1)
Craobh Cúige Laighean 5
Is iománaí Éireannach é Seán Tirial, nó Jackie Tyrell as Béarla (rugadh ar an 19 Meitheamh, 1982 é i gContae Chill Chainnigh). Tá sé ina chúlaí le foireann idir-chontae Chill Chainnigh, agus b'eisean a ghlac Corn Liam Mac Carthaigh ar son a fhoireann nuair a bhuaigh na Cait Craobh Iomána Sinsearach na hÉireann 2006.
Saolaíodh Jackie i gContae Chill Chainnigh sa bhliain 1982. Fuair sé a chuid oideachais ag Coláiste Naomh Ciarán, scoil atá cáiliúil mar gheall ar na hiománaithe rathúla a tháinig amach as. Agus é ag freastal ar an gcoláiste, bhain sé dhá bhonn amach i gCraobh Sinsearach na gColáistí Laighean agus bonn amháin i gCraobh Sinsearach Coláistí na hÉireann. Bhuaigh sé a chéad bhonn leis an bhfoireann idir-chontae sa bhliain 2003, agus roghnaíodh é mar chúlaí san fhoireann sinsir sa bhliain chéanna. 'Chuir muid Conamara ar an mapa' –Cothrom an lae seo 20 bliain ó shin bhí bua stairiúil ag an gCeathrú Rua… – Tuairisc.ie
'Chuir muid Conamara ar an mapa' –Cothrom an lae seo 20 bliain ó shin bhí bua stairiúil ag an gCeathrú Rua…
Is ar an lá seo, an 6 Deireadh Fómhair, i 1996 a bhuaigh an Cheathrú Rua Craobh Shinsir Peile na Gaillimhe, bua a chuir peil Chonamara i lár an aonaigh
Déardaoin, Deireadh Fómhair 6 2016 ag 6:30 am
"Ní bhíonn muintir Chonamara rófhlaithiúil lena chéile an chuid is mó den am ach bhí siad an lá sin!"
Sin a deir Garry Mac Donncha, duine de laochra fhoireann peile na Ceathrún Rua a bhuaigh Craobh Shinsir Peile na Gaillimhe, é ag gáire agus é ag cuimhneamh ar an ngaisce a rinne siad cothrom an lae seo fiche bliain ó shin.
Ba iad an Cheathrú Rua an chéad fhoireann riamh as deisceart Chonamara a bhuaigh an Chraobh Shinsir i nGaillimh agus ba iad an chéad dream a thug Corn Mhic an tSionnaigh leo siar thar Coirib go hiarthar na Gaillimhe ó bhuaigh Uachtar Ard an chraobh i 1938.
Is éacht ar leith a bhí ann a rinne go leor chun peileadóirí iarthar na Gaillimhe, agus peileadóirí Chonamara go háirithe, a chur i lár an aonaigh. Dhá bhliain i ndiaidh bhua na Ceathrún Rua, bhuaigh Gaillimh Cluiche Ceannais na hÉireann agus roinnt imreoirí ón taobh thiar den chathair ag imirt dóibh.
"B'fhéidir gur chuir sé muide agus Conamara ar an mapa," a deir Seán Ó Domhnaill, duine de thriúr ó fhoireann bhuacach na Ceathrún Rua, in éineacht le Seán Óg de Paor agus Kevin Terry Mac Donncha, a bhí le Gaillimh nuair a bhuaigh siad Corn Mhic Uidhir i 1998. "Chabhraigh sé liom féin agus na leaids eile aitheantas a fháil cinnte," a deir Ó Domhnaill.
Is i gcoinne Órán Mór a bhí an Cheathrú Rua i gcluiche ceannais an chontae 1996 agus an dá fhoireann san iomaíocht i gcluiche ceannais den chéad uair. Bhí buaite acu cheana ar bhoic mhóra na peile i nGaillimh, leithéidí Cora Finne, Cill Fhir Iarainn agus Creagán-Maigh Locha, agus shílfeá dá bharr go gcuirfí fáillte roimh an scéal go raibh foirne nua ag iarraidh gaisce stairiúil a dhéanamh. Ní shin mar a bhí, áfach, dar le Garry Mac Donncha.
"Dúradh gurb é tuaisceart na Gaillimhe croílár na peile agus chuala mé caint gur drochlá don pheil i nGaillimh a bhí annnuair gur muide, foireann Ghaeltachta agus Órán Mór a bhí sa chluiche ceannais."
Cé go raibh an dearcadh postúil sin fós le mothú i dtuaisceart an chontae, bhí comharthaí ann roimhe sin go raibh éirí amach ar tí tarlú san iarthar. Bhuaigh an Cheathrú Rua Sraith an Chontae an bhliain roimhe sin agus, dar le Ó Domhnaill agus Mac Donncha, bhí meascán maith imreoirí, idir óg agus aosta, acu.
"Is dóigh go raibh ceannairí ag teacht isteach ar an bhfoireann an t-am sin. Bhí Pat Comer, imreoir contae, againn agus Anthony Finnerty, a bhí ag imirt do Mhaigh Eo. Bhí Seán Óg ar fhoireann na Gaillimhe agus bhí Seán Ó Domhaill gar go maith dhó. Bhí Kevin Terry Mac Donnacha ann chomh maith agus Aodán Ó Sé, imreoir idirchontae eile," a deir Mac Donncha.
Ar lá an chluiche féin, agus iad ag ullmhú sa seomra feistis, ba léir an buntáiste a bhain leis an taithí sin.
"Is cuimhin liom, roimh an gcluiche, thug Pat Comer óráid iontach. Ní fear iontach tiufáilte nó crua a bhí ionamsa ach is cuimhin liom gur cheap mé go mbeadh mé ina dhiaidh sin go mbeinn in ann rith tríd an mballa! Is píosa dochreidte cainte a bhí ann ó thaobh sinn a spreagadh," a deir Mac Donncha.
Is léir gur oibrigh an chaint sa seomra feistis mar ba iad an Cheathrú Rua ab fhearr i dtús an chluiche, fiú agus Anthony Finnerty curtha den pháirc gan ach cúig nóiméad imeartha.
Taispeánadh cárta dearg d'imreoir as Órán Mór go luath ina dhiaidh sin agus cé go raibh fir na Gaeltachta ag imirt i gcoinne na gaoithe sa chéad leath sin, bhí siad 0-7 i gcoinne 0-3 chun tosaigh ag leath ama, agus cúilíní aimsithe ag Mac Donncha féin (0-2), Seán Óg de Paor (0-3), Aodán Ó Sé (0-1) agus a dheartháir Iarflaith (0-1).
Seans gur mheas imreoirí na Ceathrún Rua go raibh an obair chrua uile déanta acu an tráth sin mar thit an tóin astu sa dara leath. D'aimsigh Órán Mór cúilín i ndiaidh cúilín agus, gan ach cúig nóiméad fágtha, bhí siad imithe dhá chúilín chun tosaigh ar fhir na Gaeltachta, 0-10 in aghaidh 0-8.
Agus an chuma ar an scéal go raibh siad buailte, d'éirigh leis an gCeathrú Rua an taoide a chasadh le cúl cinniúnach, cúl a raibh tábhacht ag baint leis ní hamháin sa chluiche sin, ach i stair na peile sa cheantar agus sa chontae.
Bronnadh cic saor ar Sheán Ó Domhnaill i lár na páirce, thug sé do Chiarán Ó hIarnáin í a thug pas do Sheán Óg de Paor a sheol an pheil chomh fada le Garry Mac Donncha a bhí 20 slat amach ón gcúl. Agus cosantóirí Órán Mór ag déanamh air, sheol Mac Donncha urchar isteach i mbarr na heangaí.
Tá áit ag Mac Donncha ó shin in annálacha na peile i gConamara, ach bhí an t-ádh leis go raibh sé fós ar an bpáirc, dar leis féin.
"Ní raibh liathróid ar bith feicthe agam sa dara leath. Tháinig ceann amháin i mo bhealach agus chaill mé í. Dúradh liom i ndiaidh an chluiche gur beag nár baineadh ón bpáirc mé!"
D'fhág an cúl an Cheathrú Rua pointe chun cinn, 1-8 in aghaidh 0-10, ach tar éis dóibh teacht aniar iontach a dhéanamh chlis ar spiorad Órán Mór nuair a ghéill siad an scór tábhachtach sin.
"Tá a fhios agam nár chuir sé muid ach pointe chun cinn, ach b'fhiú níos mó ná trí chúilín an cúl sin. D'aithneofá an t-athrú a tháinig ar imreoirí Órán Mór, bhí siad buailte."
I ndiaidh a chúil, fuair Mac Donncha dhá chúilín eile agus fuair Iarflaith Ó Sé ceann eile chun barr smaise a chur ar chlár na scór. Nuair a séideadh an fheadóg dheiridh, thug an slua ruathar faoin bpáirc agus ba dhóigh leat go raibh muintir na Ceathrú Rua ar fad ann.
Chruthaigh na socruithe speisialta a bhí i bhfeidhm do chraobh 1996 nasc ar leith idir an fhoireann agus a lucht tacaíochta mar gheall ar na haistir fhada a bhí le déanamh acu ar bhóthar an N17.
"Bhí Páirc an Phiarsaigh fós dúnta ag an am agus d'imir muid gach cluiche, seachas an ceann in aghaidh Mhionlaigh, thíos i dTuaim. Is turas fada é sin ón gCeathrú Rua agus tharraing sé na daoine le chéile," a deir Seán Ó Domhnaill.
Ní hiad muintir na Ceathrún Rua amháin a bhí i láthair ar an lá mór, áfach.
"Bhí mé ag breathnú siar ar an gcluiche ar fhíseán cúpla bliain ó shin agus d'aithneofá gach duine sa slua. Ach thaistil daoine eile ann, ó cheantar na nOileán agus áiteanna eile i gConamara chun tacú linn," a deir Mac Donncha.
Ba léiriú an tacaíocht a thug cumainn eile ó Chonamara don Cheathrú Rua ar a thábhachtaí agus a stairiúla a bhí an bua. Ba naimhde i saol na peile de ghnáth iad ach ag ceiliúradh a bhí muintir Chonamara ar fad an lá sin. Chuaigh an tacaíocht sin i bhfeidhm go mór ar fhir na Ceathrún Rua.
"Ba í an chéad tine cnámh a chonaic muid agus muid ag dul siar abhaile ná an ceann sa Spidéal, ag na Thorntons. Beidh mé buíoch as sin go deo. Thaispeáin sé an meas a bhí ann don rud a bhí bainte amach againn, Corn Mhic an tStionnaigh a thabhairt ar ais go Conamara," a deir Ó Domhnaill.
Thosaigh Mac Donncha ag obair le RTÉ i mBaile Átha Cliath an tseachtain roimh an gcluiche ceannais, agus níor imir sé ach cúpla cluiche eile don Cheathrú Rua ina dhiaidh sin. Bhí sé ag tráchtaireacht ar chluiche ceannais na hÉireann le déanaí agus 20 bliain i ndiaidh an bhua stairiúil sin, cuireadh gaiscí an lae i gcuimhne dó arís.
"I ndiaidh an chéad chluiche idir Baile Átha Cliath agus Maigh Eo, casadh fear éigin as Uachtar Ard orm agus nuair a chuala sé m'ainm dúirt sé, 'Ó, tusa an fear a scóráil an cúl!'"
Agus é ag glacadh leis an gcorn i bPáirc Naomh Iarfhlatha an lá sin, dúirt captaen na Ceathrún Rua, Mícheál Ó Domhnaill, go raibh súil aige nach mbeadh 58 bliain eile ann sula mbuafadh foireann as Conamara Corn Mhic an tSionnaigh arís.
I ndiaidh an rath uile a bhí ar fhoireann na Gaillimhe tar éis don Cheathrú Rua Craobh an Chontae a thabhairt leo i 1996, seans nach iad muintir Chonamara amháin atá ag súil nach mbeidh fanacht 38 bliain eile orthu.
Fág freagra ar ''Chuir muid Conamara ar an mapa' –Cothrom an lae seo 20 bliain ó shin bhí bua stairiúil ag an gCeathrú Rua…'
Irial Déardaoin, Deireadh Fómhair 6 2016 ag 9:09 am
Áit stairiúil ag an cluiche seo i stair na teilifíse chomh maith. An chéad chraoladh ar mhinicíocht nua TG4 i 1996. Agus an chéad chluiche ceannais contae riamh ar an dteilifís. Is imreoir sacair Catalónach é Gabriel Garcia De La Torre nó Gabri (rugadh Sallent (Barcelona) 10 Feabhra 1979) a imríonn le Umm-Salal Sports Club in Qatar. Lorenzo Ó Meachair - Vicipéid
(Athsheolta ó Lory Ó Meachair)
Lorenzo Iognáid Ó Meachair
Ainm Béarla Lorenzo Ignatius Meagher
Dáta breithe 1899
Dáta báis 1973
Leasainm Lory
Club Tulach Ruáin
Tulach Ruáin 1920idí - 1930idí
Cill Chainnigh 1924 - 1935 39 (8/46)
Sárimreoirí
Duine spóirt Éireannach a bhí i Lorenzo "Lory" Ó Meachair (Béarla: Lorenzo Ignatius Meagher) (1899–1973), nó Lory Meagher mar a bhí aithne níos fearr air. D'imir Meagher iomáint leis an gclub cáiliúil Tulach Ruáin i gContae Chill Chainnigh sna fichidí agus sna tríochaidí, agus chaith sé na blianta idir 1924 agus 1935 ina bhall de fhoireann sinsir iomána Chill Chainnigh. Is minic a aicmítear Lory Ó Meachair mar dhuine de na laochra is mó i stair an chluiche. Cruthúnas amháin don mholadh seo ná gur roghnaíodh é i bhFoireann Iomána na Mílaoise sa bhliain 1999.
3 "Bród Tullaroan"
Sa bhaile beag Tulach Ruáin i gContae Chill Chainnigh a saolaíodh Lory Ó Meachair ag casadh an chéid, agus baisteadh é leis an ainm neamhghnách Lorenzo Iognáid. Bhí an t-ainm Lorenzo á úsáid sa chlann ar feadh na blianta fada, agus bhí sean-uncail leis a bhí ina dhochtúir cabhlaigh. Tháinig Lory ar an saol i dteaghlach a bhí an-ghníomhach i bpolaitíocht náisiúnach agus sna cluichí Gaelacha. Creidtear go raibh a athair, Henry Joseph Meagher, ag an gcéad cruinniú a bhí ag an gCumann Lúthchleas Gael riamh nuair a bunaíodh é i nDúrlas, Contae Thiobraid Árann sa bhliain 1884. Ní ábhar ionaidh é gur ghríosaigh Henry a pháistí chun iomáint a imirt.
Taobh amuigh den pháirc imeartha, ba fhear cútháil agus cuibheasach é Lory ina shaol pearsanta. Chaith sé a shaol ar fad ag obair ar an bhfeirm, agus níor phós sé riamh. Bhí sé lán-sásta an cáil a sheachaint, agus é féin a choimeád as an spotsolas. Mar gheall ar an dearcadh seo, bhí sé amhrasach i gcónaí i leith hiriseoirí chomh maith.
Leis a chlub áitiúil Tulach Ruáin i gContae Chill Chainnigh a d'imir Meagher a chuid iománaíochta, agus bhain sé sult mór as an rath a bhí aige leo. Bhuaigh sé a chéad craobh chontae sa bhliain 1924, éacht a rinne sé arís sna blianta 1925, 1930, 1933 agus 1934.
Thiar sa bhliain 1924 a fuair Meagher a chéad deis chun imirt leis an bhfoireann idir-chontae, i gcluiche in aghaidh Bhaile Átha Cliath. Chaill na Cait an cluiche seo, áfach, ach bhí siad ar ais sa bhliain 1925 nuair a bhain siad Craobh Laighean, agus bhí a chéad corn buaite ag an imreoir óg. Ní raibh ann ach díomá arís dóibh sa chluiche leathcheannais, nuair a fuair Tiobrad Árainn an lámh in uachtar orthu.
Bhí 1931 ann nuair a thosaigh cúrsaí ag éirí níos fearr do na Cait, agus tháinig siad ar ais le Ó Meachair ina chaptaen orthu. Bhain sé a tríú corn Laighin amach, agus cháiligh Cill Chainnigh don chluiche deiridh arís. Cé a bhí ann ag fanacht dóibh ach na Ceannarcaigh arís. Ócáid iontach a bhí ann, cluiche géar a chríochnaigh ar chomhscór 1-6. Bhí ath-imirt de dhíth mí níos déanaí, cluiche a bhí chomh géar is a bhí an chéad babhta. Bhí Ó Meachair ag imirt ag barr a mhaitheasa ag an am seo, rud a léirigh sé go soiléir le sár-chúilín a chuir sé thar an trasnán ó 90 slat amach. In ainneoin an sár-iarracht a chuir Ó Meachair isteach, ní raibh faic idir na foirne ag deireadh an lae, agus imríodh comhscór arís 2-5. Mar sin, lean an sága ar aghaidh go dtí an tríú cluiche, an dara ath-imirt, ach gortaíodh Ó Meachair sa dara cluiche (easna briste) agus níor ghlac sé aon pháirt. Mar gheall ar ghortú a gcaptaen, ba bheag nar ghéill na Cait agus sheol siad amach foireann óg a chaill le scór deiridh 5-8 go 3-4.
Cé go raibh sé ar thaobh na gcailliúnaithe i ndá chluiche ceannais, níor chaill Lory Ó Meachair muinín ar bith. Bhuaigh na Cait Craobh Laighean arís sa bhliain 1932, agus ghlac siad áit sa chluiche mór arís. Bhí Curaidh na Mumhan,an Clár, ós a gcomhair an bhliain seo. Chuir Ó Meachair sár-thaispeántas isteach arís ar an lá, le cúl ó phoc sleasadh a bhain an corn dóibh, 3-3 in éadan 2-3. Sa deireadh, bhí a chéad bonn uile-Éireann aige.
An bhliain dar gcionn, bhuaigh Ó Meachair agus na Cait boinn sa tSraithchomórtas Iomána Náisiúnta, an chéad uair a bhaineadar an trófaí agus an ceann deireanach go dtí 1962. Lean an rath ar aghaidh i gcraobh na hÉireann, le bua i gCraobh Laighean agus sa chluiche leathcheannais. Luimneach a bhí ann ina n-éadan, ach ní raibh siad ábalta na Cait a chloígh agus thóg Ó Meachair a dara bonn uile-Éireann abhaile. Chaill Cill Chainnigh a gcoróin i gCraobh Laighean áfach sa bhliain 1934. Ní dhearna siad an botún céanna sa bhliain 1935, agus bhain siad an craobh amach arís, an séú ceann do Ó Meachair. Bhuail siad le Luimneach arís sa chluiche mór - curaidh na hÉireann, curaidh an tSraith agus gan chailliúint i 31 cluiche. Mar gheall ar seo, creideadh go mbeadh bua éasca eile ag na Mumhanaigh. Tháinig 46,000 amach go Páirc an Chrócaigh ar lá an chluiche. Cé go raibh an bháisteach ag titim go trom, níor chuir sé isteach ar chaighdeán na hiomána, agus imríodh ceann de na claissaicí. Ní raibh a lán idir na foirne sa chéad leath, ach ag tús an dara leath sheol Ó Meachair, captaen na foirne, cúilín ollmhór thar an trasnán ó lár na páirce, agus d'oscail sé bearna nach ngéillfeadh na Cait arís. Bhí an lá ag na gCait, an tríú bhonn do Ó Meachair. Tar éis an bua stairiúil seo, d'fhógair Ó Meachair go mbeadh sé ag cur deireadh leis a ghairmréim idir-chontae.
"Bród Tullaroan"Cuir in Eagar
Tugtar "Bród Tullaroan" ar an teach ina chaith Lory Ó Meachair a shaol ina chónaí leis a dheirfiúracha, agus tá sé oscailte don phobal sa lá atá inniu ann. Teach feirme dhá stór le díon tuí atá ann ón 17ú haois, a athchóiriú ag tús na 1900idí.
Tugann sé léirgeas maith dúinn i saol theaghlaigh feirmeoireachta réasúnta compordach ón ré sin. Tá ionad taispeántais agus músaem le fáil ann a thaispeánann an iliomad éachtaí a rinne Cill Chainnigh sna cluichí Gaelacha. I measc na rudaí atá bailithe ann, tá roinnt de na boinn agus duaiseanna spóirt a bhronnadh ar Ó Meachair le linn a shaoil gaisciúil. Willie Thorne

Iar-imreoir snúcair gairmiúil ab ea William Joseph Thorne , a rugadh ar an 4 Márta 1954 i Leicester, Sasana agus a fuair bás ar an 17 Meitheamh 2020. Baineann scéal an bhainisteora ag Maigh Eo leis an mbáireoir a chuir sé chun páirce – tús áit tugtha aige do Rob Hennelly, nár imir ó bhuaigh Gaillimh i gCraobh Chonnacht, ar David Clarke, a bhí ainmnithe agus luaite go láidir leis an ionad sin ar fhoireann All Star na bliana seo de bharr a thaispeántais ó shin agus go háirithe sa gcluiche comhscóir. Imreoidh peileadóirí na Gaillimhe agus Ros Comáin a chéile den cheathrú huair i mbliana nuair a thabharfaidh siad aghaidh ar a chéile i Staid an Phiarsaigh tráthnóna i gcluiche ceannais Chonnacht. Na Gaillimhigh a bhuaigh an chéad choimhlint nuair a thug siad leo corn Shraith FBD i lár mhí Eanáir ach, ó shin i leith, bhí an lámh in uachtar ag Ros Comáin.
Bhuaigh foireann Anthony Cunningham ar a gcomharsana sa bhabhta deireanach den tsraith. B'in an chéad chluiche a chaill Gaillimh i mbliana ach bhí roinnt imreoirí tábhachtacha fágtha ar an mbinse ag Pádraic Joyce an lá sin agus a fhoireann ag fáil réidh do chluiche ceannais na sraithe an tseachtain dár gcionn.
Ní dhearna an scíth sin mórán maitheasa dóibh, ba léir, mar sháraigh Ros Comáin arís iad i bPáirc an Chrócaigh. Ciarán Murtagh a scóráil an cúl cinniúnach ag deireadh na himeartha
Léirigh an dá chluiche sin san earrach cúpla rud. Ar an gcéad dul síos, tá tosaithe den scoth ag Ros Comáin. Scóráil siad 1-20 sa dá chluiche in aghaidh na Gaillimhe agus nuair atá leithéidí Conor Cox, na Smiths agus na Murtaghs ag dul go maith, is deacair iad a stopadh. Bhí tosaithe Ros Comáin thar a bheith cruinn sa dá chluiche in aghaidh na Gaillimhe agus ba dheacair d'aon chosantóir súil a choinneáil orthu sna cluichí sin.
An fhadhb a bhí ag cosantóirí na Gaillimhe ná gur chlis orthu a ndúshlán a thabhairt. Bhí sé de nós ag Pádraic Joyce a chosantóirí a fhágáil ag marcáil a gcéilí comhraic duine ar dhuine. Níl léir go bhfuil na himreoirí ag Gaillimh go fóill le tabhairt faoin gcineál sin córais. An toradh a bhí air in aghaidh Ros Comáin gur fágadh cosantóirí na Gaillimhe ag iarraidh srian a choinneáil ar shárthosaithe a bhí ag imirt ar fheabhas, agus iad ar bheagán cúnaimh. Bheadh trua agat dóibh.
In aghaidh Mhaigh Eo sa chraobh, bhain Joyce úsáid as córas nua inar tugadh treoir do Kieran Molloy agus Dylan McHugh sa líne leathchúil teacht isteach ó na cliatháin agus an spás os comhair chúl na Gaillimhe a líonadh. Bhí tionchar mór ag an athrú sin ar an gcluiche agus cuma níos láidre ar chosaint na Gaillimhe, cé go ndearna Maigh Eo iarracht teacht aniar a dhéanamh ag deireadh an chluiche. Ní hionann stíl imeartha Mhaigh Eo agus Ros Comáin ach déarfá go mba stuama an beart breis tacaíochta a thabhairt do chosantóirí na Gaillimhe.
Beidh misneach ag Gaiilimh de bharr an bhua sin i gCaisleán an Bharraigh ach níl dream níos fearr chun lá na nGaillimheach a mhilleadh ná Ros Comáin.
Doire v Dún na nGall – Cluain Eois, 4pm (Beo ar RTÉ & BBC)
Má éiríonn le Doire Craobh Shinsir Peile Uladh a thabhairt leo níos deireanaí tráthnóna, níl amhras ar bith ach go mbeidh sí tuillte go maith acu. Tá an ceann is fearr faighte ag foireann Rory Gallagher ar Thír Eoghain, seaimpíní na hÉireann faoi láthair, agus ar Mhuineachán cheana féin agus má sháraíonn siad Dún na nGall i gCluain Eois, beidh na foirne a bhain 12 den 13 Craobh Uladh a imríodh ó 2009 sáraithe acu.
I bhfad siar i 1998, nuair a bhuadar ar fhoireann ó Dhún na nGall a bhí faoi cheannas Declan Bonner, an uair dheireanach ar éirigh le Doire Corn an Anglo-Celt a bhuachan agus tá breis is deich mbliana ann ó bhí siad fiú i gcluiche ceannais ach tá an fhoireann ag neartú de réir a chéile faoi bhainistíocht Gallagher.
Bhí an-mhí-ádh orthu nár éirigh leo ardú céime a fháil i Roinn 2 ach bhí Gaillimh agus Ros Comáin beagáinín chun cinn orthu. Níor chuir an díomá a bhain leis sin isteach ar Dhoire nuair a tháinig an chraobh, áfach. Rinne siad scrios ar Thír Eoghain i mbabhtaí ceathrú ceannais Uladh agus bhí siad rómhaith do Mhuineachán sa chéad bhabhta eile nuair a theip ar a gcéilí comhraic coinneáil le himirt fhuinniúil Dhoire.
Tá dúshlán mór rompu tráthnóna, áfach. Ar Dhoire agus an dul chun cinn breá atá déanta acu atá go leor den chaint roimh an gcluiche ceannais seo. Ar ndóigh ní nuacht ar bith Dún na nGall a bheith sa chluiche ceannais mar go bhfuil sin déanta acu deich n-uaire le 12 bliain anuas.
Chloígh na Conallaigh Ard Mhacha éasca go maith sa chluiche ceathrú ceannais agus cé gur thug an Cabhán neart le déanamh dóibh sa chluiche deireanach, bhí an taithí agus an stuaim ag Dún na nGall chun an cluiche a bhuachan faoi dheireadh.
Sin iad na tréithe cinniúnacha céanna a léirigh siad anuraidh nuair a fuaireadar an ceann is fearr ar Dhoire i ngéarchoimhlint. Thug Doire dúshlán Dhún na nGall i rith an chluiche ar fad ach rinne Michael Murphy difríocht ollmhór nuair a tháinig sé isteach sa dara leath agus fuair an naoscaire Paddy McBrearty an cúilín cinniúnach ag fíordheireadh na himeartha, cúilín a d'fhág an bua ag Dún na nGall.
D'éirigh le Doire tús den scoth a chur lena gcuid cluichí go dtí seo sa chraobh ach bí cinnte nach i ngan fhios do na Conallaigh a rinne siad sin. Tá siadsan sách glic leis an imirt a mhoilliú ag an tús agus seilbh a choinneáil ar an bpeil agus cuid den ghoimh a bhaint as Doire. Tá an mianach i bhfoireann Rory Gallagher ach caithfidh siad feabhsú arís agus an mianach sin a thaispeáint. Seachtain ar sheachtain, tagann ídiú beag ar mo spiorad nuair a chím cuid de na rudaí atá ag tarlú le cluichí CLG… – Tuairisc.ie
Seachtain ar sheachtain, tagann ídiú beag ar mo spiorad nuair a chím cuid de na rudaí atá ag tarlú le cluichí CLG…
Déarfaidh na seachtainí amach romhainn mórán linn faoina bhfuil i ndán don pheile
Bainisteoir Chill Dara, Cian O'Neill. Pictiúr: INPHO/Ryan Byrne
Dé Sathairn, Feabhra 17 2018 ag 5:45 am
Drochsheachtain ab ea í seo do bhainisteoirí caide idirchontae.
D'éirigh le bainisteoir chontae an Chláir Colm Collins fionraíocht aon chluiche amháin a tharrac air féin de bharr na híde a deirtear a thug sé d'oifigeach nó maor éigin a chuir conach air le linn agcluiche comhscóir le Tiobraid Árann.
Bhí bainisteoir Longfoirt, Denis Connerton oirúnach le ceangal tar éis dá fhoireann siúd a gcluiche sraithe i aghaidh Ard Mhacha a chailliúint le haon phointe suarach amháin. Dúirt Connerton gur 'ligthe síos' a d'fhág an réiteoir agus a chriú a fhoireann agus é ag cáiseamh líon na gcalaoisí a measadh a bhí déanta ag a bhuíon imreoirí i gcomparáid le hArd Mhacha.
Ní faic é nó gur thosnaigh bainisteoir Chill Dara, Cian O'Neill, ar a chuid léirmheastóireachta ar thaispeántas an réiteora, Paddy Neilan, ina gcluiche siúd i gcoinne Thír Eoghain. Dúirt O'Neill go mbeadh 'náire' ar an réiteoir dá gcífeadh sé na botúin a bhí déanta aige i gcaitheamh an chluiche – botúin, dar le O'Neill, a cheil an dá phointe sraithe ar a fhoireann. Is é an rud is mó a ghoill ar O'Neill ná easpa tuisceana an réiteora, dar leis, maidir le riail an bhuntáiste. Trí bhabhta ar fad, a dúirt O'Neill, a séideadh an fheadóg agus a fhoireann ag déanamh isteach ar an mbáide. "Tá a fhios ag an saol Fódhlach," a dúirt O'Neill, "go mbíonn sé deacair a dhóthain bearnaí a aimsiú i gcóras cosanta Thír Eoghain, ach is é an diabhal ar fad é nuair a aimsítear na bearnaí, go nglaoitear ar ais ar imreoirí chun cic saor a bhronnadh orthu."
'Sin iad na rudaí,' arsa mise liom féin nuair a bhíos ag léamh fé chrá croí Uí Néill, an Choileánaigh agus Uí Chonnachtáin sna nuachtáin. Gan aon chaint déanta faoi na botúin a dhein na himreoirí i gcaitheamh na huaire, ná go deimhin faoi na tuaiplisí go léir a deintear gach aon lá ag gach leibhéal ar an dtaobhlíne ag cuid de na bainisteoirí is mó clú agus cáil amuigh.
Nílim ag rá gur cheart go mbeadh aird dírithe ar bhotúin imreoirí, bainisteoirí agus roghnóirí tar éis cluichí ach má táthar chun ardán a thabhairt do thuairimí bainisteora bailithe, ba cheart chomh maith cead cainte a thabhairt d'fhear séidte na feadóige.
Tá mórfheachtas ar líne agus ins na meáin thraidisiúnta ar bun le blianta ag iarraidh breis imreoirí agus breis ball i gcoitinne a mhealladh i dtreo na réiteoireachta. Ach cé a bheadh ina réiteoir nuair nach ná fuil de thoradh ar chuid mhaith den imirt ach cáineadh, leagadh agus sciúrsáil?
Is léir le tamall, leis, go bhfuil imreoirí an lae inniu dulta rófhada chun cinn ar an bhfiach agus go bhfuil sé geall le dodhéanta imirt an lae inniu a mhaoirsiú i gceart.
Nuair a tharlaíonn coimhlint nó nuair a bhíonn iomaíocht in aon spórt idir aon bheirt nó aon dá fhoireann téann a mbíonn i láthair i muinín an chonartha neamhscríte. Íocann an lucht féachana ar an láthair ar an mbonn go gcífidh siad coimhlint ina mbeidh bris agus bua mar thoradh air. Deineann an lucht féachana age baile amhlaidh gach uair a thugann siad a gcuid ama caite ar an gcúits. Deineann imreoirí agus lucht bainistíochta amhlaidh trí ghníomh is trí bhriathar agus deineann lucht riartha na gcluichí (Cumann Lúthchleas Gael sa chás seo) a ndícheall chomh maith a gcuid siúd den gconradh neamhscríte seo a chomhlíonadh trína chinntiú go mbíonn cothrom na Féinne agus riar na córa i bhfeidhm.
Tá tamall, áfach, ó bhí na páirtithe leasmhara (i mbéarlagair an lae inniu) ar aon fhocal agus má leanann an cúrsa mar atá, beidh an conradh briste go hiomlán. Tá cuid den lucht féachana a thagann go dtí's na cluichí anois meáite ar íde na muc is na madraí a thabhairt dos na himreoirí agus don lucht bainistíochta. Tá cuid den lucht féachana age baile ag íoc airgid le comhlachtaí teilifíse chun cluiche amaitéarach a fheiscint. Tá gníomhartha agus briathra chuid des na himreoirí agus bainisteoirí ag tabhairt le tuiscint dúinn lá i ndiaidh lae go bhfuil sé ceart go leor rialacha an chluiche a lúbadh agus a chasadh chun an bua a bhaint amach agus tá lucht riartha na gcluichí féin toilteanach glacadh leis an earra fé bhun caighdeáin chomh fada is a fhanann an pobal ag freastal ar chluichí idirchontae.
Nílim ag iarraidh neamhní a dhéanamh den obair iontach atá ar bun fud faid na tíre ar an mórgóir i gcúrsaí Chumann Lúthchleas Gael agus is cinnte nach dteastaíonn uaim go mbeadh mo ghuth-se á chur le glam na gcon i ndiaidh a sáraithe. Glam é seo atá go rábach sa tráchtaireacht ar ár gcluichí inniu agus ní dóigh liom go ndeineann sé aon mhaitheas d'éinne.
Mar sin féin, ní fhéadfam a rá ná fuil ídiú, más beag féin é, seachtain ar sheachtain ar mo sprid nuair a chím cuid des na rudaí atá ag tarlúint ar pháirc na himeartha agus lasmuigh di ó thús na bliana seo.
Caithfidh go bhfuil slí eile ann ach an bhfuil an toil ann chuige? Dé Máirt, Meán Fómhair 7 2021 ag 5:10 am
A bplean curtha i bhfeidhm go foirfe ag mná na Mí
Agus iad ag imirt i gcluiche ceannais sinsir na hÉireann den chéad uair riamh, an rud ab iontaí faoi thaispeántas na Mí inné ná a laghad botún a rinneadar, fiú nuair a bhí an crú ar an tairne i dtreo dheireadh an chluiche.
Ba iad imreoirí Átha Cliath a raibh an taithí uile acu – cuid acu ag imirt ina n-ochtú cluiche ceannais as a chéile – ach mná na príomhchathrach a bhí ag déanamh na mbotún: deiseanna á gcur amú acu nó seilbh na liathróide á cailliúint de dheasca cinneadh mícheart.
Ar an taobh eile den scéal, ghlac imreoirí na Mí an cinneadh ceart arís agus arís eile nuair a bhí seilbh na liathróide acu. Sa dara leath, bhí Niamh O'Sullivan fágtha léi féin nach mór mar thosach aonair na Mí ach bhí sí ar fheabhas aon uair a tháinig an liathróid ina treo. Fuair sí seilbh, d'fhan sí go raibh cabhair tagtha agus thug sí pas stuama don duine ceart i gcónaí.
Bhí an gliceas sin ag teastáil mar ba é plean na Mí stop a chur le hÁth Cliath trí iad a phlúchadh le cosantóirí. Fiú agus an Mhí ar an ionsaí, d'fhág siad suas le ceathrar cosantóirí breise thiar agus chinntigh siad nach bhfágfaí aon bhearna ag Áth Cliath. Is í Carla Rowe Átha Cliath an t-imreoir is fearr sa tír chun na bearnaí beaga sin idir cosantóirí a aimsiú ach ní raibh sí in ann aon dul chun cinn a dhéanamh.
Ní haon phlean nua é scata imreoirí breise a fhágáil i mbun cosanta ach an fhadhb a bhíonn ag go leor leor foirne a chleachtann an stíl sin ná nach mbíonn siad sách maith chun deiseanna a chruthú agus scóráil iad féin nuair a fhaigheann siad seilbh ar an liathróid. Ní raibh an fhadhb sin ag mná na Mí Dé Domhnaigh agus ceann de na taispeántais foirne is fearr le fada an lá tugtha acu i bPáirc an Chrócaigh.
Lyndsey Davey leOrlagh Lally agus Emma Duggan of Meath. Pictiúr: INPHO/Laszlo Geczo
A mbuille tugtha ag cuid de laochra Átha Cliath
Tháinig tocht ar bhainisteoir Átha Cliath, Mick Bohan, i ndiaidh an chluiche agus é ag labhairt ar a raibh i ndán don fhoireann. Mheas sé go raibh suas le seisear imreoirí a raibh a mbuille tugtha acu le foireann Átha Cliath agus, ón méid a bhí le rá aige, ní fhéadfá a bheith cinnte go mbeidh Bohan féin ar ais i gceannas ar an bhfoireann an bhliain seo chugainn.
Bhí Siobhán McGrath, Niamh McEvoy, Lyndsey Davey agus Sinéad Aherne uile ar fhoireann Átha Cliath nuair a bhuadar an Chraobh Shinsir den chéad uair riamh in 2010 agus is cinnte go bhfuil tréimhse mhachnaimh rompu féachaint an síleann siad an fiú dóibh tabhairt faoi bhliain eile. Bhí McGrath agus McEvoy ag streachailt le gortuithe i mbliana freisin, rud a chuirfidh siad san áireamh, cinnte.
Tá grúpa imreoirí eile, leithéidí Martha Byrne, Niamh Collins, Leahy Caffrey agus Nicole Owens, fós cúpla bliain faoi bhonn 30 bliain d'aois ach tá siad ar an mbóthar le fada agus beidh le feiceáil an mbeidh siad uile ag iarraidh tabhairt faoi bhliain dhúshlánach eile, go háirithe má tá Mick Bohan le himeacht.
Níl gach duine de na himreoirí a luadh thuas chun éirí as an imirt ach má imíonn fiú triúr nó ceathrar, is mór an chailliúint a bheidh ann d'Áth Cliath. Cé nár bhain siad barr a maitheasa amach inné, níl aon amhras ach go raibh glúin imreoirí ar leith ag Áth Cliath le deich mbliana anuas.
Monica McGuirk. Pictiúr: INPHO/Laszlo Geczo
Muinín McGuirk cinniúnach don Mhí
Chuir an Mhí brú damanta ar chiceanna amach Átha Cliath sna chéad deich nóiméad. D'éirigh leo seilbh a bhuachan ón gcéad cheann a bhuail Ciara Trant agus ba léir go raibh sé deacair ag cúl báire Átha Cliath, a bhíonn an-chruinn de ghnáth, a céilí imeartha a aimsiú.
Bhí an t-ádh le hÁth Cliath le cic amach eile a bhuaigh an Mhí ach a chuaigh amach thar an taobhlíne ach tháinig an scór cinniúnach cúpla nóiméad ina dhiaidh nuair a bhuaigh Emma Duggan na Mí cic amach de chuid Trant. Chuir Duggan an liathróid díreach isteach san eangach chun cúl thar a bheith tábhachtach a fháil don Mhí.
Lena ceart a thabhairt do Trant, níor chuir sí ach cic amach amháin eile ar strae i rith an chluiche ar fad, ach bhí an dochar déanta.
Ar an taobh eile, bhí an Mhí ag baint úsáid as an gcic gearr d'fhormhór mór a gcuid ciceanna amach. Bhí Áth Cliath ag iarraidh brú a chur ar chiceanna amach Monica McGuirk ach bhí cúl báire na Mí chomh tapa sin ag cur tús leis an imirt arís go raibh sé deacair acu í a chur dá buille.
Fiú nuair a bhí deis ag Áth Cliath brú suas ar chiceanna amach na Mí, bhí McGuirk fós sásta dul i muinín an chic ghearr. Theastaigh an t-uafás misnigh agus scile ó McGuirk chun cic beag gearr a thabhairt do dhuine de lánchúlaithe na Mí agus mná na hardchathrach sa mhullach uirthi ach bhain McGuirk an sprioc amach arís agus arís eile.
Cic amháin a chuir McGuirk ar strae, sa 49ú nóiméad, nuair a chinn sí an liathróid a bhualadh amach fada agus d'éirigh le hÁth Cliath scór a fháil mar thoradh ar an mbotún, rud a d'fhág nach raibh ach trí phointe idir na foirne. Nuair a tháinig an chéad chic amach eile, bhí Áth Cliath brúite suas agus an slua ag liúireach ach bhain McGuirk imreoir i ngeansaí glas amach le cic beag gearr.
TG4 All-Ireland Senior Ladies Football Championship Final, Croke Park, Dublin 5/9/2021
Meath players celebrate with supporters on Hill16 after the game
Gaisce na Mí chun foirne eile a spreagadh
Ta 20 bliain ann ó d'éirigh le Laois Craobh Shinsir Peile na hÉireann a bhuachan bliain tar éis dóibh ardú céime a bhaint amach ón ngrád idirmheánach, díreach mar atá déanta ag Contae na Mí anois.
Tabharfaidh dul chun cinn na Mí le cúpla bliain anuas spreagadh d'fhoirne eile. Fuair an Mhí an ceann is fearr ar an Iarmhí i gcluiche ceannais idirmheánach na bliana seo caite ach d'éirigh leis an Iarmhí ardú céime a fháil ar an dara hiarracht nuair a chloígh siad Loch Garman i bPáirc an Chrócaigh inné. Beidh dóchas acu anois go mbeidh siad in ann an fód a sheasamh i measc na sinsear tar éis don Mhí gaisce a dhéanamh sa phríomhghrád.
Spreagfar na foirne eile i gcraobh na sinsear freisin. Is í foireann na Mí an chéad fhoireann, seachas Áth Cliath agus Corcaigh, a bhfuil Craobh Shinsir na hÉireann buaite acu ó 2004 agus beidh leithéidí Ard Mhacha, Mhaigh Eo, na Gaillimhe agus Dhún na nGall anois ag iarraidh an chéad chéim eile a bhaint amach agus é léirithe ag Contae na Mí nach bhfuil Áth Cliath ná Corcaigh dosháraithe. Mark Williams

Imreoir snúcair gairmiúil Breatnach is ea Mark James Williams, a rugadh ar an 21 Márta 1975 i gCwm, Glynebwy. Puc Saor: Sraith Iomána Allianz, Babhta 2, 2015.
Deireadh seachtainne eile thart ins an Sraith Náisúinta Allianz agus bhain mé an-taitneamh as. Oíche Dé Satharn, chuaigh lucht leanúna Chorcaí go Páirc Uí Rinn ag súil le i bhfad níos mó ós na hiománaithe atá cois Laoi. Bhíomar sásta leo mar go raibh siad ag feidhmiú i bhfad níos deise agus bhí sé sin léirithe ar clár an scóir. Fós tá go leor áiteanna le haghaidh tuilleadh feabhas. Fuair an Clár cúlíní go han-bhog ar fad uair nó dhó ach tríd is tríd, bhí Corcaigh i bhfad níos fearr ná mar a bhíodar in aghaidh na Cait. An Clár ar an taobh eile, ní rabhadar ábalta coiméad suas le imirt tapaidh dian Chorcaí agus anois tá siad in áit deacair le ganntanas mór paointí. Beidh siad ag teacht suas in aghaidh an trí fhoireann is láidre, i mo thuairim, anois; Baile Átha Chliath, Tiobraid Árann agus Cill Channaigh agus beidh sé deacair go leor orthu na paointí sin a fháilt ar ais.
D'fhéach mé ar Baile Átha Chliath i gcoinne Cill Channaigh ar TG4 ar an Domhnach agus bhíos lán sásta leis an chéad leath, Bhí sé crua, drámatúil agus bhí déine mór ag baint leis an gcluiche. Bhí tine craiceann ag na Dubs ón dtosach agus sular bhfad bhíodar tar éis 8 cúilín a fháilt. Ach, mar is féidir leo a dhéanamh arís is arís, fuair Cill Channaigh cúl as faic. Go tobann ní raibh ach cúpla scóir idir eatharu ach d'aistigh sé sin go léir nuair a fuair John Joe Farrell cárta dearg an-chonspóideach. Ní féidir liom ciall a dhéanamh don cárta sin, cosúil leis an mórlacht a bhí ag féachaint air. Bhí Cill Chainnaigh leamh ón bpaointe sin agus bhí am sa chluiche agus cheap mé go raibh bua mór le teacht ó BÁC. Bhí lucht na gCait ag fáilt bréan de fiú amháin agus bhí siad le cloisint ón slua ag gearáin faoin liathróid amaideach a bhí ag teacht ó na cúlaithe. Ach arís, mar atá déanta acu arís is arís, fuaireadar dhá cúl agus cúpla cúlín agus bhíodar go mór mhór istigh le seans arís. Ach ní raibh na Dubs chun a bheith buailte agus bhuadar le cúig cúlín le spáráil, scórlíne a bhí go deas go Cill Chainnaigh.
Tar éis an dráma go léir idir BÁC agus CC, bhí tuirse orm faoin am gur thosnaigh an cluiche idir Gaillimh agus Tiobraid Árann ar TG4. Arís ní raibh an dhá fhoireann thar barr ach bhí scóireanna deasa sa chluiche. Is dóigh liom go raibh puc amach tuillte ag an Gaillimh nuair a thug Seamus Callinan sonc sa dhroim do ceann dos na cúlaithe díreach roimh an cúl a fuair sé. Ach é sin ráite, bhí deiseanna ag an Gaillimh an cluiche a bhuachaint agus níor thógadar é, ag cur liathróid ar seachaí go haimaideach agus mar sin de. Tar éis do Tiobraid Árann an bua a fháil fágann sé cothromaíocht deas sa tábla mar go bhfuil gach fhoireann ar dhá phaointe seachas BÁC atá tar éis ceithre paointe a fháil le dhá bua as a chéile agus an Chláír nách bhfuil aon paointí acu tar éis dóibh dhá chluiche as a chéile a chiallúint. Féach an tábla shíos le haghaidh tuilleadh eolas.
Paointí
Difríocht Scórála
Baile Átha Chliath
Cill Chainnaigh
Sin a bhfuil uaim le haghaidh t-seachtain eile. Lean mé ar Twitter nó fág 'comment' sa bhosca shíos. GRMA!
Posted by PucSaor at Monday, February 23, 2015 Foireann Thír Eoghain is mó a fuair ainmniúcháin as na foirne sin nár bhain an cluiche ceannais amach agus tá seisear d’imreoirí Mickey Harte ar an ngearrliosta, duine níos mó ná mar atá ag Ciarraí.
Ainmníodh beirt an taobh ó Ros Comáin, Cill Dara agus an Dún agus imreoir amháin ó Mhuineachán, ó Dhún na nGall agus ó Ard Mhacha.
Cé gurb é coiste d’iriseoirí CLG a roghnaíonn na gradaim All-Stars, is imreoirí idirchontae a chaitheann vóta do ‘Pheileadóir na Bliana’ agus do ‘Pheileadóir Óg na Bliana’. Cé gur cainteoir dúchais as Ghaoith Dobhair é Dinny McGinley bhí sé ar a dhícheall ag cosaint seasamh a cheannaire le linn agallaimh ar Raidió na Gaeltachta. Is buntáiste mór do Chill Chainnigh é go bhfuil an oiread sin taithí acu ar na deasghnátha a bhaineann le bheith ag ullmhú do chluiche ceannais na hÉireann
Dé Sathairn, Lúnasa 29 2015 ag 6:30 am
Brian Cody.Pictiúr: INPHO/Donall Farmer
Is iontach é an an choicís roimh Chraobh na hÉireann dos na himreoirí sinsir agus iad ag ullumhú do mhórócáid iomána na bliana.
Dar ndóigh, tá seantaithí ag muintir Chill Chainnigh ar an 'sorcas' a bhaineann leis an gcoicís seo.
Cé a dhéanfadh dearmad ar na sluaite a d'fhreastail ar sheisiúin traenála na gCat agus iad ag ullumhú do chraobh 2010? An chúis? Bhuel, sin an uair gur bhain gortú de bhallnasc croiseach Henry Shefflin agus bhíodh na mílte duine ag freastal ar na seisiúin agus iad ag súil le miorúilt mar bhí ráflaí go láidir ann raibh miorúilt i gceist agus go mbeadh ar a chumas imirt sa chluiche ceannais. Ar an gcuma céann gur fhreastail na mílte ar Bhaile an Spidéil i gCorcaigh i lár na n-ochtóidí chun radarch a fháil ar na dealbha a bhí faoi shiúl, d'fhreastail na mílte ar Pháirc Uí Nualláin chun lán na súl a bhaint as 'miorúilt' ghlúin an Rí.
'Sea, bhí sé ina shorcas ceart go leorm agus níl aon dabht ach gur chuir an fuilibiliú go léir isteach ar ullmhuchán na gCat agus, dar ndóigh, chaill siad an cluiche ceannais.
Ar a shon sin is uile, tá eolas a cheirde ag an Uasal Cody ar a bheith ag prapáil mar is ceart do chluiche ceannais agus tá sé sin feicthe againn go rímhinic le linn na ré órga seo.
Is rud nua ar fad é seo d'imreoirí nua na Gaillimhe, agus tá mórán rudaí le láimhseáil acu taobh amuigh de pháirc na himeartha. An fhadhb is mó atá, más fadhb é, ná an ganntanas ticéidí agus an tuairim ag daoine go bhfaigheann na himreoirí carn mór dóibh. Tagann seanchairde nach bhfuil feicthe le blianta agat ag lorg na seoda luachmhara seo.
Mar aon leis sin, bíonn teicéidí á lorg do chóisir na mbuateoirí/gcaillteoirí istoíche Dé Domhnaigh. Tagann miorúilt na bollóigí agus éisc chun cuimhne.
Bíonn ar imreoirí seasamh le haghaidh thomhais an táilliúra dos na héidí oifigiúla a chaitheann siad i ndiaidh an chluiche. I gcónaí bhíodh fadhb éigin againn i gCorcaigh le léine a bhí in easnamh nó bríste a bhí róghearr nó carbhat a bhí caillte.
Dé ghnáth, tagann slua mór chuig na seisiúin traenála roimh chluiche ceannais na hÉireann agus is deas an rud é sin agus go minic bíonn mórán tóir ag páistí ar shíneacháin na laochra acu agus dar ndóigh bíonn "selfies" anois ag teastáil chomh maith.
Ansin sa seomra feistis, bíonn an t-uafás rudaí le síniú; geansaithe, camáin, sliotair, pictúirí, cártaí, agus leabhair. Tógann sé sin go léir roinnt ama roimh an traenáil nó ina diaidh.
Tá fhios agam go bhfuil cur síos diúltach go leor á dhéanamh agam ar ócáid an-speisialta ach táim ag iarraidh a thaispeáint go mbeadh sé éasca go leor ag na himreoirí na súile a bhaint den sliotar agus an rí-rá thart timpeall orthu.
Tá buntáiste an-mhór ag Cill Chainnigh agus iad ag ullumhú don triú craobh déag faoi stiúir an mháistir Cody, agus an naoú ceann as deich gcinn ó thosnaigh an ré órga i 2006. Buntáiste mór d'imreoirí an chontae sin an taithí uile atá acu ar bheith ag prapáil don ócáid iontach seo bliain i ndiaidh bliana.
Mar atá ráite agus scríofa go minic, is ar an bpáirc a bhuaitear agus a chailltear cluichí agus tá súil agam go bhfuil na Gaillimhigh iomlán dírithe na laethanta seo ar an gcluiche seachas ar an ócáid. Nuair a thug Naomh Anna, Leitir Móir Craobh Idirmheánach Chonnacht leo ag deireadh 2009, ba iad an tríú foireann as a chéile as Gaillimh ar éirigh leo craobh an chúige a bhuachan ach theip orthu an ceann is fearr a fháil ar sheaimpíní Uladh, an Chorr Chríochach, sa bhabhta leathcheannais. Bhí leithéidí Owen Mulligan agus Raymond Mulgrew ag imirt do chumann Thír Eoghain agus ba iad a thug leo Craobh na hÉireann an bhliain sin. Níor tháinig aon ní úrnua chun solais ar chlár faoin The Sunday Game, ach súil siar agus léargas taitneamhach a bhí ann ar shraith atá neadaithe i gcultúr na hÉireann
Dé hAoine, Nollaig 6 2019 ag 3:45 pm
Táid ann a ghránn The Sunday Game agus táid ann a bhfuil an ghráin acu air (nuair a cháintear a gcontae dúchais ach go háirithe). D'aontódh cách, áfach, gur cuid de dhlúth agus d'inneach na tíre seo í an tsraith teilifíse seo atá ar an aer ó 1979 (Sunday Best: 40 Years of the Sunday Game, RTÉ1, Dé Céadaoin). Is deasghnáth Éireannach é bualadh fút ar an gcúits oíche Dhomhnaigh féachaint cad iad gaiscí agus conspóidí a thiocfaidh os do chomhair. Ní haon ionadh sin óir gur cuid de chreatlach shóisialta na hÉireann iad na cluichí Gaelacha. Ba í dúil mhíchuibheasach an phobail i gCLG ba chúis le tionscnamh na sraithe agus sí an dúil chéanna a chinntíonn go bhfuil rath thar na bearta uirthi go fóill.
Is éard a bhí sa chlár seo ná súil siar ar bhunú agus ar fhorás na sraithe, idir an clár oíche agus an clár beo i rith an lae a thosaigh sna hochtóidí. Meabhraíodh dúinn go raibh an tsraith ar an láthair do chuid de nóimintí móra spórt na tíre agus a chomharthaí sin ba ea an raic a tógadh in 2004 nuair a deineadh an cinneadh amaideach fáil réidh le ceol suaitheantais an chláir. Lena chois sin n'fheadar Dia ná duine an mó uair gur tharraing an tsraith conspóid uirthi féin nó gur chuir seanmóireacht, píobaireacht, áiféis agus slaiseanna an lucht anailíse drochmhianach ar an lucht féachana.
Is éard atá sa chlár seo mar sin ná súil siar ar chuid de na nóimintí agus na heachtraí sin i bhfochair lucht na sraithe: an drochíde a thug Brian Cody do Marty Morrissey, an tslais cháiliúil úd a chaith Kieran Donaghy le Joe Brolly, an cáineadh a dhein Brolly ar fhearúlacht Sheán Cavanagh agus Pat Spillane ag cur de faoi pheil na múisce.
Is maith mar a chuir Ciarán Murphy (nia leis an gcéad láithreoir Jim Carney) síos ar an tionchar míchuí gur féidir leis an gclár a imirt agus é, geall leis, ina chuid neamhfhoirmiúil de chóras smachta CLG. Tuigeann Paul Galvin agus Diarmaid Connolly é sin níos fearr ná mórán.
Dhein Michael Lyster, fear a chaith cúig bliana déag ar fhichid mar láithreoir, cur síos seoigh ar an dua a chaith sé le ceannach a chuid geansaithe agus bhain sin macalla as an neamh-mheabhair atá ar an nglúin óg faoina gcultacha péacógacha. Deir Dónal Óg Cusack le leamhgháire gur cuireadh ina leith go raibh sé ag iarraidh a ghnéasacht a chur in iúl lena chuid éadach.
Ní nach ionadh bailíodh le chéile meitheal chuidsúlach de chloigne cainte bailithe le chéile: Paul Rouse, Mícheál Ó Muircheartaigh, Liz Howard, Malachy Clerkin, Ger Loughnane, Vincent Hogan
agus Tomás Ó Sé ina measc. Bhí Statler agus Waldorf (Brolly agus Spillane) iad féin i láthair. Tá fear Chiarraí i mbun an chúraim leis na cianta cairbeacha agus é ag trácht go neamhleithscéalach ar na cairdis a mhill an anailís. Brolly ag maíomh gur éirigh leis an gclár uchtach a thabhairt do na Gaeil ó thuaidh.
Deineadh an clár seo sula bhfuarthas réidh le Brolly, ní foláir. Bhí Aontroim chun tosaigh ag leathama, 1-05/0-08, a bhuí le cúl ó PJ. Ó Conaill (1-01) agus le beaichte Phóil Uí Shiáil (0-05) agus bhí cuma mhaith ar chúrsaí do na hUltaigh. Ach sa dara leath daimsigh na Cait giar eile agus nuair a fuair Risteard Ó hÓgáin (1-10) cúl na gcuairteoirí leis an lámh in uachtar a thabhairt do Churaidh na hÉireann, dimigh cuid mhaith den dóchas. John Allen Téann seaimpíní iomána na Mumhan, Port Láirge, chun páirce an Domhnach seo i gcoinne sheaimpíní roinn a dó na sraithe, Luimneach. Is deacair an cluiche seo a thomhas. Seo an chéad chluiche sa chomórtas don dá fhoireann agus mar dhuais mór téann an buaiteoir díreach isteach chuig craobhchluiche an Chúige. Níl aon dabht ach go bhfuil dul chun cinn déanta ag an dá fhoireann le linn na gcluichí sraithe. Bhuaigh Luimneach gach cluiche faoi stiúir na bainistíochta nua agus cé nár éirigh chomh maith san le fir na nDéise, caithfidh go raibh an bainisteoir Davy FitzGerald sásta go leor le dul chun cinn na foirne. De réir mar a chloisim tá cúrsaí ciúin go leor cois Sionainne. Níl an t-uafás cainte faoin gcluiche agus níl dóchas mór gur féidir leo an cluiche seo a bhuachaint. Tá saoithe áirithe ag ceapadh go mbeadh Luimneach níos fearr as gan an cluiche seo a bhuachaint mar go bhfaigheadh said léasadh ceart ó Thiobraid Árann sa chraobh (sin má bhuann Tiobraid Árann ar an gClár sa leathchraobh). Ní dóigh liom go bhfuil an fhoireann ag dul isteach sa chluiche leis an meon sin. Caithfidh go bhfuil Dónal Ó Gráda agus a chomrádaithe sásta go mbeidh an fhoireann ag imirt arís sa phríomh-roinn an bhliain seo chugainn ach chun bheith fírinneach faoi níl fhios againn, ná b´fhéidir acu féin, cé chomh maith is atá siad. Is mór an míbhuntáiste é bheith ag imirt i roinn a dó na sraithe agus ansin bheith ag iarraidh bheith iomaíoch i gcorn Liam Mhic Cárthaigh. Sea, nuair a bheidh deireadh déanta ar an Domhnach beidh eolas níos fearr againn ar cá seasann iománaithe Luimnigh. Tá foireann na nDéise ag treabhadh leo go ciúin freisin agus tá cuid maith réaltaí acu, leithéidí Eoin Murphy, Tony Browne, Brick Walsh, John Mullane agus Eoin Kelly. In éineacht leo tá scata maith dimreoirí óga agus má éiríonn le Davy FitzGerald agus a roghnóirí an meascán ceart a chur chun páirce, ceapaim go mbeidh siad rómhaith do Luimneach. Cuireann Cill Chainnigh chun bóthair ar an Satharn seo i gcoinne a gcomharsan, Loch Garman, agus, dár ndóigh, an rud is annamh is iontach mar is dócha go bhfuil ceisteanna á gcur faoin fhoireann iomráiteach seo agus iad ag tosnú amach ar bhóthar na craoibhe. Le tamall de bhlianta is faoi cé a thabharfadh dúshlán dos na Cait a bhíodh na ceisteanna ach bliain i ndiaidh bliana theip ar gach aon fhoireann, is é sin go dtí anuraidh nuair a chuir Tiobraid Árann deireadh leis an iarracht ar chúig chraobh i ndiaidh a chéile a bhuachaint. Agus cé gur shroicheadar craobh na sraithe i mbliana, ní raibh siad maith go leor sa chraobh agus ó shin tá níos mó ceisteanna fúthu. Ach faraor, tá Cill Chainnigh agus a mbainisteoir Cody fós beo agus creid é nó ná creid tá siad sa dara háit i ndiaidh Thiobraid Árann mar rogha na coitiantachta ag na geallghlacadóirí do chraobh na hÉireann. Dar ndóigh ní haon iontas é sin mar, má bhíonn tromlach na n-imreoirí is fearr acu, saor ó ghortuithe, beidh sé an-deacair iad a bhualadh. Tá an bua faighte ag Loch Garman ar Aontroim cheana féin agus is maith an rud é go bhfuil cluiche imeartha acu agus iad ag tabhairt aghaidh ar na Cait ach an bhfuil aon seans acu? Ní dóigh liom é. Ag tabhairt aghaidh ar chúrsaí peile, an deireadh seachtaine seo caite thaispeáin Corcaigh agus Ciarraí go bhfuil bearna ollmhór idir iad féin, leis an draíocht a bhain le chuid de scóráil a rinneadar, agus na foirne eile sa chúige i láthair na huaire. Bhí tosaithe na Ríochta go hiontach sa chluiche i gcoinne Luimnigh. Bhí draíocht ag baint le cuid den scóráil a rinneadar. Ach tá ceisteanna faoi na cúlaithe. Ghéilleadar trí chúl agus ní bheidh Jack OConnor agus a roghnóirí sásta leis sin in aon chor. Ní dóigh gur fhoghlaim Corcaigh mórán óna gcluiche i gcoinne Phort Láirge ach caithfidh go bhfuil Conor Counihan sásta go bhfuil painéal fíorláidir aige agus a fhoireann ag díriú isteach ar chraobhchluiche na Mumhan i gceann trí seachtaine. Is dóigh go ndéanfaidh slua mór bealach chuig Cill Airne don chluiche sin. I gcúige Laighean beidh dian-choimhlint idir BÁC agus Cill Dara sa leathchraobh ann. Thaispeáin foireann Kieran McGeeney go bhfuil mianach iontu, go bhfuil siad thar a bheith aclaí, go bhfuil plean acu agus go mbeidh sé deacair ar aon fhoireann iad a bhualadh. Ach cuireann siad an chaid ar fóraoil ró-mhinic. Má fhaigheann siad leigheas ar an fhadhb sin beidh siad ábalta daon dúshlán . Ach tá BÁC ag feabhsú agus is dóigh go bhfuil tosaithe níos fearr acu ach ar deireadh ní bheidh mórán eatarthu. Mar sin, agus an séasúr faoi lán tseoil, bainigí taitneamh as cluichí an deireadh seachtaine. Beir Bua. Toghadh Ian Marshall agus Anthony Lawlor ar rolla talmhaíochta Sheanad Éireann. Bhí na folúntais le líonadh de bharr gur éirigh na Seanadóirí Denis Landy agus Trevor Ó Clochartaigh as a bpost. Antóin de Nais

Iománaí is ea Antóin de Nais ("Anthony Nash" as Béarla). As Ceann Toirc, baile i gContae Chorcaí, dó agus imríonn sé le foireann a chontae. Is cúl báire é.
Rugadh de Nais i gCeann Toirc i 1985. Fuair sé a oideachas sa cheantar áitiúil agus in Institiúid Teicneolaíochta Chorcaí. D’imir sé i gCraobh Iomána Sinsearach na hÉireann den chéad uair sa bhliain 2007. Fágaim an focal scoir ag an Guardian – seans go dtuigeann siad siúd, níos fearr ná éinne againn, b’fheidir, tallann mhíorúilteach Stephanie Roche – Cualannach cáiréiseach, banlaoch bródúil, Seangánach buacach mná. Beo! - Tús Ré
Séamas Mac Géibheannaigh
(le Irish Philadelphia Photo Essays ar Flickr)
Curtha den pháirc, an Seibhleánach
Tharla go leor ó shin
Roimh an gcluiche
Oirghialla faoi áthas
Gan ionadh faoi
Míshásamh faoi ionsaithe
'Spoofers & bluffers'
An Cabhán & Doire
Londain faoi bhealach
Londain & Maigh Eo
Corcaigh & Luimneach, roimh ré
Corcaigh & Luimneach
Corcaigh is na Cait, roimh ré
Deireadh ré órga
Ní áibhéil é a rá gur tháinig deireadh le ré órga, an ré is órga is dóigh, i stair ghlórmhar iomána Chill Chainnigh ar an Domhnach deiridh de mhí Iúil seo caite nuair a bhuaigh Corcaigh orthu i gcluiche ceathrú ceannais iomána na hÉireann. Ré ab ea í a mhair ar feadh trí bliana déag nó mar sin inar bhuaigh iománaithe Chill Chainnigh iliomad craobhacha, idir chraobhacha sraithe, chraobhacha Laighean agus chraobhacha na hÉireann.
Deirim gur deireadh ré atá ann in ainneoin go bhféadfadh sé tarlú go mbuafadh Cill Chainnigh craobh na hÉireann an bhliain seo chugainn ach go fiú is go dtarlaíonn sé sin, is dóigh liom go mbeidh roinnt mhaith imreoirí cáiliúla in easnamh agus aghaidheanna nua ina n-áit. Ceist eile í an mbeidh Brian Mac Óda fós ina bhainisteoir. Beidh fhios againn faoi sin in am agus i dtráth, ach idir an dá linn bainimis taitneamh agus sásamh as an gcuid eile den chraobhchomórtas nuair a thabharfaidh Áth Cliath aghaidh ar Chorcaigh agus Luimneach aghaidh ar an gClár.
Is deacair a rá cé bhuafaidh na cluichí sin. An mbeidh iománaithe óga, oilte Chorcaí rómhear agus rólúfar d'iománaithe Átha Cliath, nó an seasfaidh an taithí agus an sracadh fada atá gnóthaithe ag fir na hardchathrach le roinnt blianta anuas leo leis na Corcaigh a chloí? Agus céard faoi Luimneach agus an Clár? Garchomharsana is ea iad dar ndóigh, agus is cinnte go mbeidh coimhlint an-ghéar eatarthu. Ní bheidh oiread na fríde eatarthu ar deireadh, cúilín nó dhó cheapfainn.
Pé ní a tharlaíonn sna cluichí sin, beidh sé suimiúil, beidh sé spreagúil, beidh sé difriúil agus beidh sluaite móra i láthair. Rachaidh sé chun tairbhe na hiomána chomh maith contaetha eile a fheiceáil ag teacht chun cinn arís.
Tinreamh Ard agus Teas Ard
Is fada go deimhin ó bhí samhradh chomh breá is a bhí againn go nuige seo i mbliana. Grian, teas, brothall lá i ndiaidh lae. Thiocfadh le duine dul i dtaithí uirthi mar aimsir. Sluaite ag freastal ar na cluichí Gaelacha ar fud na tíre dá réir, breis agus 600,000 i láthair ag cluichí craoibhe sna cúigí gurb ionann sin agus ardú 9% ar thinreamh na bliana seo caite. Seans maith go mbeadh na figiúirí níos airde dá n-imreofaí gach cluiche in ionad mór seachas a imirt in ionad na foirne a bhí 'ag baile' de réir na tarraingthe, mar shampla Dún na nGall i gcoinne Thír Eoghain. I gcás cuid de na cluichí in Ulaidh mar shampla ba mhó an t-éileamh ar thicéid ná an soláthar, a bhuíochas sin do shuim an phobail agus don aimsir bhreá.
Is fada leis ó bhí oiread cluichí peile agus iomána a bhí chomh spreagúil, spleodrach is atá feicthe againn cheana féin i mbliana. Is breá an rud é nuair a bhuann foireann nach rogha na coitiantachta í, go mór mór nuair a bheireann siad leo an chraobh mar a rinne peileadóirí Mhuineacháin agus iománaithe Luimnigh agus Átha Cliath ar na mallaibh. Agus cé nár bhuadar aon chraobh, d'éirigh le peileadóirí Londain gaisce mór a dhéanamh agus dhá chluiche craoibhe a bhuachan in aghaidh Shligigh agus Liatroma.
Buaic na Biaiste
Ach is gearr a bhíonn an samhradh ag imeacht agus na cluichí á n-imirt agus níl fágtha le himirt anois ach na cluichí ceathrú ceannais, leathcheannais agus ceannais sa pheil agus na cluichí leathcheannais agus ceannais san iomáint.
Ó thaobh na peile de, tá sé cinn de chontaetha Roinn 1 den tSraith Náisiúnta móide dhá cheann as Roinn 3 ina 'seasamh' fós, tráth scríofa an ailt seo. Cé leo a mbeidh an 'sway', an cheist atá ar bhéal chuile dhuine na laethanta beaga seo roimh na cluichí ceathrú ceannais. Sílimse gur ag Áth Cliath, Ciarraí, Muineachán agus Maigh Eo a bheas an bua. Is breá an rud é An Cábhán a fheiceáil i bPáirc an Chrócaigh arís agus tá súil agam go mbeidh cluiche maith ag Martin Ó Duinn in aghaidh Chiarraí mar go bhfuil sé ar na peileadóirí is deise stíl agus is oilte atá feicthe agamsa i mbliana. Ní móide áfach go mbeidh An Cabhán láidir go leor chun an ceann is fearr a fháil ar Chiarraí. D'fhógair Marc Ó Sé, duine de mhórlaochra na peile i gCiarraí, inniu go bhfuil sé ag éirí as a bheith ag imirt dá chontae
Marc Ó Sé. INPHO/James Crombie
Dé Céadaoin, Deireadh Fómhair 12 2016 ag 5:45 pm
Níl Marc Ó Sé ach 'ag tógáil' sos ó fhoireann peile Chiarraí agus ní fada go bhfillfidh sé ar ais ar fhoireann an chontae i ról bainistíochta, dar leis an bhfear atá i gceannas ar an bhfoireann faoi láthair, Éamonn Fitzmaurice
"Cé go bhfuil sé ag tógáil briseadh atá tuillte go maith aige ó Chiarraí faoi láthair, d'fheicfinn é ag teacht ar ais i ról bainistíochta sula i bhfad," a deir Fitzmaurice i ráiteas a d'eisigh Bord Chontae Chiarraí tar éis d'Ó Sé a fhógairt níos luaithe tráthnóna go raibh sé ag éirí as an imirt.
Deir Fitzmaurice go raibh tionchar ar leith ag fear na Gaeltachta ar na himreoirí óga a bhí tagtha isteach ar phainéal Chiarraí le cúpla bliain anuas agus go raibh ardmheas air sa seomra feistis.
"D'fhoghlaim go leor de na himreoirí óga atá againn a lán uaidh agus tá sé taispeánta aige céard a theastaíonn ó imreoir caide Chiarraí agus na dualgais a bhíonn ag baint leis sin. Tá lánmheas acu uile ar an bpainéal air."
Tá Ó Sé ag plé le foirne cheana féin agus é ina roghnóir ar fhoireann faoi 21 na Gaeltachta a bhuaigh Craobh an Chontae cúpla bliain ó shin agus ghabh sé buíochas speisialta lena chumann áitiúil agus na fir a stiúir é agus é óg.
"Buíochas faoi leith le Cumann Caide na Gaeltachta. Ní bheinn ag imirt le Ciarraí murach an club iontach, speisialta seo. Liam Ó Rócháin agus go háirithe Micheál Ó Sé a bhí mar bhainisteoirí agus mé ag fás aníos. Bhí tionchar an-dearfach ar fad ag Micheál orm agus do chreid sé ionam i gcónaí."
Thug Fitzmaurice moladh ar leith d'Ó Sé as a iltréithí is a bhí sé.
"Ar feadh na mblianta, ba é an cosantóir é a raibh air an tosach is fearr a bhí ag an bhfreasúra a mharcáil. Níos minice ná a mhalairt, bhí muid in ann talamh slán a dhéanamh de go mbeadh an ceann is fearr aige sa choimhlint sin. Ní hamháin go raibh sé in ann fear a mharcáil duine ar dhuine ach bhí cumas peile ar leith ann chomh maith.
"Is cosantóir é a bhí in ann caid a imirt agus bhíodh sé ag ionsaí ón líne lánchúil i bhfad sular thosaigh gach duine á dhéanamh, ag fáil pointí agus uimhir 2 ar a dhroim chomh fada siar le cluiche ceathrú ceannais na hÉireann in aghaidh Ard Mhacha in 2006."
Ní hé Fitzmaurice an t-aon iarbhainisteoir a mhol Ó Sé inniu. Thagair Jack O'Connor chomh maith don chluiche ceathrú ceannais sin in 2006 nuair a scóráil Ó Sé pointí leis an dá chos.
"Ba é an bua is mó a bhí aige mar chosantóir ná an léamh a bhí aige ar an imirt agus an choisíocht a bhí aige. D'imir sé chun tosaigh ar thosach an chuid is mó den am ach bhí an aclaíocht aige chun teacht ar ais dá n-imeodh an liathróid thairis…
"Bhí mise i mo roghnóir ar choiste a phioc an fhoireann is fearr le 30 bliain anuas agus ní raibh mórán argóna ann nuair a tháinig sé chomh fada leis an uimhir a 2 a phiocadh. Tá an méid atá déanta ag Marc agus ag Clann Uí Shé do chaid Chiarraí thar na bearta. Ní bheidh a leithéid ann arís." Bhí Peileadóir na Bliana ag labhairt le Raidió na Gaeltachta tráthnóna agus é ag míniú cén fáth go bhfuil an pheil caite in aer aige don bhliain seo
Déardaoin, Meitheamh 2 2016 ag 6:23 pm
Cé go mbraithfidh foireann Bhaile Átha Cliath uathu é, níl aon aiféala ar Jack McCaffrey faoina chinneadh an pheil a chaitheamh san aer ar feadh tamaill agus an samhradh a chaitheamh san Afraic.
Beidh foireann Jim Gavin d'uireasa Pheileadóir na Bliana 2015 don chraobh i mbliana agus McCaffrey, atá ina mhac léinn leighis, sa tSaimbia, mar a mbeidh obair dheonach á déanamh aige.
Cé gur cailliúint mór do churaidh na hÉireann é, deir McCaffrey, agus é ag labhairt ar An Saol ó Dheas ar Raidió na Gaeltachta inniu, go raibh beannacht a bhainisteora faighte aige.
"Bhí díomá air ar dtús ach tá Jim [Gavin] an-fhéaráilte. Deir sé go gcaithfear an saol pearsanta a chur chun cinn, roimh an bpeil."
Dúirt McCaffrey go raibh an t-ádh air nach raibh sé ach 18 bliain nuair a thosaigh sé ag imirt le foireann an chontae, rud nach dtarlaíonn go minic i mBaile Átha Cliath. Dúirt sé go bhfuil súil aige blianta fada a thabhairt ag imirt le Baile Átha Cliath nuair a thiocfaidh sé ar ais.
Tá McCaffrey, atá sa cheathrú bliain ar an gcúrsa leighis sa Choláiste Ollscoile, Baile Átha Cliath, chun seal a chaitheamh ag obair in ospidéal sa tSaimbia sula ndéanfaidh sé roinnt taistil timpeall na mórthíre.
Bhí sé ar intinn ag McCaffrey an turas a dhéanamh le tamall anuas agus bhí imní air nach bhfaigheadh sé an deis arís toisc go mbeidh an oiread sin brú air ó thaobh staidéir agus oibre sna blianta amach roimhe.
"Bhí a fhios agam i gcónaí go raibh mé ag iarraidh samhradh a chaitheamh thar sáile agus is é seo an samhradh deireanach go mbeidh an deis agam. Beidh mé ag obair amach anseo," a dúirt sé ar An Saol ó Dheas ar RTÉ RnaG.
Ní hé seo an chéad uair dó a bheith sa tSaimbia ach an oiread agus chuaigh an tír sin i bhfeidhm go mór air nuair a chaith sé seal ann ar saoire lena mhuintir agus é ina ghasúr. "Chuaigh mé ar laethanta saoire le mo chlann chuig an tSaimbia, b'fhéidir deich mbliana ó shin. Bhí na daoine go hálainn, is áit iontach é agus bhí mé ag iarraidh i gcónaí filleadh ar ais," a dúirt McCaffrey. Dé haoine 3 Meitheamh Cluiche 1: Uimh. 3 Dallas Baiste 3, Uimh. 2 Oklahoma 2 Cluiche 2: Uimh. 1 TCU 10, Uimh 4 Béil Roberts 2 Liam Miller Bhí Páirc Uí Chaoimh lán go béal agus nach mór 43,000 duine i láthair don chluiche ómóis do Liam Miller, a bhásaigh níos túisce i mbliana. Beidh ceacht nó dhó eile le foghlaim ag na foirne a chuirfidh chun páirce i gcluichí leathcheannais na sraithe iomána inniu
Dé Domhnaigh, Aibreán 16 2017 ag 6:45 am
Trí chluiche atá fágtha sula gcuirfear tús le craobhacha na gCúigí. Agus cé a cheap ag tosach na bliana go mbeadh Loch Garman ar na foirne sin a bheadh fós sa tóir ar an tsraith. Ach sin mar atá, agus tá cuma na maitheasa orthu agus iad ag dul chun páirce inniu i gcoinne sheaimpíní na tíre.
Tá sé ráite agam cheana go bhfuil éacht déanta ag Davy FitzGerald agus is cuma cad a tharlaíonn don chuid eile den bhliain mar beidh a fhoireann i measc na mboc mór i roinn 1A na sraithe an chéad séasúr eile. Agus, dar ndóigh, bhuaigh siad ar an tsean-namhaid, Cill Chainnigh, i bPáirc Uí Nualláin i gcluiche sraithe den chéad uair ó 1957.
Ní haon iontas go bhfuil dóchas agus muinín i measc lucht tacaíochta agus imreoirí Loch Garman.
Inniu cuirfear tástáil arís orthu agus pé toradh a bheidh ann sa deireadh, foghlaimeoidh siad ceacht nó dhó eile. Cad é mar ullmhúcháin do chraobh Laighean na cluichí fiúntacha sin a bheith imeartha acu i gcoinne na gCat agus na dTiobraid Árannach. Agus ní hé sin le rá go dtiocfaidh deireadh lena n-aistear sraithe amárach.
Thabharfainn seans dóibh, cinnte.
Chonaic mé gach cluiche sraithe a bhí ag Tiobraid Árann i mbliana agus bheinn den tuairim nach bhfuil an bainisteoir róshásta leis an méid atá foghlamtha aige.
Bhíodar ar fheabhas ina gcéad chluiche i gcoinne Bhaile Átha Cliath ach cé go raibh tréimhsí ceannais agus údaráis acu le linn na gcluichí eile, i mo thuairimse tá ceisteanna le cur fúthu fós. An bhfuil ar a gcumas nuair a bhíonn an lámh in uachtar acu buille maraithe na muice a bhualadh ar an bhfreasúra? Bhí an deis sin acu i gcoinne Chill Chainnigh sa chluiche sraithe iontach eatarthu le déanaí, ach theip orthu an bhó a chur thar abhainn. Níor éirigh leo Corcaigh a chloí ach an oiread cé go raibh an chuma ar an scéal go ndéanfaidís amhlaidh.
Níl aon dabht ach go bhfuil an painéal is láidre sa tír acu agus go mbeidh sé deacair iad a bhualadh i mbliana ach tá amhras ormsa go dteipeann orthu uaireanta an buntáiste a bhíonn acu a chur abhaile nuair is géire an gá.
Ní ghéillfidh Loch Garman orlach inniu agus ní bheidh aon easpa díocais orthu ach má éiríonn le tosaithe ealaíonta Thiobraid Árann chuid maith seilbh a bhuachan, beidh sé deacair ar na Carmannaigh iad a stopadh.
I bPáirc na nGael i Luimneach a imreofar an cluiche leathcheannais eile agus aghaidh á tabhairt ag an nGaillimh ar fhir Luimnigh. Ní raibh mórán eatarthu cúpla seachtain ó shin agus is amhlaidh a bheidh amárach.
Ceapaim go mbeadh an dá chontae thar a bheith sásta cluiche ceannais na sraithe a bhuachan, go háirithe Luimneach nach bhfuil a leithéid déanta acu ó 1997. Dar ndóigh tá sé buaite ag an Ghaillimh trí huaire ó thosach na mílaoise.
Coicís ó shin bhí an Ghaillimh deich gcúilín taobh thiar de Phort Láirge ag tráth amháin sa chluiche. Níos measa fós, agus fiche a trí nóiméad caite sa chluiche céanna, ní raibh ach cúilín amháin aimsithe ón imirt acu in ainneoin nár thosaigh ar a laghad leathdhosaen d'imreoirí Phort Láirge a bhíonn ar an gcéad fhoireann de ghnáth.
Mar sin, ní féidir a rá gur bua iontach a bhí ann agus go dtí seo i mbliana is deacair aon léamh ceart a dhéanamh orthu. Cinnte beidh siad sásta go bhfuil cluiche breise anois acu agus Baile Átha Cliath rompu sa chraobh.
Maidir le Luimneach, caithfidh go raibh díomá orthu nuair a chaill siad an chéad chluiche sraithe sin i gcoinne Loch Garman.
Faoin am ar bhuaigh na Carmannaigh ar an nGaillimh sa dara babhta den tsraith ba léir gurbh iadsan a bheadh sa chéad roinn in 2018, agus go mbeadh Luimneach bliain eile ar a laghad sa dara roinn.
Sin mar a tharla, ach déarfainn go bhfuil siad sásta anois gur éirigh leo an babhta leathcheannais a bhaint amach agus leathshúil acu ar a gcéad chluiche craoibhe.
Ní bheidh mórán idir na foirne seo agus bunaithe ar an méid a chonaic mé den dá fhoireann i mbliana ní fhéadfainn ach dul i muinín an tseanrá: 'beidh a lán ag brath ar cén cló a chuirfidh Gaillimh orthu féin inniu'. Lá stairiúil do Ghaoth Dobhair agus an ceann mór buaite acu, ach lá eile ag teastáil do 'El Cois Fharraigó' – Tuairisc.ie
Lá stairiúil do Ghaoth Dobhair agus an ceann mór buaite acu, ach lá eile ag teastáil do 'El Cois Fharraigó'
Bhí deireadh seachtaine gnóthach ann agus scata foirne Gaeltachta san iomaíocht i gcluichí móra i nDún na nGall, i nGaillimh, i gCiarraí, i Maigh Eo agus i mBaile Átha Cliath
Dé Luain, Deireadh Fómhair 22 2018 ag 6:21 pm
Tá Corn an Dochtúra Mhig Uidhir ar ais i nGaoth Dobhair arís tar éis do pheileadóirí an chumainn Craobh Shinsir Dhún na nGall a thabhairt leo inné. Bhí fir Mhachaire Gathlán rómhaith do Naomh Conaill agus b'iad a bhí i gceannas ó thús go deireadh sa chluiche a chríochnaigh ar scór 0-17 in aghaidh 1-7.
Ba í seo an chéad uair ó 2006 gur éirigh le Gaoth Dobhair craobh an chontae a bhaint agus fágann an bua, a gcúigiú craobh déag, go bhfuil an craobhchomórtas buaite anois acu níos minice ná aon fhoireann eile sa chontae.
Ní raibh Gaoth Dobhair ach cúpla pointe chun cinn ag leath ama, 0-8 in aghaidh 0-6, ach bhí ceannas iomlán acu ar an imirt sa dara leath. Níor aimsigh Naomh Conaill ach 1-1 sa dara leath sin. Tháinig a gcúl, a scóráil Ciarán Thompson, ceithre nóiméad isteach in am cúitimh agus faoin am sin, bhí a rás rite ag fir na nGleanntach.
Bronnadh laoch na himeartha ar Odhrán Mac Niallais agus bhí an fear lár páirce ar fheabhas do Ghaoth Dobhair. Ocht gcúilín a d'aimsigh Mac Niallais agus cé gur tháinig formhór acu ó chiceanna saora, bhí cúilíní cinniúnacha ina measc agus Gaoth Dobhair ag iarraidh bearna a chur idir iad féin agus a gcéilithe comhraic.
Gaoth Dobhair are the Donegal champions 2018! Check out the full-time highlights here on #GAANOW pic.twitter.com/d0u13hXGjW
Nuair a chas na foirne céanna ar a chéile i gcluiche leathcheannais na bliana seo caite chaill Gaoth Dobhair cé go raibh siad seacht bpointe chun tosaigh ag leath ama, ach ba léir nach raibh aon rún acu tada a ghéilleadh an uair seo.
D'aimsigh Mac Niallais an chéad trí scór sa dara leath chun Gaoth Dobhair a chur chun cinn, 0-11 in aghaidh 0-6, agus nuair a cuireadh tosach Naomh Conaill, Marty Boyle den pháirc agus thart ar 20 nóiméad fágtha, bhí cuma na maitheasa ar fhir na Gaeltachta. Choinnigh siad orthu ag cur leis an bhfarasbarr a bhí acu agus fuair Mac Niallais, Dáire Ó Baoill, Cian Mulligan agus Kevin Cassidy uile scóranna eile dóibh a d'fhág an bua acu agus a chinntigh go mbeidh muintir an pharóiste ag ceiliúradh go ceann tamaill.
Slógadh mór @gaothdobhairclg agus iad ag teacht thart le Teach Andy Ward @RTERnaG @SportRnaG @RNF36 @GAA_BEO #bród #spiorad #15 pic.twitter.com/DHHXqlxxrV
— Áine Ní Bhreisleáin (@AineEibhlin) October 21, 2018
Fiontán Ó Curraoin (Micheál Breathnach) ag buachan seilbhe. Pictiúr: Seán Ó Mainnín/Tuairisc.ie
Beidh lá eile ag teastáil leis an Spidéal agus Micheál Breathnach a scaradh óna chéile tar éis comhscóir i gcluiche ceannais idirmheánach na Gaillimhe Dé Sathairn.
Bhí deiseanna ag an dá fhoireann an choimhlint a bhuachan. Bhí an Spidéal dhá phointe chun tosaigh agus seacht nóiméad fágtha, ach tháinig Micheál Breathnach ar ais agus d'fhéadfadh an cluiche a bheith buaite acusan murach go ndeachaigh iarracht Tommy Uí Chonghaile oiread na fríde amú ag fíordheireadh na himeartha.
Coimhlint ghéar a bhí ann i Staid an Phiarsaigh gan mórán idir na comharsana. Ba é Ruadhán Ó Curraoin laoch Mhicheál Breathnach sa chéad leath agus fuair sé sé phointe den scoth ó chiceanna saora a d'fhág Micheál Breathnach chun cinn ag leath ama, 0-7 in aghaidh 0-4.
Más iad na Breathnaigh ab fhearr sa chéad leath, a mhalairt a bhí fíor sa dara leath agus fir an Spidéil i gceannas. Agus a leatosaí Antaine Ó Laoi á spreagadh fuair an Spidéal cúig phointe as a chéile agus bhí siad 0-11 in aghaidh 0-9 chun cinn tar éis 58 nóiméad. Tháinig Micheál Breathnach ar ais áfach agus fuair Seán Denvir agus Tommy Ó Conghaile scóranna den scoth chun na foirne a fhágáil ar comhscór. Beidh an cluiche athimeartha ar siúl an deireadh seachtaine seo chugainn.
Chríochnaigh cluiche ceannais peile idirmheánach na Gaillimhe idir na comharsan An Spidéal agus Micheál Breathnach ar chomhscór ag 0-11 an taobh.
Beidh an cluiche á athimirt an deireadh seachtaine seo chugainn. pic.twitter.com/LEopvldex4
— MOLSCÉAL (@MOLSCEAL) October 22, 2018
Sa chraobh shinsir, chaill Bearna i gcoinne Réalta Thuama Dé Domhnaigh, rud a fhágann go mbeidh orthu an ceann is fearr a fháil ar Sheamróga Chortúin más leo fanacht sa phríomhghrád don bhliain seo chugainn.
Cé nach raibh siad ag imirt an deireadh seachtaine seo, bhí dea-scéal ann do pheileadóirí Naomh Anna, Leitir Móir. Bhuaigh Seamróga Chortúin ar Chill Chonla inné, 2-9 in aghaidh 0-11, agus fágann an toradh sin go bhfuil Naomh Anna slán sa ghrád sinsir.
Bhí dea-scéal eile ag an gcumann inné nuair a fuair mná Naomh Anna an bua ar Naomh Dominic as Ros Comáin, i gcluiche leathcheannais sóisir Chonnacht. Ba í Sarah Ní Loingsigh a bhuaigh an cluiche do Naomh Anna nuair a fuair sí cúilín ó chic saor leis an gcic deireanach chun áit a bhaint amach dóibh i gcluiche ceannais an chúige faoi cheann coicíse, nuair a thabharfaidh siad aghaidh ar churaidh Shligigh, Tuar Loistreáin.
Tá áit bainte amach ag peileadóirí an Daingin i gcluiche ceannais chraobh shinsir Chiarraí tar éis dóibh an ceann is fearr a fháil ar Chiarraí Thoir inné i gcluiche lán cúl, eachtraí agus conspóide. Casfaidh Daingean Uí Chúis anois ar na Crócaigh agus an cumann as iarthar Chiarraí ag iarraidh an chraobh a bhuachan den chéad uair ó 1948.
Ba é an t-imreoir contae Paul Geaney laoch an Daingin agus fuair sé 3-1 sa chluiche a chríochnaigh leis an scór 4-13 in aghaidh 0-12. Bhí cuma na maitheasa ar Dhaingean Uí Chúis luath sa chluiche agus iad 3-1 in aghaidh 0-3 chun tosaigh tar éis naoi nóiméad. Paul Geaney a fuair dhá cheann acu agus Michael Geaney, a chol ceathrar, a fuair an ceann eile.
Bhí foireann an Daingin naoi bpointe chun tosaigh ag leath ama, 3-7 in aghaidh 0-7, agus cé gur tháinig Ciarraí Thoir ar ais beagáinín ag tús an dara leath, cuireadh Paudie Clifford den pháirc i ndiaidh racáin agus taispeánadh cárta dearg eile dá dheartháir, an t-imreoir de chuid Chiarraí, David, ina dhiaidh sin.
Chuir sé sin deireadh le pé seans a bhí ag Ciarraí Thoir agus d'aimsigh Paul Geaney a thríú cúl seacht nóiméad roimh an deireadh.
Foireann iomána na Gaeil Óga
Bhí briseadh croí ann d'iománaithe na Gaeil Óga arís ag an deireadh seachtaine. Bliain tar éis dóibh cluiche ceannais Chraobh Shóisir E Iomána Bhaile Átha Cliath a chailleadh in aghaidh Naomh Seosamh, chaill siad cluiche ceannais Chraobh Shóisir D an chontae le haon phointe amháin i gcoinne an fhreasúra chéanna.
1-14 in aghaidh 3-7 a chríochnaigh an cluiche agus crá croí ann don chumann lán-Ghaeilge. Ba iad Naomh Seosamh ab fhearr a chuir tús leis an gcluiche ach d'aimsigh Pádraig Ó Fearghail cúl do na Gaeil Óga leath bealaigh tríd an gcéad leath chun iad a thabhairt ar ais sa gcoimhlint.
D'aimsigh Ciarán Ó Briain cúl eile ag tús an dara leath chun iad a chur chun tosaigh ach ní raibh siad in ann mórán de bhearna a chruthú, fiú nuair a d'aimsigh Ó Briain cúl eile agus 20 nóiméad fágtha. Ba iad Naomh Seosamh ba láidre a chríochnaigh, áfach. In ainneoin go bhfuil siad fós ag fanacht ar chraobh an chontae a bhuachan tá ardú céime bainte amach arís ag iománaithe na Gaeil Óga i mbliana, mar a rinne peileadóirí an chumainn sa tsraith an tseachtain seo caite, an séú ardú céime atá faighte acusan le seacht mbliana anuas.
Johnny O'Donoghue (Béal an Mhuirthead) ag Comórtas Peile na Gaeltachta 2018. Pictiúr: Seán Ó Mainnín/Tuairisc.ie
Beidh Béal an Mhuirthead ar ais i gCraobh Shinsir Mhaigh Eo an bhliain seo chugainn tar éis dóibh an chraobh idirmheánach a thabhairt leo oíche Dé Sathairn. Bua seacht bpointe a bhí acu ar Bhuiríos Umhaill ar Pháirc Mhic Éil, 2-10 in aghaidh 0-9.
Is sa chéad leath a rinne siad an obair uile agus iad aon phointe dhéag chun tosaigh, 2-6 in aghaidh 0-1, ag leath ama. Ba é Johnny O'Donoghue a d'aimsigh na cúil dóibh. Tháinig an chéad cheann leath bealaigh tríd an gcéad leath agus d'aimsigh sé an dara ceann deich nóiméad ina dhiaidh sin rud a d'fhág go raibh Béal an Mhuirthead i gceannas go hiomlán ar chúrsaí.
Tháinig Buiríos Umhaill ar ais beagáinín sa dara leath ach ní raibh foireann na Gaeltachta riamh i mbaol. Casfaidh siad i gcluiche leathcheannais Chonnacht ar pé fhoireann as Cois Fharraige a bhuafaidh an cluiche idir An Spidéal agus Micheál Breathnach. Bhí an comórtas ar siúl thar thrí thráthnóna le hamanta tiála agaithe, tosaithe gránghunna agus tiomsaíodh tábla sraithe de phointí carntha gach tráthnóna tar éis na himeartha. Chuir Coimín na Roinne trí fhoireann isteach sa chomórtas, agus bhí foirne ó Bhaile Bachaille, Baile an Bheileogaigh agus ó Na Sceirí freisin.
D'imir na foirne i mbeirteanna le hocht imreoir ó gach foireann ag imirt ar chúrsa difriúil gach oíche. Ar an oíche dheireanach i gCoimín na Roinne bhí deis ag trí fhoireann a bheith ina seampíní. Faoi dheireadh na himeartha bhí ocht bpointe san iomlán aimsithe ag Baile Bachaille agus Baile an Bheileogaigh agus imríodh cluiche réitigh trí pholl i measc dhá phéire ó gach foireann.
Chuaigh péire Bhaile Bachaille An Captaen Alan Carroll agus Jimmy Browne ceann amháin chun tosaigh tar éis do Bhaile an Bheileogaigh a dhá amas a chailliúint chun a gcluiche a laghdú. Sna beirteanna sa dara cluiche réitigh chuaigh Baile an Bheileogaigh ceann amháin chun tosaigh go dtí an 18ú nuair a rinne Noel Dunne ó Bhaile Bachaille tíbhuille iontach agus scóráil Peter Moore éinín air leis an amas deireanach chun an cluiche réitigh beirteanna sin a laghdú agus bhuaigh Baile Bachaille an cluiche dá bharr.
Thug Baile Bachaille, Seaimpíní Gailf Dhá Mhaide Fhine Gall agus na Mí Thoir i mbliana, an corn abhaile leo don dara huair ó thosaigh an comórtas seo i 2015. Ceiliúradh dúbailte a bhí ann do bhuaiteoirí an chomórtais Club Gailf Dhá Mhaide Bhaile Bachaille agus iad ag ceiliúradh 50 bliain ar an bhfód i mbliana.
Dúirt Méara Fhine Gall an Comhairleoir David Healy: "Comhghairdeas le Club Gailf Dhá Mhaide Bhaile Bachaille as an gcomórtas a bhuachan agus a gcomóradh 50 bliain a bhaint amach i mbliana. Ba mhaith liom freisin Oifig Spóirt Fhine Gall a mholadh a bhfuil sár-obair déanta acu le linn na bliana seo le roinnt smaointe nuálacha agus cruthaitheacha ar nós An tSraith Digifit Fhine Gall agus tionscnaimh eile ar líne."
Ag labhairt di faoin gcomórtas, dúirt Caitríona Geraghty, Oifigeach Forbartha Spóirt agus Comhbhunaitheoir an chomórtais le Ronnie Delaney as Baile Bachaille: "Bhí Ronnie diongbháilte go mbeadh an comórtas ar siúl i bhformáid éigin agus tá an-áthas orainn tacú leis in Oifig Spóirt Fhine Gall. Cuireadh an fhormáid in oiriúint ionas go bhféadfadh sé dul ar aghaidh agus é ag cloí le Treoirlínte PPUI, FSS agus Oifig Spóirt Fhine Gall ar Fhilleadh ar an Imirt."
Dúirt Margaret Geraghty Stiúrthóir Seirbhísí Tithíochta agus Pobail: "Aithním an tábhacht ollmhór atá leis an spórt agus leis an bpobal i saol daoine agus táimid tiomanta do Fhilleadh ar an Imirt a éascú agus muid ag cloí le treoirlínte Covid-19. Is dea-scéal nuachta é go bhféadfadh an comórtas seo dul ar aghaidh agus tréaslaím le Baile Bachaille as an mbua agus as an sprioc thábhachtach 50 bliain ar an bhfód a bhaint amach."
Mhol Cathaoirleach Choimín na Roinne Tom McHale tacaíocht Chomhairle Contae Fhine Gall do chomórtas chomh mór le rá sa féilire Gailf Dhá Mhaide agus bhí áthas air go raibh an cluiche ceannais ar siúl ag an bpáirc imeartha i gCoimín na Roinne.
Agus an ócáid bhronnta á hachoimre aige bhí Ronnie Delaney an-bhuíoch as tacaíocht an chomórtais atá dírithe ar chluiche Gailf Dhá Mhaide a chur chun cinn níos mó i gceantar Fhine Gall & na Mí Thoir agus ghabh sé buíochas le Kit Callaghan agus Jimmy Caul as Coimín na Roinne, Oliver Plunkett as Baile an Bheileogaigh agus Gerry Levins ó fhoireann na Sceirí as comórtas an-spórtúil.
Ba iad Peter Moore, Ronnie Delaney, Nick Savage, Noel Dunne, An Captaen Alan Carroll, Eddie Madden, Breda Finnegan, Jimmy Browne, James Browne & Tommy McCann an Fhoireann as Baile Bachaille a bhuaigh. Bhí dhá chúis cheiliúrtha ag Pobalscoil Chorca Dhuibhne nuair a bronnadh boinn Chorn Uí Ógáin agus Chorn Uí Mhuirí ar a bpeileadóirí óga in Óstán an Sceilige, An Daingean, An Aoine, 15 Bealtaine seo caite. Pictiúir do Tuairisc.ie le Tom O Donoghue Caitheann Tuairisc.ie súil ar an gcluiche idir Gaillimh agus Sligeach i gCraobh Chonnacht agus ar an gceann idir Ciarraí agus An Clár i gcúige Mumhan
Foireann peile na Gaillimhe. Pictiúr: INPHO/Cathal Noonan
Dé Domhnaigh, Meitheamh 3 2018 ag 5:10 am
Gaillimh v Sligeach – Staid an Phiarsaigh, 3.30i.n.
Tar éis d'iománaithe na Gaillimhe an bua a fháil os comhair a lucht tacaíochta féin i Staid an Phiarsaigh, beidh peileadóirí an chontae ag iarraidh an rud céanna a dhéanamh tráthnóna nuair a chasfaidh siad ar Shligeach i gcluiche leathcheannais Chonnacht.
Rinneadh cur agus cúiteamh go leor roimh an gcluiche in aghaidh Mhaigh Eo roinnt seachtainí ó shin ach is beag caint atá ann roimh chluiche an lae inniu. Níl mórán ag tabhairt aon deis do Shligeach, cé nár chaill siad in aghaidh na nGaillimheach ach uair amháin le ceithre chluiche.
Ainmníodh foireann na Gaillimhe i rith na seachtaine agus tá roinnt athruithe déanta ag Kevin Walsh ar an bhfoireann ar éirigh leo an bua a fháil i gCaisleán an Bharraigh. Bhí an-tionchar ag Éamonn Brannigan, Seán Kelly agus Ian Burke ar an imirt nuair a tháinig siad isteach mar ionadaithe trí seachtaine ó shin agus beidh siad istigh ó thús an chluiche tráthnóna i mBóthar na Trá.
Is buille é do Ghaillimh nach mbeidh Eoghan Kerin ar fáil – David Wynne a thiocfaidh isteach ina áit – agus níl laoch na himeartha an lá cheana, Ciarán Duggan, roghnaithe ach an oiread.
Ina ainneoin sin, ba cheart go dtabharfadh na fir eile atá ag fáil deis inniu fuinneamh breise do Ghaillimh agus níor cheart go mbeadh an dua céanna orthu agus a bhí i gcoinne Mhaigh Eo.
Cheap daoine go dtabharfadh Londain dúshlán do Shligeach ina gcluiche ceathrú ceannais an mhí seo caite ach, lena gceart a thabhairt d'fhoireann Cathal Corey, fuair an fhoireann baile an ceann is fearr orthu gan mórán stró. Tá Gaillimh i bhfad Éireann níos fearr ná Londain, áfach, agus ní bheidh mórán ag súil gurb iad imreoirí Shligigh a bheidh ag ceiliúradh agus na foirne ag fágáil Bhóthar na Trá tráthnóna.
Imreoir óg Chiarraí, David Clifford. Pictiúr: INPHO/Cathal Noonan
Ciarraí v Contae an Chláir – Staid an Ghearaltaigh, 3.30i.n.
Rachaidh peileadóirí Chiarraí chun páirce den chéad uair i gCraobh na Mumhan 2018 tráthnóna nuair a thiocfaidh An Clár ó dheas go dtí Staid an Ghearaltaigh i gCill Airne.
Seo é an ceathrú huair ag na foirne seo casadh ar a chéile ó 2016, agus ba iad na Ciarraígh a bhuaigh na trí chluiche eile agus bearna seacht bpointe eatarthu, ar an meán.
Bíodh sin amhlaidh, beidh imreoirí an Chláir ag súil go n-éireoidh leo croitheadh a bhaint as Ciarraí, go háirithe má bhíonn cuid mhór imreoirí óga ag imirt d'fhoireann na Ríochta. Bhí feachtas sraithe réasúnta maith ag an gClár. Chríochnaigh siad sa tríú háit i Roinn 2 agus bhuadar go héasca ar Luimneach cheana féin sa chraobh.
Is beag duine a thabharfadh mórán seans dóibh tráthnóna, áfach. Dúirt bainisteoir Chiarraí, Éamonn Fitzmaurice, i rith na seachtaine go raibh an iomarca ógánach ar an bpáirc aige uaireanta i rith na sraithe, rud nár chabhraigh leo, ach beidh díocas inniu ar na hógánaigh agus na seanfhondúirí ar aon agus iad ag iarraidh an deis atá tugtha dóibh a thapú.
Is cinnte nach mbeidh aon imní ar Fitzmaurice faoi bheirt de na hógánaigh, Seán O'Shea agus David Clifford. Tá cumas na beirte léirithe cheana féin acu. Agus lámh chúnta acu ó leithéidí Paul Geaney, James O'Donoghue agus Kieran Donaghy, d'fhéadfadh siad scrios a dhéanamh. Tá comórtas iománaíochta nua do dhaoine óga ar bun a rachaidh ó neart go neart…
Dé Domhnaigh, Meitheamh 26 2016 ag 6:09 am
Tá an deireadh seachtaine seo gan cluiche mór iomána idirchontae, na laethanta ag greadadh leo agus sinn beagnach tagtha chomh fada leis na craobhacha cúige agus na cluichí cáilithe. Anuas air sin, críochnóidh an bhliain iomána do na foirne a chaillfidh na babhtaí cáilithe an deireadh seachtaine seo chugainn.
Ach fad is a bhí na cluichí móra á n-imirt le déanaí bhí comórtas eile ar siúl a bhí, ar leibhéal eile, chomh tábhachtach leis na cluichí sinsir –'The Celtic Challenge'.
Seo comórtas forbartha iomána do bhuachaillí 16 agus 17 bliain d'aois nach bhfuil ag déanamh scrúduithe Stáit. Thosaigh na cluichí an chéad deireadh seachtaine de Bhealtaine agus chríochnaigh siad an Satharn seo caite le lá na mbabhtaí ceannais inar imríodh cúig chluiche i bPáirc Uí Nualláin, Cill Chainnigh.
D'imir suas le míle imreoir níos mó ná céad cluiche taobh istigh den achar ama sin. Is iontach an rud é sin. Bíonn imreoirí club ag síorghearán faoi easpa cluichí agus an ceart acu. Chuaigh an comórtas seo i ngleic leis an bhfadhb sin ina chéad bhliain agus de réir mar a chloisim, tá an-mheas air mar áis chun an iománaíocht a fhorbairt agus a chur chun cinn.
Cuireadh tús leis an gcomórtas i réigiúin dhifriúla ar fud na tíre le cluichí sraithe agus bunaithe ar thorthaí na gcluichí sin, rinneadh cúig roinn agus foirne ar an gcaighdeán céanna i ngach ceann acu. I ndiaidh babhta cluichí sraithe eile, d'imir an dá fhoireann ar bharr gach sraithe i gcluiche ceannais na sraithe sin.
Bhí níos mó ná foireann amháin ag contaetha éagsúla agus comhartha an-dearfach é go raibh foirne ó chuid maith de na contaetha "laga" ann freisin.
Mar aon leis na cluichí, bhí rialacha nua i gceist chomh maith. Labhair na réiteoirí leis na foirne roimh gach cluiche agus d'fhreagair siad aon cheisteanna a bhí acu. I ndiaidh gach cluiche roghnaigh an réiteoir imreoir amháin don ghradam, 'an t-imreoir is fearr agus is féaráilte'.
Bhí sé de chead ag na foirne ionadaithe a chur isteach chomh minic agus ba mhian leo agus ní raibh aon teorainn leis an líon ionadaithe ba cheadmhach a thabhairt isteach.
D'fhág sin go bhfuair gach imreoir deis imeartha.
Mar aon leis sin, le linn bhabhta na ngrúpaí, bronnadh pointe breise ar na foirne a scóráil níos mó ná dhá chúl agus fuair aon fhoireann a chaill le cúig chúilín nó níos lú pointe amháin breise.
Tríd is tríd ceapaim gur an-smaoineamh é a leithéid de chomórtas a eagrú. Tá sé go hiontach go bhfuil seans ag imreoirí óga na tíre ó gach aon chontae a bheith ag imirt go rialta i gcomórtas ina bhfuil na foirne go léir ar an dul céanna agus ina mbíonn máistirliosta cluichí agus gan cead cluichí a chur ar ceal.
Deirim go minic nach bhfuil a ndóthain cluichí in aon chor ag imreoirí mar chúiteamh ar an méid traenála a dhéantar.
Seo an chéad bhliain den fheachtas iontach seo. Ní scaoth breac ach ceapaim go mbeidh rath ar 'An Celtic Challenge' agus gach seans go rachaidh sé ó neart go neart. Breandán de Buigléir

Is iománaí é Breandán de Buigléir (Béarla: "Brendan Bugler") a rugadh sa bhliain 1985 i gContae an Chláir é. Bhain sé gradam 'all star' amach sa bhliain 2012 agus 2013. Cothrom na seachtaine seo 30 bliain ó shin, ag tús mhí Dheireadh Fómhair 1986, d'imir Galway United i gcoinne FC Groningen sa chéad bhabhta de Chorn UEFA ar an gCeathrú Rua. Tá tuairisc nuachta faoin scéal curtha amach arís ag Cartlann RTÉ
Déardaoin, Deireadh Fómhair 4 2018 ag 9:00 am
Le linn samhradh 1986, bhí fadhb mhór ag Galway United. Bhí sé beartaithe go mbeidís ag imirt in aghaidh FC Groningen na hÍsiltíre sa chéad bhabhta de Chorn UEFA ag tús mhí Dheireadh Fómhair, ach dúradh leo nár bhain a bpáirc féin amach an caighdeán a bhí ag teastáil chun an cluiche a reáchtáil.
D'iarr méara na Gaillimhe ag an am, John Mulholland, ar Chumann Lúthchleas Gael Páirc an Phiarsaigh i mBóthar na Trá a oscailt don chluiche ach dhiúltaigh Coiste Láir CLG dó sin láithreach.
Agus athchóiriú £150,000 díreach críochnaithe ar Pháirc an Chathánaigh ar an gCeathrú Rua, cromadh ar phlean an cluiche in aghaidh FC Groningen a thabhairt siar go Conamara.
Cé go mbíodh, agus go bhfuil fós, foireann CLG na Ceathrún Rua ag imirt a gcuid cluichí ar an bpáirc chéanna, ní raibh CLG in ann cur in aghaidh úsáid na páirce mar gur leis an bpobal í.
Tháinig slua 3,000 duine chomh fada le Páirc an Chathánaigh chun breathnú ar an gcluiche, a chríochnaigh ar scór 3-1 i bhfabhar Groningen.
"Is dóigh liom gur cheap na hÍsiltírigh go raibh siad leaindeáilte ar an ngealach!" a deir Bernie O'Connell, iarchathaoirleach Galway United, nuair a labhair sé le Tuairisc.ie faoin scéal cúpla bliain ó shin. Adrian Ó Tuathaigh

Is iománaí é Adrian Ó Tuathaigh, nó Adrian Tuohey mar a thugtar air i mBéarla. Rugadh é ar an 14 Bealtaine 1993. Is as Contae na Gaillimhe é. Gearóid Mac Cuinneagáin

Duine spóirt Éireannach is ea Gearóid Mac Cuinneagáin (rugadh é i mí Lúnasa 1961 i gCorcaigh), a bhí ina iománaí le foireann idirchontae Chorcaí idir na blianta 1981 agus 1998. Deirtear go bhfuil sé ar an cúl báire is fearr a tháinig as an gcontae riamh, agus bhí sé roghnaithe ar Fhoireann Chorcaí an Chéid.
Tá gach duais iomána buaite ag Mac Cuinneagáin, agus bronnadh gradam All-Star air trí bliana as a chéile idir 1984 agus 1986. D’imir sé caoga cluichí as a chéile sa chraobh le foireann Chorcaí, curiarracht a mhaireann sa chontae fós.
Buntáiste amháin a bhí aige mar chúl báire ná go raibh poc an-láidir aige, rud a bhain an comórtas Poc Fada dó seacht mbliana as a chéile idir 1984 agus 1990. Beidh fáilte mhór sa chlub roimh na scoláireachtóirí sacair Seán Gavin, a bhí ina chaptaen ar Salthill Devon faoi 21 nuair a bhuaigh siad Corn Sraithe Eircom FAI, Evan Boyce ó fhoireann Faoi 19 Mervue United faoi 19 i Sraith na hÉireann, agus Niall Whelan. Áth Cliath Athuair! < Meon Eile
Áth Cliath 1-17 Maigh Eo 1-16
Den chéad uair an céad seo, tá 3 chraobh peile na hÉireann as a chéile bainte ag contae - foireann oilte ildána Bhaile Átha Cliath. Cic saor ó bhróg órga Dean Mhic Concharraige (0-7) sa séú bomaite d'am breise a chuir saigheadh an bháis trí cheartlár aisling Mhaigh Eo.
Ó thús go deireadh na coimhlinte iontach seo bhí an imirt ag seoladh ó cheann ceann na páirce mar a bheadh rabharta peile ann agus níor thráigh tobar an díograis ó chúl aonair Chon Uí Cheallacháin sa dara bomaite den chluiche go cúilín na bua corradh is seachtó bomaite níos faide anonn. Tá Craobh na hÉireann tógtha anois don chúigiú huair le seacht mbliana anuas agus inné an dara huair a bhain cic saor deiridh í!
Stiofán Cluxton, cúl báire iomráiteach na foirne, a dhírigh an liathróid idir na cuaillí an t-am úd, sa bhliain 2011, agus is ceart éacht Stiofáin inné a lua fosta. Ceithre huaire anois atá Corn Shomhairle Mhig Uidhir tógtha os a chionn mar chaptaen aige - éacht ann féin. Ach ní gan dua a baineadh an cluiche inné.
I ndiaidh an chúil, ba ag Maigh Eo a bhí an lámh in uachtar, brú éifeachtach á chur ar chic amach Cluxton. Le fírinne, bhí tine ar chraiceann Mhaigh Eo – faoin 18ú bomaite den chéad leath bhí an bhearna beag tanaí, Maigh Eo 0-3 BÁC 1-1. Faoin 26ú bomaite ba ar comhscór a bhí na foirne, 1-4/0-7 agus bhí buntáiste leathama tuillte go maith ag na Connachtaigh, 1-5/0-9.
Ní raibh sa scéal sin ach leathchuid den seanchas! Ó Gadhra (0-1) istigh ón tús, Jack Mac Cafraidh bacach, bainte den pháirc agus Mac Aindriú istigh ina áit, scoth na himeartha ó Mhac Lochlainn (0-2) Mhaigh Eo, Baróid, Mac an Phearsúin, Aodhán Ó Sé, Ó Moráin (0-3) agus Ó Dochartaigh (0-2). Bhí comhrac beirte ann idir Lee Mac Aogáin agus Ciarán Mac Giolla Chainnigh, iad in adharca a chéile go rialta agus ag cealú a chéile a bheag nó a mhór.
Agus laochra an iarthair ar a ndícheall, bhí lucht leanúna Mhaigh Eo (a líon cuid mheasartha den Chnoc!) á ngríosadh agus den chéad uair i mbliana bhí cuma mhíchompordach ar na Laighnigh. Cuma na maitheasa a bhí ar fhir Mhaigh Eo agus tús tubaisteach fágtha ina ndiaidh. Ceapadh luas Bhaile Átha Cliath go cliste, greim mhaith ag Ó Hearchaí Mhaigh Eo ar an Mhainníneach agus chonacthas dom go raibh ag éirí le plean imeartha Rochford, bainisteoir na gConnachtach. Bhí tromlach na seilbhe ag a fhoireann, ba ón imirt a fuarthas na scóranna ar fad ach ……. ba chóir do Mhaigh Eo bheith ar a laghad trí cinn chun tosaigh ag an sos.
Ábhar machnaimh mar sin ag bainisteoir na Laighneach, Jim Ó Gabháin, ag leathama agus bhí freagra láithreach uaidh ag tús an dara leath – isteach san imirt le Diarmuid Ó Conghaile (0-1) agus le Caoimhín Mac Meanaman (0-1) agus níorbh fhada go raibh BÁC chun tosaigh 1-8/0-10.
Bíonn tréimhse chinniúnach in achan chluiche ceannais agus eachtraí a mbíonn tionchar ollmhór acu ar an toradh. Thit eachtra acu siúd amach sa 47ú bomaite den chluiche nuair a tugadh buille trom ón chúl do Cholm Ó Baoill a d'fhág sínte ina luí ar shlat a dhroma é. Níor thóg sé ach soicind ar Dhónall Ó Beacháin Mhaigh Eo a dhíoltas a bhaint amach agus dhíolfadh Maigh Eo, ach go háirithe, go daor as.
Bhronn an réiteoir, Seosamh Mac Uilín an Chabháin, an dara cárta buí ar John Ó Caoilte (Small) Bhaile Átha Cliath ach cárta glan dearg ar Ó Beacháin. Dá bhfanfadh sé stuama siosmaideach bheadh fear breise ag Maigh Eo go deireadh an chluiche.
Mar a thit amach, Baile Átha Cliath is mó a bhí thuas leis an eachtra mar ba mhó fairsingeacht a bhí ag luas breise na Laighneach leis an bheart a dhéanamh. Réab Mac Cárthaigh fríd an lár le BÁC a chur 1-11/0-12 chun tosaigh ach bhí casadh is tiontú eile sa seanchas!
Bhí an comhrac beirte idir Lee Mac Aogáin agus Ciarán Mac Giolla Chainnigh, nár scóráil inné, ag leanúint leis gur chuir Mac Aogáin an dubh ina gheal ar a chéile comhraic is bhain ceol as eangach Bhaile Átha Cliath faoi Chnoc 16. Bhain an liú ó lucht leanúna dílis, dóchasach Mhaith Eo creathadh as Páirc an Chrócaigh a mothaíodh faoi Chruach Phádraig, déarfainn! Rinneadh beannacht den mhallacht, shílfeá!
Ach gob ar ghob, cos le cos agus scór le scór a bhí romhainn go fóill. Bhí bean ar mo chúl in Ardán Uí Ógáin nach raibh ábalta ag an teannas níba mhó is d'imir síos na céimeanna nuair a chuir Cillian Ó Conchúir (0-7) Maigh Eo dhá chúilín chun tosaigh – 1-15/1-13. Bhí greim an fhir bháite ag an imirt ar achan duine eile!
Caithfear ardmholadh a thabhairt do mhianach agus theacht aniar na bhfear ón Ardchathair agus sna bomaití deiridh léiríodh an scil, an cumas scórála agus an cruinneas breise sin a bhíonn ag Curaidh na hÉireann. De na cúig scór deiridh, d'aimsigh Átha Cliath ceithre cinn acu, léargas cinniúnach ar a gcumas agus ar a dtaithí is báire na fola ann.
Maidir le BÁC, tá trí cinn as a chéile nite acu roimhe: 1897–1899; 1906-1908; 1921-1923 agus anois 2015-2017. Cuma na maitheasa ar phlean Chiarraí, ní hé an dá mhar a chéile ag ógánaigh Átha Cliath agus na Gaillimhe – Tuairisc.ie
Cuma na maitheasa ar phlean Chiarraí, ní hé an dá mhar a chéile ag ógánaigh Átha Cliath agus na Gaillimhe
Caitheann Tuairisc súil siar ar na scéalta is mó ó chluichí CLG an deireadh seachtaine
Lee Gannon le David Clifford. Pictiúr: INPHO/Ben Brady
Dé Máirt, Feabhra 8 2022 ag 5:15 am
Malairt ratha ar ógánaigh Átha Cliath agus na Gaillimhe
I mí na Nollag 2020, bhí bua aon phointe amháin ag peileadóirí faoi 20 na Gaillimhe ar Áth Cliath chun Craobh na hÉireann a bhuachan. Anois, bliain agus cúpla mí ina dhiaidh sin, tá na himreoirí sin ag teacht isteach ag leibhéal na sinsear. Ní hé an dá mhar a chéile é ag an dá ghrúpa, áfach.
Bhain Lee Gannon, Lorcan O'Dell agus Ciarán Archer Átha Cliath áit amach ar fhoireann na bliana tar éis an chraobh faoi 20 sin agus d'imir an triúr d'fhoireann na hardchathrach in aghaidh Chiarraí Dé Sathairn ach ní cuimhní geala a bheidh acu ar a dturas go Trá Lí. Ghéill Gannon cic éirice, rinne O'Dell praiseach do sheans iontach ar chúl agus is beag tionchar ar an gcluiche ar chor ar bith a bhí ag Archer, a bhain clú agus cáil amach faoi aois, nuair a tugadh isteach é.
Ní fhéadfá mórán den locht a chur ar na himreoirí óga. Seachas a bheith ag teacht isteach ar fhoireann atá i mbarr a réime, mar a rinne leithéidí Brian Fenton, Con O'Callaghan agus Brian Howard, tá Gannon, O'Dell agus Archer á gcaitheamh isteach ar fhoireann atá tite ar gcúl go mór le blianta beaga anuas agus an bainisteoir féin ag streachailt agus é ag iarraidh rudaí a chur ina gceart.
Scéal eile ar fad é ag imreoirí óga na Gaillimhe. Thosaigh cúigear ó fhoireann bhuacach 2020 – Conor Flaherty, Jonathan McGrath, Paul Kelly, Matthew Tierney agus Tomo Culhane – ar fhoireann na sinsear in aghaidh an Dúin Dé Sathairn agus tháinig triúr eile isteach mar ionadaithe – Patrick Kelly, Tony Gill agus Cathal Sweeney.
Tá cuid acusan beagnach cinnte d'áit ar fhoireann na craoibhe cheana féin agus rudaí ag dul ó neart go neart d'fhoireann Phádraic Joyce.
Ní hé go bhfuil ógánaigh na Gaillimhe níos fearr ná ógánaigh Átha Cliath ach tá sé i bhfad níos éasca acu dul chun cinn a dhéanamh. Tá deis tugtha ag Joyce d'an-chuid peileadóirí óga agus go leor taithí acu a bheith ag imirt le chéile agus, níos tábhachtaí fós, is i Roinn 2 atá Gaillimh ag imirt. Ní hionann mar chéilí comhraic an Dún agus Ciarraí.
Fágann sin uile go bhfuil sé níos éasca ag fir óga na Gaillimhe dul i bhfeidhm ar an mbainistíocht. Beidh feachtas maith sraithe curtha díobh acu sara fada agus meastar go mbeidh siad réidh faoin am a dtiocfaidh an chraobh. Beidh sé i bhfad níos deacra ag Gannon, O'Dell agus Archer an mhuinín sin a thuilleamh, in ainneoin a gcumais.
Paul Geaney le Sean Macmahon. Pictiúr: INPHO/Evan Treacy
Cuma na maitheasa ar phlean O'Connor do Chiarraí
Tar éis do Chiarraí críochnú ar comhscór le Cill Dara an tseachtain seo caite, thagair Jack O'Connor do na himreoirí lár páirce uile a bhí in easnamh air agus gan fágtha aige don chluiche sin ach Adrian Spillane agus Seán O'Shea, a aistríodh siar ó na tosaithe.
Bhí Jack Barry agus Diarmuid O'Connor ar ais d'fhoireann na Ríochta don chluiche in aghaidh Átha Cliath Dé Sathairn agus cuireadh an bheirt isteach lár páirce. Cuireadh Seán O'Shea ar ais ar an líne daichead slat freisin, rud nár chuir iontas ar dhuine ar bith. Athrú b'fhéidir a tháinig aniar aduaidh ar roinnt daoine ná an cinneadh Spillane a fhágáil ar an bhfoireann agus é a bhogadh go dtí an cliathán.
Tá a lán tosaithe den scoth ag Ciarraí agus bíonn an-chuid cainte faoin mbealach is fearr chun na peileadóirí is sciliúla uile a chur chun páirce. Is léir nach bhfuil O'Connor ag iarraidh sin a dhéanamh, áfach.
Tar éis do Thír Eoghain an ceann is fearr a fháil ar Chiarraí i gcluiche leathcheannais na hÉireann anuraidh, dúirt O'Connor ar phodchraoladh de chuid an Irish Examiner nár thuig sé cinneadh Chiarraí Paul Geaney a imirt sa líne leatosach. Mheas O'Connor gur theastaigh imreoirí a bhí lán d'fhuinneamh sa trian láir den pháirc agus comparáid á déanamh aige le leithéidí Conor Meyler, Peter Harte agus Kieran McGeary Thír Eoghain. Gan dabht, bhí O'Connor ag cuimhneamh chomh maith ar a chinneadh féin, le linn a chéad thréimhse i bhfeighil na Ríochta, áit bhuan a thabhairt i measc na dtosaithe do Paul Galvin.
Thosaigh Geaney an cluiche in aghaidh Átha Cliath ag an deireadh seachtaine ach níos gaire don chúl a bhí sé agus bhí tionchar Adrian Spillane timpeall lár na páirce soiléir. Ghlac Ciarraí ceannas ar an gcoimhlint sa cheathrú uaire roimh leath ama agus bhí baint mhór ag an obair shalach a rinne Spillane leis sin. Bhuaigh Ciarraí an-chuid de chiceanna amach Átha Cliath agus bhí imreoirí sa bhreis acu sa trian láir sin go minic.
D'éirigh go hiontach le seift O'Connor agus gach seans ann go mbeidh capall oibre nó dhó I measc na dtosaithe aige i gcaitheamh na bliana.
Deis ag CLG deireadh a chur le go leor seafóide
Bhí conspóid sa chluiche idir Tír Eoghain agus Ard Mhacha inné nuair a cuireadh cúigear imreoirí den pháirc gar do dheireadh an chluiche. Bhí sé ina chlampar idir slua mór imreoirí ón dá thaobh agus roghnaigh an réiteoir David Gough Pádraig Hampsey, Peter Harte, Kieran McGeary agus Michael McKernan ó Thír Eoghain, chomh maith le Greg McCabe Ard Mhacha, chun cárta dearg a thabhairt dóibh.
Ní raibh an chuma ar chúrsaí gur tarraingíodh aon dorn le linn an achrainn ach, de réir na rialacha, bhí sé de cheart ag Gough na himreoirí a chur den pháirc mar gur ghlac siad páirt sa chlampar.
Bhí cuid mhaith daoine sna meáin agus ar líne a d'aontaigh le cur chuige an réiteora agus iad bréan den tseafóid a fheictear go minic ar pháirc na himeartha. Ní raibh bainisteoirí na bhfoirne sásta, áfach, agus tá sé ráite ag Feargal Logan agus ag Kieran McGeeney go bhfuil sé i gceist acu achomhairc a lorg.
Má tá Cumann Lúthchleas Gael dáiríre maidir le fáil réidh leis an gcineál iompair a chonacthas Dé Domhnaigh, seasfar le Gough. Tá neart taithí ag Feargal Logan, dlíodóir, a bheith ag scrúdú rialacha CLG, áfach, agus feicfimid linn an mbeidh tionchar ar bith ag eachtra an Domhnaigh ar thada.
Is faoi O'Donoghue atá sé Maigh Eo a thabhairt chun cinn
Cluiche eile agus sárthaispeántas eile ó Ryan O'Donoghue. Scóráil an tosach 1-6 sa bhua a bhí ag Maigh Eo in aghaidh Mhuineacháin. Cúl den chéad scoth a bhí ann.
Idir na gaiscí atá déanta aige do Mhaigh Eo agus do Bhéal an Mhuirthead le bliain anuas, níl mórán imreoirí sa tír atá ag imirt níos fearr ná O'Donoghue i láthair na huaire ach beidh air coinneáil air ag déanamh gaiscí má tá seans ar bith ag Maigh Eo Craobh na hÉireann a bhuachan i mbliana.
Tháinig an drochscéala i rith na seachtaine gur bhain drochghortú glúine do Tommy Conroy agus gach cuma ar an scéal nach bhfeicfear é i ngeansaí Mhaigh Eo arís i mbliana.
Thug taispeántais Conroy agus O'Donoghue an-spreagadh do Mhaigh Eo anuraidh nuair a chuaigh siad chomh fada le cluiche ceannais na hÉireann agus ó tá Cillian O'Connor le filleadh ar an bhfoireann freisin i mbliana, bhí súil ann go mbeadh Maigh Eo in ann dul céim níos faide. Scóráil Jason Doherty, fear eile a bhí tamall fada gortaithe, cúl eile do Mhaigh Eo inné i gCluain Eois ach ó tharla Conroy a bheith anois ar lár, caithfidh O'Donoghue a bheith níos fearr fós má tá Maigh Eo chun dul céim níos faide. Níl ciall ná dealramh leis na builí sna heasnaíócha a tugtar do fhear na caide. Chonaiceabhair go léir mar a leag Cooper Chiarraí, an chaid óimreoir Chorcaíoch go healaíonta críochnúil. Mar sin féin thug an réiteóir cic saor don bhfoireann eile. Gaillimh v Dún na nGall Baile Átha Cliath v Doire 14 Márta Ciarraí v Maigh Eo An Iarmhí v Tír Eoghain Roinn 2 Muineachán v Cill Dara Loch Garman v An Mhí Laois v Corcaigh 14 |Márta Fear Manach v Ard Mhacha 14 |Márta Roinn 3 Tá deireadh seachtaine cinniúnach iománaíochta roimh chuid de na foirne is láidre sa tír…
Dé Sathairn, Iúil 2 2016 ag 6:30 am
Niall McMorrow (Baile Átha Cliath) agus Patrick Horgan (Corcaigh). INPHO/Cathal Noonan
Seo chugainn an deireadh seachtaine is cinniúnaí sa bhliain do na foirne a imríonn sa phríomhroinn iomána. Fágfaidh ceithre fhoireann slán le craobhchomórtas 2016, deireadh déanta acu, agus rachaidh na buaiteoirí ar aghaidh go dtí an chéad bhabhta eile.
Thoir i mbaile Loch Garman ní dóigh go mbeidh mórán idir an fhoireann baile agus Uíbh Fhailí. Cinnte is buntáiste é don fhoireann baile bheith ag imirt sa bhaile. Is minic cloiste againn gur sórt dún í an pháirc seo ag muintir Loch Garman ach más ea, níl rudaí eile ag dul chomh maith sin dóibh faoi láthair. Cé gur bhuaigh Loch Garman trí chraobh cúige faoi fhiche a haon le déanaí níl a rian san le feiceáil ar an bhfoireann sinsir, go fóill ar aon nós .
Tá an fhoireann lár tíre níos eagraithe agus níos déine i mbun iomaíochta ná mar a bhíodar dhá mhí ó shin. Ach is dóigh gur ag an bhfoireann baile atá an fhoireann is láidre agus bheadh iontas orm mura mbuafaidís.
Beidh Luimneach ag taisteal chuig an Muileann gCearr i ndiaidh na lagiarrachta a rinneadar coicís ó shin. Bhíos an-tógtha le taispeántas fhoireann faoi 21 na hIarmhí i gcoinne Bhaile Átha Cliath agus cé nár bhuadar bhí dea-chomharthaí ann go bhfuil siad ag dul sa treo ceart. Beidh dornán acusan ag imirt ar an bhfoireann sinsir agus muinín ag daoine sa chontae go bhfuil seans acu teacht aniar aduaidh ar Luimneach. Faraor, ní dóigh liom go dtarlóidh sé an uair seo. Tá a fhios ag imreoirí Luimnigh gur fearr an fhoireann iad ná mar a léiríodar i gcoinne Thiobraid Árann agus chuirfeadh sé an-ionadh orm mura mbuafaidís an ceann seo.
Is beag seans atá ag Laois agus iad ag taisteal chuig Páirc Uí Chíosóg in Inis. Bhí díomá ar imreoirí, lucht bainistíochta agus muintir an Chláir faoin taispeántas a thugadar i gcoinne Phort Láirge sa chluiche deireanach. Ní hí an chailliúint is mó a ghoill ar dhaoine ach an tslí ar chailleadar. Tá aithne mhaith agamsa ar an gcóitseálaí Dónal Óg Cusack agus ar an mbainisteoir Davy Fitzgerald agus tá a fhios agam nár chuireadar an fhoireann chun páirce gan plean A agus B acu. Ach faraor, níor oibrigh na pleananna dóibh ar an lá. Ach b'fhéidir gurb é sin an fhadhb is mó atá acu – go bhfuil an iomad teaicticí acu. Chonaiceamar cuid mhaith de na himreoirí atá anois ar an bhfoireann sinsir nuair a bhíodar i mbarr a réime leis na foirne faoi 21 agus bhíodh stíl bhreá sciliúil, oscailte, údarásach acu.
B'fhéidir go bhfuil sé in am don lucht bainistíochta cead a gcinn a thabhairt do na himreoirí. Buafaidh siad an ceann seo ach beidh dúshlán níos mó rompu gan rómhoill.
Beidh mórchoimhlint an deireadh seachtaine ar siúl i bPáirc Uí Rinn mar a dtabharfaidh Baile Átha Cliath aghaidh ar Chorcaigh. Cinnte beidh sé teasaí ar an taobhlíne agus ar an bpáirc sa cheann seo. Thug foireann na hardchathrach greadadh do Chorcaigh sa chluiche sraithe a bhí eatarthu níos luaithe sa bhliain. Ní fhéadfá a rá go bhfuil mórán dul chun cinn déanta ag ceachtar den dá fhoireann ó shin.
Thug Corcaigh sárthaispeántas uathu uair amháin i mbliana, b'in i gcoinne Chill Chainnigh ar an bpáirc chéanna ar a n-imreofar an cluiche seo. Beidh taispeántas ar an dul céanna ag teastáil arís anocht uathu.
Caithfidh gur fiú rud éigin do Bhaile Átha Cliath an bua cuimsitheach a bhí acu sa chluiche deireanach eatarthu. Is buntáiste é freisin go bhfuil mioneolas ag a mbainisteoir, an Corcaíoch Ger Cunningham, ar fhoireann Chorcaí. Bhí sé soiléir sa chluiche deireanach sin eatarthu gur chabhraigh an t-eolas sin leo agus b'fhéidir go ndéanfadh sé difríocht an uair seo freisin. Ní bheidh mórán eatarthu, áfach.
Maidir le Cluiche Ceannais Chúige Laighean amárach, beidh lá eile ag an nGaillimh agus ag Cill Chainnigh ach is dóigh liom gurb iad na Cait a thabharfaidh an chraobh leo arís. Labhair Tuairisc.ie le hiarimreoir Thír Eoghain Marke Harte faoi chluiche mór an Domhnaigh i gcoinne Chiarraí agus faoi chaidreamh Thír Eoghain leis na meáin CLG Séamus Mac Stiofáin (Cill Chainnigh)

Is club Cumann Lúthchleas Gael i bparóiste Naomh Pádraig, i gCathair Chill Chainnigh é CLG Séamas Stiofáin.
Laochra an chumainn.
Ó bunaíodh an cumann sa bhliain 1887, tá ainm an chlub in airde mar cheann de na sár-chumainn iomána na tíre. I measc na laochra an chumainn is mó ná:
Craobh Comórtas na gClub.
Ba iad CLG Séamus Mac Stiofáin na ceannródaithe do chumainn Chill Chainnigh i gCraobh Comórtas na gClub. B'iadsan curaithe na bliana 1976, 1982 agus 2005.
Féile na nGael.
Tá comórtas uile Éireann Faoi 14 buaite ag foireann an pharóiste sna blianta 1981, 1983, 1989, 1994,1996,2003,2008 an chéad dá uair mar fhoireann scoile Scoil Naomh Pádraig agus uaidh sin mar fhoireann an Chumainn. An Dara Babhta, Roinn 1 Tír Eoghain V Maigh Eo – darbz.com
Posted on 7 February, 2014 18 March, 2015 by briandarbymedia1
An Dara Babhta, Roinn 1 Tír Eoghain V Maigh Eo
Stevie O' Neill agus Kevin Mc Laughlin
An chéad babhta críochnaithe, agus má tá an dara babhta chomh-spleodrach beidh an t-ádh linn! An t-seachtain seo tiocfaidh Tír Eoghain agus Maigh Eo le chéile i bPáirc Uí hÉilí. Bhí dhá fhoireann as baile an deireadh seachtaine seo caite agus torthaí measctha freisin. I bPáirc na gCeilteach, Doire, chriochnaigh Doire agus Tír Eoghain ar comhscór ach theip ar Mhaigh Eo i nDroichead Nua i gcoinne Chill Dara. Cúilín amhain eatarthu ag deireadh an chluiche. Cheapfá go mbeidh níos mó bhrú ar na peileadoirí ón Iarthar, mar gheall ar a dtorthaí i mbabhta a haon, ach tá sé go luath fós.
Beidh sé suimiúil an raibh aon dochar síceolaíochta déanta tar éis chluiche ceannais na hÉireann anuraidh. Ní dóigh liom go raibh. Fear iontach clíste is ea James Horan agus tá an-mhúinín acu as an mbainisteoir céanna. Deacair go leor, an chéad dhá cluiche a imirt i ndiaidh a chéile as baile go háraithe i Roinn a haon ach sin é an teist atá os a gcomhair.
Ar an dromchlá, nuair a gheileann foireann dhá chúilín agus ocht gcúilín déag de ghnáth, teipeann orthu ach bhí Cill Dara in ann dhá chúilín agus naoi gcúilín deag a aimsiú agus farasbarr cúilín amháin acu sa deireadh. B'eigean do Tom Parsons imeacht ón bpáirc tar éis ocht noiméad tar éis a bheith gortaithe agus roimh deireadh an chéad leath fuair an fear mór cumhachta, Aidan O' Shea, cárta dubh. Más rud é gur fhan an bheirt acu sa chluiche b'fheidir go mbeadh toradh difriúla againn ach bhí an bua tuillte go mór acu agus lucht tacaíochta Chill Dara ag screadáil in ard a gcinn is a ngútha nuair a d'aimsigh Paddy Brophy an cúilín cinniúnach.
Fuair Tír Eoghain a gcéad pointe ar Lá Fhéile Bríd i nDoire. Ceann amháin de na háiteanna is deacra in Éirinn bua a fháil ach tá siad ag feidhmiú ar ard-chaighdeán le blianta beaga anuas. Rinne siad scríos d'Ard Mhacha sa chomórtas Mhic Cionnaith coicís ó shin. Tá Conor Gormley, Seán Cavanagh Martin Penrose ag imirt fós agus gan dabht tá súil againn go dtiochfaidh Stephen Ó Neill chuige féin arís. I rith na mbliain anuas, bhí sé de phribhléid dúinn an máistir seo a fheiceáil i mbun a cheird. Tá an-fís acu agus tá gach peileadóir ábalta imirt in aon áit. Gan dabht tháinig feabhas orthu anuraidh i bhfoirm Mattie Donnelly, Darren Mc Curry agus araile. Mheas na saineolaithe, (fear amháin go háraithe mar is eol daoibh!) nach raibh siad ceart nó coir i rith na blaina agus go raibh taicticí mídhleathacha agus ciniciúil acu ach i mó thuairimse sin an fáth go bhfuil trí chraobh na hÉireann buaite acu ó dhá mhíle is a trí; an fhoireann is clíste in Éirinn agus déanann siad gach uile rud chun bua a fháil.
Ní bheidh sé chomh-shimplí do Mhaigh Eo ná a bhí sé sa chluiche leathcheannais anuraidh. Is teann gach madra gearr i ndoras a thí féin agus ní thagann an tasc níos deacra ná pointí a aimsiú in Uladh.
Scéal eile, ba mhaith liom mo chomhgairdeas a ghabháil do Sheán O Dea agus Damian Curley i GMIT, contae na Gaillimhe as ucht an bua speisialta a bhí acu i gcoinne Ollscoil na Banríona, Béal Feiriste as baile níos luaithe inniu. D'fhreastal mé ar an Institúid ó dhá mhíle is a trí go dtí dhá mhíle is a seacht agus ba iad Seán agus Damian na fir i gceannas ar an bhfoireann nuair a bhíos ann. Thug na laochra seo seirbhís iontach don choláiste seo le blianta fada anuas. Molann an obair an fear. Maith sibh lads
Beidh éinne in ann mise a leanúint ar Twitter @bodiarmada
Previous PostAn Chéad Babhta, Sraith Naisiúnta na hÉireann Roghnaíonn ár gcolúnaí cuid de na leabhair CLG is fearr a foilsíodh le bliain anuas
Dé Sathairn, Nollaig 9 2017 ag 7:10 am
Téirigh isteach go dtí aon siopa leabhar na laethanta seo agus tabharfaidh tú suntas don líon leabhar spóirt atá ar na seilfeanna. Tá réimse mór acu ann agus aghaidheanna aitheanta ag féachaint amach ort chun tú a mhealladh.
Fear a bhíonn gnóthach ag scríobh go rialta ná Daire Whelan a bhíodh ag obair mar léiritheoir le RTE agus Newstalk. Tá cúpla leabhar spórt scríofa aige cheana, agus i mbliana tá The Art of Hurling tagtha óna pheann. Seo cnuasach d'agallaimh a rinne sé le hiarbhainisteoirí iomána, leithéidí Éamonn O'Shea, Anthony Daly, Justin McCarthy, Eamonn Cregan, Babs Keating, Cyril Farrell, Liam Griffin, Ger Loughnane, Diarmuid Healy Terence 'Sambo' McNaughton agus mise mé féin. Déanann sé iarracht 'rúin' na bhfear seo a fháil, maidir lena gcuid fealsúnachta, na tuairimí is diongbháilte atá acu agus an cur chuige a bhí acu chun foireann a spreagadh go dtí barr a gcumais.
Leabhar suimiúil atá ann ach tá máistir na mbainisteoirí in easnamh. Tá Brian Cody fós ina bhainisteoir idirchontae, ar ndóigh, agus is dócha nach raibh sé sásta a rúin a scaoileadh.
Fear a bhí sásta cúpla rún a scaoileadh linn ná Jackie Tyrell iar-imreoir de chuid Cody a bhuaigh naoi mbonn uile-Éireann. Tá an Warrior's Code, a dhírbheathaisnéis ar na seilfeanna le tamall anois agus idir mholadh agus cháineadh faighte aige mar shaothar.
Rinne Tyrell agallamh le Seán O'Rourke ar a chlár raidió agus an phríomhtheachtaireacht a tháinig as an agallamh sin faoin leabhar ná nach raibh mórán nach ndéanfadh Tyrell agus formhór d'imreoirí Chill Chainnigh chun cluiche a bhuachan. Bhí chuid maith cainte faoi na 'healaíona dorcha' a bheith á gcleachtadh ag foirne buacacha na gCat agus Tyrell ag iarraidh a fhearúlacht a chur in iúl dúinn. I ndiaidh an agallaimh dúirt O'Rourke go bhfuaireadar ualach mór giolcacha cáinteacha . Tá an iomad den fhéinmholadh sa leabhar domsa.
Ó thosaigh foilsitheoirí ag baint leas as imreoirí CLG chun leabhair a dhíol, bíonn an cur chuige céanna acu– an réalta atá ar tí éirí as nó díreach éirithe as ag roinnt a chuimhní cinn linn faoina sheal mar imreoir. Ach ní den seanmhúnla seanbhunaithe sin A Land of Men and Giants, a tháinig amach an mhí seo, scéal Tony Doran, duine de laochra na hiomána sna seascaidí, sna seachtóidí agus sna hochtóidí.
Mar atá scríofa sa bhlurba is scéal é seo faoi shaol spóirt laoch Loch Garman agus é i mbun dianchoimhlinte i gcoinne fhathaigh na hiomána
Is dócha gur leabhar é seo a thabharfaidh na seanleaids (mise san áireamh) siar bóithríní na smaointe.
Leabhar eile dóibh, a bhfuil dlúthbhaint aige le Corcaigh cé go bhfuil an t-údar Dave Hannigan ar deoraíocht i gcathair mhór Nua-Eabhrac le blianta anois, is ea Boy Wonder. Caitheann Hannigan súil siar ar a óige i dtuaisceart na cathrach agus rianaíonn an tsuim mhór a bhí aige sa spórt. Tá an leabhar seo lán le cumha i ndiaidh na seanlaethanta agus é ag trácht ar chomórtas sacair na hEorpa i 1984, bróga peile bána Steve Heighway, an cluiche Subbuteo agus, dar ndóigh, an tsuim an-mhór a bhí aige i gcluichí Chumann Lúthchleas Gael agus an laoch ar leac an dorais aige, Jimmy Barry Murphy a bhí i mbarr a réime nuair a bhí an t-údar ag fás aníos.
Más cúrsaí peile atá uait, tá leabhair le fáil ón Gooch Cooper agus ó Jason Sherlock agus leabhar spórt na bliana, dar le Bord Gáis, The Choice le Philly McMahon ann.
Agus dar ndóigh tá an leabhar bliantúil A Season of Sundays curtha le chéile arís ag an ngrianghrafadóir iomráiteach Ray McManus agus é lán de phictiúir iontacha ó bhliain a bhí an-taitneamhach.
Fág freagra ar 'Cad iad na leabhair CLG is fearr a foilsíodh i mbliana?'
Traolach Dé Sathairn, Nollaig 9 2017 ag 12:13 pm
Mar le 'Warriors Code' lig Cody síos é féin go mór ach a ndeonaigh sé an leabhar sin a sheoladh. 'Nìl sí léite fós agam'
ar sé agus clab seanbhlastùil air. 'Savagery' is teideal do chaibidil amháin agus laochas ar an údar tríd síos as a 'thiufálta' a bhí sé. Is náireach, suarach, neamhspóirtiúil mar leabhar í agus drocheiseamláir amach is amach don aos óg in aon spórt ar domhan. Cuimhním ar chúpla Cat eile a d'fhéadfadh ì a shárú áfach! Nì haon mhaise ì seo ar cháil J.Tyrrell ach déanfaidh sé dlús aisti ní foláir liom.
Seán de Paor Dé Sathairn, Nollaig 9 2017 ag 9:03 pm
Iománaí iontach scilliúil crua ab ea Jackie Tyrrel. Ní cluiche do spadalaigh í an iomáint. 'Munar féidir leat an teas a sheasamh gabh amach as an gcistin.' Éad is cúis leis an gcáineadh ar fad. Ní haon ionadh nach mbeadh J. Allen buíoch dó, níor 'spâráil' Jackie tosaithe Chorcaí riamh! Nì bheidh laoch dá leithéid arís ann. Is iad na himreoirí is suntasaí dóibh go dtí seo sa tsraith i mbliana ná leithéidí Paudí Kissane, Pierce O’ Neill, agus a gcuid tosaithe Paul Kerrigan, Colm O’Neill, Daniel Goulding agus Donncha O’Connor. Dé Luain, Meitheamh 24 2019 ag 5:55 pm
Gach duine taobh thiar d'Áth Cliath fós
Níor éirigh le hÁth Cliath ach cúig phointe a scóráil sa gcéad leath i gcoinne na Mí inné, agus cé gur bhuadar, ní raibh siad gan locht i gcluiche ceannais Laighean ach tá an chuma air go bhfuil bearna shuntasach idir iad féin agus na foirne eile is fearr sa tír.
Meastar gur ag Ciarraí agus Dún na nGall is mó a bheadh seans deireadh a chur le hiarrachtaí Átha Cliath cúig chraobh uile-Éireann as a chéile a bhuachan agus cé gur bhuaigh an dá fhoireann sin an deireadh seachtaine seo, bhí fadhbanna dá gcuid féin acu.
Ba iad Dún na nGall is mó a chuaigh i bhfeidhm ar dhaoine agus an ceann is fearr faighte acu ar an gCabhán i gcluiche ceannais Uladh. Bhí Dún na nGall ocht bpointe chun tosaigh ag leath ama, 0-13 in aghaidh 0-5, agus faoin am ar tháinig deireadh leis an gcluiche, bhí dháréag Conallach tar éis scóráil. Ach mar a tharla cheana i gcoinne Thír Eoghain sa chluiche leathcheannais, lig siad don Chabhán teacht ar ais sa chluiche agus beidh Declan Bonner buartha gur ghéill siad 2-11 sa dara leath.
An oíche roimhe sin, bhuaigh Ciarraí craobh na Mumhan den seachtú huair as a chéile ach ní gan dua a chuir siad Corcaigh díobh. Bhí Ciarraí seacht bpointe chun tosaigh agus gan ach 13 nóiméad imeartha ach tháinig Corcaigh ar ais go láidir. Tugadh go leor spáis d'imreoirí Chorcaí nuair a bhí siad ar an ionsaí lár na páirce agus dá mbeadh siad beagáinín níos cruinne, d'fhéadfadh an cluiche a bheith buaite acusan.
B'fhéidir go bhfuil Corcaigh feabhsaithe go mór le cúpla mí anuas agus nach aon dóithín iad i mbliana ach ní bheidh a fhios againn cé chomh maith is atá siad go dtí go bhfeicfimid arís iad. Tá Ciarraí anois ag triall ar an Sár-Ochtar agus gan a fhios againn díreach cé chomh maith agus atá siadsan ach oiread.
Déarfá go mbeadh an-chluiche ann nuair a thabharfadih Ciarraí agus Dún na nGall aghaidh ar a chéile i bPáirc an Chrócaigh ar an 21 nó an 22 Iúil, ach tá an dá fhoireann píosa maith chun deiridh ar Áth Cliath fós.
Deireadh ré i Muineachán
Iarbhainisteoir Mhuineacháin, Malachy O'Rourke agus bainisteoir Ard Mhacha, Kieran McGeeney. Pictiúr: INPHO/Tommy Dickson
Tar éis d'Ard Mhacha an ceann is fearr a fháil ar Mhuineachán oíche Dé Sathairn, d'fhógair Malachy O'Rourke go raibh cinneadh déanta aige éirí as mar bhainisteoir ar Mhuineachán. Deireadh ré atá d'fhoireann Mhuineacháin mar tá obair den scoth déanta ag a mbainisteoir le seacht mbliana anuas.
Nuair a ceapadh O'Rourke ag deireadh 2012, bhí Muineachán tar éis titim síos go dtí Roinn 3 na sraithe agus ní raibh craobh Uladh buaite acu le 25 bliain ach níor thóg sé i bhfad air rudaí a chur ina gceart.
Bhuaigh siad Roinn 3 na sraithe an t-earrach sin agus bhuaigh Muineachán ar Dhún na nGall i gcluiche ceannais Uladh mí Iúil chun Corn an Anglo-Celt a thabhairt leo den chéad uair ó 1988. Tar éis dóibh Roinn 2 a bhuachan in 2014, bhuaigh Muineachán craobh Uladh arís in 2015 agus bhí siad áirithe i measc na bhfoirne is fearr sa tír le cúig bliana anuas.
Shroicheadar cluiche leathcheannais na hÉireann anuraidh ach ba léir ó thaispeántais na foirne i mbliana go raibh athrú de dhíth. D'fhéadfadh bainisteoir nua spreagadh a thabhairt don fhoireann ach caithfear a rá go bhfuil Conor McManus, Vinny Corey, Darren Hughes, Drew Wylie agus a leithéidí ar an mbóthar le fada agus go mbeidh sé deacair ar Mhuineachán an bhuaic atá bainte amach acu le roinnt blianta anuas a bhaint amach arís.
Na boic mhóra ag teacht le chéile i mBabhta 3 na gcluichí cáilithe
Owen McCabe (An Dún) agus Aidan O'Shea (Maigh Eo). Pictiúr: INPHO/Ryan Byrne
Baineadh croitheadh as peileadóirí Mhaigh Eo i gcoinne an Dúin san Iúr Dé Sathairn ach, mar a rinne siad go minic sna babhtaí cáilithe le blianta, d'éirigh leo na cosa a thabhairt leo. Foireann eile
as Ulaidh a bheidh rompu an deireadh seachtaine seo chugainn nuair a thiocfaidh Ard Mhacha chucu féin i gCaisleáin an Bharraigh.
Cluiche crua a bheidh sa gceann seo do Mhaigh Eo mar bhí cuma na maitheasa ar Ard Mhacha sa gcraobh go dtí seo. Cé gur chaill siad in aghaidh an Chabháin san athimirt ar chluiche leathcheannais Uladh, tháinig Ard Mhacha ar ais go láidir agus thug siad ardtaispeántas i gcoinne Mhuineacháin an deireadh seachtaine seo. Léiriú eile a bhí sa gcluiche sin ar a fheabhas agus atá a gcuid tosaithe.
Ní hiad Maigh Eo an t-aon mhórfhoireann atá i mbaol. Bhí bua éasca go maith ag Tír Eoghain ar an Longfort Dé Sathairn ach tá dúshlán níos mó rompu anois agus iad ag taisteal go dtí an Droichead Nua chun tabhairt faoi Chill Dara. Ar ndóigh, bhuaigh Cill Dara ar Mhaigh Eo sa mbabhta céanna ar an bpáirc chéanna anuraidh agus ó tharla go bhfuair siad an ceann is fearr go héasca ar Aontroim cúpla lá ó shin, beidh siad breá muiníneach agus iad ag tabhairt aghaidh ar Thír Eoghain.
Fágann na coimhlintí sin go bhfuil deis iontach ag foirne atá ag imirt i Roinn 3 na sraithe dul chun cinn mór a dhéanamh sa chraobh. Casfaidh Laois agus Uíbh Fhailí ar a chéile i bPort Laoise Dé Sathairn seo chugainn agus beidh an Iarmhí sa bhaile i gcoinne an Chláir.
Is beag atá idir na foirne sin uilig ó thaobh cumais de agus is maith a thuigfidh siad go bhfuil seans iontach acu comórtas an tSár-Ochtair a bhaint amach. Bíonn sé deacair ar na foirne a chailleann i gcluichí ceannais teacht chucu féin do Bhabhta 4 na gcluichí cáilithe agus is beag faitíos a chuirfidh Gaillimh, an Mhí, Corcaigh ná an Cabhán ar na foirne sin. B'fhéidir gurb í an fhadhb is mó ná go bhfuil an iomad cumhachta ag comhairlí na gcúigí. Tá siad go léir agus córais dhifriúla á rith acu…
Dé Sathairn, Eanáir 30 2016 ag 6:30 am
Seán Loftus, captaen fhoireann na Gaillimhe a bhuaigh Craobh Mionúr na hÉireann i 2015. INPHO/Ryan Byrne
Anois teacht an earraigh beidh na laethanta ag dul chun síneadh agus sara i bhfad beimid ag freastal ar chluichí tábhachtacha iomána arís.
Mar is gnáth, bhí rabharta mór cruinnithe cinn bliana aimsir na Nollag agus caint agus cúiteamh faoi réimse fairsing d'ábhair éagsúla.
Léigh mé alt le déanaí ag tagairt do chomhrá a tharla ag dhá cheann de na cruinnithe a bhí ag Cumann na Sáirséalach agus Bealach an Doirín na Gaillimhe. Moladh ag na cruinnithe sin go bhfuil sé in am d'fhoirne mionúir agus foirne faoi-21 an chontae a bheith ag imirt i gCraobh Laighean.
Faraor, rialaigh Comhdháil Bhliantúil an chontae go raibh an moladh as ord mar nár 'rún dleathach ceart' é. Dúradar go ndéanfaidís dreas cainte faoi ag an gcéad chruinniú eile de choiste an chontae.
Dar ndóigh tá caint faoin bhfadhb seo, más fadhb í, le tamall. Agus dála argóint ar bith dá leithéid, is ann don fhírinne mar a fheictear domsa í, an fhírinne mar a fheictear duitse í agus an fhírinne mar atá. Nó b'fhéidir nach bhfuil aon leagan fírinneach den chás seo agus nach bhfuil ann ach dearcadh pearsanta na ndaoine ar na taobhanna éagsúla den díospóireacht.
Ar thaobh amháin den scéal, is fíor go bhfuil Craobh Mionúr na hÉireann buaite sé huaire ag Gaillimh ó thosach na mílaoise agus an chraobh buaite trí huaire ag iománaithe faoi-21 an chontae. Ar a shon sin uile, níl oiread is craobh sinsear amháin buaite ag an gcontae le linn na tréimhse céanna. Agus, dar ndóigh, bhuaigh na foirne faoi aois gan iad a bheith ag imirt i gCúige Laighean. As sin a thagann an cheist: 'cén fáth go bhfuil cuid de chlubanna na Gaillimhe ag áiteamh go mbeadh na foirne faoi aois, agus an iomáint sa chontae i gcoitinne, níos fearr as dá mbeadh na hiománaithe óga ag imirt i gCúige Laighean'.
An rud is mó, dár ndóigh, atá ag dó na geirbe ag lucht leanúna na Gaillimhe ná nár chrochadar siar leo Corn Liam Mhic Cárthaigh ó 1988 .
Thosnaíodar ag glacadh páirte i gCraobh Sinsear Laighean i 2009 ach níor athraigh aon rud dóibh. Is é bun agus barr an scéil ná go bhfuil siad ag fanacht anois le 28 mbliana ar Chraobh na hÉireann.
Mar sin an cuma ann nó as iad? Ceist eile a eascraíonn as an gceist sin ná an mbeadh an méid atá buaite ag an gcontae faoi aois buaite acu dá mba rud é go raibh na foirne sin ag imirt i gCúige Laighean?
Ar ndóigh, níl cuid mhór de mhuintir Chúige Laighean ag iarraidh go mbeadh imreoirí óga na Gaillimhe ag feidhmiú sa chúige sin. Agus cén fáth a mbeadh fáilte ag Ceatharlach, Laois nó an Iarmhí rompu?
Níl réiteach na ceiste seo agamsa, ach ag féachaint ar na craobhacha idirchontae bheadh ceist eile agam. An bhfuil sé ceart go mbíonn foirne faoi aois na Gaillimhe ag dul isteach sna comórtais náisiúnta chomh déanach san gach bliain ? Agus freagra na ceiste sin: cén rogha atá acu? Cé nach bhfuil sé ach seacht mbliana déag d’aois ó mhí Iúil, tá clú agus cáil bainte amach ag David Clifford cheana féin agus ba é a chúl iontach agus deich nóiméad fágtha sa chluiche a chinntigh an bua do Chiarraí. Chaill Gaillimh seilbh na liathróide agus iad ar an ionsaí, fuair Clifford í ar an gcliatháin deas, ghearr sé isteach agus chuir sé críoch ghleoite lena ruathar nuair a bháigh sé an liathróid i mbarr na heangaí. D'imir Corcaigh agus Áth Cliath a chéile i gceithre cinn de chluichí ceannais le cúig bliana anuas, ach is sa bhabhta leathcheannais a thabharfaidh siad aghaidh ar a chéile inniu
Melissa Duggan agus Noelle Healy. Pictiúr: INPHO/Tommy Dickson
Dé Domhnaigh, Lúnasa 25 2019 ag 5:00 am
Corcaigh v Áth Cliath Páirc an Chrócaigh, 3.45pm
Tabharfaidh an dá fhoireann is fearr sa tír aghaidh ar a chéile i bPáirc an Chrócaigh inniu nuair a chasfaidh Áth Cliath agus Corcaigh ar a chéile i gcluiche leathcheannais na hÉireann.
Tá seanchleachtadh acu a bheith ag imirt a chéile i gcluichí ceannais. Eatarthu a imríodh ceithre cinn den chúig chluiche ceannais deireanach, agus cé nach mbeidh corn á bhronnadh inniu beidh na buaiteoirí lán de dhóchas agus iad ag tabhairt aghaidh ar Mhaigh Eo nó Gaillimh sa chluiche ceannais.
I gcluiche ceannais na bliana seo caite, d'éirigh le mná Átha Cliath deireadh a chur leis an tréimhse forlámhais a bhí ag foireann Chorcaí. Ach bhuail na Muimhnigh foireann Mick Bohan faoi dhó sa tsraith, i mbabhta a seacht agus sa bhabhta leathcheannais, cluiche a bhuaigh Corcaigh le cúilín amháin, 1-18 in aghaidh 2-14.
Tá slad déanta ag Áth Cliath ar a gcéilí comhraic sa chraobh ó shin, áfach. Bua 13 pointe a bhí acu ar an Iarmhí i gcluiche ceannais Laighean, bhuail siad Port Láirge le 18 cúilín, Muineachán le 25 cúilín agus bhí 15 cúilín d'fharasbarr acu in aghaidh Chiarraí sa bhabhta ceathrú ceannais.
Gortaíodh captaen na foirne Sinéad Aherne i gcluiche ceannais Laighean ach tá sí ag imirt ar fheabhas ó tháinig sí ar ais. D'aimsigh Aherne 1-11 in aghaidh Mhuineacháin agus 2-5 i gcoinne na Ríochta. Ar a shon sin is uile, níl Áth Cliath ag imirt chomh maith is atá iontu fós i mbliana agus má bhíonn beidh sé deacair iad a stopadh.
Má tháinig Áth Cliath chomh fada seo gan mórán stró, níorbh amhlaidh do Chorcaigh. Oscailt súl dóibh ab ea a gcluiche in aghaidh Ard Mhacha i mbabhta na ngrúpaí, cluiche a chaill siad, 4-09 in aghaidh 3-11.
Níor coinníodh Corcaigh thíos i bhfad, áfach, mar an tseachtain dár gcionn bhí bua éasca acu ar Thír Eoghain, 7-18 in aghaidh 3-4.
D'aimsigh Doireann O'Sullivan 2-2 sa chluiche sin ach níl sí ainmnithe ar an bhfoireann do chluiche an lae inniu. Áine O'Sullivan atá tagtha isteach ina háit. Chaill Doireann O'Sullivan cuid mhaith den séasúr le gortú droma agus is buille a bheadh ann do Chorcaigh mura mbeadh teacht ar bith acu uirthi inniu.
Beidh cosantóirí Chorcaí go mór faoi bhrú inniu chomh maith. Tá déanta go maith ag Hannah Looney, Melissa Duggan agus a leithéidí i mbliana ach scéal eile a bheidh acu in aghaidh shárthosaithe Átha Cliath i bPáirc an Chrócaigh.
Tá buntáiste amháin ag Corcaigh ar Áth Cliath agus na hionadaithe atá acu beagáinín níos fearr, go háirithe i measc na dtosaithe. Má tá Corcaigh chun deiridh sa dara leath, is féidir leo sárimreoirí amhail Saoirse Noonan agus Rhona Ní Bhuachalla a thabhairt isteach chun scóranna a fháil.
D'fhéadfadh sin a bheith cinniúnach i gcluiche crua eile idir na foirne seo. Má bhíonn Corcaigh in ann tosaithe Átha Cliath a choinneáil faoi chois, tá an-seans acu ach is mór an gaisce a bheadh ansin. David Duke

Is iar-Grand Wizard na Knights of the Ku Klux Klan agus feileon ciontaithe Meiriceánach é David Ernest Duke, a rugadh ar an 1 Iúil, 1950 i dTulsa, Oklahoma. Nótaí Dialainne 12ú Aibreán
12ú Aibreán An chéad bhua don gcumann iomána sa bhliain 2015. Bhí an turas cois fharraigh rathúil le cluiche fíor-spóirtiúl agus comórtasasch le sár-thaispeántaisí ó na himreoirí. Cuireadh bunús maith sa chéad leath agus ghlac Laochra Óg smacht ar an gcluiche le roinnt scóranna gleoite. Tháinig Bun an tSabhairne sa tóir sa dara leath agus cuireadh ár n-imreoirí faoina lán brú ach ní bhainfí an bua dinn. An scór deiridh Laochra Óg 2-7 Bun an tSabhairne 2-2. Míle buíochas do gach duine a thaisteal agus ár mbuíochas d'ár n-urraithe Astra Systems.
D'imir ár bhfoireann fé 14 Domhnach Mór as baile tráthnóna Dé Chéadaoin. Ba chomórtas iontach é ón tús. Bhíomar mall ag an tús ach d'fhás an féin-mhuinín agus an chéad leath ag dul ar aghaidh. Bhíomar chun tosaigh le pointe ag leath-ama agus tá seans go mbeadh níos mó againn. Tháinig Domhnach Mór chun cinn sa dara leath. Sheas ár mbuachaillí an fód bhí an fiche nóiméad deireannach crua agus lán le teannais. Bhí seansanna again ach níor chuireamar ár mbó thar abhainn. B'é seo a leag sinn agus chríochnaigh an cluiche leis an scór Domhnach Mór 6-6 (24) Laochra Óg 4-10 (22). Ba mhaith liom na laochra óga seo a mholadh as gan géilleadh agus as an fód a sheasamh gan céim ar chúl a thógaint. Peil na mBan Léig an Chontae Fé 12 Urraithe ag Glebe Kitchens. Bhi an bua ag Abhaistin de Staic,An Neidín, Daingean Uí Chúis,Cill Chuimín, Fionnúig Naomh Seanán, Southern Gael agus Caisleán Ghriaire. Chríochnaigh Fánaithe na Leamhna agus Na Gaeil ar chomh scór. Táimíd leathslí tríd Léigeanna an Chontae agus seo mar a sheasann na fóirne. Seachtain Chluiche Ceannais na hÉireann – Na Dubs Abú
Meán Fómhair 15, 2016 Meán Fómhair 15, 2016
Seachtain Chluiche Ceannais na hÉireann
Bíonn go leor ceisteanna dár gciapadh sna laethanta díreach roimh chluiche ceannais na hÉireann agus níl aon rud difriúil faoi chluiche ceannais na bliana seo. Ceisteanna nach bhfuil aon smacht nó neart againn orthu ach ceisteanna a thógann seilbh ar ár n-intinn, mar sin féin.
Is í an cheist is mó atá againn i mbliana ná cé chomh maith is a bheidh Maigh Eo? Níl móran cainte fúthu in ainneoin na réaltaí móra peile atá acu. An gcabhróidh an cur chuige sochair suaimhneach seo leo? Gan glas agus dearg le feiceáil ar chuile darna caora ó Bhealach an Doirín go Béal an Mhuirthead. Cá ndeachaigh na manaí 'Mayo for Sam'? Gan carranna atá péinteáilte le dathanna Mhaigh Eo le feiceáil i chuile shráidbhaile is i chuile bhaile mór fud fad Mhaigh Eo. Bíonn ciúin ciontach!
Tá go leor ag inseacht dúinn nach bhfuil seans ag Maigh Eo. Seafóid is tuilleadh seafóide a deirimse liom féin. Tá seans chomh maith céanna acu is a bhí i gcluichí ceannais na bliana seo caite agus ní raibh ach oiread na fríde idir na foirne sa dá chluiche sin. Is minic a chuala muid le linn na nóchaidí agus le linn bhlianta tosaigh na mílaoise go raibh muid chun cluichí áirithe a bhuachan agus go raibh muid thar cionn uilig. Níor bhuaigh muid na cluichí áirithe sin, áfach, agus is cuimhneach linn go maith an díomá a bhí orainn ina ndiaidh! Mo chloigeann cráite leis na ceisteanna seo uilig!
An mbeidh cluiche oscailte ann nó an mbeidh cluiche cosantach ann? Cén chaoi a láimhseálfar ciceanna amach Stephen Cluixton? An mbeidh cluiche maith ag an réiteoir? Cá mbeidh Aidan O'Shea ag imirt? I lár na páirce nó ar imeall na cearnóige? An mbeidh cluiche maith ag leithéidí Bernard Brogan is ag Paul Flynn théis dóibh bheith ciúin in aghaidh Chiarraí? Na mórcheisteanna seo uilig, agus go leor eile, ag gabháil thimpeall mo chloiginn an t-am uilig agus iad do mo chiapadh is ag cur amhrais orm. Iarraim orm féin an bhfuil chuile Dub eile ag gabháil tríd an rud céanna seo nó an é gur mise amháin a bhíonn ag déanamh imní faoina leithéid!
Neirbhíseach, ar bís, imníoch, muiníneach, mífhoighneach, sásta, diúltach, dearfach, thíos seal, thuas seal – sin mar a bhímse an t-am uilig sna laethanta díreach roimh chluiche ceannais na hÉireann. Gan mórán eile ar mo intinn ach an cluiche mór – cluiche ceannais na hÉireann in aghaidh Mhaigh Eo agus gan dearmad déanta agam fós ar David Brady agus a chairde ag téamh suas os comhair an Chnoic, le cur isteach orainn i 2006. Ní de bharr go ndeachaigh siad síos chuig an gCnoc atá sé fós ag cur isteach orm, ach de bharr go raibh siad ag iarraidh olc a chur orainn. Ba cheart dom dearmad a dhéanamh ar an eachtra áirithe sin anois, ach tá sé fós ag dó na geirbe agam agus tá sé deacair fáil réidh leis. Tá faitíos an domhain orm go gcaillfidh muid. Tá mé scantraithe!
Ní athróinn tada faoi sheachtain chluiche ceannais na hÉireann, mar sin féin. Is é an faitíos seo agus na mothúcháin eile seo a dhéanann cluiche ceannais na hÉireann speisialta dom. Tá muid ag réiteach don cheathrú Craobh Éireann ó 2011 i leith agus tar éis an ghorta a bhí again ó 1995 go 2011, ba cheart dúinn bheith buíoch den fhoireann óg iontach seo atá againn. Seo ré órga na Dubs.
Deireadh Seachtaine an Chluiche Ceannais
Is breá liom deireadh seachtaine an chluiche ceannais agus na nósanna céanna á gcleachtadh agam le blianta beaga anuas. Comórtas seachtar an taobh Ghaeltacht Ráth Chairn idir Laimbé is Ráth Chairn. Geansaí, hata agus bratach na Dubs leagtha ar an mbord agam, taobh le mo chuid ticéad is le mála superheroes mo mhic (diabhal piseog!!), roimh ghabháil a chodladh dom. Breathnaím ar Up For The Match is bíonn drochoíche chodlata agam is mé ag únfairt is ag casadh sa leaba.
Maidin an Chluiche
Is iontach a bheith ag siúl ar Bhóthar Chluain Life lá an chluiche is ag sú isteach an atmaisféir roimh ghabháil chuig cluiche na mionúr. Músclaíonn sé na mothúcháin uilig ionam. Bímse bródúil as Cumann Lúthchleas Gael. Bródúil as Páirc an Chrócaigh. Bródúil as na cluichí Gaelacha. Bródúil as mo chontae. Bródúil as na Dubs.
Isteach liom go tearmann mór na nGael, Páirc an Chrócaigh, agus suas díreach liom chuig an dream óg a bhíonn ag díol chláracha an chluiche. Síos liom chuig mo shuíochán ar Ardán Uí Chíosóig agus fanaim ann. Mo chosa ag croitheadh go neirbhíseach is m'intinn dírithe go hiomlán ar an gcluiche mór. Na féidearthachtaí uilig ag rith trí mo chloigeann. An cluiche mionúir ar siúl os mo chomhair amach ach gan iomlán mo chuid airde air.
Tagann na Dubs chun páirce go gairid théis chluiche na mionúr agus déanann siad ar an mbinse le haghaidh grianghraif. Cuirtear fáilte bheoga bhríomhar rompu. Bíonn deora bróid i mo shúile. C'mon the Dubs! An warm up os comhair an Chnoic. Déanann tú cinnte go bhfuil gach duine ag bogadh i gceart. Sracfhéachaint nó dhó síos i dtreo imreoirí Mhaigh Eo, freisin. Chuile rud togha. Isteach leis na himreoirí sa bparáid taobh thiar den Artane Boy's Bands. Tagann an pharáid i do threo agus báitear agus sáitear san ócáid thú. C'mon the Dubs! Déanaimis é seo! C'MON! Seasaim le haghaidh Amhrán na bhFiann. A thuilleadh deora bróid i mo shúile agus away linn. C'MON THE DUBS! Tá muid réidh gabháil chun catha. Bring it on! Na Dubs abú. Andrew Mackin ag scóráil cúil do chontae Lú i gcluiche ceannais Lory Meagher. Pictiúr: INPHO/Ryan Byrne
Dé Sathairn, Nollaig 5 2020 ag 5:20 am
Tá sos ó chluichí iomána an deireadh seachtaine seo agus seans againn dá bharr labhairt faoi chuid de bhuaicphointí na tréimhse gairide iomána a thosnaigh ag deireadh mhí Dheireadh Fómhair.
Dar ndóigh is é comórtas Chorn Mhic Cárthaigh is mó a fuair aird ar na meáin agus na bealaí teilifíse.
Agus is iontach an tseirbhís a thug RTÉ, Sky agus GAA Go dúinn i rith na diantréimhse sin.
Agus bhí cuid maith buaicphointí sa phríomhroinn. Is dócha gurb é an t-éacht ba thábhachtaí gur imríodh na cluichí go léir in ainneoin na drochaimsire agus an víris.
Ar pháirc na himeartha bhí chuid maith cluichí iontacha againn, cual mór scóranna agus iad ar ardchaighdeán.
Thuill foireann na nDéise na ceannlínte mar an fhoireann is mó a rinne dul chun cinn. Ach beidh tuilleadh fúthu san agus Luimneach, seaimpíní na sraithe agus na Mumhan, againn an Satharn seo chugainn.
An buaicphointe is eisceachtúla agus ba mhó suntas is dócha ná na ceithre chúilín a fuair Joe Canning ó phocanna sleasa seachtain ó shin. Éacht den chéad scoth a bhí ann. An rud is annamh…
Is minic gurb iad na tosaithe, go háirithe na tosaithe a bhíonn ag tógaint na bpocanna saora, a fhaigheann an chuid is mó den mholadh. B'amhlaidh an scéal i mbliana ag leithéidí Tony Kelly, TJ Reid, Stephen Bennett, Patrick Horgan, Dónal Burke agus Joe Canning.
Ach sheas beirt eile amach domsa agus b'in iad na 'scuabadóirí' nó cosantóirí le cois, Mark Coleman agus Tadhg de Búrca. Bhíodar beirt ar fheabhas.
Tá an-séasúr curtha isteach ag De Búrca sa ról dúshlánach seo agus tuilleadh le teacht uaidh. Is an-fhear é chun an imirt a léamh agus a bheith san áit cheart ag an am ceart. Tá sé iontach chun an liathróid a smachtú leis an gcéad teagmháil aige agus tá sé thar a bheith cruinn freisin ag dáileadh an tsliotair.
Conor Prunty agus Tadhg De Burca. Pictiúr: INPHO/Tommy Dickson
Fad is a bhí gaiscí de Búrca agus a leithéidí ar an scáileán againn gach deireadh seachtaine, bhí na comórtais shinsir iomána eile ag treabhadh leo agus na himreoirí sin ag streachailt chomh maith i gcoinne na drochaimsire, easpa tacaíochta, easpa lucht leanúna agus easpa clúdaigh ar na meáin.
Ach bhí a mbuaicphointí féin ag baint leis na comórtais dhifriúla go dtí seo.
I gcomórtas Lory Meagher, an cúigiú roinn, is iad Fear Manach agus Lú a bhí i gcoinne a chéile sa chluiche ceannais seachtain ó shin agus ba iad fir Lú a thuill na ceannlínte agus a thug leo an corn.
Ba iad na cúil sa dá leath ó Andrew Mackin a d'fhág go raibh an corn acu den dara huair. (Is dócha go mbeidh níos mó brú ar an iománaíocht sa chontae le teacht an tslánaitheora Mickey Harte chun iarracht a dhéanamh cúrsaí peile a thabhairt chuig leibhéal níos airde ná mar atá siad faoi láthair.)
I comórtas Nicky Rackard (an ceathrú roinn), is iad iománaithe Dhún na nGall (agus a gcuid peileadóirí críochnaithe don bhliain seo) a bhuaigh an corn i gcoinne Mhaigh Eo (tá peileadóirí an chontae sin fós san iomaíocht, go dtí amárach pé scéal é).
Sa tríú roinn, ba iad iománaithe Chill Dara a thug leo Corn Christy Ring i ndiaidh a mbua stairiúil ar chontae an Dúin.
Sa dara roinn agus corn Joe McDonagh mar luach saothair, is iad fir Chiarraí agus Aontroma a bheidh in adharca a chéile an Domhnach seo chugainn i bPáirc an Chrócaigh.
Ag tús na bliana caithfidh go raibh mórán dóchais ann go mbeadh foireann na Ríochta ag imirt sa gceannáras i mbliana. Seans gur beag a cheap gurb iad iománaithe an chontae a bheadh ann agus go mbeadh na peileadóirí críochnaithe.
Bhí an-bhua acu i gcoinne Cheatharlach trí seachtaine ó shin. Tá an Déiseach Fintan O'Connor ina bhainisteoir acu agus is ard-imreoir é Shane Conway, tosaí iontach UCC, a bheadh maith a dhóthain d'aon chontae sa tír .
Ach níl Aontroim gan a réalta féin agus is tosaithe cumasacha iad Ciarán Clarke agus Michael Bradley.
Beidh coimhlint cheart eatarthu roimh an bpríomhchluiche idir Luimneach agus Port Láirge.
Tá sé thar a bheith deacair ag na contaetha sin nach bhfuil istigh ar Chomórtas Chorn Mhic Cárthaigh an iomáint a fhorbairt taobh istigh dá gcontaetha féin agus dul chun cinn a dhéanamh. Mar sin is maith an rud é go bhfaigheann siad seans imirt i bPáirc an Chrócaigh agus a dtraidisiún agus a mbuaicphointí féin a chruthú.
Éacht agus údar ceiliúrtha ann féin é gur éirigh linn cluichí a bheith againn in aon chor tráth seo an ghátair. Tá deis ag foireann Malachy O'Rourke ceann de phiardaí móra na caide a chur de dhroim seoil i gCluain Eois amárach
Laoch Mhuineacháin, Conor McManus. Pictiúr: INPHO/Tommy Dickson
Dé Sathairn, Iúil 21 2018 ag 5:50 am
Pé giodam nó pé teaspach a bhí an taca seo an tseachtain seo caite orainn fé theacht na mbabhtaí i gcomórtas an tSár-Ochtair, tá sé ídithe go maith faoin dtráth seo.
Seachas taispeántais aonair agus éachtaintí beaga ar dhraíocht an chluiche ó dhornán imreoirí ar nós Brian Howard, Rory Beggan, Ruairí Donnelly agus Ian Burke, ní cluichí iad coimhlintí an deireadh seachtaine seo caite a bheidh buan.
Is léir dúinn ar fad faoin dtráth seo gur dócha go bhfuil slite níos fearr chun tús a chur leis a gcuid seo den gcraobh peile ná na babhtaí tosaigh a imirt i bPáirc a' Chrócaigh, ainneoin mealltacht na páirce dos na himreoirí féin.
Is léir chomh maith go mbeidh lucht leanúna na caide ag roghnú agus ag toghadh a gcluichí feasta ar chuma an tomhaltóra sacair thar toinn a fhanann aige baile do chuid mhaith cluichí agus a fhreastalaíonn go dílis orthu siúd ar a bpaiste féin.
Ní heol dúinn go fóill an éireoidh le fiontar an tSár-Ochtair agus ní miste, is dócha, cead anála agus cead searrtha a thabhairt dó mar rud.
Tá a fhios againn, áfach, tar éis na gcluichí idir Shatharn is Domhnach seo caite go mbeidh Áth Cliath buan, go bhfuil an Ghaillimh meáite ar bhuachtaint ar ais nó ar éigean, go bhfuil Tír Eoghain ag téarnamh go tapaidh ó sciúrsáil na bliana seo caite agus gur dócha go bhfuil paiste de bhóthar le cur díobh i gcónaí ag Ros Comáin, ag Dún na nGall agus ag Cill Dara.
Cá bhfágann san an dá fhoireann a bheidh in adharca a chéile i gCluain Eois Dé Domhnaigh, más ea?
Níl raibh aon easpa faobhair ar na sceana riamh ó dheas i gCiarraí agus táthar ag sceanairt go tiubh le seachtain anuas.
Ar chuma éigin, braitheann cuid de phobal na caide sa chontae gur leor san chun iad a mhúscailt as pé támáilteacht a bhí i bPáirc a' Chrócaigh Dé Domhnaigh orthu. Deineann an tuairimíocht sin faillí iomlán, áfach, ar an ndeis ghlórmhar atá an deireadh seachtaine seo ag Muineachán.
Tá deis acu a n-áit a chinntiú i gcluiche leathcheannais na hÉireann don gcéad uair le tríocha bliain.
Tá deis acu buachtaint ar Chiarraí sa chraobh don gcéad uair. Bhí cúig cinn de chluichí craoibhe idir Ciarraí agus Muineachán ag dul siar go dtí cluiche ceannais na bliana 1930 agus ainneoin iad bheith gar go maith i 1985 agus arís in 2007 agus 2008, níor bhuail Muineachán buille maraithe na muice riamh ar Chiarraí.
Thar aon ní eile, áfach, tá deis ag foireann Malachy O'Rourke ceann de phiardaí móra na caide a chur de dhroim seoil. Tá forbairt agus dul chun cinn déanta ag an mbuíon seo le ceithre bliana anuas ach ní fhéadfaí a rá gur éirigh leo aon cheann de chontaetha móra na caide a chur fé chois sa tréimhse sin. Seo deis ná tiocfaidh go ceann tamaill arís, b'fhéidir, agus ní fhéadfaí luach a chur ar rud mar sin mar ábhar spreagtha.
An bhfuilid maith a ndóthain chun an deis a thapú?
Ná bíodh aon amhras ort ná go bhfuil.
Bhí a gcluiche le Cill Dara Dé Domhnaigh seo caite i bhfad chun cinn ar an gceann idir Ciarraí agus an Ghaillimh ó thaobh na mbunscileanna láimhseála agus pasála.
Tá triúr nó ceathrar des na himreoirí is mó atá os cionn a mbuille fágtha sa chraobh fé láthair acu – leithéidí Rory Beggan, Karl O'Connell, Darren Hughes agus Conor McManus agus thar aon ní eile, tá an sórt san cosantóra agus an sórt córais cosanta acu a chuireann Ciarraí dá mbuille ar fad.
Tuigeann Éamonn Mac Muiris go bhfuil uair na cinniúna sroichte i mbliana aige féin, ag a chriú bainistíochta agus ag na himreoirí. Ba léir san óna chuid cainte tar éis cluiche an Domhnaigh in aghaidh na Gaillimhe.
B'fhéidir go gcreideann Mac Muiris go bhfuiltear ag iarraidh cosán áirithe a leagadh amach don mbuíon imreoirí seo agus gur fada ó aibíocht iad ach, i gcead dó, tá an port seo seinnte cheana féin aige agus is deacair an chosmhuintir a shásamh na laethanta seo.
B'ait agus b'aisteach liom an tseachtain seo go gcuirfeadh CLG Chiarraí fógra nó achainí ar na meáin shóisialta ag impí ar a lucht leanúna a dtacaíocht a léiriú níos treise ná riamh an deireadh seachtaine seo i gCluain Eois. Níl aon amhras orm ná go bhfuil gá ag an uile fhoireann le tacaíocht cheart. Ní fiú bheith ag imirt cluiche pobail gan pobal agus tá a maidí ligthe le sruth ábhar ag cuid de lucht leanúna Chiarraí.
Thaibhseofaí dhuit, áfach, ó fhógra na seachtaine seo ó Bhord an Chontae go bhfuil am an ghátair sroichte agus go bhfuil toise den 'anois nó riamh' ag baint leis an gcúram go léir.
Creidim gur féidir le Ciarraí an roth a chasadh agus le beagán misnigh is teanntáis, is féidir leo síneadh a chur le biaiste na bliana 2018. Tá sé déanta cheana acu agus tá sé iontu gaisce ar leith a dhéanamh nuair is mó atáthar ina ghátar.
Uaireanta, áfach, caithfear bheith dílis don bhfianaise atá lom díreach os do chomhair amach agus sa chás san, is fé Mhuineachán atá.
'An Bhrasaíl an mhaighdean a theastaíonn ó chuile adharcach ón iasacht' – Bolsonaro
Dé Céadaoin, Iúil 10 2019
Na babhtaí cáilithe ag dul i ndéine agus Maigh Eo agus Tír Eoghain i mbaol
Dé Sathairn, Meitheamh 29 2019
Iompar Trumpúil an rialtais ag cur le míshásamh sna fórsaí cosanta
Déardaoin, Iúil 11 2019
Fág freagra ar 'Anois nó riamh do Chiarraí ach deis ghlórmhar do Mhuineachán'
Dylan ag tiomáint leis gan trócaire ach Young faoi bhláth
Dé Sathairn, Iúil 20 2019
Baol báistí agus toirní ar fud na tíre
Dé hAoine, Iúil 19 2019
Clár Gaeilge tráthúil agus caithiseach ó RTÉ faoin spéis sa spás
Comhlacht pobail agus struchtúr nua le bunú sula gcuirfear tús le plean teanga Chois Fharraige
'Bhí cosc ar chláir teilifíse Bhéarla, ach rinneadh eisceacht i gcás Apollo 11' – cuimhní na nGael... Beidh neart an phainéil thar a bheith tábhachtach do na contaetha go léir agus ceithre chluiche craoibhe cúige le himirt acu taobh istigh de chúig seachtaine
Coicís ó shin agus an tseanbhliain fós linn bhíos ag éisteacht le RTE Radio 1 agus clár spóirt an tSathairn ar siúl. Caitheadh an chuid is mó den chlár ag caint faoin sacar agus faoi rásaí capall agus ag féachaint siar ar 2017, ach bhí tuairiscí freisin ag Brian Carty agus Pat McAuliffe ó dhá cluiche de chuid Chumann Lúthchleas Gael.
Dar ndóigh b'in an deireadh seachtaine ar thosnaigh na fochomórtais. Is iomaí mothúchán éagsúil a bhuail mé. Bhí trua agam do na himreoirí a bhí ag imirt agus mé ag smaoineamh ar an Nollaig chiúin a bhí acu agus an méid ullmhúchán a bhí curtha díobh acu le mí roimhe sin. Ar an taobh eile de, bhíos ag smaoineamh ar na himreoirí óga a bhí ag cur geansaí sinsir an chontae orthu den chéad uair.
A leithéid d'ócáid é dóibh féin agus dá muintir.
Ach nílim i bhfabhar na bhfochomórtas seo in aon chor. Tá an séasúr rófhada ar fad anois agus gan aon bhriseadh in aon chor ag na himreoirí is fearr. I mo thuairimse bheadh sé i bhfad níos fearr fáil réidh leis na comórtais bhreise seo agus ligint do na contaetha corrchluiche dúshláin a imirt roimh na cluichí sraithe agus gan na meáin a bheith ag déanamh tuairisciú orthu. Nuair a bhíonn comórtas i gceist bíonn na meáin ann agus cuireann sé sin brú ar na himreoirí agus na bainisteoirí.
Ach tá an séasúir tosnaithe agus daoine nua le feiceáil ar liostaí na bhfoirne. Chuir Corcaigh foireann chun páirce coicís ó shin agus ní raibh uirthi ach triúr nó ceathrar imreoirí aitheanta. Anuraidh thosnaigh cúigear nua i gcoinne Thiobraid Árann i gcomórtas na Mumhan agus chríochnaigh Mark Coleman an bhliain mar réalta Uile-Éireann. I mbliana tá an bainisteoir John Meyler ag rá go bhfuil sé ag lorg ar a laghad beirt eile a thosnóidh den chéad uair sa chraobhchomórtas.
Dar ndóigh beidh neart an phainéil thar a bheith tábhachtach do na contaetha go léir agus ceithre chluiche craoibhe cúige le himirt acu taobh istigh de chúig seachtaine.
Léirigh Luimneach a láidreacht faoi aois le cúpla bliain anuas agus is cinnte go mbeidh chuid maith des na foirne buacacha faoi fiche a haon ag caitheamh an gheansaí sinsir i mbliana. Beidh Kyle Hayes, Peter Casey, Aaron Gillane agus Barry Nash agus cuid maith de na foirne sin ag léiriú a gcumais ar pháirceanna iomána na tíre go luath.
Toisc go raibh imreoirí Chuala in easnamh ar fhoireann Bhaile Átha Cliath anuraidh agus chuid mhaith imreoirí eile (ar chúis amháin nó ar chúis eile ) bhí ar iarbhainisteoir an chontae Ger Cunningham dul leis an óige agus ba sna cluichí sraithe a chonaiceamar leithéidí Dónal Burke agus Jake Malone den chéad uair i ngeansaí sinsir an chontae.
Bhí Rory O'Connor thar cionn le Loch Garman mar a bhí Oisín Kelly le hUíbh Fhailí.
Ná bíodh aon dabht ort ach go bhfeicfimid neart imreoirí nua go rialta ar liostaí na bhfoirne as seo go dtí tús na gcluichí craoibhe agus is cinnte go mbeidh dhá dhosaen imreoirí d'ardchaighdeán ag teastáil d'fheachtas craoibhe na bliana seo.
Agus táimid fós ag feitheamh ar an dream imreoirí óga ón gClár a rinne gaisce sa chomórtas faoi fiche a haon in 2009, 2012, 2013 agus 2014. Bhíomar ag ceapadh i ndiaidh an tsárbhua a bhí acu in 2013 sna sinsir go raibh ré órga i ndán do shinsir an chontae. Táimid fós ag feitheamh. B'fhéidir gur i mbliana a tharlóidh sé agus gurb iad Diarmuid Ryan (atá fós sa mheánscoil), Rory Hayes, Gary Cooney and Colin Guilfoyle a dhéanfaidh an t-aicsean.
Tá Cill Chainnigh ag lorg imreoirí do gach líne agus cúpla duine nua á lorg ag Tiobraid Árann agus Port Láirge freisin.
Tá an Ghaillimh ina rogha láidir na coitiantachta fiú agus gan aon bhuille buailte ar an sliotar acu fós an séasúir seo agus bí cinnte go bhfeicfimid duine nua nó dhó acusan freisin sara mbeidh na tinte cnámh á lasadh ag deireadh Lúnasa. Imreoir sacair Éireannach is ea Stephen James Ireland, a rugadh sa Chóbh i gContae Chorcaí ar an 22 Lúnasa, 1985. Bhí sé ag imirt le Cobh Ramblers sular aistrigh sé go Manchester City F.C. agus é cúig bliana déag d'aois. Tabharfaidh an dara sraith den chlár 'Ár gClub' léargas ar thrí chumann, Naomh Anna, Leitir Móir i nGaillimh, Ráth an Iúir i Loch Garman, agus Laochra Loch Lao i mBéal Feirste
Daithí Mac Gabhann agus imreoirí Laochra Loch Lao
Dé Máirt, Eanáir 28 2020 ag 5:10 am
Cuirfear tús leis an dara sraith den chlár Ár gClub ar TG4 anocht agus cumann Gaeltachta agus cumann lán-Ghaeilge faoi chaibidil sa tsraith nua.
Díreoidh an tsraith ar na pobail lena mbaineann siad agus ar na heachtraí a thit amach i dtrí chumann éagsúla in 2019, Naomh Anna, Leitir Móir i nGaillimh, Laochra Loch Lao i mBéal Feirste, agus Ráth an Iúir i Loch Garman.
Thuill an chéad sraith den chlár, a craoladh anuraidh, moladh as an léargas a thug sé ar an mbród, an dílseacht agus an tsuim a chothaíonn an club CLG i measc an phobail.
I gConamara, díreoidh an tsraith ar fhoireann pheile na mban Naomh Anna agus iad ag imirt i nGaillimh. Leanfar beirt imreoirí ón gcumann freisin, Sarah Ní Loingsigh agus Ríona Ní Fhlatharta, agus iad mar chuid d'fhoireann shinsir pheile an chontae a bhí páirteach i gcluiche ceannais na hÉireann chomh maith.
I mBéal Feirste, casfar le baill de Laochra Loch Lao, an cumann lán-Ghaeilge a tháinig ar an bhfód i gceart in 2017. Rachaidh lucht an chláir ina dteannta go dtí Comórtas Peile na Gaeltachta a reáchtáladh i gCorca Dhuibhne. Casfar le duine an-speisialta de lucht tacaíochta na Laochra, Daithí Mac Gabhann, agus an cumann ag iarraidh aird a tharraingt ar an bhfeachtas atá ar bun maidir leis an tábhacht a bhaineann le deonú orgán.
Buailfear i Loch Garman le Clár Ní Conchúir, bean a bhuaigh Craobh Camógaíocht na hÉireann trí huaire le foireann an chontae. Tá Clár ag iarraidh filleadh ar fhoireann Ráth an Iúir tar éis di páiste a bheith aici agus é mar sprioc aici imirt lena cuid deirfiúracha ar feadh bliain amháin eile.
Sé chlár san iomlán atá i gceist sa tsraith nua atá déanta ag an gcomhlacht léiriúcháin Aniar do TG4. Craolfar an tsraith ag 8pm gach Dé Máirt. Beo! - Íobairtí imreoirí na gcluichí Gaelacha
Tá an tseanbhliain caite go maith um an dtaca seo agus tá eachtraí spóirt na bliana 2003 díbeartha go dtí na tuairiscí staire agus curtha i dtaisce i bhfillteáin ríomhairí. Maidir le cluichí an Chumainn Lúthchleas Gael, cuimhneoidh daoine gur bhuaigh Cill Chainnigh gach rud san iomáint agus gur bhuaigh Tír Eoghain craobh na peile den chéad uair. Is beag eile a chuimhneoidh an náisiún uilig air seachas an méid sin.
Is ag breathnú chun cinn a bhímid an t-am seo den bhliain, i míonna Eanáir agus Feabhra, go dtí go dtagann na laethanta breátha fada agus na cluichí móra. Is í mí Eanáir am saoire na n-imreoirí idirchontae. Glacann foirne saoire le chéile (tá Loch Garman agus Ciarraí díreach thar n-ais) - comhartha buíochais dóibh as ucht gaiscí nó iarrachtaí na bliana roimhe. Agus spreagadh dóibh, is dóigh, an iarracht a mhéadú an chéad bhliain eile agus níos mó íobairtí a dhéanamh, níos mó traenála a dhéanamh agus níos mó ama a chur ar leataobh chun barr feabhais a bhaint amach. Fiú i gcás imreoirí na gcontaetha nach dtéann ar saoire eagraithe, glacann a lán de na himreoirí saoire phearsanta thart ar aimsir na Nollag ionas go mbeidh an chuid eile den bhliain saor acu chun dul i mbun imeartha agus traenála.
An mbeidh deireadh go deo leis na hiarrachtaí agus na híobairtí a bheas á ndéanamh ag foirne chun go mbeidh buntáiste acu thar an bhfreasúra. Gach uile bhliain nach mór tar éis Chraobh na hÉireann cloisimid faoi na híobairtí dochreidte a rinne na buaiteoirí, na sléibhte a dhreapadar, na locha a shnámhadar, na míle a ritheadar agus na comharthaí osnádúrtha a chonaiceadar i gcaitheamh na bliana. Cloisimid faoi imreoirí nach bhfaca bean ná clann, athair ná máthair, gaol ná comharsana ar feadh sé mhí nó tuilleadh.
An bhfuil aon teorainn leis na híobairtí seo atá lucht CLG sásta a dhéanamh? Agus gan de luach saothair ag a bhformhór ach cruatan, gortú, pian agus fulaingt, is iontach go deo an fuinneamh atá á chaitheamh agus an saothar atá ar bun. Dá mbeadh bealach ar bith ann chun an fuinneamh céanna a bhailiú agus cumhacht leictreach a ghiniúint leis laghdódh sé go mór ar bhille leictreachais na tíre!
Rud a chuireann leis an iontas seo ná go bhfuilimid in ann breis agus fiche contae a ainmniú anois nach bhfuil seans ar bith acu Craobh na hÉireann a bhuachaint, ach in ainneoin sin déanfaidh siad ar fad an traenáil agus an sclábhaíocht chéanna is a dhéanfaidh na contaetha láidre. Agus ní bheidh siad níos saibhre ach oiread de bharr a gcuid dua, ach a mhalairt dar leis an GPA. Is dream amaitéarach iad peileadóirí agus iománaithe. Ná déanaimis dearmad gur pluiméirí, múinteoirí, mic léinn, tiománaithe leoraí, feirmeoirí, lucht tógála, fir bheáir agus araile atá sna himreoirí seo. Ní íoctar tuarastal leo agus an dream atá an-dáiríre faoi imirt dá gcontae, níl sa ghnáthsheachtain acu ach obair nó staidéar, traenáil, scíth, ithe (biachlár speisialta acu) agus imirt. Ní ólann a bhformhór aon deoch mheisciúil tar éis an chéad lá de mhí Eanáir agus is beag saol sóisialta atá acu taobh amuigh den "chraic" sa seomra feistis agus ar an mbus ag taisteal chuig cluiche agus ar an mbealach abhaile má bhíonn an bua acu.
Cén fáth go ndéanann siad é? Fís, brionglóid, dúil, aisling - focail mar sin a thagann chugam féin nuair a chuirim an cheist sin. Rud éigin a tharla in óige an imreora, seans. Báireoir nó peileadóir iontach a chonaic gasúr den chéad uair agus a chuaigh i bhfeidhm ar bhealach domhain ar an ngasúr sin. Maireann an mothúchán a spreagtar sa pháiste ag caint athar. Dar ndóigh is páiste mór nó gasúr fós gach imreoir agus gach iarimreoir go lá a bháis. Is é an lá mór craoibhe, an slua, an béiceach, an chaint, na hailt ar an bpáipéar, "Cluiche an Domhnaigh", "Spórtiris", "Ard san Aer", na cuimhní, na scéalta, na dathanna, na bratacha, na ceapairí, boladh toitíní agus fuail - na heilimintí go léir a ardaíonn an croí, a spreagann an dóchas, a mheallann an seanimreoir chun iarracht mhór amháin eile, bliain amháin eile, chun an chraobh a thabhairt abhaile go dtí an baile beag, an paróiste nó an chathair mhór.
Lán le dóchas
Táimid, lucht leanta na gcluichí, ag súil agus ag tnúth go mór leis na hócáidí craoibhe. Bímid lán le dóchas bliain i ndiaidh bliana gurb í ár mbliain a bheas inti i mbliana. Lorgaímid comharthaí dóchais ar bhealach níos dáiríre ná mar a shantaímid uimhreacha lotto. Cloisimid go bhfuil sé seo nó é siúd i mbun traenála arís, go bhfacthas imeoir cáiliúil éigin i mbun traenála den chéad uair le trí bliana, ón uair a cailleadh craobh an chontae le cúilín amháin, agus mar sin na ráflaí agus na scéalta a lorgaímid.
Dar ndóigh is iomaí cineál duine ar fhoireann iomána nó peile. An duine atá i gcónaí aclaí agus nach stopann ag traenáil agus ag cleachtadh. An duine a dhéanann an traenáil nuair atá fonn air ach a thógann scíth nuair atá fonn air. Duine eile a ghlacann scíth tar éis na craoibhe agus nach gcorraíonn é féin arís go dtagann Lá Fhéile Pádraig.
Is é Lá Fhéile Pádraig tús na bliana dáiríre, an t-am den bhliain a bhfuil an lá ar tí an oíche a dhéanamh geal agus an féar a chur ag fás. Ardaíonn an súlach sna cnámha agus téann an fhuil ag rásaíocht tré chuisle. Ach, fan, tá mearbhall orm - sin mar a bhí an saol fadó. Tá an saol athraithe. Tá idir fhoirne club agus fhoirne contae i mbun traenála ó thús Eanáir nó roimhe, dhá nó trí nó ceithre huaire sa tseachtain agus ag amannta aisteacha freisin.
Mo chlub féin, téann siad i mbun traenála gach maidin Chéadaoin ag 6.30 a.m. a mhac! Cén fáth, as ucht Dé ort, go bhfuil seisear is tríocha fear óg ag rith timpeall páirce sa dorchadas ag 6.30 ar maidin? Bhuel, teastaíonn uathu an Chraobh a bhuachaint agus tá siad róghnóthach ina gcuid oibre nó staidéir chun teacht le chéile ag am níos réasúnta! Agus ní hé go mbíonn siad róthuirseach ag 8.00 tráthnóna chun dul i mbun traenála, mar téann a bhformhór go dtí an *gym *ag an am sin! Creaiceáilte nó céard?!
Agus an méid sin ráite nó scríofa, céard a tharlós i mbliana i gcraobhchomórtais shinsear na hÉireann? An t-am seo anuraidh scríobh mé go mbuafadh Cill Chainnigh Craobh na hÉireann. Bhí an ceart agam dar ndóigh ach níor theastaigh saineolaí chun an méid sin a thuar. Buafaidh Cill Chainnigh arís i mbliana sílim féin ach amháin má thagann Setanta abhaile nó má dhúisíonn "Tipp". Beidh cluichí maithe ann mar is gnách, ach sílim go mbuafaidh Cill Chainnigh arís toisc go bhfuil siad láidir agus toisc nach bhfuil Brian Cody réidh lena chuid oibre go fóill.
Ná déanaimis dearmad, áfach, ar an éiginnteacht a bhaineann le cúrsaí spóirt agus gur tharla sé cheana go raibh contae amháin chun cinn ar feadh tréimhse fada - Corcaigh '76-'78, cuir i gcás, agus dar ndóigh Ciarraí sa pheil idir '78 agus '86 - agus gur bualadh iad i ndeireadh na dála. Tagann foirne agus imíonn siad. Gach foireann dochloíte, cloítear í luath nó mall. Casann an taoide; imíonn an oíche; tagann an lá. Níl in aon rud ach seal. Agus buafaidh Ciarraí freisin! Níos mó na Cluiche: Scéal CLG Chúige Uladh á ríomh ón taobh istigh ag Jarlath Burns. Ainneoin deacrachtaí móra polaitiúla agus eile, is léir gur bhláthaigh an cumann agus gur fíoraíodh aisling na mbunaitheoirí, ní gan dua. Slogfaidh Luimneach Gaillimh má thugtar an deis dóibh – Tuairisc.ie
Meastar gurb iad Luimneach agus Gaillimh an dá fhoireann is fearr sa tír i láthair na huaire agus casfar ar a chéile iad i gcluiche leathcheannais na hÉireann inniu
Aiden Harte (Gaillimh) agus Tom Morrissey (Luiimneach). Pictiúr: INPHO/Lorraine O'Sullivan
Dé Domhnaigh, Samhain 29 2020 ag 5:20 am
Luimneach v Gaillimh – Páirc an Chrócaigh, 4.00i.n. (Beo ar RTÉ 2)
Seans go bhfuil cluiche na bliana romhainn anocht agus boic mhóra na craoibhe, Luimneach agus Gaillimh, ag tabhairt aghaidh ar a chéile i bPáirc an Chrócaigh. Meastar gurb iad seo an dá fhoireann is fearr sa tír i láthair na huaire a bhuíochas do na boic mhóra thréana atá acu fud fad na páirce.
Nuair a chas na foirne seo ar a chéile i gcluiche ceannais na hÉireann dhá bhliain ó shin, rinneadh an-chuid cainte roimh ré faoi na coimhlintí a bheadh idir imreoirí ar leith agus tá an chaint chéanna ann faoin gcluiche seo.
Daithí Burke agus Aaron Gillane. Joseph Cooney agus Gearóid Hegarty. Conor Whelan agus Seán Finn. Joe Canning agus Kyles Hayes, b'fhéidir. D'fhéadfadh gach aon cheann acu a bheith cinniúnach.
Tá Luimneach gan sárú i mbliana agus is ceart gurb iad rogha na coitiantachta do chluiche an lae inniu. Ba iad an fhoireann ab fhearr i rith na sraithe luath sa bhliain agus níl aon chosúlacht ann gur chuir an briseadh mór fada isteach orthu beag ná mór.
Ar ndóigh dúradh nach mór an rud céanna fúthu anuraidh sular chlis orthu sa chluiche leathcheannais in aghaidh Chill Chainnigh. Goilleann an chailliúint sin go mór ar John Kiely agus a chuid imreoirí agus is cinnte go ndéanfaidh siad a seacht míle ndícheall a leithéid a sheachaint inniu.
Tabharfaidh taispeántas Luimnigh i gcluiche ceannais na Mumhan beagáinín misnigh do Ghaillimh. Chuir Port Láirge Luimneach faoi bhrú aisteach an lá sin agus chonacthas botúin ó fhir Luimnigh nach ndéanfaidís go hiondúil. Bua ceithre phointe a bhí ag Luimneach an lá sin ach meas tú an mbeidh Gaillimh chomh díograiseach agus a bhí na Déisigh?
Thuas seal thíos seal a bhí Gaillimh go dtí seo sa chraobh, cé gur thuas níos minice ná thíos a bhí siad.
Bhí Gaillimh ar fheabhas in aghaidh Loch Garman agus arís ar feadh 60 nóiméad in aghaidh Chill Chainnigh i gcluiche ceannais Laighean ach thit an tóin astu i gcoinne na gCat ar deireadh. D'fhéadfadh go mbeadh tionchar ollmhór ag an tréimhse drochimeartha sin ar chraobh na bliana seo, áfach.
Seachas a bheith ag ligean a scíthe roimh chluiche leathcheannais na hÉireann, bhí ar Ghaillimh cluiche crua, fisiciúil a imirt in aghaidh Thiobraid Árann an tseachtain seo caite. Thug na Gaillimhigh na cosa leo ach beidh na cosa céanna tuirseach go maith agus an fhoireann ag imirt don tríú deireadh seachtaine as a chéile in aghaidh na foirne is díograisí sa tír.
Cúis imní do Shane O'Neill go ndeachaigh a fhoireann ina gcoladh tamaillín sa dá chluiche dheireanacha agus íocfaidh siad as má tharlaíonn sé arís in aghaidh Luimnigh. Stad ná staonadh ní thagann ar leithéidí Cian Lynch, Gearóid Hegarty agus Aaron Gillane agus slogfaidh siad Gaillimh má thugtar an deis dóibh.
Bhí daoine ag súil le cluiche den scoth nuair a thug na foirne seo aghaidh ar a chéile i gcluiche ceannais na hÉireann dhá bhliain ó shin ach droch-chluiche a bhí i bPáirc an Chrócaigh an lá sin, dá dhrámata dá raibh an chríoch.
Bhí Gaillimh go hainnis don chuid is mó an lá sin. Níor cheart go mbeadh seans dá laghad acu an cluiche a bhuachan ach baineadh tuisle as Luimneach i dtreo an deiridh.
Níor cheart go mbeadh an fhadhb chéanna ag foireann Luimnigh inniu. Ní bheidh aon slua i láthair agus ní bheidh leathshúil ag na himreoirí ar Chorn Mhic Cárthaigh. Casfaidh Dún na nGall ar Chorcaigh agus Gaillimh ar Áth Cliath i bPáirc de hÍde tráthnóna áit ar fáil dóibh ar fad i gcluiche ceannais na hÉireann
Róisín Phelan (Corcaigh) agus Yvonne McMonagle (Dún na nGall) ag imirt in 2017. Pictiúr: INPHO/Tom Beary
Dé Sathairn, Lúnasa 25 2018 ag 5:15 am
Corcaigh v Dún na nGall – Páirc de hÍde, 2.45pm (Beo ar TG4)
Seo chéad uair riamh ag mná Thír Chonaill áit a bhaint amach i gcluiche leathcheannais shinsir na hÉireann, ach tá dúshlán ollmhór le sárú acu agus Corcaigh rompu i bPáirc de hÍde.
Bhí Dún na nGall an-mhaith i gCraobh Uladh i dtús an tsamhraidh ach ní dóigh go raibh siad i mbarr a maitheasa ó shin. Bhí bua 28 pointe acu ar Ard Mhacha i gcluiche ceannais an chúige i mí an Mheithimh ach nuair a chas siad ar a chéile arís coicís ó shin i gcluiche ceathrú ceannais na hÉireann, ní raibh le spáráil ag na Conallaigh ach trí chúilín.
É sin ráite, tá tosaithe den scoth ag foireann Maxi Curran. Ba í Geraldine McLaughlin laoch na foirne le fada ach tá leithéidí Yvonne Bonner agus Niamh Hegarty ag déanamh scrios i mbliana chomh maith.
Bhí gortú ag spochadh as captaen na foirne, Karen Guthrie ach táthar ag súil go mbeidh an t-imreoir lár páirce tagtha chuici féin do chluiche an lae inniu i gcoinne Chorcaí.
Bhí bua slachtmhar ag Dún na nGall ar Chorcaigh sa tsraith níos luaithe i mbliana, 4-11 in aghaidh 2-3, ach bhí na Muimhnigh cáilithe do na babhtaí díbeartha faoin tráth sin agus is cinnte go mbeidh siad níos díograisí tráthnóna.
An bhliain seo caite an dara huair ó 2005 nár éirigh le mná Chorcaí cluiche ceannais na hÉireann a bhaint amach agus tá an chuma orthu go bhfuil siad ag iarraidh leorghníomh a dhéanamh i mbliana.
Bhí bua ollmhór acu ar chontae na hIarmhí sa chluiche ceathrú ceannais, 8-18 in aghaidh 1-6, agus tá 23 cúl scóráilte acu le cúig chluiche anuas. Agus tosaithe cumasacha ag an dá fhoireann, tharlódh go bhfeicfí a lán scóranna i bPáirc de hÍde tráthnóna. Mar sin féin is ag Corcaigh atá an móiminteam agus an taithí agus ba cheart go dtiocfaidís slán.
Emily Flanagan (Áth Cliath) agus Fabienne Cooney (Gaillimh) ag imirt i gcluiche leathcheannais na sraithe i mbliana. Pictiúr: INPHO/Oisin Keniry
Áth Cliath v Gaillimh – Páirc de hÍde, 4.30pm (Beo ar TG4)
Beidh coimhlint den scoth eile ann i bPáirc de hÍde tráthnóna nuair a thabharfaidh mná na Gaillimhe aghaidh ar churaidh na hÉireann, Áth Cliath, sa chluiche leathcheannais eile. Bhuaigh foireann seo Átha Cliath Corn Bhreandáin Uí Mháirtín faoi dheireadh anuraidh, ach ní bheidh sé éasca acu an chraobh a thabhairt leo don dara bliain as a chéile.
Is iad Gaillimh an t-aon fhoireann a bhuaigh ar Áth Cliath i mbliana nuair a bhuadar 1-17 in aghaidh 1-15 ag tús na sraithe agus bhí mí-ádh orthu nár sháraíodar arís iad i gcluiche leathcheannais na sraithe mí Aibreáin. Bhí Gaillimh chun cinn ar a gcéilithe comhraic d'fhormhóir na coimhlinte ach fuair Nicole Owens cúl in am cúitimh a bhris croí na nGaillimheach.
Chruthaigh Gaillimh go maith sa chraobh ó shin, áfach. Bhuadar ar Mhaigh Eo i gcluiche ceannais Chonnacht, fuair siad an ceann is fearr ar chontae na hIarmhí agus Port Láirge go héasca i mbabhta na ngrúpaí agus bhuail foireann Stephen Glennon greadadh eile ar Mhaigh Eo sa chluiche ceathrú ceannais, cé go raibh scata imreoirí in easnamh ar Mhaigh Eo sa chluiche sin.
Buaileadh buille trom ar Ghaillimh le linn an chluiche sin áfach nuair a bhain drochghortú do thosach Mhaigh Cuilinn, Ailbhe Davoren. Mairéad Seoighe a bheidh ina háit do chluiche an lae inniu.
Seachas an dá chluiche sin in aghaidh mhná na Gaillimhe, tháinig Áth Cliath slán óna gcuid cluichí ar fad gan mórán stró. Bhuadar Roinn 1 na sraithe den chéad uair riamh san earrach agus gan stró a bhain siad an babhta seo amach.
Bhí bua 3-19 in aghaidh 1-7 acu i gcoinne Chiarraí sa chluiche ceathrú ceannais agus cé go dtabharfaidh Gaillimh a ndóthain le déanamh dóibh, ba cheart go mbeadh foireann Mick Bohan sách láidir chun cluiche ceannais na hÉireann a bhaint amach den chúigiú bliain as a chéile. Craolfar cluiche ceannais Chraobh Shinsir Clubanna na mBan ar TG4 tráthnóna agus seaimpíní Chorcaí agus curaidh na Gaillimhe ag tabhairt aghaidh ar a chéile arís
Dé Sathairn, Eanáir 29 2022 ag 5:00 am
Mainistir na Móna v Cill Chóirín-Cluain Bheirn – Biorra, 1.00in (Beo ar TG4)
Tá súil le sárchoimhlint tráthnóna nuair a chasfaidh peileadóirí Mhainistir na Móna agus Chill Chóirín-Cluain Bheirn ar a chéile i gcluiche ceannais Craobh Shinsir Clubanna na mBan i mBiorra.
Chas na foirne céanna ar a chéile i gcluiche ceannais 2019, nuair a bhí bua aon phointe amháin ag seaimpíní Chorcaí ach beidh Cill Chóirín-Cluian Bheirn muiníneach go maith go mbeifear in ann an beart a dhéanamh an uair seo.
Tá nach mór an fhoireann chéanna is a d'imir dhá bhliain ó shin ainmnithe ag sárchlub na Gaillimhe do chluiche an lae inniu. Tá Chloe Costello tagtha isteach in áit an seanfhondúra, Annett Clarke, ach tá iarimreoir na Gaillimhe fós mar chuid de phainéal Chill Chóirín-Cluain Bheirn. Foireann óg a bhí ag na Gaillimhigh dhá bhliain ó shin agus ba cheart go mbeadh na himreoirí óga sin – Ailish Morrissey, Eva Noone, Chloe Miskell agus tuilleadh – i mbarr a réime anois.
Is iad Olivia Divilly agus na deirfiúracha Nicola agus Louise Ward ceannairí na foirne. Scórail Nicola dhá chúl nuair a bhuaigh siad ar Dhomhnach Maighean na Mí sna babhtaí leathcheannais ach beifear ag súil le níos mó ó Louise má tá Cill Chóirín-Cluain Bheirn chun cluiche an lae inniu a bhuachan.
Níl aon easpa taithí ar na Corcaígh ach an oiread. Tá dosaen imreoirí aa thosaigh cluiche ceannais 2019 ainmnithe chun tosú inniu. Níl sárimreoir Átha Cliath Noelle Healy ag imirt do Mhainistir na Móna níos mó ach tá muintir O'Sullivan fós acu – Ciara, Doireann, Méabh agus Róisín. Réalta idirchontae iad Ciara agus Doireann ach tá boinn uile-Éirinn buaite acu uile agus is sárimreoirí freisin iad leithéidí Eimear Meaney, Bríd O'Sullivan agus Máire O'Callaghan.
Agus an cumas sin iontu, is iad Mainistir na Móna rogha na coitiantachta ach tabharfaidh mná na Gaillimhe neart le déanamh dóibh tráthnóna. Sa dara chluiche sraithe a imríodh ar Pháirc Chraobh Rua , An Sruthán, tráthnóna Dé Domhnaigh schuaigh thart. Bhí an bhua ag Éire Óg leis an scór 2-10 i gcoinne 1-07. Thosaigh Cor Fhuinseoige go láidir le cúilíní ó Ryan OReilly ceann ón imirt agus ceann eile ó chic saor. Bhí an cluiche teannta go leor leis an dá fhoireann buille ar bhuille tríd an chéad leath. Bhí cúpla scór eile malartaithe idir na foirne, cúilín eile ón imirt ó Noel Bradley agus cúl iontach ó Dingo Hughes. Faoi leathama, bhí an lámh in uachtar againn agus an scór ag 1-03 i gcoinne 0-04. Sin an méid a bhí le rá ag captaen na foirne, Eoin Kelly, agus é ag caint ar cé chomh speisialta is a bhí lá mór an chontae i bPáirc an Chrócaigh, iad ag teacht amach chun tosaigh ar na Cait 4-17 i gcoinne 1-18. An t-éileamh chun struchtúr na craoibhe peile a athrú ag bailiú nirt roimh vóta na cinniúna – Tuairisc.ie
Cor suntasach sa scéal a bhí ann i rith na seachtaine nuair a labhair Uachtarán CLG, Larry McCarthy, agus an tArdstiúrthóir, Tom Ryan, ar son Mholadh B
Dé Sathairn, Deireadh Fómhair 23 2021 ag 5:30 am
Tá an feachtas chun struchtúr Chraobh Shinsir Peile na hÉireann a athrú ag bailiú nirt roimh Chomhdháil Speisialta atá le reáchtáil i bPáirc an Chrócaigh amárach.
Tá na hathruithe is mó riamh ar leagan amach na craoibhe beartaithe agus cé go raibh tuairim ann le roinnt seachtainí anuas go dteipfeadh ar na moltaí atá curtha chun cinn agus gurb é an status quo a bheadh i ndán do chomórtais peile na bliana seo chugainn, tá athrú tagtha air sin le seachtain.
Cor suntasach sa scéal a bhí ann i rith na seachtaine nuair a labhair feidhmeannas CLG ar son Mholadh B, ina moltar go mbeadh comórtas sraithe mar chuid de Chraobh Shinsir Peile na hÉireann.
Dúirt Uachtarán CLG, Larry McCarthy, nach raibh sé ag iarraidh brú a chur ar éinne eile a bhfuil vóta acu ach gur mheas sé go raibh sé in am "céim mhisniúil" a ghlacadh agus gur mhaith leis struchtúr nua a fheiceáil ar chraobh na peile an bhliain seo chugainn. Dúirt Ard-Stiúrthóir CLG, Tom Ryan, go bhfuil sé féin i bhfabhar Mholadh B freisin.
Tugadh le fios gur beag difear a bheadh idir Moladh A, Moladh B agus an struchtúr atá ann faoi láthair ó thaobh teacht isteach de, rud a bhí ag déanamh imní do na comhairlí cúige ach go háirithe.
De réir Mholadh B, bheadh sraith, bunaithe ar an tSraith Náisiúnta i láthair na huaire, mar chuid de Chraobh Shinsir Peile na hÉireann. Bhainfeadh na cúig fhoireann ab fhearr i Roinn 1 áit amach sna babhtaí ceathrú ceannais agus bheadh áit don dá fhoireann ab fhearr i Roinn 2 agus rachadh buaiteoirí Roinn 3 agus Roinn 4 isteach sna réamhbhabhtaí.
D'imreodh na foirne ó Roinn 3 agus Roinn 4 nár bhain áit amach sna réamhbhabhtaí i gCorn Tailteann.
Reáchtálfaí craobhacha na gcúigí i gcónaí ach d'imreofaí na cluichí i rith an earraigh agus ní bheadh aon bhaint ag na comórtais sin le Craobh na hÉireann.
Níl tacaíocht ar bith léirithe do Mholadh A, a d'fhágfadh, dá nglacfaí leis, go gcuirfí foirne ó chúige Uladh agus cúige Laighean isteach i gcraobhacha Chonnacht agus na Mumhan gach bliain.
Beidh vóta ag 183 toscaire ag an gComhdháil Speisialta inniu agus teastaíonn móramh 60% (110 vóta) chun go nglacfaí le rún.
Ní fios go fóill conas a bheidh na toscairí ar fad ag vótáil ach tá sé fógartha ag roinnt contaetha go bhfuil treoir tugtha dá dtoscairí vótáil ar son Mholadh B. Meastar go bhfuil breis is leathchéad vóta ag an moladh sin faoi láthair.
Tá formhór na gcontaetha i gCúige Laighean ar son Mholadh B – An Mhí, an Iarmhí, Loch Garman, Cill Dara agus Uíbh Fhailí. Níl aon chinneadh fógartha go fóill ag Baile Átha Cliath, ná ag Cill Chainnigh, Cill Mhantáin ná Ceatharlach.
I gConnachta, deir Sligeach, Liatroim agus Ros Comáin go bhfuil siad i bhfabhar Mholadh B ach tuigtear go bhfuil Gaillimh agus Maigh Eo, a bhfuil níos mó vótaí acu ná na trí chontae eile le chéile, i gcoinne an athraithe.
Meastar go mbeidh formhór na gcontaetha i gCúige Uladh in aghaidh aon athrú atá beartaithe, áfach, agus cé go bhfuil contae an Chláir, Tiobraid Árann agus Corcaigh i gCúige Mumhan uile i bhfabhar Mholadh B, tá ráite ag Ciarraí, Luimneach agus Port Láirge go bhfágfaidh siad an cinneadh faoi na toscairí aonair.
Beidh an 52 vóta atá ag an Ard-Chomhairle agus an 38 vóta atá ag na comhairlí thar lear cinniúnach sa vóta.
Mura nglactar le Moladh A ná Moladh B, beidh na comórtais mórán mar a bhí ar feadh blianta, cé go bhfuil sé i gceist fáil réidh le comórtas an tSár-Ochtair agus gnáthchluichí ceathrú ceannais a imirt ina áit, mar a bhí i gceist go dtí 2018. Liam Mac Riocaird

Fear spóirt Éireannach ab ea Liam Mac Riocaird, nó "Billy Rackard" mar a ghlaodh air as Béarla (1930 - 23 Márta, 2009). Iománaí aithnidiúil a bhí ann, a d'imir an spórt ag an leibhéal is airde sa tír le foireann Loch Garman agus a chlub Rath an Iúir. Bhuaigh sé trí bhonn i gCraobh na hÉireann, agus b'eisean a d'ardaigh an corn sa bhliain 1962 agus é ina chaptaen ar an bhfoireann.
Bhí Billy ar dhuine de na deartháireacha iomráiteacha Mhic Riocaird (Nicky agus Bobby an bheirt eile) a d'imir iomáint leis an gclub agus an gcontae. Bhain Foireann Phobalscoil Chloich Cheann Fhaola ar an Fhalcarrach Craobh Uladh U16 inné. Tuairisc ar an chluiche agus agallaimh le imreoirí & múinteoir na pobalscoile. Caitheann Tuairisc.ie súil siar ar chuid de na scéalta móra ó chluichí móra craoibhe agus Gaeltachta an deireadh seachtaine
Dé Luain, Bealtaine 21 2018 ag 7:14 pm
Má tá aon duine fágtha a chreideann nach cathair mar a tuairisc foireann óg seo Luimnigh, caithfidh siad fanacht seachtain eile, ar a laghad. Bhí imreoirí John Kiely ar fheabhas le linn na sraithe. Thug siad céim mhór chun tosaigh i bPáirc na nGael inné agus Tiobraid Árann sáraithe acu sa chraobh.
Ní hamháin gur bhuaigh Luimneach an cluiche, ach bhí siad chomh fada sin chun tosaigh ar na Tiobraid Árannaigh go mba cheart go mbeadh sé buaite i bhfad níos boige acu.
Bhí líne leathchúil Luimnigh ar fheabhas ar feadh an tráthnóna agus má leanann siad orthu ag coinneáil na liathróide amach óna gcúl féin, tá na tosaithe acu chun scrios a dhéanamh. Ba é an fear ionaid Barry Murphy a fuair cúl na cinniúna agus ní hé an t-aon imreoir cumasach amháin a fágadh ar an taobhlíne, mar a raibh imreoirí shárfhoireann na bPiarsach ag fanacht ar a ndeis chomh maith.
Tá meascán maith d'fhuinneamh, neart agus scil ag Luimneach agus d'fhéadfadh samhradh fada a bheith rompu. Bíodh is go mbíonn pocanna saora á ngéilleadh róbhog acu agus go mbíonn an iomarca seansanna maithe á gcur amú go fóill acu, is é an rud is mó a thabharfaidh misneach dá lucht leanúna ná go bhfuil siad ag dul go maith agus, ag an am céanna, go bhféadfaidís feabhsú a thuilleadh.
Baol na géarchéime ann i gcónaí i dTiobraid Árann
Más faoi fhoireann ar bith imirt ar bharr a maitheasa, caithfidh siad muinín a bheith acu. Seans gur soiléire sin i gcás iománaithe Thiobraid Árann ná mar atá le haon fhoireann eile in Éirinn.
Nuair atá foireann Michael Ryan faoi lánseol, is iad an fhoireann is fearr sa tír iad ach, nuair nach bhfuil rudaí ag dul go maith dóibh, bíonn an chuma orthu go bhféadfadh drochthoradh amháin iad a shuncáil ar fad.
Bhí Tiobraid Árann go hainnis in aghaidh Luimnigh i gcluiche an lae inné. Níor labhair Michael Ryan leis na meáin i ndiaidh an chluiche agus ní heol dúinn dá réir an bhfuil aon mhíniú eile aige ar a mbris. Le linn chraobh na Mumhan anuraidh bhí ar Thiobraid Árann go leor ama a chaitheamh ag déileáil le cúlchaint agus b'fhearr leo mura dtarlódh sé sin arís.
Tá deis acu rudaí a chur ina gceart Dé Domhnaigh seo chugainn in aghaidh Chorcaí, ach má chailleann siad an cluiche sin, níorbh aon chabhair dóibh tost Ryan.
Kieran McGeeney. Pictiúr: INPHO/James Crombie
Bliain eile gan bua ag McGeeney
Don cheathrú bliain as a chéile ó thosaigh Kieran McGeeney mar bhainisteoir ar Ard Mhacha, tá teipthe ar a fhoireann cluiche a bhuachan i gCraobh Peile Uladh. Cúig phointe d'fharasbarr a bhí ag Fear Manach orthu Dé Sathairn seo caite i bPáirc Brewster agus gan aon scór ag Ard Mhacha ón imirt ón seachtú nóiméad déag ar aghaidh.
Chas na foirne ar a chéile sna babhtaí cáilithe anuraidh agus bhí bua naoi bpointe an lá sin ag Ard Mhacha ach scéal eile ar fad is ea craobh an chúige. Ní hé gurb iad na boic mhóra atá á ndíbirt i gcónaí ach an oiread. Chomh maith le Fear Manach, is iad an Dún (2017), an Cabhán (2016) agus Dún na nGall (2015) na foirne eile a fuair an ceann is fearr ar Ard Mhacha i gCraobh Uladh ó chuaigh McGeeney i bhfeighil orthu.
Ní amháin go bhfuil an spreagadh a bhaineann le bua ar a gcomharsana á cheilt orthu ach fágann teip Ard Mhacha i gCraobh Uladh iad i mbaol a ndíbeartha ar fad go luath gach samhradh. Cé gur shroich siad Babhta 4 anuraidh, chlis siad i mBabhta 1 agus i mBabhta 2 in 2016 agus 2015 faoi seach.
Idir mhaith agus olc ag foirne Gaeltachta i nGaillimh
Imríodh an chéad bhabhta de Chraobhacha Sinsear agus Idirmheánach Peile na Gaillimhe an deireadh seachtaine seo agus chruthaigh cuid de na foirne Gaeltachta níos fearr ná a chéile.
I ngrád na sinsear, bhí bua thar a bheith tábhachtach ag an gCeathrú Rua ina gcéad chluiche. Dhá phointe d'fharasbarr a bhí acu ar Sheamróga Chortúin, 2-6 in aghaidh 1-7, sa chluiche a imríodh ar an Fhairche. Ba iad Maitiú Ó Domhnaill agus Ian Seoighe a d'aimsigh na cúil don Cheathrú Rua, scóranna a d'fhág go raibh bearna mhór idir na foirne. Cé go ndearna fir Chortúin teacht aniar i dtreo dheireadh an chluiche, tháinig An Cheathrú Rua slán.
Sa chraobh Idirmheánach, ba iad An Spidéal a thug an chreach leo i gcath na gcomharsan le Micheál Breathnach, 1-14 i gcoinne 0-11. Is beag a bhí idir na foirne sa chéad leath agus iad cothrom, 1-5 in aghaidh 0-8 ag leath–am, ach ba iad an Spidéal ba láidre sa dara leath agus scrios déanta ag Pádraig Eoin Ó Curraoin agus na deartháireacha Uí Laoi, Antaine, Finian agus Cormac.
Aon phointe amháin a bhí idir na foirne sa dá chluiche a imríodh sa chraobh Idirmheánach ar an Spidéal inné. Fuair Oileáin Árann an ceann is fearr ar Áth Cinn agus chaill Carna-Caiseal i gcoinne Naomh Gabriel.
Bhí Oileáin Árann dhá phointe chun deiridh ag leath-am i gcoinne Áth Cinn ach rinneadar teacht aniar a bhuíochas do scóranna ó Eoghan Póil agus Tyler Ó Flatharta. Ba é Máirtín Ó Goill a d'aimsigh cúilín an bhua d'Oileáin Árann agus an t-am beagnach caite.
Tá Carna-Caiseal sa ghrúpa céanna le hOileáin Árann agus tá obair le déanamh acu anois le teacht slán as. Bhí siad ceithre phointe chun cinn in aghaidh Naomh Gabriel ag leath-am, 0-9 i gcoinne 0-5, ach chlis orthu sa dara leath nuair a cuireadh Micheál Ó Flatharta den pháirc. Níor aimsigh Carna-Caiseal ach aon phointe amháin sa dara leath sin agus thug Naomh Gabriel an lá leo Pé scéal é, caithfidh imreoirí Mickey Harte a bheith go hiomlán dílis don phlean atá acu ó thús na himeartha agus Nathan Hines (Albain) Aussie drámaí a dAlbain. Tá an teideal dubious an chéad imreoir hAlban a chur amach i gcluiche tástála nuair a pollta sé Dan Anderson de na Stáit Aontaithe i 2002. Bhí freisin an corr-i rith le ordlathas traenáil in Albain san am atá caite, fiú ag fógairt gur scoir sé i 2005, ba é sin a mhíshástacht. Tá sé ar ais sa huaire anois mar chuid de chulaith resurgent Andy Robinson. Comhghairdeachas, agus go n-éirí leis na buachaillí faoi 18 atá sa chluiche cheannais anocht i gcoinne Coláiste Bhréanainn, Cill Áirne. Tá an cluiche ar siúl i bPáirc Aibhistín de Staic i dTrá Lí ag a 8 a chlog. Cath mór romhainn i nDún na nGall agus cluichí cinniúnacha ag foirne Gaeltachta ar fud na tíre – Tuairisc.ie
Le cluichí ceathrú ceannais agus babhtaí deireanacha na ngrúpaí tá deireadh seachtaine mór ann d'fhoirne peile na Gaeltachta
Dé Sathairn, Deireadh Fómhair 16 2021 ag 5:28 am
Dé Sathairn, an 16 Deireadh Fómhair
Oileáin Árann v Orán Mór-Mearaí – Staid an Phiarsaigh, 1.30pm
Naomh Anna, Leitir Móir v Cill Fhir Iarainn – Staid an Phiarsaigh, 3.30pm
Dé Domhnaigh, an 17 Deireadh Fómhair
Maigh Cuilinn v Réalta Thuama – Staid an Phiarsaigh, 3.30pm
An Spidéal v Naomh Micheál – Ros Moc, 4.15pm
Micheál Breathnach v Naomh Breandán – Béal Átha na Sluaighe, 3.30pm
Craobh Shinsir Pheil na mBan Ghaillimh
Cill Choirín/Cluain Bheirn v Maigh Cuilinn – Cathair Loistreáin, 1pm
I nGaillimh, imreofar babhtaí ceathrú ceannais na gcraobhacha sinsir agus idirmheánaí Dé Sathairn agus Dé Domhnaigh.
Is iad Maigh Cuilinn, curaidh 2020, an t-aon chumann Gaeltachta ar éirigh leo na babhtaí ceathrú ceannais a bhaint amach sa Chraobh Shinsir agus tabharfaidh siad aghaidh ar Réalta Thuama Dé Domhnaigh. Bhí géarchoimhlint idir na foirne céanna sna babhtaí leathcheannais anuraidh agus beidh Maigh Cuilinn ag súil go mbeidh an lá leo arís an uair seo.
Is ar an Domhnach freisin a imreoidh An Spidéal i mbabhtaí dícháilithe na craoibhe. Is i gcoinne Naomh Micheál arís a bheidh fir Chois Fharraige. Cúl amháin a bhí idir na foirne nuair a chasadar ar a chéile mí ó shin agus b'aid fir na cathrach a thug na cosa leo. Pé dream a chailleann Dé Domhnaigh, beidh deis eile acu teacht slán sa Chraobh Shinsir faoi cheann cúpla seachtain.
Tá foirne Gaeltachta go mór sa treis sa Chraobh Idirmheánach an deireadh seachtaine seo agus Micheál Breathnach, Naomh Anna agus Oileáin Árann uile ag dul chun páirce sna babhtaí ceathrú ceannais. Is é Tyler Ó Flaithearta príomhscórálaí Oileán Árann go dtí seo sa chraobh agus beifear ag súil go ndéanfaidh sé an beart arís in aghaidh Órán Mór-Mearaí inniu. Beidh Naomh Anna ag imirt in aghaidh Cill Fhir Iarainn díreach ina dhiaidh sin. D'fhéadfadh go mbeadh na Breathnaigh sách maith le Naomh Breandán a bhualadh Dé Domhnaigh.
Beidh dúshlán mór roimh mhná Mhaigh Cuilinn an lá céanna agus iad ag iarraidh an ceann is fearr a fháil ar Chill Chóirín/Cluain Bheirn, a bhfuil seacht gcraobh as a chéile buaite acu, sna babhtaí ceathrú ceannais.
Cill Charthaigh v Seán Mac Cumhaill – Ard an Rátha, 8pm
Cloich Cheann Fhaola v Malainn – Páirc Uí Domhnaill, 2pm
Naomh Bríd v Naomh Columba – Na Cealla Beaga, 2pm
Gaeil Fhanada v Bun Cranncha – Páirc Uí Dhomhnaill, 4pm
Naomh Muire v An Clochán Liath – Ard an Rátha, 6pm
Gleann tSúilí v Ard an Rátha – Conmhaigh, 1pm
Naomh Adhamhnáin v Naomh Náille – Páirc Mhic Cumhaill, 3pm
Gaoth Dobhair v Naomh Conaill – Páirc Mhic Cumhaill, 5.15pm
Craobh Shinsir Pheil na mBan Dhún na nGall
Gleann Fhinne v An Tearmann – Leifear, 1.30pm
Na babhtaí ceathrú ceannais atá romhainn i gCraobh Shinsir Peile Dhún na nGall agus aird gach duine dírithe ar an gcluiche idir Gaoth Dobhair agus Naomh Conaill Dé Domhnaigh. Fathaigh na craoibhe atá sna foirne seo le blianta beaga anuas agus is minic go mbuann an dream a thagann slán as na coimhlintí eatrhu an chraobh. Theastaigh trí chluiche chun na foirne a scaradh óna chéile i gcluiche ceannais 2019 agus ba cheart go mbeadh coimhlint chrua eile ann an deireadh seachtaine seo. Bhí seans ag an dá fhoireann é a thógáil go bog sna cluichí gan tábhacht a bhí acu an deireadh seachtaine seo caite.
Aréir a imríodh an chéad chluiche ceathrú ceannais idir Naomh Micheál agus Aodh Ruadh agus tráthnóna a bheidh ceann eile de bhoic mhóra na peile i nDún na nGall, Cill Charthaigh, san iomaíocht in aghaidh fir Bhaile Féich, Seán Mac Cumhaill. Beidh Naomh Adhamhnáin le Naomh Náille Dé Domhnaigh agus is ar an Domhnach freisin a imreofar an cluiche leathcheannais dícháilithe idir Ard an Rátha agus Gleann tSúilí.
Beidh coimhlint mhór Ghaeltachta sna babhtaí ceathrú ceannais den Chraobh Idirmheánach nuair a thabharfaidh Naomh Muire, Íochtar na Rosann, aghaidh ar an gClochán Liath Dé Sathairn. Imreoidh Cloich Cheann Fhaola agus Malainn in aghaidh a chéile, beidh Naomh Columba agus Naomh Bríd le chéile agus casfaidh Gaeil Fhanada ar Bhun Cranncha Dé Sathairn freisin sna cluichí ceathrú ceannais eile sa chomórtas.
Imreofar cluiche ceannais Chraobh Shinsir na mBan freisin ar an Domhnach agus Gleann Fhinn agus An Tearmann ag tabhairt aghaidh ar a chéile den tríú bliain as a chéile. Ceann as péire a bhuaigh an dá dhream agus Gleann Fhinne a bhuaigh Craobh 2020. Beidh Geraldine McLaughlin agus a comrádaí ag iarraidh díoltas a bhaint amach.
Naomh Abán v Ceann Toirc – Mala, 7.30pm
Cill na Martra v Uinsinn Naofa – Páirc Uí Rinn, 7.30pm
Craobh Shinsear Peile A Chorcaí
Béal Átha an Ghaorthaidh v Ó Donnabháin Rossa – Áth an Mhíl, 4pm
Tar éis dóibh a gcluiche sa dara babhta in aghaidh Dhroichead na Bandan a chailliúint, caithfidh fir Bhéal Átha an Ghaorthaidh an ceann is fearr a fháil ar chumann Uí Dhonnabháin Rossa más leo áit a bhaint amach i mbabhtaí ceathrú ceannais i gCraobh Shinsir Peile A Chorcaí. Tá an dá chluiche go dtí seo caillte ag foireann an Sciobairín ach ní le mórán.
Sa Phríomhchraobh Idirmheánach, tá an-seans ag an dá fhoireann Ghaeltachta, Naomh Abán agus Cill na Martra, na babhtaí ceathrú ceannais a bhaint amach. Casfaidh Naomh Abán ar Cheann Toirc i gcluiche crua i Mala ag 7.30pm Dé Sathairn agus tabharfaidh Cill na Martra agus Uinsinn Naofa aghaidh ar a chéile i bPáirc Uí Rinn ag an am céanna.
An Rinn v Baile na Cúirte – Páirc Uí Fhearachar, 7pm
Cé nach bhfuil ach cluiche amháin imeartha acu go dtí seo, uair na cinniúna atá ann do pheileadóirí na Rinne i gCraobh Shinsir Phort Láirge anocht. Caithfidh an cumann Gaeltachta an ceann is fearr a fháil ar Bhaile na Cúirte más leo dul ar aghaidh sa chomórtas i mbliana. Dúshlán ceart atá roimh an Rinn agus iad ag tabhairt aghaidh ar sheaimpíní na bliana seo caite. Bhí dornán imreoirí in easnamh ar an Rinn an deireadh seachtaine seo caite nuair a chaill siad in aghaidh an tSráidbhaile agus beifear ag súil go mbeidh biseach tagtha ar dhuine nó beirt in am do chluiche an lae inniu.
Béal an Mhuirthead v Achadh Mór – Béal an Átha, 4pm,
An Éill v Cill tSéadhna – Caisleán an Bharraigh, 2pm.
Ní theastaíonn ach pointe amháin ó Bhéal an Mhuirthead chun na babhtaí ceathrú ceannais a bhaint amach i gCraobh Shinsir Peile Mhaigh Eo ach beidh siad ag súil leis an gceann is fearr a fháil ar an Achadh Mór, dream a bhfuil a dhá chluiche go dtí seo caillte acu.
Bheadh Cill tSéadhna sásta le comhscór in aghaidh na hÉile Dé Domhnaigh ach coimhlint níos géire a bheidh ansin. Tá an dá fhoireann ag iarraidh na babhtaí dícháilithe a sheachaint agus caithfidh Cill tSéadhna súil ghéar a choinneáil ar Tommy Conroy Mhaigh Eo. Tá Tommy Conroy eile ag imirt don chumann Gaeltachta agus cáil air freisin as cúil a scóráil. Beidh sé ag teastáil.
Cill Liatháin v Bhulf Tón – Muileann an Chláir, 1.45pm
Clann na nGael v Gaeil Bhláth Gall – Maigh Dearmhaí, 1.45pm
Tá rás na bhfoirne Gaeltachta i gCraobh Shinsir Iomána na Mí rite agus na cluichí deireanacha i mbabhtaí na ngrúpaí le himirt an deireadh seachtaine seo. Theastódh bua ollmhór do Bhulf Tón in aghaidh Chill Liatháin chun an t-ísliú céime a sheachaint agus níl tábhacht ar bith le cluiche Chlann na nGael i gcoinne Ghael Bhláth Gall amárach. Ba chóir go mbeadh dhá dhianchoimhlint againn an deireadh seachtaine seo i mbabhta leathcheannais na sraithe náisiúnta iomána
Bainisteoir Thiobraid Árann, Michael Ryan. Pictiúr: INPHO/Tommy Grealy
Dé Sathairn, Márta 31 2018 ag 5:40 am
Tá deireadh mhí an Mhárta tagtha agus tá trioblóid ag baint cheana féin le máistirliosta na gcluichí ag CLG. Dar ndóigh, bhí mí Aibreán geallta saor do na clubanna ach ní tharlóidh sin anois i ngach contae. Tá na ceithre chontae a bheidh ag imirt i gcluichí leathcheannais an deireadh seachtaine seo i measc na gcontaetha nach mbeidh aon sos iontu. Níl imreoirí idirchontae na bhfoirne sin ag gearán faoi seo ach níl aon dabht ach go bhfuil na himreoirí agus na riarthóirí club ar buile, go háirithe i dTiobraid Árann, agus peil agus iomáint le himirt acu an deireadh seachtaine seo.
Ní dóigh go bhfuil an fhearg chéanna ar dhaoine i Loch Garman ná i Luimneach toisc dul chun cinn maith a bheith á dhéanamh acu.
Tá éacht déanta ag Davy FitzGerald agus a bhuíon imreoirí le bliain go leith anuas. Tugadh raidhse poiblíochta don scéal nuair a ainmníodh é mar bhainisteoir ar na Carmannaigh i bhfómhar 2016. Ag deireadh na bliana sin, bhí na ráflaí ag teacht tiubh te go raibh traenáil dhamanta déanta acu beagnach gach lá le linn mhí na Nollag. Lean sé sin ar aghaidh sa bhliain nua agus ansin bhuaigh siad in aon seachtain amháin an dá chluiche is tábhachtaí a bhí acu i Roinn 1B na sraithe, i gcoinne Luimnigh agus na Gaillimhe. Dar ndóigh bhain siad ardú céime amach agus bhuadar ar Chill Chainnigh cúpla uair an bhliain chéanna. Sin dul chun cinn nach bhféadfadh an duine is dílse sa chontae a thuar.
Amárach, Dé Domhnaigh, beidh na Cait rompu arís agus cath dian eile romhainn. Deir geallghlacadóirí linn nach bhfuil faic idir na foirne. Nach ait an t-athrú é sin in achar an-ghearr. Bhí blianta fada ann nuair a d'fhaigheadh Loch Garman léasadh gach bliain ó Chill Chainnigh, ach is cosúil go bhfuil an ré sin thart.
Bhuaigh na Cait an cluiche deireanach eatarthu cúpla seachtain ó shin, ach bhí na Carmannaigh cáilithe cheana do na cluichí ceathrú ceannais faoin am sin. Agus TJ Reid ag imirt ar fheabhas i láthair na huaire agus Cill Chainnigh tagtha chucu féin ó chuir siad drochthús leis an tsraith, gach seans go mbeidh an-chluiche againn ar Pháirc Loch Garman, ar geall í le dúnfort ag an bhfoireann baile. Ní den chéad uair i mbliana, seans go mbeidh gá le ham breise le toradh a fháil i gcluiche idir na foirne seo.
Sa chluiche leathcheannais, eile atá á imirt inniu, is ag baile a bheidh Tiobraid Árann, a bhfuil an painéal imreoirí is láidre sa tír acu, i mo thuairimse, i gcoinne Luimnigh agus gach uile rud nach mór ar sheol na braiche sa chontae sin i láthair na huaire. Bhuaigh leaideanna Luimnigh dhá choimhlint iontach le linn na sraithe, a gcluiche as baile i gcoinne na Gaillimhe agus an eipic sin i gcoinne an Chláir. Ach oiread le Loch Garman ba bhreá le Luimneach an corn seo a bhuachtaint. Ach beidh sé deacair orthu. Bhí na Tiobradaigh d'uireasa beirt de na tosaithe is fearr sa tír don chuid mó dá bhfeachtas sraithe agus gan fáil acu ar John 'Bubbles' O'Dwyer agus Séamus Callanan. Mar sin féin, níor chuir sé mórán as dóibh. Tá Michael Breen agus Jason Forde i mbarr a maitheasa gan trácht ar na mhuintir McGrath, Bonner. Maher ná Seán Curran. Chuir siad drochthús lena gcluiche i gcoinne Bhaile Átha Cliath seachtain ó shin ach bhuaigh siad agus farasbarr 11 cúilín acu agus gan ach ceathrar déag ar an bpáirc acu don dara leath ar fad. Léiríonn sé sin cé chomh tomhaiste, críochnúil is a bhíonn siad agus iad ag tabhairt faoi scóranna.
Tá móiminteam agus muinín ag Luimneach i láthair na huaire agus beidh sé deacair iad a bhualadh, ach ag an bhfoireann baile atá an painéal is láidre agus b'fhéidir gurb é sin an difríocht. UCD 0 - 2 Bohemians Another loss for the UCD soccer team last Friday has further compounded their position at the relegation end of the table. Stephen Devine reports Ainmneacha nua le cur ar choirn Chraobhacha na hÉireann i bPáirc an Chrócaigh inniu – Tuairisc.ie
Agus cluichí ceannais iomána agus peile na gclubanna á n-imirt i bPáirc an Chrócaigh inniu, tá deis ag an gceithre fhoireann éacht staire a dhéanamh agus Craobh na hÉireann a bhuachan den chéad uair
Déardaoin, Márta 17 2016 ag 7:00 am
Na Piarsaigh v Ruairí Óg, Bun Abhann Dalla, Páirc an Chrócaigh, 2i.n.
Beidh ainm nua greanta ar Chorn Uí Mhórdha ag deireadh an lae inniu agus dhá fhoireann, Na Piarsaigh agus Ruairí Óg, Bun Abhann Dalla, ag iarraidh Craobh na hÉireann a bhuachan den chéad uair. Is é seo an chéad uair do na foirne seo páirt a ghlacadh sa chluiche ceannais tar éis dóibh cliseadh ag na babhtaí leathcheannais le roinnt blianta anuas.
Faoi thrí atá Craobh na Mumhan buaite ag na Piarsaigh le ceithre bliana anuas ach theip orthu Páirc an Chrócaigh a bhaint amach in 2012 agus 2014, tar éis dóibh cliseadh in aghaidh Sheamróga Loch gCaol agus Phort Omna faoi seach. Ba iad na foirne sin a chuaigh ar aghaidh chun Craobh na hÉireann a bhuachan sna blianta sin, mar a tharla sé.
Roimh 2016, bhí seanchleachtadh ag Bun Abhann Dalla ar an mbriseadh croí sa chluiche leathcheannais. Naoi n-uaire a shroich siad an babhta sin ach ba é an bua a bhí acu i mbliana in aghaidh Sháirséalaigh na Gaillimhe an chéad uair gur éirigh leo an cluiche ceannais a bhaint amach.
Beidh Bun Abhann Dalla ag iarraidh macasamhail ghaiscí Loch gCaol a dhéanamh agus iad ag súil le Chorn Uí Mhórdha a thabhairt ar ais go Contae Aontroma. Is aisteach an rud é go bhfuil níos mó rath ar fhoirne Aontroma i gCraobh na gClubanna ná atá ar fhoirne Luimnigh. Má bhuann na Piarsaigh inniu, is iad an chéad fhoireann ón gcontae a mbeidh Craobh na hÉireann buaite acu.
Is iontach an deis atá acu inniu agus iad mar rogha láidir na coitiantachta. Agus leithéidí Shane Dowling, Kevin Downes agus David Breen i measc thosaithe na bPiarsach, ní bheidh aon deacrachtaí acu na scóranna a aimsiú agus, mar a léirigh siad i gcluichí leathcheannais Luimnigh agus na hÉireann, nuair a thagann an crú ar an tairne, tá an mhuinín iontu an fód a sheasamh.
Rogha Tuairisc.ie: Na Piarsaigh
Foirean Chaisleáin an Bharraigh. INPHO/Tommy Grealy
Naomh Éanna, Baile Baodáin v Mistéalaigh Chaisleán an Bharraigh, Páirc an Chrócaigh, 4i.n.
Amhail 2014, is in aghaidh churaidh Bhaile Átha Cliath atá Caisleán an Bharraigh ag imirt i gcluiche ceannais na hÉireann. An uair seo, beidh fir Mhaigh Eo ag iarraidh a chinntiú nach gcaillfidh siad an deis Corn Uí Mhuireagáin a thabhairt leo, mar a tharla in aghaidh Naomh Uinsionn dhá bhliain ó shin.
Ba thubaisteach an tús a chuir na Mistéalaigh leis an gcluiche sin dhá bhliain ó shin nuair a taispeánadh cárta dubh do Richie Feeney taobh istigh den chéad chúig nóiméad. Níor chuidigh ach an oiread, ar ndóigh, le cás Chaisleán an Bharraigh gur thug Diarmuid Connolly ceann de na taispeántais is fearr a chonacthas i bPáirc an Chrócaigh an lá céanna agus 2-5 aimsithe aige, chomh maith le roinnt mhaith scóranna eile a chruthú.
Tar éis dóibh craobh an chontae a chailleadh ag deireadh 2014, chuaigh Caisleán an Bharraigh i neart ó shin agus buanna suntasacha faighte acu i rith an fheachtais seo. Tar éis dóibh Bréachmhaigh a shárú i gcraobh an chontae, bhuail siad curaidh na hÉireann, Cora Finne, chun craobh an chúige a thabhairt leo. Ba iad fathaigh Ard Mhacha, Raonaithe na Croise, a bhí ag fanacht leo i gcluiche leathcheannais na hÉireann ach, cé nár chuir siad tús maith leis an gcluiche, léirigh fir Mhaigh Eo spiorad dochreidte agus bua aon phointe amháin acu sa deireadh.
Lena gceart a thabhairt dóibh, ní raibh cluichí Bhaile Baodáin tada níos éasca.
Bhreathnaigh sé go raibh a rás rite sa chluiche leathcheannais in aghaidh Chluain Meala agus fir Bhaile Átha Cliath trí phointe chun deiridh agus 65 nóiméad imeartha, ach rinne siad éacht an comhscór a bhaint amach sula ndeachaigh siad chun tosaigh in am breise. Ní raibh aon easpa teannais ar chluiche ceannais Laighean ach an oiread, agus gan cúilín amháin le spáráil ag Baile Baodáin in aghaidh Phort Laoise.
Is iad na fir lár páirce na h-imreoirí is tábhachtaí ag an dá fhoireann – Barry Moran do Chaisleán an Bharraigh agus Michael Darragh Macauley do Bhaile Baodáin – ach bíonn neart cúnaimh acu. Agus an teacht aniar atá léirithe ag na foirne go dtí seo, ná déantar aon iontas de má bhíonn an choimhlint seo idir dhá cheann na meá sna nóiméid dheireanacha. Sa chás sin is fearr an taithí atá ag Caisleán an Bharraigh agus seans gurbh acusan atá an buntáiste tráthnóna. Kyra Carusa

Is imreoir sacar Éireannach í Kyra Taylor Carusa (a rugadh ar 14 Samhain 1995). Imríonn sí sa Elitedivisionen do HB Køge agus don foireann sacair ban na hÉireann mar tosaigh. Mí Eanáir na nGeansaithe i bPáirc an Chrócaigh
Do Chlub, Do Chontae - Caith do Gheansaí!
Caith do gheansaí agus tú i mbun turais staide i bPáirc an Chrócaigh an mhí seo, le linn 'GAA Jersey January', agus gheobhaidh tú an turas ar leathphraghas. Níl le déanamh agat ach geansaí do chlub, do chontae nó geansaí de chuid na 'Cúl Camps' a chaitheamh agus gheobhaidh tú an margadh speisialta tús bliana seo.
San áireamh sa margadh seo, a mhairfidh go dtí deireadh mhí Eanáir, tá turas thimpeall na staide ina gclúdaítear cuairt ar sheomraí feistis na n-imreoirí, ar ionad na meán cumarsáide agus ar thaobhlíne na páirce. Tá cead isteach chuig Músaem Chumann Lúthchleas Gael san áireamh, freisin.
Tá gach eolas faoin turas staide le fáil ag an nasc seo a leanas https://crokepark.ie/gaa-museum-tours/stadium-tour. Tá an margadh ar fáil dóibh siúd a cheannaíonn a gcuid ticéad ag an Músaem, amháin. Chomh maith leis sin, más ticéad teaghlaigh atá uait caithfidh chuile dhuine sa teaghlach a bheith ag caitheamh geansaí! Bainigí taitneamh as.